
Prof. Jonas Šimoliūnas 
1952 m. nuotr. 


PRATARMĖ 


Profesorius inžinierius Jonas Šimoliūnas priklausė lietuvių 
šviesuolių romantikų kartai, kuriai teko pergyventi tris Lietuvai 
lemtingus laikotarpius: XIX — XX amžių sandūros tautinį atgimimą, 
valstybės atkūrimą po 1918 metų ir Antrojo pasaulinio karo 
okupacijas. Ir po to — tremties pobūdžio emigracija. Jono 
Šimoliūno gyvenimas ir darbai, pasiryžimai, pasiaukojimo dvasia ir 
patriotizmas buvo artimi ir būdingi jo kartos lietuvių veikėjams. Tad 
žvilgsnis į jo biografiją kartu yra žvilgsnis į visą būrį panašių veikėjų, 
kuriuos kurstė romantinė ir patriotinė tautos atgimimo dvasia. 

Gimęs 1878 m., Šimoliūnas jau buvo 27 metų studentas, kai 
lietuviai atgavo lotyniškų rašmenų spaudą, kurią ištisus keturius 
dešimtmečius buvo uždraudusi carinė Rusija. Šimoliūnas brendo ir 
tautinį darbą dirbo su tokiais tautos atgimimo veteranais, kaip 
Ernestas Galvanauskas (gimęs 1882 m.), Steponas Kairys (1878), 
Mykolas Slaževičius (1882), Antanas Smetona (1874), Adomas Varnas 
(1879), Augustinas Voldemaras (1883). Šimoliūnui teko bendradar- 
biauti su jais ir su daugeliu kitų tos kartos politikų, profesorių ar 
inžinierių. Dėl to šios knygos vardynas yra gausus. 

Svarbiausieji prof. Šimoliūno veiklos momentai yra šie: studijos 
Rygoje, aktyviai dirbant lietuvių draugijose ir atstovaujant joms 
Vilniaus Didžiajame seime 1905 m.; inžinieriaus profesinis darbas 
Rusijoje ir Suomijoje, tuo pačiu metu energingai besirūpinant 
Lietuvos ir lietuvių reikalais; konkretus ir rūpestingas valstybės 
įstaigų kūrimas 1918-1923 m. ir susisiekimo atstatymas, einant 
Susisiekimo ministro ir Kelių valdybos direktoriaus pareigas; nuo pat 
pradžios atsakingos pareigos Lietuvos Aukštuosiuose kursuose ir 
universitete; Klaipėdos ir Šventosios uostų statybų organizavimas ir 
priežiūra; ištvermingas darbas su studentais ir inžinieriais karo metu 
Lietuvoje, pokario Vokietijoje ir pagaliau JAV-bėse. Šimoliūnas 
jungė savyje romantikų idealizmą su praktišku veiklumu, pasižymė- 
damas itin stipria ištverme. 


Kodėl tik dabar, gana pavėluotai, sumanyta parašyti šią knygą, 
kodėl jos autorius nėra kuris nors prof. Šimoliūno bendraamžis, 
seniau ir arčiau jį pažinęs? Kol buvo gyvas, profesorius mažai 
dėmesio skyrė savo gyvenimo dokumentavimui. Neparašė savo laiko 
atsiminimų knygos, o tik jų fragmentus. Sudėjo juos į asmeninį 
archyvėlį kartu su įvairia korespondencija. Po J. Šimoliūno mirties 
ištisus du dešimtmečius tą profesoriaus archyvėlį saugojo jo giminės 
ir buvę globėjai Stasė ir Petras Petrušaičiai, Racine, Wisconsine, kol 
viskas buvo persiųsta man, buvusiam prof. Šimoliūno asistentui 
universitetuose ir kaimynui Kaune. Geriau kvalifikuotiems autoriams 
išmirus ar nebegalint to darbo imtis, man vienam teko profesoriaus 
sukauptus raštus išnagrinėti, papildyti, patikslinti žinias iš kitų 
šaltinių, surinkti ir sudėti knygon, kaip medžiagą biografijai. Yra likę 
per daug spragų, kad šį darbą būtų galima pavadinti biografija. 
Asmeniškas prof. Šimoliūno archyvėlis nebuvo sutvarkytas, daug kur 
nėra datų, nėra lapų ar lapelių numeracijos, tad, visa tai panaudo- 
jant, dažniausiai teko pasitenkinti bendra nuoroda į užrašus. 
Giminių pageidavimu, prof. Jono Šimoliūno archyvėlis perduotas 
saugoti ALKOS archyvui Putname, Conn. Tenai deponuoti profeso- 
riaus ordinai ir fotografijos. 

Autorius susilaukė vertingos talkos knygos turiniui papildyti ir 
patikrinti. Vladas Šimoliūnas parašė dešimtį lapų atsiminimų iš 
gyvenimo su dėde profesorium Klaipėdoje ir Kaune. Jo rankraštis 
gautas 1987.11.6 iš Santa Monikos, Californija. Inž. Vytautas ir Felicija 
Izbickai iš Westwoodo, Mass., žodžiu atskleidė įdomių momentų iš 
savo artimos pažinties su profesorium. Rankraštį ar jo dalis skaitė ir 
savo pastabomis pagelbėjo inžinieriai Juozas V. Danys, Algirdas 
Didžiulis ir Bronius Galinis. Dokumentinės medžiagos ir fotografijų 
parūpino p. p. Bronius Kviklys, St. ir P. Petrušaičiai, Cezaris 
Surdokas, Morkus Šimkus, inžinieriai Kostas Burba, Kazys Daugėla, 
Edmundas Jasiūnas, Eugenijus Kleinas, Česlovas Tamašauskas. Kalbą 
ir stilių taisė p. Stasys Santvaras. Visiems jiems nuoširdus ačiū. 

Atskirą padėką tariu Lietuvos Šaulių sąjungos tremtyje valdybos 
pirmininkui p. Karoliui Milkovaičiui ir iždininkui p. Juozui Skeiviui, 
maloniai sutikusiem pasirūpinti šios knygos išleidimu. 


Jurgis Gimbutas 


Arlington, Mass. 1987 m. birželio mėn. 28 d. 

1. TĖVIŠKĖJE IR GIMNAZIJOJE 


Panevėžio apskrities Pušaloto valsčiaus Jusėnų kaimo ūkininkų 
Antano Šimoliūno-Šimulio ir jo žmonos Petronėlės Daukutės 
šeimoje 1878 m. gegužės mėnesio 21 d. gimė sūnus, pakrikštytas 
Jonu. Tėvas kilęs iš tos pat apylinkės Vildūnų kaimo, o motina iš 
netoliese esančio Pabuojų kaimo. Tad visi tikri vidurio aukštaičiai. 
Šeimoje buvo 8 vaikai. Vienam sūneliui mirus kūdikystėje, užaugo 
septyni, iš eilės: Anastazija-Nastė, gimusi 1874 m., vėliau Jankevičie- 
nė; Elžbieta, g. 1876, ištekėjusi už kitataučio ir gyvenusi Mandžiuri- 
joje; Jonas, g. 1878, liko nevedęs; Barbora, g. 1880, vėliau 
Garšvinskienė; Kazimieras, g. 1879 ar 18812; Juozas, g. 1885; Ona, g. 
18862, vėliau Židonienė. Carinės Rusijos laikais valsčiaus centras 
buvo ne Pušaloto miestelyje, o Maldučionių kaime, 4 km į šiaurę 
nuo Pušaloto. Dėl to kai kur J. Šimoliūno gimtinė priskiriama 
Maldučionių valsčiui, kaip Lietuvių enciklopedijoje. Pušalotas yra 
apie 24 km. į šiaurę nuo Panevėžio miesto. J. Šimoliūnas taip 
pasakojo apie savo tėviškę:! 


Taip, jau stukterėjo man 80 metų, bet nepamačiau ir 
nepajutau, kaip jie man taip greit praslydo: mat, laiko vis 
nebuvo, kada apie tai rimčiau pagalvoti. 

Mažą mane tėvas slaptai mokino iš sunkiai kažkur surasto ir 
atgabento elementoriaus, 0 gerutė motinėlė, daug vargo 
mačiusi jaunystėje našlaitėlė, duodavo pasiskaityti čia malda- 
knygę, čia giesmelių iš kantičkos, kad žinočiau, kaip bažnyčioje 
melstis, mokėčiau Dievą garbinti ir artimą mylėti, būti geru 
kataliku, doru žmogumi ir bijočiau svetimo tikėjimo — rusų 
pravoslavijos, vis kiečiau tada mus spaudusios. 

Aš gimiau gegužės mėnesyje; krikšto tėveliu buvo visų 
gerbiamas parapijos klebonas (kun. Rimkevičius). Mano tėvai ir 

kiti džiaugėsi, kad jis geras žmonių užtarėjas prieš rusų visur 
kimbančius prie lietuvių valsininkus. . . 

Greit pramokau slebizavoti ir skaityti ir šiek tiek rašyti, man 
motina priminė, kad reikia netingėti ir vis daugiau mokytis, kad 
išaugčiau šviesesnis, gudresnis, sau ir žmonėms naudingesnis. 
Mat, ji iš klebono girdėjusi, kad žmonės, gimstą pavasarį — 
gegužės mėn. ir prabundą kartu su gamta sveikesni, gyveną 
ilgiau ir dažnai turį laimės paskrajoti po platųjį pasaulį; jį 
pažinę, daugiau išmokę ir supratę, grįžus į tėvynę, gali 
pamokyti savo brolius lietuvius, kad ir šie būtų gudresni, labiau 
susipratę, vieningi ir galėtų sau palengvinti gyvenimą. .. 

Tie motinos žodžiai giliai man krito į širdį ir į galvą, tapo 
šaltiniu ryžto ir energijos mokytis ir kitus mokyti, nurodė tikslą 
ir gyvenimo kelią. 

Tėvas buvo kilęs iš Joniškėlio parapijos — vildunietis, baigęs 
Joniškėlio dviklasę mokyklą, motina — Pušaloto parapijos, 
pabuojietė, staliaus Daukaus duktė, po jos motinos mirties su 
savo tėvu įsikūrus Jusėnų kaime, kur jų dubos gyvenamas 
namas sudegė. 

Netrukus po to tėvui mirus, ji liko jauna našlaitėlė, turėjusi 
greit užsiimti sau užkurį Antaną Šimulį-Šimoliūną, su kuriuo 
dubą greit sutvarkė ir ilgai gražiai gyveno (abu daugiau kaip po 
80 metų), sulaukė Nepriklausomos Lietuvos, ja gėrėjosi ir 
džiaugėsi. 

Duba buvo apie 25 ha dirbamos žemės. Šeima išaugo 
nemaža — viso 9 asmenys: 2 tėvai, 4 dukros ir 3 sūnūs; vienas 
mažutėlis mirė. Motina turėjo du sodus su apie 40 bičių avilių. 
Buvo ne tik pavyzdinga šeimininkė, bet ir gera bitininkė. 
Gyvenime vadovavosi protu, raminosi Dievu, buvo optimistė, ir 
jai viską gerai apgalvojus, buvo įvykdoma ir sėkminga. 

Tarp kitko, jos sodų patvorėse sodintos slyvos augo tokios 
didelės, gražios, skanios ir sočios, kad pasninko dienomis 
pasigardžiuodami tevalgydavome tik tas slyvas su rupia rugine 
duona. Niekur kitur tokios rūšies slyvų nesu matęs ir po šiai 
dienai. 

Dvi seserys buvo už mane vyresnės, o iš brolių aš — 
vyriausias ir būsiantis „šeimos galva". Mums beaugant, šeimoje 
darėsi ankštoka. Duba dalintis niekas nenorėjo, nes tai — 
visiems pražūtis. Nutariau pirmas savanoriškai trauktis ir užleisti 
dubą antrajam broliui; pats gi per mokslą eisiu „,svietan 
vandravoti" ir žiūrėsiu, kuo kitiem padėti galėsiu. 


Tėvas Antanas Šimoliūnas pagilino savo apsišvietimą, patarnavęs 
Ioniškėlio Karpių dvaro raštinėje. Jonas, pamokytas namie, įstojo į 
loniškėlio dviklasę mokyklą ir baigė ją 1894 m. pavasarį. J. 
Šimoliūnas atsiminė du mokytojus: Ošoklinskį ir Vitvinskį2. Abu 
rusai, geri žmonės. Mokykla buvo išlaikoma dvarininkų Karpių, o jie 
>uvo gerbiami dėl humaniško elgesio ir dosnumo labdarybei. Prie 
mokyklos buvo bendrabutis mokiniams, kur nereikėjo mokėti nei 
už butą, nei už maistą, ir mokslas buvo veltui. Išlaidas apmokėdavo 
Karpių tam reikalui įsteigtas fondas. 1897 m. Joniškėlyje tebuvo 747 
zyventojai. Mokykla atidaryta 1811 m., turėjo keturius skyrius su 
dviem mokytojais, tad buvo dviklasė. Mokslas buvo einamas 
lenkiškai ir rusiškai, bet mokytojai turėjo mokėti lietuviškai. Jie buvo 
įpareigoti mokyti žemės ūkio dalykų ir tam reikalui buvo skirtas 6 
margų (4.2 hektarų) sodas su daržu. Mokslo priemonės ir susirgus 
zydymas buvo duodamas nemokamai. Mokėsi drauge bajorų ir 
valstiečių vaikai. Ir mokyklos, ir ligoninės namai buvo mūriniai, 
dviejų aukštų, abiejose bažnyčios pusėse3. Ligoninės vedėjas nuo 
1865 ligi 1902 m. buvo gyd. Jonas Leonas Petkevičius (1823-1909), 
rašytojos Gabrielės tėvas. Nepriklausomybės metais senosios mokyk- 
los rūmuose nuo 1919.X.14 veikė vidurinė mokykla, suvalstybinta 
1925 m. Jonas Šimoliūnas studentaudamas dažnai lankydavosi 
Joniškėlyje, pažino Petkevičių šeimą ir ponią Karpienę. Gydytojas 
Petkevičius buvo visų gerbiamas ir mylimas už paprastumą ir 
nuoširdumą bei atsidavimą savo pašaukimui. 

Nuo 1894 metų rudens ligi 1900 pavasario, kada Jonas Šimoliūnas 
baigė Petro Didžiojo realinę mokyklą Rygoje, jam teko mokytis 
trijose gimnazijose su vienerių metų pertrauka tėviškėje. Jo paties 
žodžiais:* 

Baigęs Joniškėlio dviklasę mokyklą 1894 m. pavasarį, tų 
pačių metų rudenį įstojau į Panevėžio realinės mokyklos II 
klasę. Miesto aplinkuma buvo svetima; „realistų“ išdaigos 
nuostabios (daromos pagal dvarininko Stanevičiaus sūnaus 
sumanymus), rusų mokytojų elgesys su mokiniais įkyrus, 
užgauliojantis, ypač lietuviams. 

Pikto mokytojo pavyzdžiu buvo rusų kalbos mokytojas rusas 
Krukovskij, kurio elgesys klasėje buvo dažnai kaip pamišėlio: 
įpykęs, užsidegęs jis po klasę bėgiojo pašokomis, dešinį kumštį 
sugniauždamas, alkūne mojuodamas, galvą pakratydamas, 
išverstomis akimis vartaliodamas; į jam nepataikiusį atsakyti 
lietuvį piktai žerdavo: „Ach ty žmudyn, ja vam, žmudyniata, 

pakažu, kak nado ruskomu jazyku učitsia į počitat jego! (Ach 
tu, žmudyne, aš jums, žmudyniata, parodysiu, kaip reikia rusų 
kalbos mokytis ir gerbti ją!). 

Tas jo piktas, dantimis griežiant, lietuvių pravardžiavimas 
baisiai erzino mane ir kitus. Kartą ir aš pakliuvau po jo 
dantimis. Neiškenčiau ir atrėžiau: „Aš nesu Tamstai joks 
„žŽmudyn", aš — lietuvis, rusiškai litovec, o daugiskaita ne 
žmudyniata, o litovcy! Susijaudinęs pasiėmiau knygas ir iš 
klasės išėjau namo, 0 ryt rytą, parašęs tėvo vardu prašymą 
direktoriui Pokatilovui — geram žmogui, — jam įteikiau, 
prašydamas mane paleisti iš mokyklos, grąžinti anksčiau 
įteiktus dokumentus, metrikas ir Joniškėlio mokyklos pažymėji- 
mą), nes važiuoju pas tėvą. Pats gi galvojau, kad į mokslą 
pasinešęs, vistiek daugiau žemės nebearsiu! 

Su tėvais pasitaręs, pasiryžau per metus (nuo 1895 pavasario 
iki 1986 rudens) privačiu būdu išsimokyti už dvi klases (III ir IV) 
ir kur nors už Lietuvos ribų (kur persekiojimas mažesnis) 
parvažiavus išlaikyti egzaminus ir įstoti į V klasę, kad per 1897 ir 
1898 metus baigčiau V ir VI ir gaučiau brandos atestatą. Su juo 
buvo galima stoti į seminariją arba kur nors toliau baigti VII 
realinės mokyklos klasę ir stoti į Universitetą arba į inžinierių 
institutą. 

Rimtai pasiruošęs, 1896 m. rudenį nuvykau į Velikija Luki 
(Pskovo gubernijoj) miestą, išlaikiau egzaminus ir įstojau į V 
klasę, kurią baigiau 1897 m. pavasarį; 1898 m. pavasarį baigiau 
VI-ją ir gavau brandos atestatą. 

Po to persikėliau į Rygą, kur Petro Didžiojo Realinėje 
Mokykloje 1900 m. pavasarį baigiau papildomą VII klasę ir tų 
pat metų rudenį įstojau į Rygos Politechnikos Institutą, 
Statybos Inžinierių Fakultetą, kurį baigiau 1909 m. pavasarį, 
gaudamas Statybos inžinieriaus diplomą, duodantį teisę 
projektuoti ir statyti visas inžinieriškas statybas (trobesius, 
plentus, geležinkelius, tiltus, vandens kelius, uostus, tunelius, 
kanalus, miestų kanalizaciją ir vandentiekį).' 


Šimoliūno užrašai duoda truputį daugiau žinių apie jo gyvenimą 
Rygoje: „Čia gyvenau pas savo dėdę Antaną Šimoliūną, uolų 
lietuvių veikėją, kuris buvo kalintas caro valdžios už lietuviškas 
knygas. Dėdė nuolat žadino mano patriotinius jausmus, ir gal dėka 
to įsijungiau į lietuvių moksleivių judėjimą.“ Tasai dėdė buvo Jono 


12 


tėvo pusbrolis, pasiturįs pirklys, turėjęs gerus mamus Rygos 
oriemiestyje Bišmuižėje (Bienenhof), kur buvo įtaisęs lietuvių 
mokyklą5). Gyvendamas pas dėdę, studentas Jonas mokė jo dukras 
VJandą ir Jadvygą Šimoliūnaites. Vėliau Lietuvoje profesorius 
Šimoliūnas mėgdavo pasakoti apie tą savo „rygietį dieduką", koks jis 
buvęs geras žmogus ir lietuvis. Profesoriaus brolėno Vlado 
Šimoliūno perpasakotas toks nuotykis: „Kai vieną kartą rusų 
žandarai, įsibrovę į dieduko Antano namus Rygoje padaryti kratą ir 
areštuoti jį už nelegalios spaudos laikymą, jis išspruko pro langą, 
įlipo į liepos viršūnę; žandarai, jo neradę ir nesulaukę grįžtant, 
pasišalino." 

2. RYGOS POLITECHNIKOS INSTITUTE 


Jonas Šimoliūnas pradėjo studijuoti Rygos Politechnikos instituto 
Statybos inžinierių fakultete 1900 m. rudenį. Kaip tik tada toji 
aukštoji technikos mokykla, įkurta 1861 m., buvo reformuota. Vieton 
vokiečių dėstomosios kalbos įvesta rusų kalba, senasis vokiškas 
vardas Technische Hochschule pakeistas į rusišką Politechničeskij 
institut. Tais metais buvo baigti statyti naujieji instituto rūmai. Ta 
aukštoji mokykla turėjo septynius fakultetus: statybos, mechanikos, 
chemijos, laivų statybos, architektūros, agrikultūros (agronomijos) ir 
komercijos“. 

Jono Šimoliūno studijos užsitęsė iki 1909 metų. Jis paliko tokius 
užrašus: ,„Pergyvenau dvi revoliucijas (1903 ir 1905 metų). 1907 m. 
buvau komandiruotas studijų reikalais Europon. Rygoje gyvenau ir 
už mokslą kasmet mokėjau 160 rublių, pinigus užsidirbdamas 
pamokomis (...) Institute išbuvau vietoj normalių 5 metų iš viso 9 
metus." Būdamas studentas, 1902 ir 1903 m. Šimoliūnas atliko 
praktiką Lietuvoje, Ventos — Dubysos vandens kelio tyrinėjimuose. 
Jiems vadovavo inž. M. Šistovskis. 1903-1905 m. Šimoliūnas padirbėjo 
su tuo pačiu Šistovskiu prie Latvijos Ventspilio uosto statybos. Čia jis 
įsigijo patirties uosto išplėtimo, uolų, krantinių, sandėlių, geležinke- 
lio šakų statybose. Be to, studentas Šimoliūnas buvo nuvykęs į 
Angliją aplankyti savo giminaičio jūrininko Šeižio ir susipažinti su 
anglų uostais. Jis sekė ir Rygos miesto kanalizacijos perstatymą, 
įvedant gelžbetonio konstrukcijas, Politechnikos naujųjų Chemijos 
fakulteto rūmų statybą balotame įžemyje ant kalstų ir Rygos 
geležinkelio mazgo perstatymą. 1907 m. visą pusmetį jis lankė 
Vokietiją, Olandiją, Belgiją, Prancūziją, Italiją, Austro-Vengriją ir 
Daniją, visur studijuodamas technikos naujienas natūroje ir muzie- 
juose. 

Jonas Šimoliūnas nepasitenkino vien tik profesiniu techniniu 
darbu. Matėm, kad jau besimokydamas gimnazijoje, jis buvo jautrus 
lietuviškam reikalui, o būdamas studentas jis aktyviai dalyvavo Rygos 

lietuvių kultūriniame gyvenime: buvo studentų ratelio „Viltis“ 
steigimo iniciatorius ir pirmininkas, meno kolektyvo narys, lietuvių 
iaunimo mokytojas. 1905 m. Šimoliūnas atstovavo Didžiajame 
Vilniaus seime „Vilties“ rateliui ir nepartiniame Rygos lietuviams. 
Kiti to seimo dalyviai iš Rygos buvo šie asmenys: Pašalpos draugijos 
— inž. Antanas Macijauskas, socialdemokratų — darbininkas 
Šiaudinis ir būsimasis advokatas Kazys Venclauskas; ir dar rygietis 
būsimasis inžinierius Balys Sližys. Prof. Šimoliūnas parašė 25 lapų 
rankraštį „Rygos lietuvių kolonija", skirtą Lietuvių enciklopedijai. Jos 
XXV tome 1961 m. išspausdintas turiningas istoriko Simo Sužiedėlio, 
iIgai gyvenusio Rygoje, straipsnis apie to miesto lietuvius, pasinaud- 
ojant Šimoliūno patiekta medžiaga, nes bibliografijoje Sužiedėlis 
įrašė ir tą Šimoliūno rankraštį. Palyginus tekstus, matyti, kad ne 
viskas tiko enciklopedijai, ką prof. Šimoliūnas buvo parašęs, nes jis 
išplėtė savo rašinį į senesnius laikus, aiškindamas Rygos istoriją 
aplamai. Rašydamas apie Rygos lietuvius, apsiribojo tomis draugijo- 
mis, kurias jis žinojo iš patirties. 

Čia duodama Šimoliūno rankraščio santrauka su ištraukomis. 
Pirmoji buvo dainos draugija „Aušra“, įsteigta 1881 m., tad anksčiau 
už Mažojoje Lietuvoje leistąją Basanavičiaus ir kitų ,„Aušrą“. 
Draugijos kūrėjai buvo dėdė Antanas Šimoliūnas ir Juozas Miliaus- 
«as — Miglovara. Netrukus „Aušros“ draugija pateko į lenkuojančių 
lietuvių kontrolę, nes 1884 m. A. Šimoliūnas buvo areštuotas už 
lietuviškos draudžiamosios spaudos laikymą ir platinimą, ir vėliau 
ištremtas Rusijon. Antroji Jono Šimoliūno aprašyta draugija buvo 
1893-1894 m. įsteigtoji „Lietuvių pašalpos draugystė"', kurios steigėjai 
buvo sąmoningieji aušriečiai ir kiti nelenkuojantieji lietuviai. Narių 
priaugo iki tūkstančio. Atrodo, kad šioje pašalpinėje draugijoje 
nesireiškė nei dėdė Antanas, nei studentas Jonas Šimoliūnai. 
Pastarajam svarbiausioji draugija buvo Politechnikos instituto 
lietuvių studentų ratelis „Viltis“, įkurta 1902 m., veikusi pirma 
slaptai, o nuo 1904 m. viešai. 1900-1902 m. kai kurie lietuviai 
studentai šliejosi prie lenkų studentų korporacijos. 1902 m. jie nuo 
lenkų pasitraukė ir kartu su kitais, tarp jų ir Jonas Šimoliūnas, įkūrė 
savą „Vilties“ ratelį. Lietuviai dėvėjo praktišką valdišką uniformą, o 
ne skirtingą korporantišką, mes tas ratelis nebuvo tradicinė 
korporacija. Pirmąją „Vilties“ valdybą sudarė: pirmininkas Jonas 
Šimoliūnas, vicepirmininkas Pranas Vanagas-Simonaitis, sekretorius 
Kazys Vasiliauskas (būsimasis profesorius Lietuvoje), iždininkas 
Antanas Breimeris, vaidinimų vadovas Petras Pundzevičius (būsima- 

sis dramaturgas Petliuko slapyvardžiu), korespondentas Bronius 
Prapuolenis ir ryšininkas Vladas Skardinskas. J. Šimoliūno rankraštyje 
viltiečiai taip apibūdinti: 

„Lietuvių studentų „Viltis“ turėjo du užsibrėžtus tikslus: 
mokslas ir lietuvybė (dvasios atgaivinimas per dainą, muziką ir 
sceną, iš praeities sau stiprybės sėmimas ir per naudingus 
meniškus viešus parengimus plačiau pabendrauti, pasilinksmin- 
ti — pašokti, tarp savųjų ir svečių gerą ūpą sukelti ir palaikyti). 
Užsibrėžtas mokslas yra studento individualus dalykas, lietuvy- 
bė — bendras visuomeniškas, tautiškas, labai svarbus ir skubus 
reikalas. Tad lietuvybės bendriems reikalams studentai turėjo 
įtempti savo jėgas, pritraukti specialistus ir mėgėjus, susiburti į 
bendrą menų kolektyvą. Viltiečių suburtas Kultūros ir menų 
kolektyvas buvo toks: organizatoriai, šokių dirigentai ir 
vaidintojai Šimoliūnas ir Skardinskas; režisierius, rašytojas, 
dainius ir artistas Pundzevičius, publicistas ir vaidintojas Tadas 
Šulcas, chorvedys Juozas Dryja-Visockis; muzikai, dainininkai ir 
vaidintojai Juzefa Dryja -Visockytė ir Aleksandras Kačanauskas, 
sufleris ir scenos tvarkytojas Jonas Grigiškis-Grigaliūnas; kiti 
scenos mėgėjai — Monika Grigiškienė-Grigaliūnienė, Joana ir 
Jurgis Linartai. Pagalbon buvo kviečiami ir kiti Rygos lietuviai. 
Tasai menų kolektyvas, susitaręs su viešąja Pašalpos draugija, 
didelėje latvių salėje, Paulucci gatvėje prie Politechnikos 
instituto rūmų, pastatė Korzenewskio ,„Pabaigtuves“, gražų 
scenos veikalą?. Prieš pastatymą režisierius Pundzevičius parašė 
reklaminius lapelius jaudinančiai gražiais žodžiais, kuriuos 
patys studentai ir pašalpiečiai gausiai išdalijo žmonėms prie 
bažnyčių. Salė ir galerija žiūrovų buvo prikimštos. Apie 300 
žmonių nebegavo bilietų ir bardamiesi grįžo namo. Vaidinimas 
buvo rimtai paruoštas ir scenoje darniai suvaidintas. Visockio 
choras gražiai dainavo, o lietuvaitės dėvėjo tautinius drabužius. 
Dvaro šeimininkų rolėse buvo Elzbieta Šimoliūnienė (Jono 
dėdienė — J. G.) ir studentas Jonas Šimoliūnas. Ekonomą 
charakteringai vaidino stud. Tadas Šulcas su bizūnu už aulo. 
Puikus buvo P. Pundzevičius ir kiti (...) Jonas Grigaliūnas 
pasižymėjo punktualiu ir aiškiu sufleravimu. Spektaklis davė 
pelno 800 rublių. Tai buvo didžiausias Pašalpos draugijos 
pelnas tarp 1894-1915 metų. Po „Pabaigtuvių“ ir po kitų 
vaidinimų studentų „Vilties“ ratelis pagarsėjo savo sugebėji- 
mais. Jų parengimus mėgo ir lietuviai, ir kitataučiai. Studentai 


stengėsi statyti istorinius veikalus kaip „Živilė“, „Pilėnų 
kunigaikštis'', „Kęstutis'' ir kiti. 1904 m. į „Vilties“ koncertą 
buvo atvažiavęs padainuoti Kipras Petrauskas su akompaniato- 
rium Stasiu Šimkum iš Petrapilios. Į vieną šaunų parengimą 
„Ulei'' salėje atsilankė ir Rygos gubernatorius Zvegincevas. 
Kitataučius, ypač lenkus, tas atsilankymas labai nustebino. 
Studentų skaičiui augant, „Viltis“ stiprėjo. 1904 m. dar 
pasireiškė Juozas Tūbelis, Jonas Tallat-Kelpša, Balys Sližys. 1905 
— antroji rusų revoliucija, studentai ir darbininkai gatvėse, 
mitingai, visų tautų tribūnos smiltynuose už Rygos, su 
agitacijomis iki rudens. Ten pat dalyvavo ir lietuvių liaudis su 
studentais ir jų tribūnomis. Policija ir žandarmerija pasimetusi- 
os, jų nematyti. Visur savaiminga proletariato tvarka, girtų 
peštynių ar muštynių nebuvo. 1907 m. atvyko Adolfas Glodenis. 
1908 m. įstojo į „Viltį“ brolis Juozas Šimoliūnas, Petras 
Mulevičius. 1909-1914 m. pasireiškė Ignas Brazdžiūnas, Jonas 
Stasevičius, Stasys Stašys, Vytautas Dirvianskis, Steponas Ga- 
nusevičius, Juozas Šiukšta, Julijonas Špakevičius, Robertas 
Kazakevičius, Stasys Liutkus, Vytautas Landsbergis-Žemkalnis, 
Antanas Novickis, Juozas Urbšys, Petras Traškevičius, N. 
Daukša, Petras Lekūnas ir kiti. Visus apie 40 jaunų inteligentų 
— patriotų glaudė „Viltis“, kur viešpatavo vienybė, ir ji buvo 
skleidžiama lietuvių masėse.“ 


Maždaug po pusės šimtmečio, 1959 m. Amerikoje viltietis inž. 
Antanas Breimeris rašė bičiuliui prof. Jonui Šimoliūnui iš Little Falls, 
New Jersey, į Raciną, Wisconsin, sentimentaliai prisimindamas 
„mūsų rygiečių ratelį „Viltis“, suminėjo aštuonius jam žinomus 
neseniai mirusius narius. | 

Ketvirtoji Šimoliūno aprašyta Rygos lietuvių organizacija yra 
švietimo draugija „Žvaigždė“, įsteigta 1905-1906 m. Iniciatoriai buvo 
Rygos lietuvių delegatai, ką tik grįžę iš Didžiojo Vilniaus seimo. 
Aname LE-jai skirtame rankraštyje prof. Šimoliūnas šitaip prisimena 
„Žvaigždės“ draugijos atsiradimą 1905 m. pabaigoje: 


„Trys atstovai vyko į Vilnių viename geležinkelio vagono 
kupe, tardamiesi apie būsimojo seimo reikalus ir sustojo 
viename viešbučio kambaryje. Iš seimo jau grįžo atskirai su 
pakilusiu ūpu ir pagyvėjusia energija. Rygoje rado atgijusią 
policiją ir žandarmeriją, vėl daromos kratos ir areštai, griežtas 
piliečių suvaržymas — buvo baugus laikas. Studentai ir 

gimnazistai išsivažinėję, Ryga apytuštė. Jautėsi bendras reikalų 
pairimas ir pačių tvarkdarių paslėpta baimė dėl nežinomo 
rytojaus. Stud. J. Šimoliūnas galvojo, kad šioje suirutėje galima 
padaryti lietuviams ką nors nekalto, gero, būtent padaryti 
bepartyvių lietuvių mitingą pradinių mokyklų lietuviams 
atidarymo reikalu. Jis parašė žandarmerijai prašymą leisti 
mitingą suruošti pagal pridėtą svarstomų klausimų sąrašą, ir 
užtikrino, kad jokių kitų klausimų nebus (...) Prašymą ir 
garantiją pasirašė, paduodami ir savo adresus, trys asmenys: 
stud. Jonas Šimoliūnas, stud. Steponas Dirvianskis ir geležinke- 
lietis Tchaževskis. Prašymą padavė J. Šimoliūnas ir per tris 
dienas gavo leidimą. Skubiai prieš 1905 m. Kalėdas buvo 
sušauktas mitingas rusų (turbūt vokiečių — J. G.) klubo „Ulei" 
salėje pagal leistąjį tvarkaraštį. Publikos buvo įvairaus plauko, 
bet daugumoje rimtos (Pranas Mašiotas, Marcelinas Šikšnys, 
Kazys Venclauskas, Antanas Šimoliūnas, Marcijonas Giedraitis, 
Šiaudinis ir kiti). Mitingą atidarė Jonas Šimoliūnas, paaiškino jo 
tikslą ir paprašė susirinkimo išrinkti pirmininką ir protokolo 
sekretorių. Pirmininku išrinktas Jonas Šimoliūnas ir jam duotas 
sekretorius. Dienotvarkės klausimus apsvarsčius, pradinių 
lietuviškų mokyklų steigimas pripažintas būtinu ir skubiu. 
Todėl nutarta įsteigti švietimo draugiją „Žvaigždę“', kaip siūlyta 
pirmininkaujančio. Tam įvykdyti susirinkimas išrinko dvylikos 
asmenų vykdomąjį komitetą, kurį sudarė Mašiotas, Šikšnys, 
Venclauskas, Kazys Vizbaras ir kiti. Pedagogai Mašiotas ir 
Šikšnys greitai paruošė „Žvaigždės“ įstatus. Vykdomasis 
komitetas juos užgyrė, parašė prašymą valdžiai, surinko apie 
150 parašų (daugiausiai iš skaitlingosios ,„Pašalpos'“ draugijos). 
Leidimas gautas greitai. Pagal patvirtintus įstatus vykdomasis 
komitetas sušaukė steigiamąjį susirinkimą, referavo jam savo 
atliktus darbus ir atsistatydino, prašydamas išsirinkti „Žvaigž- 
dės“ draugijos pirmąją valdybą. Jon išrinkti: pirmininku P. 
Mašiotas, kasininku K. Vizbaras, raštvedžiu Petras Janulevičius, 
nariais — M Šikšnys, K. Venclauskas, S. Venclauskienė ir dar 
trys kiti. Valdyba posėdžiaudavo kas savaitę. Draugijos lėšas 
sudarė: aukos, mokslapinigiai, narių mokestis (vienas rublis 
metams) ir parengimų pelnas. 

1906 metų pradžioje švietimo draugija „Žvaigždė“ jau 
veikė. Stud. Jonas Šimoliūnas, gavęs dėdės A. Šimoliūno 
sutikimą naudoti jo naujųjų rūmų Bienenhofe įruoštą salę 


pirmajai Rygos lietuvių pradinei mokyklai, pats pasišovė 
„Žvaigždės“ draugijai tą mokyklą suorganizuoti vasaros 
atostogų metu. Bienenhofe veikė popieriau fabrikas (Knopp'o) 
ir Trampadacho chemikalų fabrikai. Tuose fabrikuose ir kitur 
dirbo latviai ir lietuviai. Jonas Šimoliūnas apėjo visas lietuviškas 
šeimas ir surašė mokyklinio amžiaus bemokslius, iš viso apie 40. 
Surasta mokytoja, vėliau studentė ir būsimoji Vlado Skardinsko 
žmona. Mokykla pradėjo veikti nuo 1906 m. rudens.'' Broliai 
Jonas ir Juozas Šimoliūnai buvo nuolatiniai Rygos lietuvių 
bibliotekos skaitytojai (B. Grigaitytės-Novickienės atsiminimai, 
„Lietuvių balsas“ nr. 7, psl. 2, Čikaga, 1987.1V.2). 

3. RUSIJOJE IR SUOMIJOJE 


Iš 1909-1918 m. laikotarpio turime gana daug prof. Jono 


Šimoliūno užrašų, skirtų jo paties biografijai LE-je ar kitiem to 
pobūdžio reikalam. Pateiksime tų užrašų santrauką ir jų ištraukas. 

„Gavęs diplomuoto statybos inžinieriaus teises ir šiek tiek 
praktiškos patirties, 1909 metų vasarą, kada ten siautė choleros 
epidemija, Šimoliūnas išvažiavo į Petrapilį (St. Petersburg) ir 
stojo dirbti žinomon užsieninėn firmon Wayss £ Freytag fuer 
Eisenbetonbauten, norėdamas specializuotis gelžbetonio staty- 
bose. Tais pačiais metais inž. Šimoliūnui buvo pavesta pravesti 
skubius miesto kanalizacijos darbus, pakeičiant supuvusias 
medines konstrukcijas į modernias gelžbetonines Taurinskaja ir 
Roždesdvenskaja gatvėse; ir Zabalkanskij ir Voskresenskij 
prospektuose. Darbą atliko nustatytu laiku ir be katastrofų. 
Kitas ypatingas projektas, kurį inž. J. Šimoliūnas atliko kartu su 
firmos vyr. inžinierium Wirschu 1911 m. rudenį, buvo 
milionierių brolių Baškirovų užsakymas pastatyti jiems gelžbe- 
tonio konstrukcijos reprezentacinius rūmus ,,Skating Ring 
Palace" Kamenostroiskij prospekte. 1911 m. spalio — gruodžio 
mėnesį perstatė didžiojo kunigaikščio Michailo senus rūmus į 
operetės teatrą, kuris buvo atidarytas 1912 Naujųjų Metų dieną. 
Darbai Petrapily buvo įdomūs ir gerai apmokami, tačiau 
Šimoliūnui nepatiko klimatas ir varginanti darbų įtampa. 

Inž. J. Šimoliūno rankraštyje, rašytame 1957 m., randame 
tokią pastraipą: „Petrapilyje radau pažįstamą studentą techniką 
Tadą Šulcą, kuris 1901 m. buvo Rygos Politechnikoje, o vėliau 
įstojo į Technologijos institutą Petrapilyje. Šulcas supažindino 
mane su kolega Jurgiu Čiurliu, ir nuo to laiko, nuo studentų 
baliaus 1909 m. Pavlovos salėje ir nuo pietavimų lenkų — 
lietuvių valgykloje (Zabalkanskij prosp.) susitikimų mes susi- 
bičiuliavome, juokais ragindami vienas kitą greičiau apsivesti, 
tik vienas kitam nepakišdami kojos. Čiurlys vedė panelę 


muzikę Eleną Bilminiūtę, Petrapilyje baigusią konservatoriją, o 
aš, išvykęs darbams į Suomiją, palikau nevedęs, nes ten nebuvo 
lietuvaičių. Gaila.“ 


1912 m. inž. J. Šimoliūnas išvažiavo darbams į Suomiją, 
angažuotas Rusijos vyriausios kariškų statybų valdybos viršininko 
sen. Hausmano. Buvo paskirtas skubioms kareivinių statyboms 
vykdyti, kad daugiau kariuomenės galėtų apgyvendinti įvairiose 
„rašto vietovėse. Naujos kareivinės buvo statomos puikiose miškuo- 
rose apylinkėse prie Riihimakki geležinkelio stoties ir prie Tavaste- 
hus miesto. 1914 m. liepos mėnesį inž. Šimoliūnas buvo komandi- 
ruotas į Sibirą skubiai statyti naujas kareivines pulkui su artilerijos 
daliniu už Uralo, Kinijos pasienyje prie Zaison ežero. Tų pačių 1914 
m. rudenį jis buvo paskirtas į Omską ruošti patalpas Vakarų fronto 
belaisviams, gabenamiems į Sibirą. Patalpos buvo ruošiamos 
nilijonui belaisvių abipus didžiojo Sibiro geležinkelio nuo Omsko 
iki Irkutsko, miestuose ir kaimuose. Šiuose darbuose Šimoliūno 
"iršininkas buvo Omsko karo apygardos vyriausiasis inžinierius gen. 
!Jumbadzė. Sibire dirbant, inž. Šimoliūnui tekdavo pakeliauti 
„troika“ — trikinkiu vežimu ar rogėmis, ir susipažinti su vietiniais 
papročiais. Vienoje vietovėje ilgiau užsibuvęs, jis nutarė pasigražinti 
-— nusiskusti jau didoką barzdą. Skutimosi įrankių neturėjo, tai 
'eiravosi barzdaskučio, o vietiniai gyventojai tokio iš viso nežinojo, 
nė ką jis turėtų daryti. Pagaliau atsirado kariuomenėje tarnavęs 
siršila, kuris sutiko nuskusti Šimoliūno barzdą. Skustuvą, atrodo, 
buvo pasidirbęs iš seno dalgio. Po apskutimo Šimoliūno veidas 
»uvęs kruvinas ir randuotas. Daugiau, kol dirbo Sibire, jis derinosi 
orie vietinių papročių ir barzdos nebeskuto. 1916 m. liepos mėnesį 
Simoliūnas buvo grąžintas atgal į Suomiją, apsigyveno prie geležin- 
«elio mazgo Riihimakki ir dirbo ten kariškose statybose iki 1918 m. 
vasaros. Už tai buvo apdovanotas Rusijos Šv. Stanislovo ordinu.3 

Gyvendamas Suomijoje, inž. Jonas Šimoliūnas tuoj įsijungė į 
-Aelsinkio lietuvių sąjūdį. „Buvo įsteigta Helsinkio ir apylinkių 
Jetuvių draugija. Prie jos įkurta lietuvių pradžios mokykla. Mokyto- 
'avo panelė Kačergytė, o aš buvau tos mokyklos prižiūrėtojas'''0, 
svarbus įvykis Šimoliūno visuomeninėje veikloje buvo lietuvių meno 
'r propagandos vakaras Helsinkio universiteto didžiojoje salėje 1917 
m. gegužės 6 d. Jis buvo pagrindinis to renginio iniciatorius ir 
organizatorius.T! 


1917 m. vyko Didžioji rusų revoliucija. Tada lietuvių 
Suomijoje, kariškių ir civilių, buvo prisirinkę apie 2000. 
21 

Suomijoje, kaip visados, taip ir tada, pragyvenimo produktų, 
pvz., sviesto, sūrio, mėsos, buvo kaip ir paprastuose, ne karo 
laikuose. Gi duonos trūkumas buvo nuostabus. Aš pats ir kiti 
ištisomis dienomis negaudavome nė gabaliuko duonos. (.. .) 
Didesnių tautų, kaip lenkų, ukrainiečių, rusų, kareivių ir civilių, 
buvo didelės grupės. Helsinkyje buvo apie pusė visų lietuvių, 
gal 1000. Be mitingų, vakarais dar būdavo propagandinių 
parengimų. Taip darė ukrainiečiai, taip mėgino ir lenkai. Jiems 
gerai neišėjo, įspūdis buvo nekoks. Tarp savęs ginčyjosi, 
didelės užuojautos nebuvo. | 


Sumanyta, kad ir lietuviams reikėtų pasirodyti su savo 
gabumais, parodyti, kas buvo Lietuva senovėje, kas vyko po 
rusų jungu, ir kas yra šiandien. Mes turėjom du suomius 
draugus: prof. A. R. Niemį ir prof. J. J. Mikkolą. Manyta, kad su 
jų pagalba bus galima šį tą padaryti. Turėjom apie tris savaites 
pasiruošimui. Be manęs, tada Helsinkyje (prof. Šimoliūnas 
kartais rašydavo Helsingforse — J. G.) buvo ir visiems žinomas 
kariuomenės gydytojas V. Nagevičius. Tada jis tarnavo rusų 
karo laivyne. Buvo ir karo jūrininkas kapitonas T. Daukantas, 
kitų kariškių, o daugiausia — civilių. Vladą Nagevičių, su kuriuo 
man teko Rygoj kartu mokytis (jis mokėsi Nikalojaus gimnazij- 
oj, o aš — Petro Didžiojo realinėj mokykloj), pažinau jau iš 


jaunystės dienų. 


Na ir buvo sumanyta, kad mums reikia paimti į rankas tą 
propagandinį vakarą ir jį surengti. Vieną vakarą Finijos 
viešbutyje, priešais geležinkelio stotį, gerdami kavą, pradėjome 
tuo reikalu kalbėtis. Nutarėm, kad reikia kreiptis į profesorių 
Niemį, Mikkolą ir į Mikkolos žmoną, poetę, mokančią labai 
gražiai kalbėti suomiškai, švediškai ir iš dalies dar jos 
nepamiršta lietuvių kalba, kad papasakotų, kaip ji savo 
jaunystės dienose porą kartų lankėsi Lietuvoje. 


Nutarta, sutarta ir buvo veikta. Dar tą patį vakarą, nupirkę 
rožių buketą, paėmėm taksį ir padarėm staigų vizitą profesoriui 
Mikkolai jo bute, Lentarka nr. 12. Buvom priimti su dideliu 
nusistebėjimu, ir pradėjom aiškinti reikalą. Prašėm prof. 
Mikkolos žmonos, kad ji ką nors to vakaro metu pasakytų, 
tartų savo žodį. Pradžioje ji nenorėjo sutikti, bet vėliau, 
prisiminusi prieš karą matytą gražią Lietuvą, nusileido sakyda- 
ma: . 


— Na, kągi aš galiu pasakyti, nebent savo atsiminimų apie 
Lietuvą. — Gerai, ponia, puiku! — pradėjome ploti, — Apsiimk 
šitą, pagalvok, prisimink ir pasakyk. Nušviesk suomiams, kokia 
Lietuva buvo tuo laiku, kada Tamsta ją lankei. 

Atsisveikinome ir išvažiavome. Reikia rasti salę, didelę, 
gražią. Rytdieną einam pas profesorių Niemj. — Pagelbėk, 
profesoriau, norim surengti vakarą. Norim apie save plačiau 
tarti žodį, apie Lietuvą, kokioj padėtyj ji buvo seniau, kokioj 
padėtyj caro laikais, karo metu, ir dabar po karo. Prof. Niemi 
užgyrė mūsų sumanymą ir sako: — Aš mielu noru prisidėčiau 
visu kuo, bet kad tas bus neįspūdinga. Kažkaip jaučiu, kad aš to 
gerai neatliksiu, gražaus žodžio, tinkamo Lietuvai, nepasakysiu. 
— Na tai kodėl? — klausiame. 

— Reikėtų nušviesti Lietuvos istorinę praeitį didžią, gražią. 
Šiuo reikalu, jei tik žodžiu kalbėsiu, tai įspūdžio nepadarysiu 
nei vietiniams, nei patiems lietuviams. Bet jei prie mano 
žodžio, ką žinau apie lietuvius, būtų ką nors parodyti, žemėlapį 
ant lentos ištiesti, kaip auditorijoj studentams... Paskui, 
kalbant apie praeitį, kad galėčiau parodyti, ir publika akimis 
galėtų pamatyti istorinius dalykus, Lietuvos pilis, kurių buvo 
gausu ir jos buvo gražios. . . Iš istorinių įvykių kad galima būtų 
kokią nuotrauką parodyti, tada tai jau būtų kitas įspūdis! 

— Profesoriau, — sakau, — prisimenu, turiu apie 40 
nuotraukų iš Lietuvos praeities! Čia tuoj negaliu parodyti, bet 
turiu namie. — Kaip tai, kokio mastelio, kokio dydžio, kas ten 
yra? — klausia. — Yra mūsų kunigaikščiai, — sakau, — yra 
pilys, Trakai, yra tas ir tas. — Na tai čia ir mastelis neatitinka, o 
tinkamai paruošti, tam tikro dydžio, reikia spaustuvės. Tas ir 
pinigo kainuoja, ir reikia laiko. Tamstos man to negalite duoti, 
kad aš galėčiau visa tą parodyti publikai paveikslais. — 
Profesoriau, — sakau, — mano žodis! Aš Jums padarysiu! — 
Jei padarysite, tai aš parengsiu istorinę paskaitą. 

Susitarta. Rytojaus dieną parvažiavau namo (į Helsinkį 
reikėjo važiuoti porą valandų traukiniu). Surinkau medžiagą, 
nuėjau į žinomą gerą spaustuvę ir parodžiau atvaizdus. 
Pasakiau, kad per 4-5 dienas mums reikia pagerintų, pagražin- 
tų, paryškintų, padidintų nuotraukų, o kiek reikės — užmokė- 
siu. Pradžioje nenorėta sutikti, bet pagaliau sutikta ir padaryta. 

Su vaizdais einu pas prof. Niemį. Šis peržiūrėjo, prasijuokė 
ir sako: — Kaip padarei, kelios dienos atgal nieko nebuvo, o 

dabar viskas yra? — Mano paslaptis, — sakau. — Kai bus viskas 
padaryta, viską sužinosim, o dabar reikia veikti. — Palik Tamsta 
šias nuotraukas man, aš pagal šiuos vaizdus pasiruošiu ir duosiu 
paskaitą. — O kaip bus su žemėlapiu? — klausiu profesorių. — 
Žemėlapis, — sako, — dar prastesnis reikalas. — Ir žemėlapį aš 
padarysiu. Bus! Istorinės Lietuvos ribos, kur Lietuva buvo, kas 
valdė, kaip, ir t. t. 

Pažadėjau — padariau. Atnešiau ir žemėlapį. Po pusantros 
savaitės buvo visa medžiaga. — Dabar bus gerai, — jis buvo 
patenkintas. — Bet profesoriau, mes dar neturime salės, — 
sakau. — Ir čia, ir ten buvom, tai vieta mūsų iškilmėms netinka, 
tai užimta. Padėk mums tuo reikalu. — Na matai, kad dabar 
tokie laikai. Sunku. Kai kam salių savininkai nenori duoti, 
revoliucija, gali langus išdaužyti, o kai kur tai ir negalima. — 
Profesoriau, pagalvok ir mums padėk. — Na, gal man reikėtų 
pamėginti gauti universiteto didžiąją salę. . . — pasikasęs galvą 
profesorius sako. — Niekas iki šiol jos negavo, bet lietuviams 
— gal ir pasiseks. 

Rytojaus dieną, nuėjęs pas rektorių, prof. Niemi išaiškino 
visą reikalą. Rektorius sako: — Lenkai prašė — nedavė! Kaip 
dabar duosi lietuviams? Mes lietuvius daugiau užjaučiam ir 
jiems prijaučiam, kaip lenkams. Bet kaip čia dabar, — sako, — 
kad nemalonu. . . Paskui lenkai tuojau mums per laikraščius 
akis badys! — Profesoriau, — sakau, — paaiškink rektoriui, kad 
lenkų tauta yra daug didesnė už lietuvių, jie ten toliau už 
Lietuvos pasilėpę gyvena, plačiau gyvena, jų galimybės 
didesnės, kaip šiandien mūsų. Kiek yra Suomijoj suomių? Apie 
trys milijonai. Kiek yra Lietuvoj lietuvių? Apie trys milijonai. Ir 
Lietuva, ir Suomija iki šiai dienai kenčia rusų jungą. Svarbiausi- 
as dalykas — mums dabar bendromis jėgomis atsipalaiduoti 
nuo to jungo. Mes turime vieni kitų arčiau stovėti, vieni kitus 
suprasti ir padėti. — Užtenka, — sako prof. Niemi, — eisiu dar. 

Nueina ir gauna salę. Mums trūksta choro. Nebuvo 
lietuviams kada ir pasiruošti, ne tas rūpėjo, rūpėjo duona, 
mokyklos, vaikučiai, ir t.t. Tad sakau gyd. Nagevičiui: — 
Brolau, kito išėjimo nėra! Yra universiteto choras su virš šimto 
gerų dainininkų. Pirmasis choras Suomijoj. Suomiai, profesori- 
ams Niemiui ir Mikkolai pritariant, mus supras, ir gal mes su 
jais susikalbėsim. Reikia pamėginti tą chorą gauti. Duosim 
lietuviškas dainas, išversim jiems į suomių kalbą, kad suprastų, 


o jau gaidas jie geriau už mus žino. Jei sutiks, pamatysim, kas 
išeis. Gerai? — Na tai, — sako Nagevičius, — čia jau kažin. .. 

Sužinojome, kad tas choras prie geležinkelių stoties aikštės 
vakarais nuo 8 iki 10 val. repetuoja. Choro vedėjas — prof. H. 
Klemetti. Sakau Nagevičiui: — Žinai ką, toliau neatidėliojant, 
einam į tą teatrą, ir ten kaip nors susikalbėsim. Jis turbūt 
vokiškai moka, mes šiek tiek suomiškai, švediškai suprantam, 
na, o jau vokiškai tai be sunkumų susikalbėsim. — Na gerai, 
einam, pažiūrėsim. 

Nueinam. Choras repetuoja. Mes sakome, kad norim 
pasimatyti su chorvedžiu. — Reikia palaukti pertraukos, — 
gauname atsakymą. Laukiame pertraukos. Atsidaro durys, iš 
salės išeina žmogus. — Ar Tamsta būsite chorvedys profesorius 
Klemetti? — klausiame. — Taip, sako, — o iš kur Tamstos 
būsite? Ko norite? — Labai atsiprašome! Ekstra reikalas! 
Norime, kad Tamstų choras sutiktų padainuoti keletą dainų... 
lietuviškai! — Na! Cha, cha, cha! — pliaukšteri rankomis ir 
juokiasi. — tokių cūdų mes negalime padaryti. — Prašytume, 
ar nebūtų galima kur norš atskirai pasikalbėti, ne koridoriuje 
stovint, o prie stalo. — Įeinam į kambarį, susėdam. — Ką jūs 
sumanėte? Kam tas visas reikalas? — klausia Klemetti. 

Trumpai paaiškinome, kad rengiame propagandinį lietuvių 
vakarą Helsinkyje. Norime, kad lietuvių tauta būtų labiau 
suprasta, labiau pažinta čia Suomijos širdyje. Mes nesuspėjome 
čia savo choro suorganizuoti, bet kokios yra mūsų dainos, kaip 
jos skamba, ir kaip dainuojamos, turime tris liudininkus. — O 
ką? — susidomėjo Klemetti. — Prof. Niemį, prof. Mikkolą ir jo 
žmoną, tą poetę, gražiąją Suomijos moteriškę. Jie buvo kelis 
kartus Lietuvoje, jie girdėjo mūsų dainas, jie žavėjosi. 
Paklauskite jų, jei netikite! Nors ir telefonu, tuojau! — Aš juos 
pažįstu, — nusišypsojo Klemetti, — ar tikrai sakote teisybę? — 
Prašome paskambinti telefonu! 

Skambina profesoriui Mikkolai: — Ar Jums yra žinoma, 
čionai kažkokį skandalą kelia lietuviai. Nori rengti propagan- 
dinį vakarą, nori, kad mūsų choras dainuotų lietuvių dainas. 
Nei mes gaidas turim, nei mes mokam dainuoti, kaip reikia 
lietuviams. Verčia! Kaip čia yra? Ar Tamstoms kas nors žinoma, 
ar ne? — Kaip gi, žinom! — atsakė prof. Mikkola ir jo žmona. 
— Taip! Jiems tai yra skubu ir būtinai reikalinga! Mes 
nežinome, ar jie sugebės, bet mes norime padėti, ir prof. 

Niemi taip pat. Jei galima, tai ir jūs sutikite! Čia nebe toks 
didelis dalykas. — Padeda telefoną, pradedam kalbėtis. — Mes 
neturim gaidų! — sako Klemetti, — nežinom dainų turinio. 
Kad dainą padainuotum, reikia suprasti dalyko esmę. Kad 
dainos išraiška būtų suprasta ir dainuotojo, ir klausytojo! — 
Viskas bus Tamstai parūpinta, — sakome, — dainos lietuvių ir 
suomių tekstais. Ryt — poryt! Nedaug — trys, keturios, na gal 
tik dvi. . . Lietuvos himnas ir dvi dainos! — Jei mes dainuosim 
dvi, tris, tai galime pridėti ir ketvirtą, penktą — tada jau 
sunkumo nėra. Bet reikia išstudijuoti nuo pradžios. 


Pagaliau sutiko, sakydamas: — Na, ką mums lenkai pasakys? 
Jie taip pat prašė jiems padėti, o mes nesutikom, atsisakėm. Jie 
taip pat prašė mūsų salės — negavo. Prašė mūsų choro — 
negavo. O kaip dabar išeis, kai mes sutiksim lietuviams 
dainuoti? Pagalvokite jūs patys! — Atsakėme, kad mes stovim 
arčiau su suomiais ir tautos didumu, ir teritorijos platumu, tad 
vieni kitiems būtinai turime padėti, niekas negali protestuoti. 
Kitos yra didesnės tautos, žymios, o mes — mažos. Įtikinome. 


— Rytoj gal nesuspėsit. Na, tai poryt atneškite nors vieną 
dainą. Vėl apie 9 val. čia pat bus mūsų repeticija, pažiūrėsime, 
kaip čia bus, — atsisveikino prof. Klemetti. Sekančią dieną 
paruošėm kelias dainas, viena jų buvo, prisimenu, „Ant kalno 
karklai siūbavo“, himno tekstą, na ir gaidas. Pažiūrėjo, 
pažiūrėjo Klemetti, ir sako: — Hm, na, kągi! Gaidas tai mes 
suprantam, bet kaip čia tuos žodžius pasakyti, kad jie tikrai 
skambėtų? Tai mums daugiausia yra terra incognita, ir mes 
galim suklysti. — Padarysite vieną kitą repeticiją, ir pamatysite, 
kad jums išeis neblogiau, kaip patiems lietuviams, — užtikri- 
nome. — Jūs prikalbėti tai galite, bet tai padaryti yra sunkiau. 

Sutiko. Padarė repeticiją. Po dienos mes vėl ateinam: — Na 
kaip, profesoriau? — Eina! — sako, — eina! Choras dainuoja 
neblogai, ir dainos turinį žino. — Sutikta, perrepetuota. 
Universiteto didžiojoj salėj programa patikrinta. Beliko smulk- 
menos: apžiūrėti salę, suskaičiuoti vietas, sutarti ką kviesti, 
išspausdinti pakvietimus suomių ir švedų kalbomis. Kvietėm 
daugiausia suomius, kvietėm ir kitų tautų: lenkus, rusus, 
ukrainiečius, vokiečius, žodžiu — visus. 

Atėjo iškilmių diena. Jas atidaryti apsiėmė karo laivyno gyd. 
V. Nagevičius — pasakyti trumpą prakalbėlę ir užleisti vietą 
istoriniam pranešėjui profesoriui Niemiui. Lietuvos istoriją jis 


galbūt žinojo neblogiau už pačius lietuvius. Paskaita buvo 
pailiustruota žemėlapiu, istorinėmis nuotraukomis, praėjo 
gražiai, gerai. Po jos sekė ponios Maila Talvio, prof. Mikkolos 
žmonos, pranešimas. Ji taip gražiai suomiškai kalbėjo, taip 
nuoširdžiai nušviesdama Lietuvos praeitį, ir kokią Lietuvą ji 
savo akimis buvo mačiusi porą kartų, ir dar nušviesdama 
skurdžiausią praeitį karo metu ir šiandien. Ji pati verkė, ir pusė 
publikos ašarojo, ir patys rengėjai verkė (čia jausmingai 
apsiverkė ir pats pasakotojas prof. Šimoliūnas, — E. J.). Talvio 
apeliavo į publiką, kad tokia tauta, kaip lietuvių, negalinti žūti, 
visi turėtų jai padėti. Publika plojo, triukšmavo verkdama, 
atjausdama. 

Apsišluosčius ašaras, toliau vyko koncertas. Dainavo Kle- 
metti choras, pradėdamas Lietuvos himno giedojimu. Pagiedo- 
jo taip, kaip nesugiedotų mūsų geriausias choras. Paskui buvo 
dainų programa, o jas choras dainavo gražiai, aiškiai. Atvykę 
lietuviai svečiai: Yčai ir Linartai iš Petrapilio, kun. A. Sabaliaus- 
kas — Žalia Rūta iš Helsinkio, ir daug kitų, kurių dabar 
nebegalima atsiminti, stebėjosi, dairėsi, iš kur toks lietuvių 
choras? Iš kur toks choras! — Lietuvoj negirdėjome, Petrapily 
negirdėjome, nė Rygoj negirdėjome, tai kaip čia, kas čia, iš kur 
jūs tokį chorą ant greitųjų sudarėte? — Dabar neklauskite, — 
atsakėm, — dabar vykdoma programa, matote, kad programa 
yra grynai lietuviška, džiaukitės ir gėrėkitės! 

Viskas pravesta gerai, — pavyko. Paskui buvo vaišės, kuriose 
dalyvavo rengėjai, lietuviai svečiai iš Petrapilio ir vietiniai, 
profesoriai Niemi ir Mikkola su šeimomis, keli kiti. Vaišės buvo 
gražios, įspūdingos. Pabaigai buvo patiektos leduose užšaldytos 
vyšnios su didžiule liepsna. Ir aš stebėjausi, kad viskas taip 
gražiai išėjo. Buvo sutarta ką nors įspūdingo padaryti laike šio 
pokylio. Tas mums kainavo, bet trejetą ketvertą valandų 
praleidome labai gražiai, arčiau susipažinome, vieni kitiems 
dėkojome ir išsiskirstėm. 

Kitą dieną — laikraščiai! Studentai korporantai nedavė 
lietuviams praeiti gatvėmis. Klausinėjo, iš kur jūs, iš kur taip 
staiga toks vakaras, tokia nuotaika, dainos niekada negirdėtos! 
Gal net gražesnės už pačias suomiškas dainas? Skambėjo taip 
gerai, publikos — įvairiausios, visų tautų. Visi stebėjosi, kas 
čionai įvyko. Buvom kviečiami užeiti į korporacijas, o ten 
būdavome triukšmingai priimami, pasidalindavome mintimis. 

Ateičiai buvo prižadėta visokeriopa suomių pagalba, tiek 
jaunimo, tiek ir senų Žmonių. 

Prof. Klemetti su savo choru, pats pasisiūlęs, buvo atvaži- 
avęs Lietuvon. Tai buvo, berods, 1924 metų rudeniop. Jie 
koncertavo Prūsijoj, buvo Karaliaučiuje, Rygoje ir pas mus 
Kaune. Mes buvom tada biedni, sunku buvo tinkamai priimti 
svečius — ne taip, kaip tada Helsinkyje. Bet jie mus suprato. 
Priėmėm senose, neperstatytose Kauno miesto teatro patal- 
pose. Kaip galėjom, taip vieni kitus draugiškai guodėm ir 
linkėjom, kad laisvi būtume, ranka rankon eitume, o visa kita 
užsidirbsime, visa pasieksime, nugalėsim vargus. Išsiskyrus liko 
labai malonūs atsiminimai ir apie visą suomių chorą, ir ypač 
apie chorvedį prof. Klemettį. Jis buvo nuoširdus, geras žmogus, 
kaip ir profesoriai Niemi ir Mikkola."! 


Čia perspausdinti prof. Šimoliūno atsiminimai, žinoma, gal ir ne 
visai tikslūs, kaip iš tikrųjų buvo, bet jie būdingi entuziazmu, kuriuo 
galėjo gyventi studentai ir kuris lydėjo profesorių visą jo gyvenimą. 
Pagrindiniai faktai patikrinti iš kitų šaltinių. Kitoje vietoje Šimoliūnas 
suminėjo daugiau lietuvių, kurie gyveno Suomijoje karo metu: 
seniau įsipilietinusios Marganavičių ir Stuokų šeimos, inž. Antanas 
Breimeris su šeima, juristas Vytautas Gylys (vėliau Lietuvos diploma- 
tas), mokytoja Kačergytė, Graužinių šeima, grafo Todtlebeno šeima 
iš Kėdainių, kariuomenės gydytojas Kazys Oželis, karys Petras Šatas. Į 
universitetinį vakarą-koncertą, be kitų svečių, iš Petrapilio buvo 
atvykusi lietuvių gydytojų korporacijos Fraternitas Lituanica delegac- 
ija, vadovaujama gyd. Balio Matulionio?2, 

Apie dalyvavimą lietuvių seime Petrapilyje prof. Šimoliūnas 
trumpai papasakojo enciklopedinėje autobiografijoje, rašytoje prieš 
1963 m.: 


1917 m. gegužės mėn. 25-28 dienomis Petrapilyje, Demido- 
vo gimnazijos pirmajame aukšte, vyko lietuvių kariškių 
suvažiavimas, kuriame Suomijos lietuviams kariškiams atstova- 
vo V. Nagevičius ir P. Šatas. Ten pat, antrajame aukšte, 1917 m. 
gegužės 27-30 d. posėdžiavo Pirmojo pasaulinio karo lietuvių 
tremtinių seimas. Jame Suomijos lietuviams atstovavo inž. Jonas 
Šimoliūnas. Jis vadovavo bepartyviai frakcijai kartu su iš Sibiro 
atvykusiu taikos teisėju Motiejum Čepu. Pirmąją seimo dieną 
sudarytas prezidiumas iš dešiniųjų frakcijų: krikščionių demok- 
ratų, pažangiečių ir bepartinių, nes kairiosios frakcijos — 

liaudininkai, santariečiai ir socialistai atsisakė į prezidiumą įeiti. 
Šimoliūnas ir Čepas jėjo į prezidiumą. Abu sparnai buvo 
maždaug vienodai atstovaujami. Prezidiumas paruošė dienot- 
varkę ir pateikė ją seimui patvirtinti. Dešinieji norėjo, kad būtų 
svarstomas nepriklausomos Lietuvos klausimas, o kairieji, kad 
autonominės. Karšti debatai tęsėsi gegužės 27 d. vakare, visą 28 
dieną ir dar 29-tos rytą. Trečiąją seimo dieną atvyko iš ką tik 
pasibaigusio lietuvių kariškių suvažiavimo delegacija, nešina 
raudona vėliava ir vadovaujama Vlado Nagevičiaus. Jis pasveiki- 
no seimą kariškių vardu ir paprašė, kad būtų leista jo 
delegacijai dalyvauti seime ir kad jos nariai gautų atstovų teises. 
Seimas sutiko. Tada esantis prezidiumas atsistatydino, kad 
galima būtų sudaryti platesnį prezidiumą. Jame visos frakcijos 
turėjo savo atstovus, išskiriant kariškius. Vėl prasidėjo aštrūs 
ginčai, kuriuose aktyviai reiškėsi ir kariškiai — fronto kovotojai 
Nagevičius, Sisikas ir kiti. Seimui pirmininkavo socialistų 
atstovas inž. Vaclovas Bielskis. Besiginčyjant į seimą atvyko iš ką 
tik pasibaigusio lenkų seimo Rusijos kariuomenės generolas 
Aleksandras Babianskis, gimęs 1853 m. Lietuvoje, su savo 
adjutantu. Sumišęs pirmininkas Bielskis paprašė prof. Augusti- 
ną Voldemarą, Tautos Pažangos partijos atstovą, perimti seimo 
pirmininkystę. Gen. Babianskis kalbėjo lenkiškai, o jo adjutan- 
tas pasakė sveikinimo žodį lietuviškai. Jiedu kvietė lietuvius 
prie vienybės ir ragino „veikti susipratusiai". 


Kituose prof. Šimoliūno autobiografiniuose užrašuose randame 
įdomių pergyvenimų iš 1917-1918 revoliucinių metų Petrapilyje ir 
Suomijoje. „Kai Leninas atvyko per Suomiją į Petrapilį, prasidėjo 
žiaurioji rusų revoliucija. Atvykęs kartą į Petrapilį tarnybos reikalais, 
mačiau Leniną važiuojantį automobiliu su Kerenskio apsauga''*3. Inž. 
Šimoliūnas iš arti pergyveno suomių civilinį karą, sukeltą suomių 
raudonųjų, kuriems padėjo Suomijoje buvę suagituoti rusų kareiviai. 
Baltiesiems suomiams vadovavo garsusis generolas Mannerheimas. 
Agitatoriai iš Rusijos, kaip Dūmos atstovas kairysis Rodičevas, bandė 
aiškinti suomiams gerus revoliucijos tikslus. Jie važiavo specialiu 
traukiniu iš Petrapilio į Helsinkį didelių šalčių metu ir, sustoję 
didesnėse stotyse, ,,muo garvežio platformos užkimusiais balsais sakė 
daug gero žadančias kalbas, kurioms klausytojų dauguma netikėjo, 
šypsojosi ir galvas kraipė. Helsinkyje jie buvo sutikti liaudies 
komiteto, pavaišinti ir iškilmingai išlydėti atgal Rusijon. Po to greitai 
prasidėjo „liaudies priešų" — laivyno karininkų žudynės Helsinkio 

uoste stovinčiuose laivuose ir kitur. Žmones pradėjo kankinti badas, 
teroras, netikrumas. 1918 m. vasario-kovo mėnesį Helsinkio miestan 
atplaukė vokiečių pėstininkų pulkas su pulkininku von der Holz 
Pascha Jie pagelbėjo baltiesiems. 

Karo ir revoliucijos išvargintų lietuvių laukė jau nepriklausomybę 
paskelbusi, bet vis dar vokiečių okupuota Lietuva. Nuo 1916 m. J. 
Šimoliūnas rinko žinias apie tremtinius ir lietuvius karius Suomijoje. 
Sukviesdavo jų susirinkimus ir savo prakalbomis kėlė lietuvišką 
susipratimą. Inž. Šimoliūno ir kun. Sabaliausko 1918 m. pavasarį 
sušauktas mitingas uždarė lietuvių pradinę mokyklą ir išrinko 
lietuvių evakuacijos komitetą, kurį sudarė pirmininkas Šimoliūnas, 
sekretorius studentas Kazys Graužinis ir kiti. Komitetas buvo 
įpareigotas išgabenti lietuvius namo Lietuvon. Kitą dieną pas 
Šimoliūną viešbutin atvyko lenkų komiteto pirmininkas Bilewicz, 
kviesdamas lietuvių evakuacijos komitetą jungtis su lenkais ir veikti 
išvien, nes lenkų komitetas jau išdavinėjo pasus lenkams ir 
lietuviams po 10 suomių markių už pasą. Lietuvių komitetas buvo 
pradėjęs išdavinėti pasus veltui. Tai buvo Lietuvos konsulato 
užuomazga, nes caro valdžios išduoti dokumentai jau nebegaliojo. 
Lenkų pasiūlymas nebuvo priimtas, dar tą pačią dieną Lietuvių 
evakuacijos komiteto pirmininkas ir sekretorius aplankė vyriausiąjį 
Helsinkio valdininką Jelanderį, kuris lietuvių norui masiškai išvažiuo- 
ti iš Suomijos Lietuvon tuoj pritarė. 

Jelanderis davė Lietuvių komitetui leidimą veikti oficialiai, 
būtent: 1. skelbti suomių laikraščiuose apie lietuvių iškeliavimą per 
Helsinkio uostą laivais į Rygą ir Liepojų, o iš ten geležinkeliais į 
Lietuvą; 2. išvykstantiems išduoti lietuviškus pasus Lietuvių evakuaci- 
jos komiteto vardu; susitarti su Helsinkio uoste stovinčio laivo 
kapitonu, kad skubiai paruoštų laivą išplukdyti apie 2000 žmonių per 
tris kartus; 4. sudaryti išvažiuojančiųjų sąrašus pagal kapitono 
nurodymus dviejuose egzemplioriuose kiekvienam transportui, 
nurodyti pinigines išlaidas ir reikalingą maisto kiekį; palaikyti 
kontaktą su Jelanderiu ir turėti ryšį su tada buvusia Helsinkio 
vokiečių karine komendantūra (Paschos pulku). Numatytasis laivas, 
anksčiau buvęs „Transport Rus“, priklausė tarptautiniam Raudona- 
jam Kryžiui ir turėjo suomių vėliavą. Sutvarkęs reikalą su suomiais, 
Lietuvių evak. komiteto pirmininkas Šimoliūnas nuvyko pas vokiečių 
karinį komendantą susitarti, kad iš jų pusės nebūtų kliūčių 
evakuacijai. Komendantas, jaunas karininkas, išgirdęs žodžius „laisva 
Lietuva“', nustebo, suabejojo ir tarė: „Ich hoere das'zum ersten Mal. 

Ihre Heimat ist doch Kowno, Wilno, Grodno — ein Teil von 
Russland und durch Deutschland besetzt? (Aš girdžiu tai pirmą 
kartą. Jūsų tėvynė yra gi Kaunas, Vilnius, Gardinas — Rusijos dalis ir 
Vokietijos okupuota?)''. Tada Šimoliūnas išsitraukė iš kišenės vokišką 
laikraštį „Berliner Tageblatt'' ir parodė žinią, kad kaizeris Vilhelmas 
|| pripažįstąs Lietuvą kaip nepriklausomą valstybę. Vokiečio komen- 
Janto abejonės išnyko, ir jis pritarė Lietuvių komiteto planams. 

1918 m. balandžio — gegužės mėn. buvo suorganizuoti trys 
lietuvių transportai: vienas į Rygą ir du į Liepojų. Pakelėje Baltijos 
'ūroje būta dar nuo karo likusių minų, bet jų išvengta, evakuacija 
atlikta laimingai. Gegužės mėnesio pabaigoje su paskutiniu trans- 
oortu į Liepoją parvyko ir inž. Jonas Šimoliūnas. Karantinas Liepojuje 
strukdė keleivius apie dvi savaites. Po to gavus leidimus iš vokiečių 
karinės komendantūros, žmonės išvažinėjo grupėmis geležinkeliu 
oro Joniškį ir Šiaulius pas savuosius. Evakuacijos laivo kapitonas 
buvo lietuvis Liudas Stulpinas. 


al 





Jonas Šimoliūnas J. Šimoliūnas Klaipėdoje 
Kaune 1920 m. apie 1930 m. 





Jono Šimoliūno gimtieji namai Jusėnų kaime, su šimtamečiu topoliu už 
namo. 1965 metų nuotrauka. 

Prie gimtųjų namų 
Jusėnų kaime, Puša- 
loto vls. Iš dešinės: 
Jonas Šimoliūnas, 
jaunesnysis brolis 
Kazimieras, motina 
Petronėlė, brolio 
Kazimiero žmona 
Irena, tėvas Antanas 
Šimoliūnas-Šimulis. 
Nuotrauka daryta 
tarp 1029-1924 metų. 








Jono Šimoliūno motina Petronėlė Šimoliūnienė (kairėje) su dukra Barbora 
Geršvinskiene (viduryje) Jono seseria. A. Fredoje tarp 1925-1929 metų. 

Prof. J. Šimoliūnas ir jo sūnėnas Vladas Šimoliūnas Klaipėdoje 1930-1933 m. 

Pietinės Bavarijos kalnuose 
prie Kempteno 1945-1946 m. 
iš dešinės: prof. Jonas Šimo- 
liūnas, pulk. Juozas Šimoliū- 
nas, Joana  Šimoliūnienė, 
Vladas Šimoliūnas, dr. Sofija 
Šimoliūnienė, inž. M. Balys. 








t > 


Šiose Tirolio Jungholz kalnynuose ekskursavo prof. J. Šimoliūnas su draugų 
grupe 1948 metų rudenį. 

Pulk. inž. Juozas Šimoliūnas, Kempteno katalikų kapinėse. 
prof. Jono brolis, Kaune. 





Pulk. inž. Juozo Šimoliūno laidotuvės Kemptene 1947.VI.13. Iš dešinės: 
kan. J. Meškauskas, prof. J. Šimoliūnas, dr. S. Šimoliūnienė, Joana ir Vladas 
Šimoliūnai. P. Urbučio nuotr. 

/. Šimoliūnas Kaune 1940 m. 


Prof. J. Šimoliūnas, 
dukterėčia Stasė Pe- 
trušaitienė ir sūnė- 
nas Vytautas Janke- 
vičius  — Walter 
Johnson. = Milwau- 
kee, Wis., 1957, 


Prof. Jonas Šimoliūnas Kemptene 
1948 m. pabaigoje. 
K. Daugėlos nuotr. 

4, LIETUVOJE ATSTATANT SAVĄ VALSTYBĘ 


1918 m. liepos mėn. 12 d. inž. Jonas Šimoliūnas pasiekė savo 
tėviškę Jusėnų kaime. Keturiasdešimties metų vyras, jau su nemažu 
profesiniu ir visuomeniniu patyrimu, veržėsi dirbti savajai tėvynei, 
jos valstybės atstatymui. Šimoliūnui buvo lemta išgyventi dar beveik 
pusę šimtmečio darbingam ir energingam. Jo rankraštiniame 
palikime randame kai ką apie to laiko sąlygas tėviškėje: „Čia J. 
Šimoliūnas susipažino su kieta vokiečių okupacija, su rusų „plienči- 
kų“, besislapstančių Lietuvos miškuose, žiauriu elgesiu, kaimiečių 
plėšimais ir kitomis nualintų žmonių bėdomis. Tebeveikė vokiečių 
okupaciniai suvaržymai. Be leidimo nebuvo galima nuvykti į kitą 
kaimą ar miestelį, uždėtos didžiulės duoklės. Ėmė javus, mėsą, 
vaisius, kiaušinius, sviestą, medų — viską. Reikėjo leidimo grūdams 
malti ar galvijui paskersti. Žmonės buvo priversti gyventi pusbadžiu. 
Jis (Šimoliūnas — J. G.) ėmėsi raminti žmones ir aiškinti, kad 
nepakenčiama būklė greit baigsis, Lietuva pati pradės valdytis (. . .) 
Pats vokiečių kaizeris Vilhelmas jau pripažįsta Lietuvą kaip neprik- 
lausomą valstybę, tik reikia nenustoti ūpo ir dirbti, kas dabar galima: 
pavyzdžiui, rūpintis vaikų švietimu, jau kelinti metai visai pakrikusiu 
keletos kaimų apylinkėje (...) Prieš užpuldinėjimus reikia jungtis, 
budėti, kariauti, kaip ir prieš visas kitas negeroves. Pažadėta veikti 
(...) Penkiuose kaimuose rasta virš 60 mokyklinio amžiaus vaikų." Ir 
toliau iš paskelbtųjų atsiminimų: ,,Tėviškėje buvo pastatyta mokykla 
trijų kaimų vaikams. Karo metu ji neveikė ir stovėjo apgriuvusi. Ją 
apžiūrėjęs, sudariau trūkumų ir remonto sąmatą. Taip pat sudariau 
mokyklinio amžiaus vaikų sąrašą. Su tais duomenimis nuvykau į 
Joniškėlio apskrities valdybą (Kreisverwaltungamt) su prašymu, kad 
būtų padarytas remontas ir kad mokykla galėtų rudenį vėl veikti. Po 
kelių žygių prašymas buvo patenkintas. Mokykla atidaryta rudenį. 
Joje mokytojavo karininkas Svilas. Buvodamas tėviškėje, aplankiau 
Gabrielę Petkevičiūtę-Bitę, kuri gyveno netoliese, Puziniškio dvare. 
Netrukus apsisprendžiau vykti į Vilnių. Dėl didelių suvaržymų tokia 
kelionė atrodė pasakiška. Vienok pavyko nugalėti visus sunkumus — 

ir atsiradau Vilniuje. Ten buvo daug visokio kuriamo darbo, žinoma, 
be atlyginimo, o darbininkų maža''.14 

1918 m. gyvenimas sostinėje buvo prislėgtas, kaip matyti iš 
nespausdintų prof. Šimoliūno užrašų: 


„(Rugpjūčio mėnesį) apsipažinta su Lietuvos Tarybos 
nariais, jų darbais ir siekiais, kuriuos okupacija taip pat varžė, 
kaip ir kaime. Rytojus netikras. Daugelis žmonių nervingi, jų 
ūpas kaitaliojasi. Iš Rusijos grįžtančių nedaug. Buvo girdėti, kad 
vokiečių frontą rusai po truputį stumia Vilniaus link. Tuo tarpu 
lietuviai nuo Kauno, Panevėžio, Šiaulių ligi Telšių įzoliuoti 
judėjimo suvaržymais. Nėra nei savo policijos, nei kareivių, nei 
ginklų, nei pinigų, ir maisto trūksta. Vakaruose vokiečių frontas 
irsta — jį laužo alijantai. Jaučiama, kad pas vokiečius atsiranda 
bolševizmo bacilų, gresia suirutė. Greit karas baigsis, Vilhelmo 
valdžia žlugs, kaip žlugo rusų caro. Kaip ta mūsų maža 
atsikurianti Lietuva galės išsilaikyti tarp dviejų siūbuojančių 
liūnų, rusų ir vokiečių, ir iš pietų klastingo kaimyno, visada 
tykančio mus praryti, sprogdinant iš vidaus? 

Pačiame Vilniuje ėjo gandas, kad lenkuojantieji organizuo- 
jasi, gauną ginklų iš vokiečių kareivių, ir kad vokiečiams 
apleidžiant Vilnių, jie pulsią lietuvius, kad Vilnius išliktų lenkų 
rankose. Vokiečiai toleravo tokią padėtį (divide et impera), kad 
jiems patiems būtų saugiau. Lietuviai, visa tai suuodę, buvo 
apdairūs, tylūs, santūrūs ir pavyzdingai kantrūs pavieniui ir 
organizacijose, ištvermingi, vienas kitam savi, vieningi. (Čia 
prasiveržia paties J. Šimoliūno bepartinė idealistinė pasaulėžiū- 
ra.) 


Kol dar nesusiorganizavo laikinoji Lietuvos valdžia, kurion inž. 
Šimoliūnas iš pat pradžios buvo įjungtas atsakingam darbui, jam 
rūpėjo suburti daugiau inžinierių krašto atstatymui. Tokios profesi- 
nės organizacijos, tada Lietuvos technikų draugijos įkūrimui 
Šimoliūnas skyrė nemaža dėmesio: 


„Pramatomų darbų ateityje buvo kalnai, o jiems prityrusių 
darbininkų be galo maža. Inžinieriai, susitikdami tarp savęs, 
skaičiavo, kiek jų jau yra Vilniuje, ir pavardėmis tepriskaitydavo 
apie 15, o galimų sulaukti iš Rusijos ir Europos sunku buvo 
priskaityti iki šimto. Stažuotų technikų specialistų bemaž visai 
nebuvo. Gi valstybės kūrimosi pradžioje reikėjo inžinierių ir 

architektų bent 500, o stažuotų technikų ir kitų prityrusių 
specialistų bent 100. Be to, jie visi turėjo būti valstybiškai 
susipratę, kad galėtų dirbti ir savo specialybėje, ir visuomeni- 
nėje veikloje. Geriausia būtų tokius paruošti čia pat, savo 
mokyklose, su sąlygomis kuriose, mokslus baigę, privalės dirbti 
savistoviai, nebus atitrūkę nuo šalies gyvenimo. Iš tėvynėje 
baigusiųjų kai kurių specialybių tam tikrus asmenis siųsti į 
užsienį pasitobulinti; kad jie vėl grįžtų tėvynėn dirbti tarp 
savųjų, mylėtų savo šalį, būtų patriotai. Tai normalu, naudinga, 
gražu; prie to reikia ir eiti. 

19-tojo šimtmečio gale ir 20-tojo pradžioje lietuvių jauni- 
mas, baigęs gimnazijas ar realines mokyklas, ėjo į universitetus, 
bet žymiau metėsi į įvairias techniškų mokslų aukštąsias 
mokyklas, kad pasidarytų inžinieriais, (...) darytų išradimus, 
keltų žmonių gerbūvį, ugdytų jų kultūrą. Tokie specialistai 
labai reikalingi ir naudingi laisvę atgaunančiai tautai, atsikuria- 
nčiai valstybei, kaip dabar Lietuvai. Šiuo metu išsimokslinę 
lietuviai yra išsiblaškę plačiuose Rusijos plotuose ir kitur 
pasaulyje. Čia Vilniuje ir visoj Lietuvoj jų tik dalis tesusiras, ir 
tie patys neorganizuoti. Čia besą inžinieriai, architektai ir 
technikai specialistai privalo galimai greičiau susiorganizuoti ir 
pradėti ruošti šaliai reikalingus amatininkų ir darbininkų 
specialistų kadrus (. . .) Reikia rūpintis specialistais geležinkeli- 
ams, vandens keliams ir jūrų laivybai. Reikalinga organizuoti 
Lietuvos Aukštuosius kursus su Technikos skyrium, Medicinos 
skyrium ir kitais taip, kad tie kursai vėliau galėtų virsti Lietuvos 
universitetu, jei užtruktų universiteto atidarymas Vilniuje. 

Tad buvo reikalingas koks tai gyvas centras Vilniuje tuoj pat, 
kad suprastų ir pradėtų judinti, kas čia buvo išdėstyta. Laiko 
dvasia ir atsikuriančios tėvynės reikalai nulėmė taip, kad tas 
technikos centras buvo kukliai pavadintas technikų draugija 
(LTD), o ne kitaip, nors inžinierių susirinkime Vilniuje buvo 
įvairių siūlymų: Lietuvių inžinierių draugija, Lietuvos inžinierių 
draugija, Lietuvos diplomuotų inžinierių draugija. Demokratiš- 
kiausias vardas buvo Lietuvos technikų draugija, ir jis praėjo. 
LTD iniciatorių ir įkūrėjų buvo apie 15 technikos specialistų, 
kurie 1918 m. vasarą susimetė į Vilnių ir, nepaisydami 
sunkumų, ėmėsi organizuoti darbus, kokie buvo pirmiausiai 
reikalingi ir galimi. Jie neapleido Vilniaus ik 1918 m. galo, iki 
priverstinės lietuvių laikinos evakuacijos iš sostinės, kada 


vilniečiai traukėsi, užleisdami miestą besiveržiantiems bolševi- 
kams su Vincu Kapsuku-Mickevičium. Tai buvo inžinieriai 
Jonas Mašiotas, Steponas Kairys, Jurgis Čiurlys, Jonas Šimoliū- 
nas, Kazys Vasiliauskas, Tadas Šulcas, Benediktas Tomaševičius, 
Adolfas Sruoga, Valdemaras Čarneckis, Juozas Skripkus, 
Valerijonas Verbickas, Stasys Eidrygevičius, Balys Sližys, Petras 
Pundzevičius, Konstantinas Šakenis (tokia eile surašė juos J. 
Šimoliūnas, — J. G.). Tų iniciatorių susirinkime 1918 m. 
rugpiūčio mėnesį išrinkta pirmoji LTD valdyba: pirmininkas 
Mašiotas, buvęs Vilniaus Technikos mokyklos dėstytojas ir 
inspektorius, Vilniaus gyvenimo sąlygų žinovas; vicepirminin- 
kas Šimoliūnas, ilgo stažo darbų praktiškas prityręs organizato- 
rius; sekretorius Vasiliauskas, kalbos žinovas, išradėjas, pedan- 
tas; iždininkas Šulcas ir narys Čiurlys, abu geri specialistai, 
įtakingi visuomenininkai. Draugijos įstatus paruošė Čiurlys, 
Šimoliūnas ir Vasiliauskas. LTD susirinkimas rugpjūčio mėn. 
gale patvirtino įstatus ir išėjo viešumon, ėmė verbuoti narius 
(„..) Tame baimės ir kylančio pesimizmo periode lietuviai 
inžinieriai nenuleido rankų, pirmieji suorganizavo savo draugi- 
ją (-..), galvojo apie praktiškus planus ateičiai, svarstė, kokia 
būtų geresnė mokykla inžinieriams: Inžinierių institutas, 
Politechnika ar Technikos fakultetas Vilniaus universitete? 
Rūpėjo specialios mokyklos technikams, amatininkams, kursai 
specialistams darbininkams. Taip pat reikėjo realiai susidomėti 
būsimąja techniška Susisiekimo ministerija, kuri bus reikalinga 
organizatorių įstaigoms ir inžinierių darbams vykdyti bei 
visokių specialybių technikų ir darbininkų paruošimui. Reikės 
ir ekonomistų, juristų, buhalterių, kanceliaristų./? Čia galima 
įterpti, kad 1918 m. pabaigoje Vilniuje jau buvo ir būsimasis 
Šimoliūno kolega profesorius inž. Stasys Dirmantas, kaip jis 
pats pasisakė, laidojant prof. Joną Šimoliūną Čikagoje. Tada 
Vilniuje jiedu ir susipažinę. 

Grįžtančių iš Rusijos skaičius augo ir jie visi teiravosi darbo 
Vilniuje, o jo dar nebuvo. Žmonės nerimavo. Reikėjo pradėti 
ką nors konkretaus. Inž. J. Šimoliūnui daugiausia rūpėjo jam 
gerai suprantami Susisiekimo ministerijos reikalai. Jis sugalvojo 
ir pasiūlė įsteigti nemokamą registracijos biurą susisiekimo 
darbuotojams, nes tokių Vilniuje rinkosi daugiausiai. LTD 
valdyba pavedė suorganizuoti tokį biurą pačiam Šimoliūnui. Jis 
gavo patalpą biurui su Lietuvos Tarybos sekretoriaus dr. Jurgio 

Šaulio pagalba. Tad registracijos biuras įsteigtas Šv. Jurgio 
prospekte netoli Lietuvos Tarybos patalpų. Biuro vedėjas buvo 
Šimoliūnas, o sekretoriai: Stepas Budreika ir Petras Januleviči- 
us iš Rygos, kuris ne kartą dalyvavo scenoje su Šimoliūnu 
studentų vaidinimuose. Biure kai kada padirbėdavo inž. K. 
Vasiliauskas ir kiti kolegos. Užsiregistravusieji tikėjosi gauti 
darbą su atlyginimu. Tasai biuras patarnaudavo informacijo- 
mis, kur žmonės galėjo susirasti pažįstamus, pasitarti, pasitei- 
rauti buto ir kitų gyvenimo reikmenų, gauti patarimų, kas tuo 
neramiu metu buvo taip svarbu. 

1918 m. lapkričio mėn. 11 d. Lietuvos Taryba sudarė pirmąjį 
Ministrų kabinetą: min. pirm. A. Voldemaras, ir penki kiti 
ministrai. Švietimo min. Jonas Yčas pasikvietė sau padėjėju inž. 
K. Vasiliauską, o Finansų min. ir Susisiekimo ministro pareigas 
einąs Martynas Yčas inž. Joną Šimoliūną pasikvietė sau patarėju 
ir Susisiekimo ministerijos organizatorium. Be to, Šimoliūnas 
lapkričio mėn. 23 d. buvo paskirtas Plentų, vandens kelių ir 
uostų valdybos viršininku — direktorium. Maždaug tuo pat 
laiku inž. B. Tomaševičius buvo skirtas Pašto, telegrafo ir 
telefono valdybos viršininku (...). Pralaimėję karą, vokiečiai 
ruošėsi palikti Vilnių. Buvo žinoma, kad lenkai norės užimti 
geležinkelius, paštą, telefonus, telegrafą su inventorium, 
sandėliais — pasirodyti, kad Vilniaus krašto šeimininkai esą 
lenkai, o ne lietuviai. Tad bent Susisiekimo ministerijos 
darbuotojams ir LTD nariams reikėjo užbėgti lenkams už akių, 
sumaniai įtikinant vokiečius, kad jie dar prieš pasitraukimą 
tvarkingai perduotų susisiekimo reikmenis Lietuvos Susisieki- 
mo ministerijai ir su jos agentais visa tai užfiksuotų aktais 
dviejuose egzemplioriuose (...), Tam reikalui buvo skubiai 
sudaryta Susisiekimo ministerijos Vyriausioji komisija, vokiškai 
pavadinta Litauens Hauptverkehrs Komission, iš pirmininko 
Šimoliūno, narių Tomaševičiaus ir Čiurlio, turinti teisę koptuoti 
kitus reikalingus asmenis. Toji komisija, dar vad. Susisiekimo 
ministerijos taryba, pradėjo veikti savarankiškai ir tuoj sumezgė 
ryšį su vokiečių Haupt-Eisenbahnverwaltung Vilniuje ir su 
vietiniu judėjimo inžinierium Wagneriu bei jo padėjėju inž. 
Maneke, prieš karą buvusiu Vilniaus — Virbalio ruožo 
viršininku. Per 2-3 susitikimus sutarta dėl Vilniaus geležinkelių 
mazgo ir Vilniaus — Lydos ruožo perdavimo lietuviams pagal 
aktus, dėl sandėlių perdavimo Pašto, telefono ir telegrafo 


valdybai, dėl vagonų gavimo lietuvių evakuacijai iš Vilniaus, 
vokiečiams atsitraukiant. 


Minėtieji perdavimai buvo taikiai atlikti iki 1919 m. sausio 2 
d. imtinai. Iki tos dienos buvo evakuotos Lietuvos Tarybos 
valdinės įstaigos iš Vilniaus į Kauną, o kartu ir kai kurie privatūs 
asmenys. Vilniuje liko Šimoliūnas, jau ėjęs Susisiekimo ministro 
pareigas, ir Tomaševičius. Lietuvos valdžia Vilniuje paliko savo 
įgaliotinį Mykolą Biržišką su ministerijų atstovais ir lietuvį 
komendantą Liūdą Girą su 15 kareivių tvarkai palaikyti ir 
pareikšti protestą naujiems okupantams bolševikams. Susisieki- 
mo ministerijai atstovauti liko Čiurlys, o Vidaus ministerijai 
Šulcas, abu inžinieriai. Prieš pat evakuaciją, baisiai padėčiai 
Lietuvoje gelbėti Lietuvos Tarybos pirmininkas Smetona, min. 
pirm. Voldemaras ir Finansų min. M. Yčas apie Kalėdas greitai 
išvyko į Berlyną, kad skubiau užbaigtų 100 milijonų ostmarkių 
paskolos gavimą ir užpirktų ginklų, amunicijos, apavo ir kitų 
reikmenų kariuomenės mobilizacijai įvykdyti, kuri Voldemaro 
Ministrų kabineto buvo paskelbta dar lapkričio 23-čią d., nes jis 
buvo ir Krašto apsaugos ministras. M. Yčas, išvykdamas į 
užsienį, Susisiekimo ministro pareigas perdavė J. Šimoliūnui. Jis 
ėjo tas pareigas iki susidarė M. Sleževičiaus kabinetas dar 
Vilniuje 1918 m. gruodžio 26 d., toliau iki 1919 m. kovo 13 d. ir 
dar trečiajame, P. Dovydaičio kabinete, iki balandžio 13 d. Per 
tuos tris mėnesius ir dvi savaites Šimoliūnas sudarė pamatus 
Susisiekimo ministerijos centrui ir jo vadovaujamai Plentų, 
vandens kelių ir uostų valdybai, o taip pat Geležinkelių 
valdybai. 


Užbaigę evakuaciją iš Vilniaus sausio 2 d., patys evakuoto- 
jai Šimoliūnas ir Tomaševičius sausio 3 d., apie 3 - 4 val. ryto, 
išspruko iš Vilniaus labai nuvargę, pasikinkę arklį į roges, nes 
traukinio jau nebebuvo. Sausio 3 d. jie rado Kaišiadoryse 
vokiečių žandarų, kareivių, karininkų ir apsčiai lietuvių, 
norinčių pakliūti į traukinį Kaunan. Vokiečių šiaip taip 
sudarytas traukinys išvažiavo iš Kaišiadorių į Kauną vėlai naktį, 
pilnas visokių pakeleivių, ir pasiekė Kauną sausio 4 d. rytą. 
Vilniuje buvo sunku su patalpomis ir butais, o Kaune dar 
blogiau. Čia Lietuvos Taryba ir visos ministerijos su savo 
įstaigomis turėjo sutilpti vienuose trijų aukštų namuose su 
rūsiu. Tai buvo prieškarinis Kauno pašto pastatas Donelaičio 
gatvėje priešais vėliau pastatytus Lietuvos banko rūmus. Kaune 

tuo laiku buvo vokiečių okupacinio korpo centras su jo vadu 
majoru Schuermannu, daugybė žandarmerijos, karinių dalinių, 
tarnautojų, kareivių taryba (Soldatenrat), geležinkelių direkcija 
su savo dirbtuvėmis. Dėl to specialus Lietuvos valdžios 
įgaliotinis Justinas Zubrickas-Turčiniškis, vėliau Valstybės 
kontrolierius, tik tuos vienus pašto namus tegalėjo išgauti iš 
okupacinės valdžios Kaune. Čia laikinai teko susigrūsti beveik 
visam besikuriančios valstybės aparatui. Visi nors kiek pakenči- 
ami pastatai buvo sekvestruoti vokiečių okupacinės ar karinės 
valdžios, jų užimti arba apleisti be remontų, priteršti. Aleksoto 
kalne stūksojo aviacijos mediniai angarai, o Žaliajame kalne 
buvo puikios arklidės su metlacho plytelių grindimis. Angarus 
ir arklides patys vokiečiai pasitraukdami sudegino.'5 


Vargingas gyvenimo sąlygas pokario Kaune prof. Šimoliūnas 
vaizdingai aprašė spausdintoje biografijoje: 


„Pačiame mieste buvo tikras Babilonas: vokiečiai, žydai, 
lenkai, rusai ir lietuviai klegėjo kiekvienas savaip. Nebuvo jokių 
saugumo garantijų. Vokiečiai kareiviai siautė, girtuokliavo, o 
naktimis paleisdavo kalinius iš Mickevičiaus gatvės kalėjimo 
pasiplėšikauti, su kuriais dalindavosi grobiu. Aprimdavo, kai 
žmonės imdavo skystis žandarams, tai tie sugaudydavo plėšikus 
ir vėl uždarydavo. Lietuvių valdžia Kaune dar neturėjo nei 
policijos, nei kareivių. Vokiečiai labai trukdė susisiekimą su 
provincija. Valdininkai glaudėsi pas pažįstamus pernakvoti ir 
pavalgyti. Ukmergės prospekte buvo mažas, lietuvaičių išlaido- 
mas viešbutis „Rūta“ su valgykla pirmame aukšte ir su keliais 
kambariais antrajame. Ten prisiglaudė Lietuvos Tarybos pirmi- 
ninko pareigas ėjęs Stasys Šilingas ir kiti ministrai, kurių tarpe 
buvau ir aš pats. Pati situacija Kaune buvo labai miglota. Miesto 
plano nebuvo. Žinių rinkimas buvo visaip trukdomas. Bolševi- 
kai iš šiaurės ir iš rytų spaudė mūsų savanorių gretas. 
Savanoriams trūko visko: rūbų, ginklų, šaudmenų ir medika- 
mentų.''16 


1919 m. sausio-kovo mėnesius mažai Lietuvos technikų draugijos 
narių reiškėsi Kaune. Be minėtųjų valdžios pareigūnų, dar buvo 
technol. inž. A. Macijauskas ir mech. inž. Strebeika. Kiti LTD nariai 
darbavosi apskričių miestuose, valsčiuose ir fronte. Ką sako istorija 

apie inžinieriaus Jono Šimoliūno dalyvavimą pirmosiose Lietuvos 
vyriausybėse? Prano Čepėno „Naujųjų laikų Lietuvos istorija“ 
Šimoliūną pamini trijose vietose, kurias čia panaudosime'?: ,„1918 m. 
gruodžio 26 d. Sleževičius sudarė naują koalicinę vyriausybę, kurią 
Šilingas, einąs Valstybės Tarybos pirmininko Smetonos pareigas, tą 
pat dieną patvirtino. Sleževičiaus kabinetas buvo tokios sudėties: M. 
Sleževičius — min. pirmininkas; Užsienio reikalų min. pareigoms 
eiti paliktas A. Voldemaras, bet faktiškas ministerijos valdytoju 
paskirtas A. Janulaitis; Švietimo — M. Biržiška, Vidaus reikalų — J. 
Vileišis, Krašto apsaugos — M. Velykis, Žemės ūkio ir valstybės turtų 
— J. Tūbelis, Teisingumo — P. Leonas, Susisiekimo ministerijos 
valdytojas — J. Šimoliūnas, Maitinimo ir viešųjų darbų — J. Paknys, 
Prekybos ir pramonės — J. Šimkus, Finansų ministerijos valdytoju 
paskirtas V. Čarneckis ir trys ministrai „be portfelių". Partinis 
ministrų pasiskirstymas buvo toks: 3 socialdemokratai, 2 socialistai 
liaudininkai demokratai, 2 krikščionys demokratai, 1 — Santaros, 3 
— Tautos pažangos, 3 nepartiniai (Velykis, Šimkus, Šimoliūnas) ir po 
vieną žydų ir gudų atstovą.“ 

Pateiktasis ministrų sąrašas parodo, su kuo teko inž. Šimoliūnui 
bendradarbiauti. Tasai kabinetas veikė iki 1919 m. kovo mėn. 13 
dienos. Sleževičiui atsistatydinus dėl nesutarimų su Lietuvos 
Valstybės Tarybos prezidiumu, naująjį kabinetą, trečią iš eilės, 
sudarė: min. pirm. Pranas Dovydaitis, Vidaus reikalų min. — A. 
Stulginskis (abu. krikščionių demokratų), Užsienio reikalų ministru 
buvo paliktas Voldemaras (tik nominaliai, nes jis dar nebuvo grįžęs iš 
užsienio), Krašto apsaugos min. valdytojas — A. Merkys, Teisingumo 
— L. Noreika, Švietimo — J. Yčas (visi Tautos pažangos partijos) ir 
nepartiniai buvo Žemės ūkio min. vald. P. Matulionis, Susisiekimo 
min. vald. J. Šimoliūnas ir Finansų V. Petrulis. Dovydaitis kovo mėn. 
13 d. pateikė savo kabineto sudėtį ir jo veiklos programą, ypač 
pabrėždamas reikalą organizuoti ir stiprinti kariuomenę, kad galėtų 
išlaisvinti Lietuvos teritoriją iš Raudonosios armijos okupacijos. Po 
trijų savaičių Dovydaitis atsistatydino, ir likusį laiką iki balandžio 13 
d. trečiajam ministrų kabinetui vadovavo Stulginskis. Iš viso 
Šimoliūnui teko dirbti trijų ministrų pirmininkų kabinetuose, kaip 
nepartiniam specialistui. 

1919 metų „Laikinosios Vyriausybės Žiniose“ yra paskelbti trys 
dokumentai, pasirašyti inž. Jono Šimoliūno, Susisiekimo ministerijos 
valdytojo. Pirmasis yra memorandumas Vokiečių civilinės valdžios 
viršininkui Lietuvoje dėl geležinkelių perėmimo (Priedas nr. 1). 

Antrasis dokumentas pašto tarifų projektas nuo 1919 m. sausio 1 
dienos. Siuntų svoriai duodami kilogramais ar gramais, tarifai — 
skatikais, o persiunčiamos pinigų sumos markėmis (Priedas nr. 2). 
Trečiasis dokumentas yra trumpas pašto tarifas kariškių siunčia- 
miems laiškams (Priedas nr. 2). Reikšminga, kad dokumentuose 
nagrinėjami ir sprendžiami reikalai ypatingai nenormaliose sąlygose, 
vyriausybei vos tik persikėlus iš Vilniaus į Kauną. Pilni tekstai 
reprodukuojami knygos gale. 


Tų pačių metų kovo 26 d. sudaryta tarppartinė komisija rūpintis 
naujo koalicinio kabineto sudarymu. Į šią komisiją įėjo Sleževičius, 
Sidzikauskas, Paknys, Šimoliūnas ir Jonas Vailokaitis. Pora dienų 
pasitarus, kovo 28 d. buvo susitarta dėl naujo, jau ketvirto ministrų 
kabineto sudarymo, ir dėl laikinosios Lietuvos konstitucijos pakeiti- 
mo. Tas pakeitimas sukūrė Valstybės prezidento instituciją. Prezi- 
dento pareigas iki to meto atliko trys Lietuvos Valstybės tarybos 
prezidiumo nariai (P. Čepėnas, t. p., psl. 387). Tokiu būdu inž. Jonas 
Šimoliūnas, prieš pasitraukdamas iš ministrų kabineto, su kitais dar 
atliko svarbią valstybinę pareigą — prisidėjo prie sąlygų sudarymo 
išrinkti pirmąjį Lietuvos prezidentą. Visų partijų atstovai Lietuvos 
prezidentu sutarė išrinkti A. Smetoną. Jis skubiai buvo iškviestas iš 
Danijos ir 1919 m. kovo 31 d. buvo iškilmingai sutiktas Kauno 
geležinkelio stotyje. Balandžio mėn. 4 d. Lietuvos Valstybės taryba 
savo posėdyje išrinko Smetoną prezidentu, o balandžio 6 d. jis 
prisiekė konstitucijai. Inž. J. Šimoliūnas dar savaitę išbuvo Susisieki- 
mo ministru, o po to naująjį kabinetą vėl sudarė Sleževičius. 
Susisiekimo ministru pakviestas inž. V. Čarneckis, buvęs Šimoliūno 
bendradarbis. Šimoliūnas liko Plentų, vandens kelių ir uostų 
valdybos direktorium, dabar jau Čarneckio žinioje. Po jo iki 1924 
metų dar buvo šie Susisiekimo ministrai, Šimoliūno viršininkai: E. 
Galvanauskas, P. Vileišis, B. Tomaševičius, T. Norus-Naruševičius. 

Be savo tiesioginių pareigų, inž. Šimoliūnas atlikdavo specialius 
ministrų kabineto įpareigojimus, kurie kartais būdavo sudėtingi ir 
pavojingi. Jis pats pasakojo, o inž. Vytautas Izbickas užrašė ir 
paskelbė „Technikos žodyje'' (1953 m. nr. 5) apie tokį įpareigojimą: 
„Vienas iš pastarųjų buvo priėmimo organizavimas į Lietuvą 
atvykstančiai Amerikos kariškai maitinimo misijai, kuriai vadovavo 
majoras Ross. Susipažinusi su lietuvių pastangomis organizacinėje ir 
kariškoje srityje (frontas su bolševikais tuo metu buvo ties Jonava), ši 
misija susidarė labai palankų įspūdį apie lietuvių „tvirtą pasiryžimą 
išlaikyti savo nepriklausomybę. Šimoliūnas buvo atsakingas už 

misijos saugumą ir buvo įvykio liūdininkas, kai vokiečiai nužudė 
lietuvį sargybinį Praną Eimutj. Pasikėsintojų tikslas buvo įsiveržti į 
Metropolį, kur buvo apsistojusi amerikiečių misija. Pasikėsinimas 
nepavyko, žudikus lietuviai suėmė.“ Vėliau pavyko gauti prof. J. 
Šimoliūno asmeniškų žinių anketą, surašytą 1938 m. Kaune, vos 19 
metų po įvykio, kuris toje anketoje trumpai nusakytas: „Su dideliu 
pavojum gyvybei 1919.11l.18 (Šimoliūnas) sulaikė vokiečių karišką 
automobilį su kareivio Eimučio žudikais prie Metropolio, Laisvės 
alėjoje.“'!8 Tą incidentą prof. Šimoliūnas dar šitaip paryškino 
viename laiške: „Gyvai prisimenu (.. .) Kaune 1919 m. kovo mėnesį 
(...) keturi vokiečių kareiviai mano akyse ir mano pastangomis 
buvo sulaikyti ir teisti; vokiečiai norėjo nužudyti Rossą Metropoly, II 
aukšte, kambarys 2''99, 


Baigiant kritiškųjų 1919 metų pradžios apžvalgą, verta įjungti dar 
vieną prof. J. Šimoliūno biografijos dalj:20: 


Iš pažadėtos Berlyne 100 milionų ostmarkių paskolos 
grynais, ginklais, rūbais ir kita, nieko negauname, viskas vis 
vilkinama. Vokiečių valdžios atstovo Kaune vis dar nėra. Galop, 
atvyksta atstovas Zimmerle, gauname 3 mil. ostmarkių. Mir. 
Schuermannas ir kpt. Tschunke žada paskubinti ginklų ir 
amunicijos tiekimą. Laukiame, bet veltui. Iš Šiaulių, Panevėžio, 
Raseinių, Ukmergės, Alytaus apskričių gaunamos neramios 
žinios, kad vokiečių kareiviai plėšikauja, o bolševikai puldinėja. 
Ministerių kabinetas posėdžiauja. Dažnai į posėdžius šaukiami 
Zimmerle ir vokiečių korpo vadas mjr. Schuermannas, kuris 
skundžiasi, kad jam veikti daug kliudo revoliucinis Soldatenra- 
tas Kaune. 

Vieną neramią naktį, ministerių kabinetui posėdžiaujant 
bendrųjų rūmų slaptame kambaryje, staiga, apie 12 val. į duris 
beldžiasi Zimmerle ir įleistas, išsigandęs — uždusęs sako: „Ką 
tik į Kauną prie tilto atvyko iš Hamburgo traukinys su 300 
ginkluotų spartakistų-jūrininkų. Jie nori užvaldyti korpą. Gali 
jus nakčia užpulti, apiplėšti, išžudyti, todėl saugokitės ir 
slėpkite visa, ką turite. Iš savo pusės aš su korpu darysime 
pastangų juos apsupti ir izoliuoti. Rytoj pamatysime, ką toliau 
daryti. Atsiprašau, sudiev!" 

Ką mums daryti? Tuojau gelbėti turimą iždą, išgabenant jį iš 
rūmų, kurie gali būti apiplėšiami ar net gaisro sunaikinti. 
Perspėti Lietuvos Tarybą ir valdininkus, kad visi budėtų. Iždą 

gelbėti pavedė finansų ministeriui Čarneckiui ir susisiekimo 
ministeriui Šimoliūnui. Posėdis pasibaigė, visi išbėgiojo. 
Palikome su Čarneckiu. Aš jam sakau: „Brolau, dabar ne 
kalbėti, bet veikti! Krauk iždą ir visus svarbesnius finansinius 
dokumentus į čemodaną, o aš bėgu vežiko, ir galvosiu, kaip 
geriau pasiekti tamsų senamiestį." 

Vežiką greitai suradau, greitai grįžau į rūmus. Užbaigėme 
krauti čemodaną, užrakinę ir stipriai virve perrišę, traukėme 
laukan. Mano kolega buvo susijaudinęs, drebėjo, nes mieste 
apie stotį šaudėsi. Tariau jam: 

— Nebijok, Dievas padės, bus gerai! Važiuodami nekalbė- 
sime. Važiuosime, kur šviesa: tiesiog pro žandarmeriją ir 
Soldatenratą iki Perkovskio ir dešinėn, iki Vilniaus gatvės, ir jąja 
toliau. 

Sėsdamas vežiką perspėjau, jei kas stabdytų, kad nestotų, 
kad šmaukšteltų botagu ir dumtų. 

Laisvės alėjoje už Perkovskio kažkas šaukė „halt“ ir, 
pravažiavus, iš užpakalio šovė, bet mūsų nekliudė. Galop, 
atsidūrėme prie Rotušės, šv. Kazimiero namuose, pas buvusį 
„Rygos Garso'' redaktorių kun. Bikiną, kuris labai nenoromis 
čemodaną priėmė tik vienos nakties apsaugai. Vienok atsiėm- 
ėme tik po trijų dienų, kai viskas apsiramino, nes spartakistai 
buvo izoliuoti Šančiuose ir išgabenti atgal į Vokietiją. Vokiečiai 
tapo sukalbamesni, nes jie silpnėjo, o mes stiprėjome. 

Tuo metu, Latvijoje, Ulmanio vyriausybė buvo žymiai 
blogesnėje būklėje. Latviai kariavo su rusais bolševikais ir 
bermontininkais. Iždas buvo tuščias. Kelis mėnesius nebuvo 
mokamos algos nei valdininkams, nei kareiviams. 1919 m. 
pradžioje susidarė visai kritiška padėtis, nes Liepojoje atsirado 
kita, Niedros, vyriausybė. 

Ulmanis, sužinojęs apie mūsų iždą, staiga su savo sekretori- 
umi atsirado Kaune ir prašė padėti pinigais, nes kitaip latviai 
žūsią. Kauno vyriausybė nutarė gelbėti, iždą padalinant 
broliškai pusiau. Per tris dienas buvo sudaryta slapta sutartis. 
Latviams paskolinama 1 mil. 500 tūkstančių ostmarkių. Lietuva 
gauna teisę per Liepojos uostą įsivežti prekes savo kontrolėje, 
o paskola garantuojama Liepojos uosto muitais. Pasirašęs 
sutartį, Ulmanis laimingas, su pinigais grįžo namo ir parvykęs 
sutvarkė savo bėdas. Jo vyriausybė sustiprėjo. 

Lietuvos vyriausybė tvarkėsi, plėsdama savo veiklą ir 
darydama pastangas susirišti su kitomis valstybėmis, kurios 


buvo už Vokietijos orbitos. Vokiečiai darė viską, kad tolimesni 
svečiai Lietuvos nelankytų ir kad užsienis nežinotų apie tikrąją 
būklę krašte. 

Į Liepojos uostą buvo atvykęs anglų admirolo tipo kariškas 
laivas dienos vizitui, kuris buvo nukreiptas prieš Niedros 
vyriausybę. 

Tuo tarpu pasklido gandai, kad, apie kovo mėn. 15-18 
dieną, atvažiuos amerikonų kariška maitinimo misija ir, 
maždaug, tuo pat metu atvyks ir prancūzų kariška misija su plk. 
Reboule, karininku padovani ir dar dviem kariškiais. 

„Vokiečiams darėsi nejauku. Jie pradėjo ruoštis evakuoti 
siaurųjų ir plačiųjų geležinkelių sandėlius ir dirbtuves. Per 
lietuvius darbininkus slaptai žinojau, kas dedasi dirbtuvėse ir 
sandėliuose ir tyliai ruošiausi neišleisti nei mašinų nei būtinų 
darbams medžiagų. Kovo pradžioje, staiga, sužinojau, kad 
siaurųjų geležinkelių dirbtuvėse Fredoje, palei Nemuną, 
vokiečių kareiviai išmontuoja mašinas. Ryt baigs ir poryt 
pakraus į jau stovintį dirbtuvių kieme traukinį ir išveš į 
Vokietiją. Dirbtuves saugo vokiečių kareiviai ir nieko pašalinio 
neįleidžia. 

„Pasiryžau pamatyti visa tai savo akimis. Prikalbėjau vieną 
vokiečių kapitoną (neva inžinierių) stoti į Susisiekimo ministeri- 
ją, nors ir laikinai, ypatingų reikalų inžinierium, su 500 ostm. 
mėnesinio atlyginimo. Kpt. Goebls sutiko darbą pradėti nuo 
rytdienos. Rytą išvažiavome, jis ir aš, jo karišku automobiliu. 
Pervažiavome medinį Aleksoto tiltą, kuris buvo kareivių 
saugomas kaip ir visi kiti tiltai ir pasukome pagal Nemuną ir 
visai netikėtai praslinkome pro siaurųjų gelež. kiemo plačius 
atdarus vartus. Pro juos pamačiau suminėtą traukinį ir 
kraunančius darbininkus, o prie vartų karišką sargybą. 

Kraujas užvirė. Galvojau ką daryti, o tuo tarpu automobilis 
riedėjo Napoleono kalno ir Jiesios tilto link. Sugalvojau. Nuo 
Jiesios pasukome atgal ir privažiuojant prie dirbtuvių vartų, 
sakau kapitonui: 

— Matyti Tamstų geležinkelio direkcija ruošiasi apleisti 
dirbtuves, kraustosi ir mums greit jau reikės jas perimti savo 
žinion ir jas leisti darban, tad stabtelėkime ir eiva pažiūrėti kaip 
jos atrodo. 

„Vartų sargyba su pagarba mus praleido. Dirbtuvėse 
pasitiko viršila ir aprodė patalpas bei išvežimui išmontuojamas 
mašinas. Pasilieka tik mašinų betoniniai pamatai. 

(Red. Čia nutrūksta Profesoriaus ranka rašyti atsiminimai. 
Kiek iš jo pasakojimų prisimenu tos geležinkelių dirbtuvės 
paliko, su visomis mašinomis, kur buvo, tik Lietuvos vyriausybė 
už jas vokiečių kariškiams neva apmokėjo nedidelę sumą 
ostmarkių. — P. Petrušaitis). 


Inž. Jonas Šimoliūnas buvo trumpam pasitraukęs iš Susisiekimo 


ministerijos ir dirbo Krašto apsaugos ministerijos Karo butų dalies 
viršininku nuo 1919.V.1 iki tų metų spalio 28 d.2! Apie savo darbus 
Plentų, vandens kelių ir uostų valdyboje, kurios direktorium 
Šimoliūnas buvo nuo 1918.XI.23 iki 1924.IV.1, išskyrus minėtąją pusės 
metų pertrauką, jis paliko tokius atsiminimus: 

Karo metu Lietuvos tiltai, daugiausia mediniai, buvo 
apgriauti, sudeginti ar ledų suardyti. Buvo svarbu skubiai juos 
atstatyti, o nei pinigų, nei medžiagų, nei specialistų statybinin- 
kų nebuvo. Tad 1919-1923 m. skubiai lopėm, remontavom, 
atstatinėjom iš medžio, jungiant sukirtimais, geležinėmis 
kabėmis, varžtais, vinimis, viela ar lankine geležim (. . .). Tokių 
tiltų amžius trumpas, 5-25 metai. Reikia juos nuolat taisyti (. . .). 
Geležiniai tiltai patvaresni, bet juos reikia dažyti brangiais 
aliejiniais dažais kas 3-4 metai. Visa medžiaga geležiniams 
tiltams ir jų montažas apmokama užsieniui, o tai neekonomiška 
savam kraštui (. . .). J. Šimoliūnas ryžosi panaudoti gelžbetonį, 
tada naujieną Lietuvoje. Pradžioje buvo sunku įtikinti finansi- 
ninkus, Valstybės kontrolę, kad tokia naujoviška statyba 
būsianti daug kuo pranašesnė ir pigesnė kraštui, negu medžio 
ar geležies statybos. To laiko Lietuvos sąlygomis buvo įrodyta 
skaičiais, kad mūsų miškų plotai vokiečių labai apnaikinti, 
teliko 1876 šalies miškingumo. Susidarė didelis statybinės 
medžiagos trūkumas, o dar reikėjo eksportuoti prekybai su 
užsieniu. Medis buvo mūsų auksas, tad reikėjo jį taupyti. 

Betono statiniams reikėjo mokėti užsieniui tik už cementą, 
apie 1074 sąmatinės sumos. Gelžbetoniui reikėjo importuoti ir 
plieną armatūrai, tad iš viso susidarė apie 2076 sąmatinės sumos. 
Kiti pinigai, apie 8046, mokami už masines medžiagas — smėlį, 
žvyrą, skaldinį, pastolius ir už darbą. lieka savame krašte. 
Vyriausybės šulai: min. pirm. inž. E. Galvanauskas, Žemės ūkio 
min. agronomas J. Tūbelis, Valstybės kontrolierius teisininkas J. 
Zubrickas ir Susisiekimo departamento direktorius inž. P. 
Vanagas pritarė Šimoliūnui. Liko išspręsti specialistų trūkumą, 


nes vietiniai meistrai dar nepažino gelžbetonio technikos. Tiltų 
skyriaus viršininkas inž. Olendzkis ne specialistas, o rajonuose 
taip pat jų nebuvo. Kas daryti? 1918-1920 m. perklausinėjau 
Lietuvoje ir Rygoje, perkratinėjau taip pat lietuvius studentus ir 
baigusius inžinierius Petrapilyje, dairiausi jų Maskvoje, Kijeve, 
Charkove (.. .). 

Laimei, 1919 m. grįžo Lietuvon iš Rusijos inž. Pranas 
Markūnas ir technikas Gringofas, abu statę gelžbetoninius tiltus 
pavolgyje prie Saratovo. Markūną pakviečiau valdybon rango- 
vu gelžbetonio tiltams statyti, o Gringofą paskyriau Ukmergės 
rajono viršininko pareigoms eiti, nes jo tėviškės dvarelis buvo 
prie Ukmergės. Pirmas didelis trijų arkų gelžbetoninis tiltas 
buvo pastatytas per Šventosios upę Ukmergės plentui prie 
Radiškių, 12 km už Ukmergės. Antrąjį tiltą pastatėm per 
Verknės upę Kauno — Alytaus plentui, trečiąjį per Šešupę prie 
Liudvinavo netoli Marijampolės, ir ketvirtąjį didelį tiltą per 
Miniją prie Gargždų. Visa tai įvykdyta pirmajame Lietuvos 
atstatymo 1920-1924 metų karštame laike. Valdybos direktorius 
Šimoliūnas tuo pačiu metu dalyvavo Lietuvos Aukštųjų kursų ir 
universiteto organizavime. 

J. Šimoliūnas patarė ministrui Tūbeliui pastatyti javų 
elevatorių Kaune prie Nemuno, arti plento. Rekomenduota 
ugniai atspari ir ekonomiška gelžbetonio konstrukcija. Pastatė 
rangovas inž. Markūnas, o jo konsultantu buvo gelžbetonio 
žinovas Šimoliūnas. Tad jiems priklauso gelžbetonio statybos 
iniciatyva Lietuvoje. 

5. LIETUVOS PAJŪRIO UOSTŲ INŽINIERIUS 


Universiteto profesoriui Jonui Šimoliūnui pasitraukus iš Plentų, 
vandens kelių ir uostų valdybos direktoriaus pareigų, jam buvo 
skirta Susisiekimo ministerijos vyr. inspektoriaus vieta nuo 1924.1V.1 
iki 1936.1.1. Nerasta konkrečių duomenų, ką jis toje vietoje veikė, 
tačiau žinoma, kad tuo laiku jis dirbo ir gyveno pusiau Klaipėdoje, 
pusiau Kaune, dažnai važinėdamas traukiniu. Šimoliūno asmeniškų 
žinių lape randame kai kurių detalių iš jo darbų Klaipėdoje: 
Klaipėdos uosto darbų valdybos direktorium buvo 1923-1933 ., XVIII 
kategorija, 1800 litų mėn. alga.2. Tuo metu inž. Šimoliūno buvo 
gelžbetoninė statyba: 748 m ilgio krantinė ir 276 m molas, o 
pietinėje uosto krantinėje — gelžbetoninio sandėlio statyba. Be to, 
jis pertvarkė Juodkrantės ir Nidos žvejų uostelius, Kuršių mariose 
prižiūrėjo apsauginį smėlio kopų tvarkymą. Prie to dar reikia pridėti 
bėgamieji remontai Klaipėdos uoste, kelių ir transporto priemonių 
patobulinimai. Minėtajame asmeniškų žinių lape dar įrašyta, kad J. 
Šimoliūnui pirmininkaujant, Susisiekimo ministerijos speciali komisi- 
ja, dalyvaujant Klaipėdos krašto savivaldos atstovui dr. Schreiberiui, 
konsului Jahnui ir kitiems, padarė Klaipėdos uosto įvertinimą 
praeityje ir po to, kai 1923 m. pradžioje Klaipėdos kraštas grįžo į 
Lietuvą. Buvo apskaičiuota ir rasta, kad uosto prekių metinis 
prieauglis siekė 50,000 tonų. Vėliau tasai prieauglis gerokai padidėjo, 
maždaug po 65,000 tonų per metus33. Dar anksčiau, 1920 m., 
Šimoliūno iniciatyva min. pirm. E. Galvanauskas sudarė trijų 
komisiją: pirmininkas J. Šimoliūnas, nariai inžinieriai E. Kurganaviči- 
us ir A. Sruoga. Toji komisija 1920 m. pavasarį nuvyko Klaipėdon 
užmegzti pirmųjų ryšių su Sąjungininkų komisaru generolu Odry ir 
su krašto seimeliu. Buvo paruošta dirva sudaryti sutarčiai „dėl 
susisiekimo su Klaipėdos kraštu vandens keliais“. Klaipėdos uosto 
viršininku 1923-1933 m. buvo jūrų kapitonas Liudas Stulpinas, kurį 
Šimoliūnas pažinojo Suomijoj. Prof. J. Šimoliūno knygoje „Šventosi- 

os uostas" randame, kad minėtieji uosto statybos darbai Klaipėdoje 
>»uvo suprojektuoti 1928-1930 m. ir įvykdyti 1930-1932 m.24 

Apie gyvenimą Klaipėdoje pasakoja profesoriaus brolėnas Vladas 
Simoliūnas, gyvenęs pas dėdę ir 1927-1933 m. lankęs Vytauto 
Didžiojo gimnaziją Klaipėdoje: 


Gyvenome uosto valdybos kieme, raudonų plytų name, 
šešių kambarių bute. Namų ir daržo priežiūrai turėjome 
daržininką ir tarnaitę — virėją. Tame pačiame kieme buvo kitas 
toks pat mūrinis mamas. Jame gyveno uosto direkcijos 
pirmininkas inž. R. Visockis. Uosto kiemas turėjo uždaromus 
vartus, kuriuos saugojo nuolatinis sargas, nes to paties kiemo 
gale buvo remonto dirbtuvės, kuriose dirbo apie 30 žmonių. 
Prof. Šimoliūnas buvo uosto statybos viršininkas, o ne uosto 
administracijos ir apyvartos, kuo rūpinosi inž. Visockis. Ten pat 
buvo uosto valdybos raštinė, kur dirbo apie 10 tarnautojų. Prof. 
Šimoliūnas ten turėjo savo atskirą kabinetą. Jo žinioje buvo 
nauja uosto statyba, vykdomų darbų priežiūra, vyresniųjų 
darbo talkininkų priėmimas ir atleidimas, sąmatų sudarymas, 
finansinė atskaitomybė, įvairios komisijos. Jo artimiausi padėjė- 
jai buvo inž. N. Stonys ir technikas K. Gabrėnas. Statybos darbų 
viršininkas savo žinioje turėjo porą motorlaivių, kuriais 
apiplaukdavo darbovietes. Profesorius dirbdavo labai ilgas 
valandas, dažniausiai pasilikdamas kabinete iki nakties. Uosto 
valdyba neturėjo automobilio, tad visur reikėjo suspėti 
pėsčiomis. Kai jis negrįždavo laiku vakarienės, aš eidavau į 
dėdės raštinę jo pakviesti ir padėti parnešti sunkų portfelį. 


Kas metai atvažiuodavo į uosto valdybą studentai — 
praktikantai iš Aukštesniosios technikos mokyklos Kaune ar iš 
Technikos fakulteto. Priešais profesoriaus namus kieme stovėjo 
ant pievutės nebenaudojamas žvejų laivas su 6 lovomis, kur 
studentai miegodavo. Prof. Šimoliūnas stengdavosi kuo begalė- 
damas jiems pagelbėti, juos aprūpinti ir globoti. Ne vienas jų 
yra gavęs iš profesoriaus kostiumą, batus ar marškinius, ypač 
kai juos reikdavo kur nors pristatyti kaip studentus, nes jų 
dauguma nebuvo turtuoliai. Dažnai savaitgaliais juos pasikvies- 
davo pietums ar vakarienei. Vienas tų studentų turėjo 
kambariuką mūsų bute, kur miegodavo ir kartais šį bei tą 
pabraižydavo. Prie prof. Šimoliūno tarnybos pareigų dar 
prisidėdavo Kuršių nerijos kopų priežiūra ir jų apsodinimas, o 

taip pat įvairūs renginiai: Jūros dienos, jachtklubo šventės, 
atvykstančių ekskursijų priėmimai. 

Tuo pačiu metu profesorius dėstė universitete ir turėdavo 
reguliariai važinėti į Kauną. Reikėjo ne tik norėti, bet ir mokėti, 
kaip išlaikyti pastovią darbo tvarką — punktualumą. Kada jis 
paruošdavo paskaitas studentams — nežinau, bet jam tekdavo 
padirbėti ir naktimis iki 1-3 val. ryto. Jis turėjo nuolatinį I klasės 
traukinio bilietą. Mano pareiga buvo tą dieną, kai profesoriui 
reikia važiuoti į Kauną, užsakyti taksį ir paskambinti dėdei iš 
buto į raštinę, pranešti, kad jau laikas į namus ir į geležinkelio 
stotį. Vakarienė paruošta, jau tik kelios minutės iki traukinio 
išėjimo, o jo vis dar nėra. Taksi laukia prie durų, jo šoferis — 
senas prūsas Girnius nerimauja. Įbėga uždusęs profesorius į 
namus, nebesėda vakarieniauti, tik pasiėmęs reikalingus raštus, 
sėda į taksį ir skuba stotin. Aš visada jį palydėdavau. Kartais 
rasdavom traukinį jau išvažiavusį, tai vydavomės su tuo pačiu 
taksiu iki Girulių stoties ir dažniausiai užbėgdavom traukiniui 
už akių. Toks traukinio vijimasis kainuodavo 35 litus. Jei kartais 
nuvažiuodavom į geležinkelio stotį daugiau pavėlavę, tai 
traukinį jau nebuvo įmanoma pasivyti. Tada nusiminę grįžda- 
vom namo, ir profesorius skambindavo telefonu į Kauną savo 
asistentams, kad pavaduotų paskaitose rytojaus rytą. 

Prof. Šimoliūnas Klaipėdoje turėdavo nemažai svečių. 
Atvažiuodavo Susisiekimo ministras inž. Vytautas Vileišis, buvęs 
jo studentas. Arba kas nors iš Finansų ministerijos ar valstybės 
kontrolės. Jais pasirūpinti, priimti tekdavo jam pačiam — 
namuose arba Viktorijos viešbutyje. Profesorius buvo populia- 
rus Klaipėdos socialiniame gyvenime: daug kur kviečiamas, 
visur turėdavo suspėti. Daugelis valdžios pareigūnų buvo jo 
jaunystės ar mokslo draugai: Krašto gubernatorius, kariuome- 
nės įgulos viršininkas plk. R. Liormanas, uosto muitinės 
viršininkas Mackevičius, mokslo įstaigų ir Lietuviškų organiza- 
cijų vadovai. Jiems visiems prof. Šimoliūnas buvo mielas ir 
reikalingas. Per visus tuos šešerius metus, gyvendamas kaip 
moksleivis gimnazistas pas dėdę, neturėjau progos kur nors su 
juo paatostogauti, nes jis atostogų neturėjo. Kartais profesorių 
ir mane pakviesdavo Smiltynės kopų inspektorius Markelis 
poilsiui į savo butą, kur kartu buvo ir kopų inspekcijos raštinė. 
Aplinka žavinga, prie langų kvepiančios pušys, už 200 metrų 
Kuršių marios, o kitoj pusėj, už puskilometrio — ošianti Baltija. 


Tai palaimintas Dievo kampelis, — sakydavo. Anksti rytą 
eidavom pasimaudyti į jūrą. Profesorius mielai pasinerdavo ir į 
šaltoką vandenį. Jei pašaldavom, tai grįždami sustodavom 
išgerti karštos kavos puodelį pajūrio kavinėje ,„Sommer 
Kaffeehaus''. Prie kavos profesorius paimdavo vyšnių pyragaitį, 
o kai sugrįždavom, p. Markelis dar pavaišindavo mus kaimiškais 
pusryčiais — šviežiu pienu, miežine koše, virtais kiaušiniais ir 
sviestu. Jiedu kartu apžiūrėdavo pajūrio kopas ir jų sustiprini- 
mą. Kadangi Smiltynė buvo apaugusi pušimis ir pušaitėmis, 
dažnai užklysdavo elnių iš Juodkrantės. Tai jau būdavo didelė 
atrakcija vietos gyventojams ir svečiams. 


Vasarą Klaipėda sulaukdavo daug ekskursijų, daugiausia 
studentų ar moksleivių. Prof. Šimoliūnas išrūpindavo jiems 
leidimą paplaukioti pakrančių sargybos laivu „Prezidentas 
Smetona"'. Kartą atvyko studentų žemaičių korporacija Samogi- 
tia. Profesorius buvo jų garbės filisteris, tai ypatingai mielai 
priėmė. Korporacijos balius įvyko Viktorijos viešbutyje. Į balių 
profesorius nusivedė visus savo studentus praktikantus, dirbu- 
sius prie uosto statybų, iš viso bene aštuonius, drauge ir mane 
gimnazistą. Įspūdingo baliaus būta!" 


Lygiagrečiai su darbu Klaipėdoje prof. Šimoliūnas buvo Šventosi- 
os uosto statybos viršininkas nuo 1925.X.10 iki 1930.V.5. Nuvykdavo į 
Šventąją pagal reikalą. „Šventosios uosto“ knygoje jis duoda 
Jaugiau detalių apie to žvejų uosto, esančio tarp Palangos ir Latvijos 
sienos, atnaujinimą. Kai ką pacituosim ar sutrauksim. Jau 1921 metais 
visuomenėje ir Lietuvos valdžioje atgijo sumanymas ir reikalas turėti 
savo uostą Šventojoje, kaip turėta senovėje. Mat, tų metų sausio 31 
4. buvo nustatyta Lietuvos — Latvijos siena, paliekant Šventąją 
Lietuvai. Dar inž. J. Šimoliūnui tebesant Plentų etc. valdybos 
direktorium, 1922.1Il.26 toji valdyba buvo paruošusi žvejų uosto 
Šventosios žiotyse statybos sąmatą 13,160,000 auksinų. Tada vienas 
doleris buvo vertas apie 230 auksinų arba ostmarkių. ,Prityręs uostų 
statytojas Danijos inžinierius Monbergas, 1922.VII.23 apžiūrėjęs 
Palangos ir Šventosios jūros pakrantes sykiu su J. Šimoliūnu, savo 
ilgame 1922.VIII.3 pranešime Lietuvos Susisiekimo ministerijai reiškia 
nuomonę ir sutinka su Lietuvos inžinierių parinktąja vieta, tardamas, 
kad Šventosios žiotys visais atžvilgiais uostui tinka labiau negu 
Palanga.''25 

1923 metams Lietuvos iždas davė 500,000 litų kreditą parengia- 
miesiems statybos darbams ir uosto statybos viršininku paskyrė inž. 
Ričardą Visockį nuo 1923.l.1. Uosto darbams aptarti ir prižiūrėti 
sudaryta komisija, kurią sudarė Plentų etc. valdybos direktorius 
Šimoliūnas, inspektorius inž. E. Kurganavičius, R. Visockis ir 
Valstybės kontrolės direktorius inž. Pranas Stanaitis. Toji komisija 
buvo Plentų etc. valdybos žinioje ir 1923 m. turėjo 15 posėdžių. 
Nutiestas 10 km ilgio siaurasis geležinkelis ir įvykdytas uosto 
projektų konkursas iki 1923 m. birželio 1 d. Gauti 8 projektai iš 
Rygos, Muencheno, Kopenhagos, Dancigo ir Lietuvos inžinierių -ar 
firmų. Penkių žmonių jury komisija, kuriai pirmininkavo J. Šimoliū- 
nas, paskyrė premijas: I-ją 4000 litų Jacoby 84 Rennenkamptui iš 
Rygos, II-ją 2500 litų Siemens Bauunion iš Dancigo ir III-ją inž. 
Teodorui Reinhardui. Kadangi nei vienas projektas uosto statybai 
pilnai netiko, tai 1924 m. buvo sudarytas modifikuotas projektas, 
daugiausiai atremtas į Jacoby £ Rennenkampfo konkursinį projektą. 
Pirmojoje statybos fazėje numatyta statyti molai iki 3-3.5 metrų gylio 
ir baseinas 100 žvejų laivų talpos. (Priedai nr. 9 ir nr. 10). 

1924.V.21 Susisiekimo ministerijos inžinierių taryba priėmė 
statybos vykdymo projektą, o ministrų kabinetas patvirtino statybos 
sąmatą, 1925 metams, skirdamas 2,720,000 litų. Darbai buvo atgaivinti 
1925.IV.28, rangovas — Palemono akcinė bendrovė. Pradėta nuo 
apsauginių uosto molų jūros pakrantėje. Nuo 1925 m. spalio 10 d. 
statybai vadovauti paskirtas J. Šimoliūnas vieton R. Visockio. Pietinis 
molas buvo baigtas statyti tais pačiais metais, o šiaurinis 1926 m. 
Molų konstrukcija: mediniai poliai (kalstai) ir medinių sijų antstatas, 
akmenų užpildas. Tuo pat laiku buvo pastatyti sandėliai, meteorolo- 
gijos stotis, vandens matavimo stotis, laikinas tiltas per Šventosios 
upę. 1927 metams tegauta 190,000 litų kredito. Buvo statomos 
akmeninės krantinės, apkalami molų poliai dvigalvėmis cinkuotomis 
vinimis apsaugai nuo ledų. Kopos apsodintos raudonaisiais karklais. 
Pradėta gilinti uosto dugnas, į darbą stojo Šimoliūno suorganizuota 
ir tik iš lietuvių sudaryta jūrinė žemsemės komanda. Toji žemsemė 
buvo atplukdyta iš Klaipėdos. Pradėtas tiesti uosto kelias iš plento 
Klaipėda — Palanga — Liepoja. 1928 m. statybai gauta tik 112,000 
litų, kurių dėka padaryta kita krantinės dalis, baigtas uosto kelias 
apie 3 km ilgio. Kartu su biologu iš Danijos tyrinėta, ar yra žuvies, 
kiek jos yra ir kur dėti ją sugavus. 

1929 m. Šventosios uostui gauta vos 20,000 litų ir 1930 m. 95,000 
litų esamų statinių priežiūrai ir palaikymui. Už 1500 litų pastatyta 


56 


oaprasta oro perspėjimo stotis. Tuo metu daugiau valstybės lėšų 
reikėjo Telšių — Kretingos geležinkelio statybai ir naujiems tiltams 
ties Kaunu. Susisiekimo ministerijai pasirodė tikslinga perduoti 
Šventosios uostą Finansų ministerijai, kuri turėjo eksploatuoti uostą 
ir aprūpinti jį žvejybai reikalingais įrengimais. Perdavimas įvyko 
1930.IV.26 — V.5. Taip prof. Jonas Šimoliūnas baigė savo pareigas 
Šventojoje. Iš viso nuo 1923 m. iki to perdavimo uosto statybos 
darbams buvo išleista 1,836,000 litų. Likusios sąmatinės sumos 
385,000 litų negauta. Ekonomistų skaičiavimai rodė, kad Šventosios 
žvejybos uostas buvo reikalingas krašto ūkiui ir galėjo būti rentabi- 
lus. 

Grįžtame į Vlado Šimoliūno pasakojimą apie 1927-1933 m. 
laikotarpį, kai jis gyveno pas savo dėdę inž. Joną Šimoliūną 
Klaipėdoje: 


Profesorius nuvykdavo į Šventąją 2-3 kartus per mėnesį, nes 
visi darbai būdavo iš anksto numatyti, o darbų priežiūrai turėjo 
nuolatinį  dešimtininką Juozą Trušauską. Profesorius juo 
pasitikėjo, nes jis tiko toms pareigoms. Prie Šventosios upės 
žiočių buvo meteorologinė stotelė, kurią prižiūrėjo inž. 
Katerfeldas, silpnai kalbėjęs lietuviškai. Šventosios uosto rajone 
buvo pastatytas didokas medinis pastatas su raštine ir pora 
kambarių, kur gyveno ir dirbo nuolatinis buhalteris Vaišnora. 
Šimoliūno ryšys su Šventąja buvo palaikomas telefonu. 
Prievaizda Truškauskas buvo įpareigotas pranešti apie svarbes- 
nius įvykius uoste, kaip vėjai ar audros, avarijos, žemsemės 
laivo gedimus. Tada profesorius turėdavo mesti savo darbą 
Klaipėdoje ir išskubėdavo į Šventąją. Reikalui esant, jis ten 
raštinėje ir pernakvodavo. Šventąją neretai aplankydavo ir 
aukštieji svečiai. Jiems priimti profesorius turėdavo ten būti. 
Susisiekimas iš Klaipėdos keblus be savo automobilio. 
Dažniausiai važiuodavo traukiniu iš Klaipėdos iki Darbėnų 
stoties, o iš ten 12 km arkliais į Šventąją. Uosto žinioje buvo 
arklinė „brička“ su nuolatiniu vežiku. Kartais profesorių 
nuveždavo iš Klaipėdos automobiliu gubernatorius A. Merkys 
arba muitinės viršininkas Mackevičius. Profesoriui Šimoliūnui 
palengvėjo toji tarnyba, kai Šventosios uosto statybos priežiūrai 
buvo paskirtas inž. Juozas Losinskis. 


Po pusės šimtmečio Vilniaus universiteto geografijos profesorius 
dr. Vytautas Gudelis trumpai aprašė Šventosios uosto 1923-1930 m. 

atliktuosius darbus ir iškėlė prof. Jono Šimoliūno vaidmenį ir 
nuopelnus. Pažymėjo, kad Šimoliūno monografijos apie Šventosios 
ir Klaipėdos uostus buvo pirmosios lietuvių parašytos. Gudelis 
priminė, kad statant ir plečiant tuodu uostus, daug nusipelnė ir inž. 
Juozas Losinskis (1900-1980), daug metų buvęs prof. Šimoliūno 
bendradarbis, 1929 m. baigęs Lietuvos universitetą diplominiu darbu 
„Kauno uostas bei Nemuno ir Neries ties Kaunu reguliavimas''. 1930 
m. Losinskis buvo paskirtas Klaipėdos uosto valdybos hidrotechnikos 
darbų vedėju. Nuo 1936 m. inž. Losinskis betarpiškai vadovavo 
Šventosios uosto antrosios eilės statybos (išplėtimo) darbams, o 1939 
m. parengė uosto pavertimo prekybos uostu planą. Gudelio 
žodžiais, „prof. J. Šimoliūnas ir inž. J. Losinskis turi būti teisėtai 
laikomi jūrinės hidrotechnikos pradininkais Lietuvoje.''26 


b8 


6. UNIVERSITETO PROFESORIUS 


Jono Šimoliūno akademinės karjeros pradžia atpasakota jo paties 
atsiminimuose, kuriuos perspausdiname beveik ištisai, išleisdami 
vieną kitą nukrypimą nuo temos ar pasikartojimą:?7 


Po Pirmojo pasaulinio karo pradedant kurtis naujai Lietuvai, 
dar 1919 m. realiai iškilo aukštųjų mokslų organizavimo 
klausimas. Valstybės atsikūrimo pradžioje, 1918-1919 m., 
darbams organizuoti ir jiems vykdyti trūko specialistų. Lietuvos 
jaunimo, baigusio vidurinį mokslą Voronežo lietuvių tremties 
gimnazijoje ar kitur, o taip pat pradėjusio studijuoti rusų 
universitetuose ar institutuose, ir, troškusio toliau mokytis, jau 
1919 m. Lietuvoje buvo keli šimtai. Tas kiekis greit turėjo 
padidėti keleriopai. Tam jaunimui reikėjo duoti galimybę 
toliau mokytis ir tinkamai pasiruošti atsakingiems tėvynės 
atkūrimo darbams. 

Tuo reikalu mūsų, seniau baigusių aukštuosius mokslus, jau 
praktiškai dirbusių ir prityrusių specialistų, buvo tartasi ir 
prieita išvados, kad sunkiose pokario aplinkybėse aukštųjų 
mokslų išplėtimą Lietuvoje reikia pradėti kukliai ir pasišventu- 
siai, pradžiai įsteigiant Lietuvos Aukštuosius kursus su specia- 
liais skyriais — fakultetais: Technikos, Medicinos, 
Matematikos-gamtos, Teisių ir Humanitarinių mokslų. Kursų 
palaikymui nutarta čia pat Kaune suorganizuoti Aukštųjų 
mokslų draugiją. Visa tai buvo sugalvota, kad išeitų kompaktiš- 
kai, ekonomiškai. 

Skubiai atlikus kursų organizacinius darbus, 1920 m. sausio 
27 d. įvyko jų iškilmingas atidarymas „„Aušros“ gimnazijos 
(vėliau Seimo) rūmuose, gausiai dalyvaujant visuomenės ir 
valdžios atstovams. Krėsle atneštas, kojų liga sirgęs garbingas 
mūsų lietuvių kalbos mokytojas ir mokslininkas Jonas Jablons- 
kis (Kuršaitis), prezidiume sėdėdamas ir visų pagarbiai traktuo- 
jamas, iš susijaudinimo laiks nuo laiko ovacijų metu apsipildavo 

dėkingumo ašaromis. Atidarymo iškilmės praėjo broliškumo, 
ryžto ir šviesia Lietuvos ateitimi pasitikėjimo dvasioje. Iškilmių 
dalyviai buvo pagauti gero ūpo, nes matė ir jautė, kad drąsiai 
užsimoti Aukštieji kursai bus atkuriamos Lietuvos pirmoji 


aukštųjų mokslų įstaiga — prouniversitetas, pradžia plataus, 
rimto ir būtino žmonių švietimo. Todėl kursų atidarymo proga 
kalbėtojai — lietuviai, lenkai, žydai — karštai sveikino 


iniciatorius ir būsimuosius dėstytojus, pasiryžėlius dirbti be 
atlyginimo, kad tik pradėjus mokslo ir mokymo darbą, ir 
linkėjo, atidaromi kursai greit virstų Lietuvos universitetu. 

Tuo metu darbo buvo daug, o žmonių dirbti ir lėšų — labai 
maža. Sunkiai gaunamos lėšos ėjo krašto gynybai. Kursų 
mokomasis personalas ir studentai dirbo valstybinį darbą 
įstaigose, o tik vakarais darbavosi kursuose iki vidurnakčio. 
Nuovargis pusalkanių ir be butų žmonių buvo didelis, bet 
jausmas, kad dirbi dėl savųjų, dėl mylimos tėvynės pakėlimo, 
jos gerovės ir garbės atstatymo, kėlė mūsų žmonių gerą ūpą, 
drąsą ir energiją. Kareivinės ir butai Kaune, pasitraukus apie 
1919 m. vidurį paskutiniam majoro Schuermanno okupaciniam 
korpusui, liko kareivių užteršti, langai be stiklų, krosnys 
apardytos, trobesiai neremontuoti. 

Akštųjų kursų įkūrimo ir Technikos skyriaus suorganizavi- 
mui vykdyti išrinkta vadovybė, į kurią jėjo stat. inž. J. 
Šimoliūnas (Susisiekimo ministerijos organizatorius), mech. inž. 
K. Vasiliauskas (Švietimo ministro padėjėjas) ir technol. inž. J. 
Mašiotas (buvęs Vilniaus technikumo inspektorius). Aukštųjų 
kursų Technikos skyriaus arba fakulteto vedėju buvo Šimoliū- 
nas, sekretorius Vasiliauskas. Jie sudarė Technikos skyriaus 
mokslo planus, prisilaikydami gyvenimiškesnės dalykų siste- 
mos, kuri leistų studentams lengviau išeiti ir baigti mokslus. 
Taip buvo praktikuojama Rygos Politechnikos institute. Tą 
sistemą Šimoliūnas ir Vasiliauskas rekomendavo Aukštųjų kursų 
tarybai įvesti ir kituose skyriuose, kas buvo priimta. 

Mokslo personalas Technikos skyriui buvo renkamas iš 
aukštuosius technikos mokslus baigusių inžinierių specialistų, 
turinčių žymų praktikos stažą ir palinkimą dirbti mokslo srityje. 
Paskaitos privalėjo būti skaitomos lietuviškai. Su terminologija 
buvo didelių sunkumų visiems, o ypatingai technikams, nes jų 
srityje buvo viskas nauja ir labai įvairu. Reikėjo krapštytis 
senovėje ir kalti naujus terminus. Mokslų vystyme lietuvių 
kalba nepriklausomybės pradžioje (1919-1922, net ir vėliau iki 


1927 m.) turėjo didelių sunkumų, o toliau jau palengvėjo, buvo 
apsiprasta. Dabar jau ginčyjamasi dėl smulkmenų, stovint ant 
anų laikų ir 1944 m. padėtų pamatų technikos terminologijai, 
kada visose šakose pasirodė rimtų veikalų su nusistovėjusia ir 
apvalyta terminologija. 

Aukštųjų kursų (toliau AK) mokslo ir kitus bendrus reikalus 
tvarkė kursų taryba, kurios nariai buvo skyrių vadovybių 
aktyvūs nariai, dalykų dėstytojai ir Aukštųjų mokslų draugijos 
pirmininkas. AK taryba rinko AK vadovą, kuris su skyrių 
(fakultetų) vedėjais sudarė AK vadybą (senatą). Kursų skyriai 
tvarkėsi savarankiškai ir turėjo reikalingus poskyrius. Technikos 
sk. poskyriai buvo: statybos, mechanikos ir technologijos. 
Pirmaisiais ir antraisiais mokslo metais visi trys poskyriai turėjo 
išeiti bendrus mokslo dalykus kartu, kitais trejais metais — 
paskirai. 

AK Technikos skyriaus pirmieji dėstytojai buvo šie asmenys: 
1. J. Šimoliūnas — žemės darbai, statyba, keliai, uostai, 
masyviniai tiltai; jis taip pat buvo AK ūkvedžiu. 2. K. 
Vasiliauskas — mechanika, medžiagų atsparumas, statybinė 
statika. 3. V. Verbickas — paišyba, architektūros formos, 
ventiliacija, šildymas. 4. T. Šulcas — technikinė braižyba, garo 
katilai, laivų statyba. 5. Z. Žemaitis — aukštoji matematika; jis 
buvo AK vadovas pirmaisiais metais. 6. V. Čepinskis — fizika ir 
chemija. 7. J. Vabalas-Gudaitis — psichotechnika, laboratoriniai 
tyrimai; jis buvo AK vadovas antraisiais metais. 8. J. Čiurlys — 
braižyba, mašinų detalės. 9. J. Mašiotas — techninė atskaitomy- 
bė ir sąmatos. 

Lektoriai ir studentai dirbo rimtai, darė gerą pažangą ir 
spėjo taip užsirekomenduoti, kad jau 1921 m. gale visuomenėje 
ir valdžioje buvo plačiai kalbama, kad AK jau esą pribrendę 
virsti valdišku Lietuvos universitetu. Kursų vadovybei valdžios 
buvo patarta susirasti Kaune tinkamesnius rūmus universitetui, 
juos skubiai atremontuoti ir pasiruošti universiteto atidarymo 
iškilmėms 1922 m. vasario 16-tą. Ir čia teko daugiausia 
pasidarbuoti lanksčiam Technikos skyriui. Donelaičio ir Micke- 
vičiaus gatvių kampe stovėjo 2-jų aukštų mūriniai rūmai, prieš 
karą naujai pastatyti prekybos mokyklai. Rūmai turėjo salę, 
gana dideles patalpas klasėms, kurias pradžioje galima būtų 
panaudoti auditorijoms, o erdvius rūsius šiaip taip pritaikyti 
laboratorijoms. Prie rūmų buvo erdvus laisvas kiemas, už 

rytinio rūmų galo prie Mickevičiaus gatvės stovėjo mažaverčiai 
miestelėnų sklypai su senais trobesiais, kuriuos universitetui 
plečiantis, buvo galima pigiai prisipirkti. 


Karo metu tų rūmų patalpos buvo užimtos vokiečių 
geležinkeliečių reikalams. Čia talpinosi 8-ji geležinkelių 
direkcija su viršininku plk. Bayeriu. 1919.1.4 mūsų valdžiai 
persikėlus į Kauną, man, ėjusiam Susisiekimo ministro pareigas, 
teko greit susipažinti su tuo pulkininku ir jo turėtomis 
patalpomis. Pavasariop su juo vedžiau pasitarimus dėl perdavi- 
mo mums skubiai reikalingų siaurųjų geležinkelių dirbtuvių su 
jų įrengimais, inventorium ir medžiagomis. Po laimingo 
dirbtuvių išgavimo, vokiečiams staiga apleidžiant direkcijos 
patalpas ir išsikeliant į Šiaulius, mano bičiulis gen. Nagevičius tą 
pat dieną Krašto apsaugos ministro vardu gavo rūmų raktus į 
rankas ir užėmė buvusios direkcijos patalpas Karo sanitarijos 
skyriui, kuris išsilaikė tenai iki 1921 m. galo. Tada ministrų 
kabineto nutarimu mano gerbiamas generolas turėjo perleisti 
užimtus rūmus universiteto naudai ir persikraustyti į men- 
kesnes patalpas prie Karo ligoninės Vytauto prospekte. Jis labai 
pyko, bet pakvietus jį į universiteto atidarymo iškilmes, buvo 
gražiai susitaikyta. 

Sudarius rūmų planus pagal natūrą, sąmatas darbams ir 
atliktų darbų atskaitomybę, šie vieta ir patalpomis tinkamiausi 
universitetui rūmai Kaune skubos keliu buvo atremontuoti. Čia 
vėl daugiausiai teko pasidarbuoti AK Technikos skyriaus 
statybininkams Šimoliūnui ir Verbickui. Viskas užbaigta skirtu 
laiku, apžiūrėta valdžios atstovų su kursų vadovybe, užgirta ir 
priimta. 1922 m. vasario 16 d. išpuoštoje, visuomenės veikėjų, 
valdžios atstovų, Aukštųjų kursų mokslo personalo ir jų 
klausytojų perpildytoje rūmų salėje Švietimo ministras prof. P. 
Juodakis iškilmingai paskelbė Lietuvos universiteto atidarymą 
visų piliečių naudai ir laimei, išvardindamas fakultetus ir jiems 
vystyti branduolius. 

Technikos fakultetui vystyti buvo paskelbtas branduolys šių 
penkių profesorių: Jonas Šimkus — chemikas, Pranas Jodelė — 
technologas, Jonas Šimoliūnas — statybininkas, Kazys Vasiliaus- 
kas — mechanikas ir Platonas Jankauskas — susisiekimo ir 
mechanikos specialistas. Prof. J. Šimkus buvo pirmasis Lietuvos 
universiteto rektorius, o prof. P. Jodelė — pirmasis Technikos 
fakulteto dekanas. Lietuvos AK mokslo personalas su įsigytomis 


mokslo priemonėmis kursuose, Aukštųjų mokslų draugijos 
garbingo pirmininko prof. Povilo Matulionio bei entuziastingų 
jos narių dėka, daugumoje tų pačių kursų dėstytojų, perėjo į 
atitinkamus universiteto fakultetus toliau profesoriauti kartu su 
naujai čia pasireiškiančiais kolegomis profesoriais. Kursų 
klausytojai perėjo į atitinkamus universiteto semestrus studen- 
tais. 

Tai va kokiu būdu, atsikuriant nepriklausomai Lietuvai, 
buvo pereita prie įkūrimo mūsų garbingo Lietuvos universiteto 
Kaune, 1930 m. virtusio Vytauto Didžiojo universitetu. 

(1956 m. rugsėjo 12 d.) 


Prof. Šimoliūno palikime rastas vienas raštelis šiek tiek papildo 
čia perspausdintą straipsnį apie Aukštuosius kursus: 

„Dėstytojai ne tik negaudavo atlyginimo, bet dar patys dėjosi 
prie šalpos, stodami į specialiai suorganizuotą Aukštųjų mokslų 
draugiją kursams globoti ir remti žymiais nario mokesčiais. Lėšos 
buvo kaupiamos ir kitais būdais: loterijomis, rinkliavomis, šaukiantis 
brolių — sesių amerikiečių pagalbos. Aukštųjų mokslų draugijai 
vadovavo mokslingas miškininkas P. Matulionis, o jos ūkvedžiu buvo 
inž. J. Šimoliūnas. Jiedu optimistai, sėkmingai veikė, bendrą gerą 
ūpą palaikė (...). Paskaitos ir pratimai plėtėsi ,,Aušros"' mergaičių 
zimnazijos rūmuose (tuo vardu pavadinta vėliau, 1923 m. — J. G.), 
Pašto valdybos senuose rūmuose Laisvės alėjoje, Plentų etc. 
valdybos patalpose Daukanto g. nr. 7 ir Gamtos tyrimo stotyje 
Mickevičiaus gatvėje.“ Prof. Šimoliūnas išsaugojo Aukštųjų mokslų 
Jraugijos nario mokesčio kvitą, gautą 1922.1.29 (Priedas nr. 3). Toji 
Jraugija buvo įkurta 1919 m. spalio 19 d. Pradedant mokslą 
xursuose, įstojo 522 klausytojai: 244 tikrieji, kiti laisvieji, neturį 
brandos atestatų. Kursus likviduojant, buvo 478 klausytojai, 48 
iektoriai. Tai nemaži skaičiai ano meto Kaunui. 

Prof. Šimoliūno kolega Lietuvos universitete, kaimynas Aukšto- 
joje Fredoje prie Kauno ir po karo Kemptene (Vokietijoje), vėl 
bendradarbis Unrros universitete Muenchene ir pagaliau bendro 
likimo draugas emigracijoje (abu gyveno netoli Čikagos) prof. 
Steponas Kolupaila šitaip rašė kai buvo minima Šimoliūno 85 metų 
sukaktis: „Inžinierių patriarcho sukaktuvės. . . Akademinę karjerą J. 
Šimoliūnas pradėjo dar Aukštuosiuose kursuose 1920 m. Jis buvo 
paskirtas į 1922.ll.16 steigiamo Lietuvos universiteto Technikos 
fakulteto branduolį. Kaip Statybos katedros vedėjas, profesorius 
Šimoliūnas dėstė pagrindinį statybos kursą, taip pat vandens kelius ir 

uostus, iš Hidrotechnikos katedros dalykų. Jis paruošė ir išleido 
didžiulį 4 tomų statybos kursa (...). Tarnaudamas Klaipėdoje ir 
profesoriaudamas Kaune, jis laikė du butus, o keturias naktis kas 
mėnesį miegodavo traukiny. Paskaitų nepraleisdavo, ir dar rasdavo 
laiko aktyviai dalyvauti visuomeniniame gyvenime — posėdžiuose, 
susirinkimuose, teatre ir baliuose. Būdamas labai draugiškas su 
visais, mėgdavo lankyti draugus, studentų pobūvius, pats buvo 
nepaprastai svetingas ir vaišingas namie“ (Draugas, 1963.V.15, nr. 
114). Dėkodamas Kolupailai už tą „viešą platų sveikinimą“, 
Šimoliūnas 1963.V.28 atrašė jam laišką. Cituojame to laiško juodraštį, 
nematę, kaip buvo parašytas išsiųstasis laiškas: „Tai turiu pasakyti, 
kad visas gražus ilgas straipsnis mane labai gerai nuteikė. Aš į 
straipsnį žiūriu rupiai, o smulkmenų neanalizuoju. Visą susirašinėji- 
mą aš dabar dedu į aukštą ilgą dėžutę iki pasveiksiu." Dėžutės 
turinys išsaugotas, o smulkmeniškas Šimoliūnas niekad nebuvo. 
Neturint galimybių pasiekti universiteto archyvą, sunku tiksliai 
aptarti prof. Šimoliūno pareigas ir atliktą darbą universitete, nes 
turimieji šaltiniai yra spragoti ir me visada nuoseklūs. Paties 
Šimoliūno 1946.lV.12 rašytame Curriculum vitae Vokietijoje Pabaltijo 
universitetui randame: docentas nuo 1922.ll.16, extra-ordinarinis 
profesorius nuo 1936.VI.20, ordinarinis profesorius nuo 1943.XI.15. 
Knygoje „Lietuvos universitetas. Pirmųjų penkerių veikimo metų 
apyskaita" (red. S. Kolupaila, Kaunas, 1927 m.) apie Joną Šimoliūną 
rašoma keliose vietose. Technikos fakulteto mokslinio personalo 
branduolį sudarė, kaip jau anksčiau minėta, penki profesoriai; čia 
Šimoliūnas ir Vasiliauskas atžymėti, kaip einą e. 0. profesorių 
pareigas (psl. 38). Iš tos knygos pateikiame daugiau duomenų apie 
dėstytus kursus ir kitų faktų, susijusių su prof. Šimoliūnu. 
Technikos fakultetas pradėjo oficialiai veikti nuo 1922 m. kovo 
mėn. 6 d. Dekanai — prof. Šimoliūno viršininkai — buvo: P. Jodelė 
iki 1927 m., K. Vasiliauskas iki 1933 m. ir vėl 1936-1940 m., S. 
Grinkevičius 1933-1936 m. Iki 1927 m. buvo suorganizuoti 6 
kabinetai ir 3 laboratorijos. Kelių katedrą pradžioje sudarė: e. o. 
prof. Jonas Šimoliūnas (nebepridėta „pareigas einąs“), doc. J. 
Jankevičius, priv. — doc. F. Dobkevičius. Šimoliūnas dėstė sauskelių 
ir gatvių kursą, privalomą statybos skyriaus V-VI semestruose, po 2 
val. paskaitų ir po 2 val. praktikos darbų per savaitę. To kurso 
turinys: a) gruntiniai keliai, jų reikšmė, tipai ir normos, nusausinimo 
būdai, remontas ir užlaikymas, darbų įrankiai ir mašinos; plentai, jų 
istorija, projektavimas, pamatas ir viršus, remonto būdai, užlaikymas, 

darbų įrankiai ir mašinos, plentų organizacija Lietuvoje; c) miestų 
zatvės ir priemiesčių plentai. Praktikos darbuose studentai darė 
sruntinių kelių detalių projektą su skaičiavimais. Jankevičius dėstė 
zeležinkelių kurso I-ją dalį, o Dobkevičius II-ją dalį (psl. 281). 


Statybos ir statybinių medžiagų katedros vedėjas buvo ord. prof. 
P. Jodelė; vyresnieji asistentai: A. Glodenis ir S. Olendzkis, tačiau 
pagrindinį statybos kursą muo 1922 m. kovo mėn. 6 d. dėstė 
Šimoliūnas iš Kelių katedros. Technikos fakulteto mokslo planuose 
statyba įrašyta kaip privalomas visų skyrių III-IV semestrų dalykas. Jis 
buvo plečiamas savaitinių valandų skaičiumi šitaip: 1922-1924 m. po 
2 val. paskaitų, 1924-1927 m. po 3 valandas, o nuo 1927 m. po 4 
valandas. Be to, statybos skyriuje buvo po 3 valandas pratybų per 
savaitę, o kituose skyriuose statybos kurso pratybos nebuvo 
privalomos, o tik rekomenduojamos po 2 valandas. Statybos kurso 
turinys: statybinės medžiagos, žemės darbai, fundamentai, sienos, 
stogai, lubos ir grindys, laiptai, durys, tinkavimas, dažymas, 
stiklinimas ir ventiliacija. Praktikos darbuose studentai atlikdavo 
trobesių dalių braižymą, iš viso 10 didelių lapų. Be to, statybos 
skyriaus studentai turėjo dirbti vasaromis prie stambesnių statybų ir 
patiekti katedrai liudijimus ir darbų apyskaitas. Praktikos darbus 
(pratybas) vedė pats Šimoliūnas ir Olendzkis.2 Su studentais buvo 
skskursuojama į plytines ir kitas įmones. 


Pirmųjų penkerių metų apyskaitinėje knygoje yra duota ir 
šalutinių. prof. Šimoliūno veiklos universitete epizodų. Štai, 
1924.VI.14 Fizikos — chemijos rūmų Aleksote kertinio akmens 
pašventinimo akto reprodukcijoje įskaitomas toks jo parašas: Inž. J. 
Šimoliūnas, e. o. prof. p. e. Aktą pasirašė 41 asmenys. 1923-1924 m. 
Duvo rengiamos viešos paskaitos Kauno šviesuomenei didžiojoje 
universiteto salėje po 5 paskaitas per savaitę pavakariais, 5-6 val. 
Profesorių sąraše yra J. Šimoliūnas. 1924 m. mokomojo personalo 
komandiruotėse į užsienį randame prof. Šimoliūną be nurodymo, 
kur ir kada jis keliavo. Iš kitur žinome, kad jis lankėsi Danijoje 
susipažinti su tenykščių kelių tiesimu ir su uostų statyba. Lankėsi ir 
Gdynės uoste prie Dancigo, kur buvo naudotos modernios molų 
konstrukcijos iš gelžbetonio dėžių, pripildytų smėlio. Panaši 
konstrukcija vėliau panaudota Klaipėdos uoste (Priedas nr. 11). 
Universiteto profesorių revizitą Suomijon 1927 m. pavasarį atliko 10 
profesorių, bet tame sąraše nėra Šimoliūno,.dirbusio daugelį metų 
tame krašte, bet matyt, negalėjusio pasitraukti nuo savo pareigų 
Klaipėdoje ar kitur. 

Pirmieji prof. Šimoliūno studentai, baigę Technikos fakultetą ir 
gavę statybos inžinieriaus diplomus 1925 m. birželio 13-tą buvo 
Antanas Vytautas Račiukaitis, Viktoras Snarskis ir Vytautas Vileišis 
(1929-1934 m. Susisiekimo ministras).29 

Kitas mums prieinamas svarbus šaltinis yra brošiūra „Vytauto 
Didžiojo universitetas 1930-1931 mokslo metais“, Kaunas, 1931 m., 
redaktorius nepažymėtas. Paaiškinta universiteto reforma: 1930.VI.7 
vyriausybės aktu universitetui suteiktas Vytauto „Didžiojo vardas. 
Antruoju tos dienos aktu vyriausybė „davė universitetui“ naują 
statutą. Pagal jį, visas vyresnysis mokslo personalas turi gauti 
Respublikos prezidento paskyrimą. Tas buvo atlikta prieš prasided- 
ant 1930/31 mokslo metams. Technikos fakulteto katedrų ir 
personalo sąraše Jonas Šimoliūnas randamas Geodezijos ir kelių 
katedroje docento titulu, o tos katedros vedėjas — e. 0. prof. Stasys 
Dirmantas, tada Aukštųjų karininkų kursų viršininkas, jau parašęs 
lietuvišką topografijos vadovėlį (išl. 1923 m.); antrasis katedros 
docentas inž. Juozas Jankevičius. Statybos katedros vedėju liko kaip 
buvęs o. prof. P. Jodelė. Vyr. asistentas S. Olendzkis mirė 1930.XI.21. 
Jo vieton Statybos katedron vyresniuoju asistentu nuo 1931.lll.1 
pakviestas inž. Leonidas Gimbutas; jis dirbo Statybos kabinete, 
vadovavo statybos kurso studentų pratyboms.30 L. Gimbutui mirus 
1932 m. rudenį, prof. Šimoliūnas vėl liko be asistento, o jo 
apkrovimas paskaitomis buvo didelis. Sauskelių kurso ir pratimų vyr. 
asistentas 1928-1936 m. buvo inž. Juozas Gabrys, vėliau įsigyjęs 
daktaratą ir perėmęs sauskelių dėstymą. 

1934 m. rudens semestro kalendorius, išleistas VDU Kaune, 
pateikia Technikos fakulteto tvarkaraštį, kur doc. J. Šimoliūnui skirti 
šie dalykai: 


Pirmadienį 8-10 val. Vandens keliai, IV kursas, statybos sk. 
10-12 val. Statyba, II kursas, statybos ir tech- 
nologijos skyriai. 

16-18 val. Statybos pratimai, stat. ir techn. sk. 

Antradienį 10-12 val. Statyba, II kursas, stat. ir techn. sk. 
16-18 val. Hidrotechnikos projektas (pratimai), 
IV kursas, statybos skyrius. 

18-20 val. Vandens keliai (pratimai, IV kursas, 
statybos skyrius. 

Trečiadienį 10-12 val. Hidrotechnikos įrengimai, III kursas, 
visi skyriai, išskyrus architektūros. 

Šeštadienį 10-12 val. Vandens keliai, IV kursas, statybos sk. 

1933/34 mokslo metais statybos pratimų asistentu buvo inž. Jonas 
Kuodis iš Tiltų katedros.3' Hidrotechnikos ir vandens kelių projektų 
(pratimų) asistentu iki 1940 m. vasaros buvo inž. Vladas Merkys. 
Statybos kabinetui vadovavo pats Šimoliūnas iki 1940 m., kada tos 
pareigos buvo pavestos inž. Juozui Milvydui.3? 1931 m. Technikos 
fakultetas buvo perkeltas į naujus rūmus Aleksoto Linksmakalnyje. 
Nuo 1936 m. rudens į universiteto ūkio tarybą įėjo prorektorius P. 
Jodelė pirmininku ir nariais: V. Jurgutis, J. Žilinskas, K. Sleževičius, J. 
Šimoliūnas ir universiteto kanceliarijos viršininkas Z. Gurevičius 
(vėliau sutrumpinęs pavardę į Gurą). Ūkio taryba posėdžiavo 179 
kartus per 5 metus (1927-1931 m.); nepasakyta, kiek posėdžiavo 
Šimoliūno kadencijoje, bet ir čia, matyt, darbo būta apsčiai.33 Prof. 
Šimoliūnas buvo labai tinkamas administracinėms koordinavimo 
pareigoms, ir dėl to kviečiamas į tokias komisijas ar tarybas per visą 
savo akademinės karjeros laiką. 


1934 m. pavasario semestre VDU turėjo 4030 studentus; 639 
studijavo Technikos fakultete, kurių tarpe buvo tik 6 moterys. 
Netrukus, turbūt 1936 m., Šimoliūnui buvo suteiktas e. o. profeso- 
riaus titulas. Tuo metu jis jau buvo pilnai atsidėjęs universitetiniam 
darbui. Kol jam reikėjo dirbti trijose vietose — Kaune, Klaipėdoje ir 
Šventojoje, tai akademiniam darbui stigdavo laiko. Traukiniu iš 
Kauno į Klaipėdą yra 320 km su vingiais. Studentai pastebėdavo, kad 
seniau Šimoliūnas savo kursus skaitydavo iš tų pačių užrašų metai po 
metų, mažai atnaujindamas juos technikos pažanga ir naujausia 
literatūra. Gal tuo galima būtų paaiškinti laikiną Šimoliūno nesėkmę 
universitete, kai 1930 m. buvo perklasifikuojami universiteto 
dėstytojai. Antra vertus, atsistatančio krašto sąlygos nebuvo palanki- 
os izoliuotam akademiniam darbui. Trūkstant patyrusių inžinierių 
projektams vykdyti ir kai kuriose srityse stingant universiteto 
dėstytojų, daug kam reikėjo prisiimti po keletą pareigų. Toks buvo ir 
energingasis nepavargstantis Jonas Šimoliūnas, pasižymėjęs ypatingu 
sąžiningumu. Keičiant mokslo planus, įvedant didesnę specializaciją 
ir prisiauginus naujo personalo, vyko ir kursų pakeitimai. Atsirado 
daugiau inžinierių, galinčių dirbti statybose ir įstaigose, kurie 
profesoriams leido koncentruotis į akademinius darbus. 


Studentų korporacijos ir draugijos, o jų buvo daug, pasirinkdavo 
sau globėjų ir garbės narių visokiais titulais iš profesūros. Pasirinkimą 
nulemdavo profesorių autoritetas, populiarumas, politinės pažiūros 
ar ideologija. Prof. J. Šimoliūnas buvo šitaip pagerbtas net keturių 
korporacijų dar nepriklausomybės laikais. Karo okupacijose studen- 

tų organizacijos viešumoje nebeveikė. Šarūnas korporacija, įsteigta 
1929 m., buvo nepolitinė ir siekė pažinti lietuviškąjį studentijos 
charakterį, o jį atradus, laikytis atitinkamų tradicijų. Šimoliūnas buvo 
šarūniečių tėvūnas (globėjas) Žemaičių studentų korporacija 
Samogitia, įsteigta taip pat 1929 m., pasikvietė Šimoliūną garbės 
filisteriu. Taip pat ir Fraternitas Baltiensis korporacija, įsteigta 1933 
m., išsirinko profesorių Šimoliūną garbės filisteriu. Jų tikslas buvo 
siekti lietuvių, latvių ir estų susiartinimo. Vėliau Amerikoje 
Šimoliūnas buvo išrinktas studentų ir inžinierių Plieno vyrijos vyru 
— globėju (garbės nariu). Daugelis VDU studentų korporacijų tęsia 
savo tradicijas išeivijoje, kol dar yra gyvų korporantų ar filisterių. 
Sovietinėje Lietuvoje joms neleidžiama veikti. Prof. Šimoliūnas 
mėgo studentų ir filisterių susirinkimus bei jų pramoginius 
pobūvius. Jis mokėjo bendrauti su jaunesniaisiais ir buvo populiarus 
akademinėje jaunuomenėje. Apie jo ryšį su Jūros korporacija 
skaitysime toliau, kur rašoma apie Jūros dienas. 

1939 m. spalio 10 d. Vilnius grįžo Lietuvai kartu su neprašytomis 
sovietų kariuomenės bazėmis Lietuvoje. Prityręs koordinatorius 
prof. J. Šimoliūnas buvo pakviestas į Vilniaus universiteto perėmimo 
komisiją, kurios pirmininku ir Vilniaus universiteto valdytoju buvo 
prof. Ignas Končius. 1940 m. sausio mėnesį į Vilniaus universitetą iš 
Kauno buvo perkelti Teisių ir Humanitarinių mokslų fakultetai, o 
vasarą ir Matematikos-gamtos. Technika ir medicina liko Kaune, taip 
pat ir Teologija-filosofija. 1939/40 metai universitete buvo gana 
normalūs, nors II-sis pasaulinis karas jau siautė Vakaruose. Prof. 
Šimoliūnas perdavė Vandens kelių ir uostų projektams vadovauti 
naujam asistentui inž. Juozui Daniliauskui, įgijusiam praktikos 
Latvijos Kegumo hidroelektrinės statyboje. Sekančiais metais 
Daniliauskas gavo dėstyti Hidrotechnikos įrengimus vyresniojo 
dėstytojo titulu, o 1941 m. vasarą buvo pakeltas adjunktu — 
profesorium ir paskirtas Hidrotechnikos katedros vedėju.34 Jo 
asistentu nuo 1943 m. pradžios buvo inž. Vytautas Izbickas.35 
Vandens kelių kursą VII ir VIII semestre dėstė prof. Šimoliūnas ir po 
1940 m. fakulteto reformos. Svarbiausias prof. Šimoliūno padėjėjas 
Statybos katedroje 1937-1941 m. buvo inž. Juozas Milvydas, nuo 1940 
m. vyr. dėstytojas ir Statybos kabineto vedėjas. 

Dekanui vadovaujant, 1939/40 mokslo metais buvo paruošta 
Technikos fakulteto reforma. Vieton vieno fakulteto įkurti du: 
Statybos ir Technologijos. Padidintas katedrų skaičius. Paskutinis 
Technikos fakulteto tarybos posėdis įvyko 1940 m. rugpjūčio mėn. 5 

d., o pirmasis Statybos fakulteto posėdis rugpjūčio 21 d. Statybos 
fakulteto dekanu rugpjūčio 28 d. buvo paskirtas prof. Steponas 
Kolupaila. Fakulteto įstaigos perkeltos iš Aleksoto į Didžiuosius ir į 
Pirmuosius universiteto rūmus Donelaičio gatvėje rugsėjo mėn. 19- 
tą, o paskaitos pradėtos spalio 2 d. Rektorius buvo prof. Antanas 
Purėnas. Prof. Šimoliūnas liko perorganizuotos Statybos katedros 
vedėjas. Buvęs jo Statybos kursas padalintas į penkis labiau 
specializuotus. Jiems dėstyti priimta jaunesnių lektorių. Tuo laiku 
Statybos katedra turėjo aptarnauti apie 300 abiejų fakultetų III/IV 
semestro studentų ir mažiau vyresniųjų. Šimoliūnas pasiliko sau 
pagrindinį Trobesių konstrukcijų kursą statybos skyriaus III/IV 
semestre po 4 savaitines valandas, o šiek tiek sutrumpintą panašų 
kursą Statybos enciklopedijos vardu Technologijos fakulteto III/IV 
semestre po 2 savaitines valandas dėstė Juozas Milvydas. Jis taip pat 
vadovavo prof. Šimoliūno ir savo kursų trobesių konstrukcijų 
»ratimams. Pamatų ir pagrindų kursas V/VI semestre pavestas dėstyti 
vyr. asistentui inž. Kaziui Vilčinskui. Sąmatas ir atskaitomybę dėstė 
Milvydas. Seniau Statybos kurso pratimų programa apėmė 8 didelius 
lapus brėžinių, atliktų tušu ir dar padažytų spalvomis. Milvydas 
pakeitė tų pratimų programą praktiškesne linkme. Vieton paskirų 
detalių kopijavimo iš knygų ir kitų brėžinių, studentas turėjo 
individualiai pagaminti darbo brėžinius duotam trobesio projektui, 
<urie buvo vis kitokie. Pratimai apėmė 12-15 mažesnių lapų, atliktų 
pieštuku. Prie to reikėjo pridėti elementarius skaičiavimus (stogo, 
iaiptų, perdangų), kas buvo dėstoma Trobesių konstrukcijų kurse. 
Trobesių konstrukcijų kabineto vedėjo pareigas prof. Šimoliūnas 
perdavė Milvydui. Gavęs erdvesnes patalpas Pirmųjų rūmų antra- 
jame aukšte, kabinetas galėjo geriau eksponuoti modelių ir 
pavyzdinių brėžinių rinkinius, susitvarkyti parankinę biblioteką ir 
aptarnauti studentus. 1940.1X.15 Statybos katedros laborantu priimtas 
studentas Jurgis Gimbutas. Jam pavesta dirbti prof. Šimoliūno ir 
kabineto vedėjo Milvydo žinioje — pagelbėti tikrinant studentų 
brėžinius ir tvarkytis kabinete, o kartu atlikti savo diplominį 
projektą.36 

1940/41 mokslo metais universitetas turėjo dirbti sovietinės 
okupacijos kontrolėje. Normalus akademinis darbas buvo sutrukdy- 
tas. Mokslinis personalas dar buvo išlikęs lietuviškas su mažais 
pakeitimais. Visas personalas buvo suskirstytas į keturias grupes, 
kurių priekyje stovėjo bolševikinės valdžios paskirti prievaizdai, vad. 
proforgai iš to paties personalo eilių. Statybos katedros personalas 

pateko grupėn, kurios proforgą vykusiai suvaidino architektas vyr. 
dėstytojas, vėliau adj. — profesorius Jonas Kovalskis, niekam 
nekenkdamas. Tarp studentų pasitaikydavo provokatorių arba 
individų, reikalaujančių sau ypatingų lengvatų dėl jų pozicijų 
studentų vykdomajame komitete ar kitose komunistų kontroliuoja- 
mose organizacijose. Mokomasis personalas turėjo būti atsargus ir 
kantrus. Studentų komiteto atstovas dalyvaudavo fakulteto tarybos 
posėdžiuose, lyg koks seklys. Visa profesūra ir administracinis 
personalas turėjo lankyti marksizmo — leninizmo paskaitas Pirmųjų 
rūmų salėje, kurias skaitė oratorius Kursanovas rusų kalba. Be to, 
reikėdavo dalyvauti mitinguose, kur pakalbėdavo ir pats Justinas 
Paleckis, ir bolševikuojantieji studentai. Tai buvo sunkus jungas 
ypatingai vyresniems profesoriams, kaip Šimoliūnas. Jis mokėjo 
pergyventi visa tai šaltai ir dar kitus apramindavo, viltingai 
paguosdavo. Spalio revoliucijos ir Gegužės pirmosios švenčių 
paraduose reikėjo žygiuoti ne tik studentams, bet ir profesoriams, 
sugaišti po visą pusdienį. Daug lietuvių studentų, praeidami pro 
valdžios tribūną, nusisukdavo ir neplodavo. Jaunesniajam mokslo 
personalui reikėdavo kiekvieną sekmadienį iš eilės dežuruoti 
universiteto rūmuose, lyg kad tam neužtektų nuolatinių samdytų 
sargų. Prof. Šimoliūno laborantui teko dežuruoti Aleksoto Fizikos- 
chemijos institute kaip tik birželio 22 d., kada buvo subombarduota 
greta esantis aerodromas. Šimoliūno archyve rastas būdingas 
bolševikmečio dokumentas, pasirašytas Statybos fakulteto dekano 
1941.IV.8: prašoma Butų ūkio valdybos leisti prof. Šimoliūnui turėti 
papildomą gyvenamą plotą, 20 kv. metrų, arba atskirą darbo 
kambarį, nes pagal sovietinį įstatymą universiteto profesorius turėjo 
teisę į didesnį plotą, negu paprastoji 9 kv. metrų norma žmogui. 


1940/41 mokslo metais Statybos fakultete studijavo šie prof. 
Šimoliūno studentai: Brakas (ištremtas Sibiran 1941 m. birželio 
mėn.), Algirdas Gaigalas, Vytautas Izbickas, Kazys Kraujalis, Vyt. 
Kutkus, Bronė Lukštaitė, Juozas Macevičius, Izidorius Mališka, Jonas 
Puišė-Puiša, Stefanija Statkevičiūtė, Jonas Steikūnas, Jurgis Stulpinas, 
Kazys Šešelgis, Skaistutis Šlapelis, Kostas Tymukas, Antanas Vaičaitis, 
Jurgis Valaitis. Tai tik maža dalis visų, kiek prisimenu. 

Prasidėjus karui tarp Vokietijos ir Sovietų Sąjungos, Statybos 
katedra skaudžiai nukentėjo: 1941 m. birželio mėn. 25 d. partizanų 
kautynėse tragiškai žuvo vyr. dėstytojas Juozas Milvydas. Tą rudenį 
mokslo metai pradėti pavėluotai, spalio mėnesį nuo III semestro. 
Nauji studentai nebuvo priimami, tai I-sis semestras pradėjo dirbti 

tik po Kalėdų „Suaugusiųjų instituto“ priedangoje. Laikinoji 
Lietuvos vyriausybė paskyrė rektorium prof. inž. Julijoną Gravrogką, 
o Statybos fakulteto dekanu prof. inž. Steponą Kairj. Dėl konflikto 
su vokiečių okupacine valdžia Kairys turėjo pasitraukti iš dekano 
pareigų, o jo vieton 1942.XI.11 buvo pakviestas prof. inž. Stasys 
Dirmantas. Vokiečių kariuomenė tuoj pat užėmė Fizikos-chemijos 
instituto rūmus Aleksote ir dalį auditorijų bei braižyklų abiejuose 
Donelaičio gatvės universiteto rūmuose. Trobesių konstrukcijų 
kabinetas laikinai paliktas Pirmuosiuose rūmuose, bet neteko 
braižyklų ir auditorijų. Teko bėgioti į Didžiuosius rūmus, kur 
susispaudė abu techniškieji fakultetai. Prof. Šimoliūnas turėjo 
perimti Statybos kabineto vadovavimą ir dėstyti Statybos enciklo- 
pediją šalia savo pagrindinio Trobesių konstrukcijų kurso. Gimbutui 
pavedė vadovauti Trobesių konstrukcijų pratimams. Buvusį Milvydo 
Sąmatų ir atskaitomybės kursą fakulteto taryba sujungė su nauju 
Statybos darbų organizacijos kursu VII/VIII semestre ir pavedė jį 
skaityti naujam lektoriui inž. Eugenijui Manomaičiui. Jis jau buvo 
orityręs organizatorius, vadovavęs Panevėžio cukraus fabriko 
statybai ir kitur.37 

1941 m. rudenį Statybos katedron kaip laborantai buvo priimti du 
studentai: Justinas Mikuckas ir Antanas Pacevičius. Jie pagelbėdavo 
pratimuose, o Mikuckas dar asistuodavo prof. Šimoliūnui paskaitose, 
oabraižydamas ant lentos iliustracijas. Prof. Šimoliūnas retai teatei- 
Javo į kabinetą, kada būdavo tikrinami studentų pratimų brėžiniai. 
"asakydavo, o-to-to, broliuk gerai, ir išeidavo. Nekviesdavo perso- 
nalo narių į savo paskaitas ir nelankydavo kitų profesorių paskaitų — 
buvo individualistas. Šiaip jau anksčiau reformuotieji mokslo planai 
išliko be žymesnių pakeitimų iki pat 1944 metų. Mokomasis 
personalas buvo gerokai apkrautas, nes tuo metu studentų skaičius 
Duvo paaugęs. Tokiu būdu nors laikinai universitetas galėjo 
apsaugoti studijuojantjį jaunimą nuo priverstinių darbų Vokietijoje ar 
užfrontėje. Karas — griovimų ir naikinimų metai. Bet kartais ir jis 
Žmogui numeta gerą trupinį: susidarė gana palankios sąlygos 
1žsisakyti techniškų knygų iš Vokietijos. Valiuta markėmis tuo laiku 
buvo pigi, nes buvo atremta į spekuliacines maisto ir prekių kainas, 
> knygos buvo parduodamos oficialia kaina. Profesūra ir studentai 
zalėjo papildyti savo profesines bibliotekas. | 

Iš karo meto studentų, lankiusių Statybos katedros paskaitas ir 
pratimus, prisimenamos šios pavardės: Baukys, Eduardas Budreika, 
Kozmas Balčiauskas, Br. Garunkštis, Čakaitė, Zigmas Gavelis, 

Mackevičiūtė, Napoleonas Martinka, Mazingas, Motiejūnas, Krišta- 
ponis, Kostas Nenortas, Alfredas Kulpavičius, Narbutas, Juozas 
Stašaitis, Stelingis, Albinas Strazdas, Taletavičius, Vizbaras, Vytautas 
Žiaugra. Laborantai Mikuckas ir Pacevičius, apgynę diplominius 
projektus 1942 m. rudenį, mokslo personale įteisinti kaip jaunesnieji 
asistentai. Mikuckas liko dirbti su prof. Šimoliūnu ir Gimbutu, 
kuriam nuo to rudens pavesta dėstyti Statybos enciklopedijos kursas 
V/VI semestre technologams su atskirais pratimais. Pacevičius perėjo 
pas adj.-prof. V. Verbicką Šildymo ir vėdinimo kurso ir pratimų 
asistentu V/VI semestre ir ėmė ruoštis to meto naujai oro 
kondicionavimo (vėsinimo ir drėkinimo) specialybei. 

Vokiečių okupacinės valdžios švietimo skyriaus vyrai susigalvojo 
darbų savo reikalingumui pateisinti ir fronto išvengti. Universiteto 
profesūrą jie įpareigojo imtis vad. karui svarbių (kriegswichtig) 
mokslinių temų ir periodiškai tikrinti tų darbų progresą. Prof. 
Šimoliūnas pasiūlė kelias studijas, pvz., molio statybos patobulini- 
mai, vyr. asistentas Gimbutas — lietuviškai vokišką techninį žodyną 
ir žemės ūkio pastatų stogų konstrukcijas. Prie tų temų paruošimo 
dar prirašėm asistentą Mikucką, o prie žodyno dr. Joną Grinių iš 
architektūros skyriaus ir jaun. asistentą Romualdą Dačinską iš 
hidrotechnikos skyriaus. Tų temų pristatymas, žodinis apgynimas 
posėdžiuose, o vėliau progreso ataskaitos gerokai gaišino ir taip jau 
nenormaliose sąlygose perkrautą personalą. Posėdžiuose su vo- 
kiečiais prof. Šimoliūnas ir Gimbutas gynė Statybos katedros planus 
gana sklandžia vokiečių kalba, išmokę ją jaunystėje. Moksliniam 
personalui tie biurokratai atnešė tiek naudos, kad pripažinus 
tyrinėjimų temą „A“ — kriegswichtig, o „B“ — aufbauwichtig, buvo 
gaunama alga ir maisto kortelės. 

1943 m. kovo 17-tos rytą radome prie visų universiteto rūmų 
ginkluotas vokiečių sargybas ir prie durų prisegtus raštelius vokiečių 
ir lietuvių kalbomis: „Valdžios parėdymu uždaryta", be parašo. 
Rašteliai spausdinti spaustuvėje. Tai buvo trečiadienį. Įeiti vidun 
nebeleido. Tą pačią dieną vokiečių kontroliuojamoje spaudoje 
trumpai paaiškinta, kad Vilniaus ir Kauno universitetai uždaromi dėl 
nelojalios lietuvių inteligentijos laikysenos. Vokiečiai bandė sumobi- 
lizuoti daugiau žmonių, ypač jaunimo užfrontės ir pramonės 
darbams, o lietuvių visuomenė tas pastangas sabotavo. Kariuomenė 
užėmė Didžiuosius ir Pirmuosius universiteto rūmus, bet paliko 
Medicinos fakulteto rūmus Mickevičiaus g. ir Tyrimų laboratorijas 
Vydūno alėjoje. Paaiškėjo, kad tasai universiteto uždarymas buvo tik 

pusiau oficialus, nes ir toliau buvo toleruojamas lyg ir privatus 
profesorių ir studentų darbas kitose patalpose. 


Rektorius ir kasininkas įsitaisė V. D. Kultūros muziejaus 
proistorės skyriuje pas R. Jablonskytę. Ten susirinkdavo visų 
'akultetų profesūra ir studentai informacijų. Statybos ir Technologi- 
jos fakultetų įstaigos išsiskirstė, kur kam pavyko. Trobesių konstruk- 
cijų kabineto inventorių perkėlėm į prof. Šimoliūno namus 
Aukštojoje Fredoje. Jam teko nemažai palakstyti, kol gavo sunk- 
vežimį. Studentams padedant, pervežėm visa, kas buvo svarbiausia 
vienu kartu. Paskaitas ir pratimus tęsėm Medicinos fak. anatomiku- 
mo kaimynystėje, senuosiuose Aukštesniosios technikos mokyklos 
namuose ir Amatų mokykloje Mickevičiaus gatvėje. Kartais pasinau- 
dodavome ir prof. Šimoliūno namais. 1943 m. vasaros pradžioje čiek 
tiek atsigavome. Įsitikinom, kad universiteto uždarymas nebuvo 
sriežtai vykdomas. Tarnautojai ir profesūra negavo jokių raštų, kad 
būtų atleisti iš tarnybos, algas ir toliau mokėjo. Vadinasi, dirbkim, 
kol galim. Tą vasarą atostogų neturėjo nei studentai, nei profesoriai. 
Ir karo eiga nieko gera nežadėjo. Spaudoje pasirodė žinučių, kad 
profesūra įsijungusi į karui svarbius mokslo darbus. Vienas tokių 
svarbių darbų buvo profesorių ir studentų talka pasigaminti malkų 
<itai žiemai. Malkų reikėjo likusioms universitetų patalpoms 
apšildyti ir personalui asmeniškai. 

Kuro komisijos pirmininkas prof. Šimoliūnas to darbo ėmėsi labai 
uoliai. Miške netoli Birštono buvo įrengta stovykla dviem savaitėm, 
o jos komendantu pakviestas skautininkas prof. Kolupaila. Miško 
kirtimo talkoje dalyvavo jauni ir seni, net ir pats prof. K. Vasiliauskas, 
buvęs dekanas. Rudenį turėjom išsikrauti dideles malkų pliauskas iš 
zeležinkelio vagonų Kauno žiemos uosto stotelėje, esančioje netoli 
Mickevičiaus gatvės. Visa tai buvo sklandžiai suorganizuota profeso- 
rių  Šimoliūno ir Kolupailos, tinkamai išnaudojant pažintis su 
vokiečių karininkais. Buvęs universiteto kanceliarijos viršininkas 
prisiminė kuro akciją šitaip: „„Didžiausias organizatorius — entuzias- 
tas buvo ūkio tarybos narys inž. Jonas Šimoliūnas. Norėdamas gauti 
virtuves ir palapines (miško stovyklai, — J. G.), jis pasikvietė du 
atitinkamos vadybos vokiečius karininkus, gražiai juos pavaišino 
mano bute. Tam reikalui J. Šimoliūnas kažkur gavo didelį kumpį, o iš 
Medicinos fakulteto gavome spirito.''38 


1943 m. vasarą ir rudenį studentai buvo labai uolūs, stengėsi 
užbaigti pratimų darbus, gauti įskaitas ir išlaikyti egzaminus. 1943 m. 
Statybos fakultetą baigė ir gavo diplomus 55 asmenys. Technologijos 

fakultetą baigė 39 asmenys.3? Atsirado du vokiečių karininkai, kurie 
nepritarė civilinės okupacinės valdžios represijoms prieš universite- 
tą. Tai buvo majoras von Halle ir kapitonas Rosenbladt (suomių 
kilmės, tad radęs bendrą kalbą su prof. Šimoliūnu). Tie karininkai 
pagelbėjo pergabenti dalį Statybos fakulteto bibliotekos į Šimoliūno 
namus 1943 m. lapkričio mėnesio 22 dieną. Prof. Kolupailos 
dienoraštyje užrašyti šie svarbesnieji 1943/44 mokslo metų įvykiai: 
1943.VIII.5 senato posėdis; VIII.9 Statybos fakulteto posėdis prof. 
Šimoliūno namuose; VIII.13 diplominių projektų gynimas; nuo IX.11 
paskaitos; X.18-21 ir XI.22 kraustoma universiteto biblioteka; XI.19 ir 
XII.15 Statybos fakulteto tarybos posėdžiai ir diplominių projektų 
gynimas; XII.29 ir 30 d. — 19 diplominių projektų; 1944.1.26 
Technikos kongresas Kaune su ekskursija į Petrašiūnus; III.3 posėdis 
vokiečių Technisches Hauptamt įstaigoje dėl universiteto personalo 
mokslo darbų; III.15 ir 31 d. Statybos fakulteto posėdžiai; VI.2 ir 28 
Statybos fakulteto posėdžiai ir diplominių projektų gynimas; VII.1 
paskutinis kartas savo (Kolupailos, — J. G.) Hidrometrijos kabinete 
Šimoliūno namuose. Minėtuose įvykiuose dalyvavo prof. Šimoliū- 
nas, o dažnai ir J. Gimbutas, kaip fakulteto tarybos narys. Statybos 
katedros personalas tuo pačiu metu turėjo „apsaugines tarnybas“ 
kitose įstaigose: Kelių, Geležinkelių, Statybos valdybose ar ,„Staty- 
bos" bendrovėje. 

1944 m. gegužės-birželio mėn. visi buvom išgąsdinti naujos 
areštų bangos: vokiečiai pačiupo ir išvežė į koncentracijos stovyklą 
Technologijos fakulteto dekaną dr. Adolfą Damušj, asistentus inž. 
Izidorių Mališką ir chem. Jurgį Valiulį. Tačiau ir tokioje atmosferoje 
prof. Šimoliūnas išlikdavo ramus ir patikimas patarėjas savo 
aplinkoje. Paskutinis diplominių projektų gynymas įvyko 1944 m. 
liepos 5 d. Kaip ir anksčiau, diplominių projektų gynimai buvo atviri 
visiems, kas tik norėjo pasiklausyti ir pamatyti projektinius brėžinius. 
Jie būdavo iš anksto iškabinami auditorijoje ar kitur, o tą dieną 
Medicinos fakulteto rūmuose. Statybos fakulteto dekanas prof. 
Dirmantas viešai palinkėdavo jauniesiems inžinieriams sėkmės, 
dirbant Lietuvai. Tokia buvo VDU tradicija. 

"Amerikoje prof. Šimoliūnas padarė savo buvusių asistentų sąrašą. 
Iš devynių keturi pasiekė profesūros, keturi gavo daktaratus. Jis 
ragino asistentus specializuotis ir pasirinkti temas disertacijoms. J. 
Gimbutui prof. Šimoliūnas siūlė susidomėti senųjų Lietuvos kaimų 
tradicine statyba, rodydamas pavyzdžiu vokiečio inž. Hans Soederio 
daktarinę disertaciją „Das Dorf Tritschuny im litauisch — weissru- 

thenischen Grenzgebiet'' (Darmstadt, 1918 m.). Gimbutas tuojau 
pradėjo rinkti atitinkamą dokumentinę ir iliustracinę medžiagą, 
aplankė senus kaimus visose Lietuvos etnografinėse srityse ir 
pradėjo ruošti disertaciją apie XIX amžiaus stogų konstrukcijas ir 
formas, kurią baigė ir apgynė 1948 m. jau Vokietijoje, Stuttgarto 
Aukštojoje technikos mokykloje. Tai buvo pirmoji lietuvio disertaci- 
ja, skirta lietuviškajai namotyrai. Ir ji atsirado prof. Šimoliūno dėka. 
To darbo konsultantas buvo prof. Šimoliūno kolega ir dekanas 
Pabaltijo universitete, Pinneberge, prof. dr. Pauls Kundzinš, buvęs 
Latvijos universiteto Architektūros fakulteto dekanas ir etnografinio 
oro muziejaus steigėjas. 

Atsipalaidavęs muo darbų Lietuvos pajūrio uostuose, prof. 
Šimoliūnas galėjo visiškai atsidėti savo dėstomajam Statybos kursui ir 
parašyti išsamų keturių tomų veikalą. Jo pirmasis „Statybos“ tomas 
(statybos medžiagos) buvo išspausdintas Kaune 1937 m. „Spindulio“' 
bendrovės spaustuvėje; leidėjas nepažymėtas. Ant viršelio autorius 
oristatytas taip: Stat. inž. Jonas Šimoliūnas, Vytauto Didžiojo 
universiteto Technikos fakulteto vyr. mokslo personalo narys, 
Statybos kurso dėstytojas. Knyga turi 272 puslapius, 622 paveikslus. 

Pirmojo tomo įžangoje autorius išdėsto savo pažiūrą į statybos 
mokslo reikšmę ir parašo kelis autobiografinius epizodus. Kai ką 
pacituojame: „Žmogus pats yra gamtos dalelė. Visa, kas žmogui 
reikalinga, gamta turi savyje ir gali jam duoti, tik reikia mokėti imti, 
tinkamai pasigaminti, naudotis. Čia tai, pasirodo, ir reikalingi yra 
įvairūs technikos mokslai, kurių tarpe žymią vietą užima bendroji 
statyba (.. .( Po Didžiojo karo (1914-1918) daug kur žmonės nusilpo, 
suvargo, ir namų statyboje įsiviešpatavo nauji reikalavimai: greičiau, 
pigiau, švariau, sveikiau — daug saulės ir kiek galint daugiau oro 
(..) Jei sienos mūrijamos su cementiniu skiediniu arba daromos iš 
betono, tai jos greit sukietėja, džiūsta, ir visi darbai gali būti baigti 
per vienerius metus, ar net ir per kelis mėnesius, kaip buvo pastatyta 
1936 m. IX-XII mėn. V.D. universiteto Technikos fak. laboratorija 
(apie 8000 kūb. metrų), kur autoriui teko dirbti kaip statybos 
<omisijos pirmininkui (. . .) Šiam Statybos kurso leidiniui medžiagos 
parinkimas ir sugrupavimas yra padarytas pagal dabar esamas kursui 
dėstyti sąlygas.“ 

„Statybos“ II-sis tomas buvo išleistas ten pat 1939 su tuo pačiu 
autoriaus pristatymu. Knyga turi 248 puslapius, 620 paveikslų. Jos 
įžangoje autorius trumpai primena I-jo tomo turinį ir aptaria šio II 
bei būsimo III-jo tomų apimtį. III-sis „Statybos“ tomas išleistas 1940 

m. ten pat, tik pirmajame viršelio puslapyje pridėta: Kauno u-to 
Statybos fakulteto. leidinys. Tos informacijos nėra antrajame, 
vidiniame viršelyje; matyt, nutarimas pažymėti leidėją buvo 
padarytas, išspausdinus knygą, bet jos dar neįrišus į viršelius. III-me 
tome prie autoriaus pavardės parašyta kiek kitaip negu anksčiau: 
Prof. stat. inž. Jonas Šimoliūnas, Kauno universiteto Statybos 
fakulteto Statybos kurso dėstytojas. Universiteto vardo pakeitimas iš 
VDU į Kauno padarytas bolševikų valdžios 1940 metais. To tomo 
įžangoje tik trumpai pasisakyta apie visų tomų turinį. Knyga turi 240 
psl., 564 paveikslus. 

Paskutinysis, IV-sis „Statybos“ tomas pasirodė 1943 m. pavasarį, 
labai kritišku laiku, kada vokiečių okupacinė valdžia uždarinėjo 
universitetą ir visaip trukdė jo personalui. Neaišku, kokiu būdu prof. 
Šimoliūnui pavyko tuo laiku gauti leidimą ir popierių stambiai 
knygai išspausdinti. Tomas turi 672 puslapius, labai daug, net 2186 
paveikslus. Visi keturi tomai turi puslapių numeraciją iš eilės, iš viso 
1432 psl., 3992 paveikslus tekstuose. Paskutiniojo tomo „Įžangą“ 
perspausdiname ištisai su nežymiais rašybos pataisymais: 


„Statybos veikalo I tome — „Statybos medžiagos“ — 
supažindinama su svarbiausiomis statybos darbams medžiago- 
mis ir jų žymesniais savumais. Veikalo II tome nušviečiami 
žemės darbai, pamatai ir jiems pagrindai, medinių, geležinių ir 
gelžbetoninių polių paruošimo ir kalimo darbai, betonavimas ir 
įzoliavimas. III tome išdėstoma, iš kokių medžiagų ir kaip reikia 
konstruoti sienas ir jų angas, išnagrinėjant: mūrinės, ortarpines, 
plūktines, medines, skeletines (fachverkines), apmušalines, 
geležines, stiklines ir pertvarines sienas. 

Šiame paskutiniajame, ketvirtame, tome nagrinėjama: 
stogai ir bokštai, jų formos, tvirtumo konstrukcijos, jų 
skaičiavimai, stogų padengimai ir medinių konstrukcijų tobulė- 
jimo apžvalga; lubos ir grindys, arba perdangos; laiptai, durys 
ir langai; tinkavimas, dažymas, apmušalai, stiklavimas; sanitari- 
niai bei ūkiniai įrengimai. Gelžbetonio ir plieno konstrukcijos 
čia mažai liečiamos, nes joms gvildenti yra atskiri kursai. 

Reikia pastebėti, kad statybos arba trobesių konstrukcijų 
sritis yra labai plati ir įvairi, reikalinga plačios, komplikuotos 
terminologijos. Kurso dėstymo metu visą laiką (nuo 1920 m.) 
buvo galvojama apie tinkamesnius statybos darbų, medžiagų, 
įrankių, konstrukcijų ir kt. terminus. Jų daugelį teko visai naujai 
sudaryti, stengiantis trumpiau, tiksliau išreikšti dalymų esmę. 

Kad veikalą skaitantiems būtų aiškiau, suprantamiau, greta 
svarbesnių terminų skliausteliuose yra pridėti vokiški ir rusiški 
terminai; jie daug kam paaiškins lietuviškus, palengvins 
naudotis vokiečių ir rusų techniškąja literatūra, padės arčiau 
pažinti kaimynų mokslą ir praktiškus darbus, todėl manau, kad 
tai bus dviguba nauda. 

Nepaprasto laiko aplinkybėmis baigdamas šį paskutinį 
„Statybos'' IV t., esu labai dėkingas VDU Statybos fakulteto 
tarybai, dekanatui ir redakcijos komisijai už parodytą palanku- 
mą ir pagalbą mano pasiryžimui užsimotą statybos veikalą šiuo 
tomu baigti. 

Šiąja baigimo proga pasinaudodamas, taip pat reiškiu 
padėką savo katedros jaunesniems kolegoms asistentams, 
diplomuotiems inžinieriams J. Gimbutui ir J. Mikuckui, 
teikusiems mano darbui vienokios ar kitokios paramos; 
dirbusiems braižytojams — stud. J. Šidagiui, technikui P. 
Šebedinui ir kt.; „Spindulio“ spaustuvės administracijai ir jos 
bendradarbiams, ypač kruopščiam ir sumaniam rinkėjui p. M. 
Baliui. 


1943.11.20. 
Autorius. 


Matome, kad savo įžangoje prof. Šimoliūnas nepaminėjo karo ar 
okupanto, tik užsiminė „nepaprasto laiko aplinkybes“. Matyt, kad 
cenzūra perdaug nesikišo į tokios techniškos knygos turinį. IV tomo 
abiejuose viršeliuose vienodai pažymėta: V. D. Universiteto Statybos 
fakulteto leidinys, Kaunas, 1943. Vidinėje viršelio pusėje apačioje 
smulkiu šriftu parašyta: Kauen — Wilnaer Verlags — u. Druckerei — 
Ges. m. b. H. Tai yra vienintelė vokiečių okupacijos žymė toje 
knygoje. Prof. Šimoliūnas rašė ir iliustravo savo „Statybos“ tomus 
beveik be asistentų pagalbos. Nematydavome jo dirbant prie savo 
veikalo Statybos kabinete. Jam geriau patiko dirbti savo namuose. 
Nesiūlė jis perskaityti rankraščius prieš spausdinimą, neprašė skaityti 
korektūrų ar surašyti indeksą, kas būtų buvę normalu. Tad ir padėka 
knygos įžangoje neužtarnauta. Žinoma, mes, asistentai, šiek tiek 
pagelbėdavome, parinkdami iliustracijų. Autorius susilaukė pastabų, 
kad knygoje sudėta per daug iliustracijų, nesusijusių su jos tekstu. Iš 
tikrųjų prof. Šimoliūnas įdėjo į III ir IV tomą nemažai architektūrinių 
nuotraukų: naujų ir senų Lietuvos pastatų iš miestų ir kaimų. Jis 
aiškino, kad karui siaučiant, kai kas gali būti sugriauta, tai nors 
teišlieka knygose. 

Profesoriui Jonui Šimoliūnui mirus, 1965.11.14 Petkaus koplyčioje 


Čikagoje jo akademinį ir administracinį darbą trumpai įvertino 
kolega ir buvęs Statybos fakulteto dekanas prof. inž. Stasys 
Dirmantas: 

„Jis vienas pirmųjų iškovojo Technikos skyriaus pripažinimą 
Aukštuosiuose kursuose, o vėliau universitete (.. .) Visą laiką, 
greta dėstymo, jam būdavo pavedami tada labai aktualūs ir 
opūs universiteto ūkiniai reikalai: patalpų, kuro, apšvietimo, 
naujų statybų (...) Šioje srityje jam teko dirbti ir karo metu 
organizuojant Vilniaus universitetą, ir garsiąją akciją, aprūpi- 
nant malkomis V. D. universitetą, kai vokiečių okupacijos 
laikais profesoriai ir studentai buvo priversti prisikirsti malkų 
miškuose ir atsigabenti jas žiemai (...) Kaip ūkininko sūnus, 
pasirinkęs praktišką specialybę, ir dėstydamas daugiau žiūrėjo 
praktikos. Jo kursas, pagal jo mėgiamą vokiečių terminą, buvo 
„sachlich''. Toks jis ir turi būti inžinieriui praktikui paruošti. 
Nepaisant didelio apkrovimo, jis sugebėjo karo metu išspaus- 
dinti savo Statybos kurso jau ketvirtąjį tomą. Tai lietuvių 
mokslo istorijoje stambus įvykis“? (Cituota iš „Technikos 
žodžio" 1965 m. nr. 2). 


7. VISUOMENĖJE IR NAMIE IKI 1944. 


Inž. J. Šimoliūnas organizavo ir buvo vienas steigėjų pirmojo 
jachtklubo Lietuvoje; jis buvo pirmasis Kauno jachtklubo vadas, vad. 
komodoras. Šimoliūno užrašuose ir jo enciklopedinėje biografijoje 
duoti 1919 įsteigimo metai, o LE IX t. (Jachtklubas) rašoma, kad 
Kauno jachtklubas — vandens sporto organizacija — įsteigta 1922 m. 
Sunku patikrinti, kaip iš tikrųjų buvo, tik žinome, kad 1922 m. sausio 
29 d. jachtklubo susirinkimas J. Šimoliūną vienbalsiai išrinko Lietuvos 
jachtklubo garbės nariu ir pasiuntė jam garbės nario bilietą nr. 1 
(Priedai nr. 4 ir 5). Vadinasi, jis turėjo būti pasidarbavęs tam klubui 
anksčiau. Dėl to ne 1922-ji, o Šimoliūno teikiami jachtklubo įkūrimo 
metai turbūt yra teisingi. Pirmoji to klubo būstinė buvo Nemuno 
krantinė tarp Vytauto bažnyčios ir Neries žiočių, o vėliau vad. 
Nemuno žiemos uoste. Ligi 1932 m. Kauno skyrius ėjo ir centro 
valdybos pareigas. 

Šimoliūno dėmesį jūrininkystei pailiustruoja jo jau Amerikoje 
surašytas pirmųjų nepriklausomos Lietuvos jūrininkų ir Jūrininkystės 
mokyklos Kaune absolventų bei Lietuvos Jūrininkų sąjungos 1923- 
1928 m. narių sąrašas. Jūrininkystės mokykla veikė 1923-1925 m. 
laikotarpyje. Tame sąraše be datos, rašytame prieš 1958 m., 
Šimoliūnas pristato save kaip „Kauno jachtklubo steigėją, pirmąjį 
komodorą ir pirmąjį garbės narį“. Kiti Jūrininkų draugijos nariai, 
Šimoliūnui artimi žmonės, tame sąraše taip surašyti: sąjungos 
pirmininkas gyd. gen. ltn. V. Nagevičius, jūrų kapitonas T. 
Daukantas, jūrų kapitonas L. Stulpinas, kapitonas Daugirdas 
(Klaipėdos uosto policijos inspektorius) ir kt. 

J. Šimoliūnas entuziastingai organizavo Jūros dienas Šventojoje ir 
Klaipėdoje. LE X tome išspausdintas straipsnis yra paremtas jo 
parašytu 6 lapų rankraščiu, datuotu 1956 m. sausio 18 d. Prie 
straipsnio kopijos prisegtas Šimoliūno laiško juodraštis LE jūrininkys- 
tės skyriaus redaktoriui dr. P. A. Mažeikai, nes pastarasis buvo 

užsakęs tą straipsnį. Savo laiške profesorius pasisako apie Jūros 
dienų reikšmę: 


Brangusis, Su šiuo straipsniu „Jūros diena“ buvo daug 
keblumų. Jūros diena yra gyvenimiškas, lietuviams labai 
svarbus reikalas. Ji turėtų paliesti mūsų visų, kaip pirmieji jos 
iniciatoriai buvo persiėmę, jausmų ir proto gelmes, kad visi 
Lietuvos piliečiai tikrai įsitikintų, kas yra mums turėti Baltijos 
jūros pakrantę, tokią gražią ir naudingą. Visi kaip vienas turime 
už ją stoti, kelti balsą, kovoti iki mirties, bet atlaikyti! Straipsnis 
ilgas, 12 metų brangaus pajūrio, mylimo techniško darbo ir 
jaunystės lakių svajonių rezultatas. Žinoma, redaktoriai jį 
karpys, trumpins ir kažin kas iš jo beliks. Bet šis straipsnis kartu 
yra ir nuoširdi gyva propaganda. Gerbiamojo prašyčiau visus 
šešis čia dedamus straipsnio lapus man grąžinti, kai jau bus 
panaudota. Tikiu ir laukiu. N. B.: atsiprašau Jūsų ir kitų už 
pavėlavimą. Su pagarba: Jūsų J. Šimoliūnas. 1956.1.25, 1561 
Holmes Ave., Racine, Wis. USA. 


Straipsnį trumpinti reikėjo, nes profesorius, tada jau 78 metų 


amžiaus veteranas, parašė platų ir jam būdingą įvadą apie Klaipėdos 
uostą ir Lietuvos jūrininkus, rašinys turėjo entuziastingą ne 
enciklopedinį pobūdį. Čia cituojame tik keletą sakinių: 

Jūros diena Lietuvoje buvo skelbiama sužadinti jūros meilę 
ir jūrinę sąmonę, išpopuliarinti pajūrio, uostų ir apskritai 
jūrininkystės reikšmę Lietuvai (...) Šventosios uosto statytojo 
prof. inž. J. Šimoliūno iniciatyva, pastačius uoste du molus, 
žvejų laivams krantinę, sandėlius ir kt., 1927 m. vasarą buvo 
surengtos iškilmės, kuriose dalyvavo valdžios atstovai, daug 
visuomenės iš krašto gilumos ir pajūrio žvejai. Tokių vietinio 
pobūdžio jūros dienų buvo ir daugiau, pvz. 1928 m. Klaipė- 
doje. Bet pirmoji oficiali plačiu mastu pravesta jūros diena 
įvyko tik 1934 m., jautriau susirūpinus savuoju pajūriu dėl 
pajustos jam grėsmės, Klaipėdos krašte prasidėjus nacių 
judėjimui (...) Jos rengimą pravedė du komitetai: centrinis 
Kaune, sudarytas iš įvairių organizacijų atstovų ir vadovaujamas 
inž. Z. Bačelio, ir vietinis Klaipėdoje, vadovaujamas prof. inž. J. 
Šimoliūno. Pirmasis komitetas rūpinosi jūros propaganda 
visame krašte, o antrasis organizavo pagrindines iškilmes 
Klaipėdoje. Į Klaipėdą iš viso krašto buvo suplaukę ligi 50,000- 
60,000 žmonių. Iškilmės vyko tris dienas (VIII. 11 — 13). 


Didžiulėms minioms kalbėjo prezidentas A. Smetona, Martynas 
Jankus ir kt. Pagerbiant žuvusius jūrininkus, iš laivo buvo 
nuleistas į jūrą eglėšakių vainikas. Vėliau įvyko sportinių laivų 
paradas ir žvejų regata, kurioj dalyvavo 80 burinių žvejų laivų 
(..) Netrukus pradėtas ugdyti prekybos laivynas susilaukė 
visuotinio dėmesio. 


1936.V.31 — VI.1 Klaipėdoje įvyko Pirmoji akademinė jūros 
Jiena. Joje dalyvavo prof. Šimoliūnas, o su studentais ir šios knygos 
autorius. Cituotąjį enciklopedinį straipsnį galima papildyti Šimoliūno 
rankraštyje paliktom žiniom. Jūros diena Šventosios uoste įvyko 
1927.VII.12, dalyvaujant prezidentui Smetonai. Vietinio pobūdžio 
jūros diena Klaipėdoje užtruko „tris gražaus oro dienas'' 1928 m. 
rugpjūčio mėnesį. 1938 m. pavasarį VDU įsteigta lietuvių studentų 
korporacija Jūra. Jos tikslas — puoselėti savosios jūros ir pajūrio 
meilę. Korporacijos globėju pakviestas prof. Jonas Šimoliūnas. 
Pirmieji korporacijos vadai buvo Stasys Žukauskas ir J. A. Noreika. 

Prof. Šimoliūno archyve yra išlikusi Lietuvai pagražinti draugijos 
nario mokesčio sąskaita, datuota 1925.1.25 (Priedas nr. -6).-Neaišku, 
nuo kada Šimoliūnas buvo tos draugijos narys, o ji buvo įkurta 1921 
m. balandžio mėn. 23 d. 

Trečioji J. Šimoliūnui artima draugija buvo Lietuvių — suomių 
Jraugija, kurios steigėjų tarpe yra ir jo pavardė. Draugija buvo 
įregistruota Kaune 1927.IV.30. Akstinas jai įkurti buvo dešimtmetis 
nuo Helsinkyje 1917.V.6 surengto lietuvių kultūrinio vakaro, apie 
<urį jau rašėme. Kiti draugijos iniciatoriai buvo „„helsinkiečiai'' pulk. 
T. Daukantas, gen. V. Nagius-Nagevičius, kan. A. Sabaliauskas, P. 
Šatas. Gegužės 8 dieną buvo surengtos iškilmės Karo muziejuje (dar 
senosiose medinėse patalpose) su orkestre grojamais suomių 
<ompozitorių kūriniais, ir tą patį vakarą įvyko Lietuvių-suomių 
Jraugijos steigiamasis susirinkimas, kuriame 35 įsirašę nariai 
valdybon išrinko minėtuosius iniciatorius, tik vieton P. Šato — M. 
Yčą. Iki 1934 m. draugijos pirmininkas buvo tas pats gen. V. 
Nagevičius, vėliau pulk. M. Kalmantas, kan. A. Sabaliauskas, inž. V. 
Rėklaitis.40 

Neapsiėjo be prof. Šimoliūno ir panašaus pobūdžio Lietuvių- 
švedų draugija, įregistruota Kaune 1926.1.16, o iš tikrųjų pradėjusi 
veikti anksčiau. Tarp draugijos veikėjų buvo profesoriai inžinieriai 
Šimoliūnas ir Kolupaila. Pirmininkavo iš eilės prof. M. Šalčius, M. 
Yčas, dr. K. Pakštas, dr. A. Juška. Šimoliūnas talkininkaudavo, 
padėdamas surengti susiartinimo iškilmes, balius. Vėliau Amerikoje 

jis dar paminėjo savo draugijų sąraše Lietuvių-latvių vienybę, 
panašaus pobūdžio, įsteigtą Kaune 1923 m. Neaišku, ar profesorius 
buvo tos draugijos narys dar Lietuvoje, ar tik po karo Pinneberge, 
kur ji buvo atgaivinta 1946 m. Latvių-lietuvių vienybės vardu. 

Prof. J. Šimoliūnas veikė ir Lietuvos Raudonajame Kryžiuje, buvo 
vyr. valdybos narys. Yra išlikę du dokumentai, abu pasirašyti LRK 
vicepirmininko gyd. pulk. Vlado Ingelevičiaus, išduoti Kaune karo 
metu: 1. Pažymėjimas, 1941.V.15, nr. 35, sufotografija („Pil. prof. 
Šimoliūnas yra Lietuvos TSR Raudonojo Kryžiaus vyr. valdybos 
narys.'') 2. Bescheinigung, 1944.VII.8; pažymi, kad prof. J. Šimoliūnas 
yra „Mitglied der Hauptverwaltung des Litauischen Roten Kreuzes". 
Šimoliūnas veikė LRK valdyboje ir nepriklausomybės metais, tik apie 
tą jo veiklą tuo tarpu neturime žinių. 

1931 m. prof. Šimoliūnas sveikino Kiprą Petrauską, kai buvo 
minima jo 20 metų sceninio darbo sukaktis. Iškilmės vyko Valstybės 
teatro scenoje Kaune. Turime Šimoliūno prakalbos tekstą: 


„Daina, muzika, scena iššaukia ir lavina žmogaus geruosius 
jausmus — auklėja žmoniją. Per meną žmonės tobulėja, 
artinasi prie savo idealų. Bet menas nesivysto be technikos, — 
jiedu eina drauge. Technika lengvina gyvenimo sąlygas, teikia 
žmonėms materialinės gerovės ir duoda galimybės vystytis 


menui — jį stiprina, palaiko. Technika ir menas sudaro tiek 
atskirų tautų, tiek ir visos žmonijos tikrąją kūrybą, tveria 
kultūrą. 


Lietuvos inžinierių ir architektų sąjunga, darbuodamasi 
greta su Lietuvos menininkais bendram Tėvynės labui, giliai 
atjaučia ir įvertina Tamstos, brangus Jubiliate, meno srityje 
darbą ir sveikina Tamstą šiandien, šią 20 metų Tamstos 
jubiliejaus dieną, tvirtai pasitikėdama, kad Tamstos aukštai 
talentingas darbas dar ilgus metus žavės žmonių širdis ir kels jas 
viliojančion aukštumon iš šio gyvenimo kasdienybės slėnio.“ 


Matyt, prof. Šimoliūnas vertino šį savo pasisakymą meno ir 
technikos santykio tema, kad atsivežė ir išsaugojo pageltusį lapelį, 
rašytą mašinėle violetine spalva. Lapely yra pataisymų jo ranka. 

Už savo išskirtinus nuopelnus lietuvių tautai prieš Pirmąjį 
pasaulinį karą, už veiklą kuriant valstybę 1918-1919 m., už 
profesinius bei visuomeninius darbus prof. Šimoliūnas prezidento 
Smetonos vardu buvo apdovanotas kukliais D. L. K. Gedimino III 
laipsnio (1928 m.) ir Vytauto Didžiojo III laipsnio (1930 m.) ordinais. 

Ministrai ir tautos veteranai paprastai gaudavo aukštesnius II laipsnio 
ordinus. Viena priežasčių, dėl ko Šimoliūnas nebuvo taip pagerbtas, 
galėjo būti jo bepartiškumas. 

Pirmojo nepriklausomybės dešimtmečio Kaunas tebebuvo pro- 
vincinio tipo miestas, tačiau jis sparčiai augo. 1923 m. turėjo 81,500 
zyventojų, 1934 — 104,000, tad priaugo 2876; nežiūrint karo 
nuostolių, 1944 m. jau gyveno 155,000 gyventojai, tad per dešimtį 
metų priaugo dar 494. Mieste ir jo priemiesčiuose buvo pastatyta 
nemažai naujų namų. Ir prof. Šimoliūnas prisidėjo. Apie dešimtį 
metų jis turėjo butą Daukanto gatvės nr. 7 name, kur pradžioje buvo 
prisiglaudusi jo vadovauta Plentų etc. valdyba. Gyvendamas daugiau 
Klaipėdoje, negu Kaune, profesorius buvo priėmęs į savo kauniškį 
butą dvi rygiečio dėdės Antano dukras, Vandą ir Jadvygą Šimoliūna- 
ites. Pats dėdė Antanas Šimoliūnas po Didžiojo karo gyveno Kauno 
priemiesty Šančiuose kartu su savo sūnum Oliuku, kuris buvo 
suparaližuotas japonų kare. 

Profesoriaus brolėnas Vladas Šimoliūnas, 1927 m. atsivežtas iš 
gimtojo Jusėnų kaimo mokytis gimnazijoje, trumpai pagyveno 
Kaune, Daukanto gatvės bute, kol nusikėlė Klaipėdon. Apie 1925 m. 
prof. Šimoliūnas pirko sklypą su mažu namuku Aukštojoje Fredoje, 
Liūdesio alėjos nr. 3, dabar vad. Grožio alėja. Čia jis apgyvendino 
savo senus tėvus, atkilusius iš tėviškės. Jiedu po kelerių metų 
pasimirė, pirma motina Petronėlė, o po metų ir tėvas Antanas. Abu 
palaidoti gimtosios Pušaloto parapijos kapinėse. Prof. Šimoliūnas 
dažnai lankydavo savo tėviškę Jusėnuose. Apie 1925 m. per Kalėdas 
lis apdovanojo kaimo vaikus knygomis ir saldainiais, perėjęs per 
kaimą kaip Kalėdų senelis. | 

Kaip daugelis A. Fredos Technikos prospekto ir jo šalutinių 
satvelių naujakurių, taip ir Šimoliūnas pradėjo statydinti sau namus. 
Tik jam toji statyba užtruko ilgiau — nuo 1928 iki 1933 metų, nes 
namas didelis, trijų aukštų, mūrinis, o pinigų stokojo. Reikėjo 
skolintis iš bankų, mokėti nemažus nuošimčius. Pagaliau jis pardavė 
dar neįrengtą II aukšto butą. Sklypas buvo aptvertas aukšta medine 
tvora su mūriniais stulpais, turėjo originalius vartus su Gedimino 
stulpų ornamentu, panašiu į stogo kuoro puošmenis. Namo statybą 
ir sodelį prižiūrėjo tolimas giminaitis Mečislovas Jankevičius, 
apgyvendintas mediniame namelyje, kur anksčiau gyveno profeso- 
riaus tėvai. J. Šimoliūnas ir Vladas atsikėlė iš Klaipėdos į Liūdesio 
alėjos beveik užbaigtus namus 1933 m. Kartu atsivežė ir šeimininkę 
— virėją Petrusę, kuri po poros metų ištekėjo už M. Jankevičiaus. 

Profesorius padovanojo jiems tą medinį namelį, gerai atremontuotą, 
kaip vestuvinę dovaną ir atpildą už ilgą ištikimą tarnybą. 

Čia pat už sklypo yra šlaitas į Nemuno slėnį su puikiu reginiu. 
Netoliese Technikos prospektas, dabar K. Grybausko gatvė. Joje 
gyveno keli Technikos fakulteto profesoriai: rektorius P. Jodelė, 
dekanai K. Vasiliauskas ir S. Kolupaila, Šimoliūno asistentai L. 
Gimbutas ir vėliau J. Gimbutas. Šimoliūno namas buvo gražiai 
pravardžiuojamas „pilimi“ ar „tvirtove“, nes buvo didžiausias toje 
apylinkėje. Aukštoji Freda yra kairiajame Nemuno krante. Vieninte- 
lis kelias į Kauną vedė per geležinkelio tiltą. Kiti tiltai buvo toliau, 
Aleksote arba A. Panemunėje. Susisiekimas buvo prastas — 
pėsčiomis arba pasisamdžius vežiką su arkliu. Taksiai brangūs ir jų 
Kaune dar buvo mažai. Žaliąjį tiltą uždarydavo prieš kiekvieną 
traukinį, tad tekdavo palaukti, kol vėl atidarys. Iš Šimoliūno namo iki 
to tilto yra maždaug pusantro kilometro, o iki universiteto rūmų 
Aleksote, einant palei aerodromą, apie 3 kilometrai. Praėjus Žaliąjį 
tiltą, Kaune buvo galima važiuoti autobusu arba traukinėliu iki 
senamiesčio, o iš ten vėl pereiti tiltu per Nemuną ir pakilti elektriniu 
keltuvu į Linksmakalnį, kur čia pat stovėjo naujieji Fizikos-chemijos 
(ir Technikos) rūmai. Tuo keliu per Kauną iš A. Fredos buvo apie 4 
kilometrai. 


Technikos prospekto rajonas buvo išplanuotas 1924 m., kai 
Žemės reformos valdyba atskyrė dalį buvusio Fredos dvaro žemių 
naujakuriams. Anksčiau už prof. Šimoliūną mediniuose namuose 
įsikūrę profesoriai Jodelė ir Vasiliauskas buvo įsigiję po arklį ir 
vežimą, tai kartais pavežėdavo ir kaimynus. Apie tai buvo sudėta 
smagi Plieno vyrijos studentų dainelė — kupletai. 

Profesoriaus Šimoliūno archyve užtiktas 1941.XII.4 Žemės ūkio 
vadybos raštelis, adresuotas Kauno apskrities ipotekos įstaigai, o 
nuorašas J. Šimoliūnui. (Priedas nr. 14). Iš to matyti, kad pradžioje 
Šimoliūnas buvo pirkęs mažesnį sklypą, o paskui prisipirko 
kaimyninį, ir taip sudarė beveik 21 aro (0.52 akro) plotą. Tatai 
parodyta išsaugotame planelyje. 1942.IV.18 paties J. Šimoliūno 
surašytas žinių lapas Vyr. mokesčių inspektoriui rodo, kad visas 
sklypo plotas buvo 2098 kv. m; gyvenamasis namas pastatytas iš plytų 
mūro, tinkuotas, dengtas cinko skarda ir turėjo centrinį šildymą, 
kūrenamą anglimis. Neturėjo miesto vandentiekio, o tik vietinį šulinį 
su siurbliu namo vamzdynui aptarnauti. Tame žinių lape įrašytas ir 
senasis medinis namelis, 11 x5 kv. m. ploto, lentinis, su spalių 
užpildu ir čerpių stogu. Dar buvo naujas „tarnybinis trobesys' 

152x5 kv. m ploto, plytų mūro, su čerpių stogu. Tai buvo 
Šimoliūno pasistatydintas 6 patalpų ūkinis trobesys palei Lakštingalų 
taką. Turėjo garažo patalpą, nors automobilio niekad nelaikė, 
skalbyklą, tris sandėlius ir ledainę rūsyje. Senasis medinis namelis 
vėliau atiteko sargienei Anelei Kuprevičienei. 1942 m. žinių lape 
'rašyti gyventojai: I ir II aukštų butuose po 94 kv. m — vokiečių 
<ariuomenė, III aukšto 75 kv. m bute — Jonas Šimoliūnas, „buvęs 
savininkas, dabar valdytojas''. Kai namą nusavino sovietų okupacinė 
saldžia, tai ir vokiečiai okupantai savininkui jo negrąžino. Mėnesi- 
nės butų nuomos pateiktos tokios: I ir II aukštų po 29 RM, III a. 22 
2M ir medinio namelio 11.5 RM (Reichsmark). (Priedas nr. 7). 

Lietuvių gyvenimo aplinka ir darbo sąlygos vokiečių okupacijoje 
buvo žiauriai slogios. Vienas po kito sekė brutalūs persekiojimai: 
žydų suniekinimas ir žudymas, viešos sovietinių partizanų ar vietinių 
rezistentų, pogrindžio veikėjų ar žydų gelbėtojų egzekucijos, 
Gieštapo areštai, tardymai, trėmimai į koncentracijos stovyklas. 
Laikraščiai apie tokius ekscesus ir gyventojų persekiojimus nerašė, 
žinios sklido žodžiu. Jaunuomenės gaudymas prievartos darbams 
Vokietijoje ar užfrontėje prasidėjo karui įpusėjus ir ypač sustiprėjo į 
'o pabaigą. Visa tai negalėjo neatsiliepti į darbą universitete. Augo 
'tampa, visiška nežinia, ką atneš rytojus. O čia dar nuolatinis 
rūpestis, iš kur gauti maisto papildo pusbadžio normoms. Ryšiai su 
<aimu buvo suvaržyti. Reikėjo specialių leidimų keliauti traukiniu ar 
autobusu, bet tos viešosios susisiekimo priemonės vis vien būdavo 
perpildytos. 

Du 1944 m. birželio mėn. 30 dienos išsaugoti kvitukai yra įdomūs 
Jokumentai iš vokiečių okupacinės administracijos paskutiniųjų 
mėnesių kasdienybės. Kauno Elektrinių rajone (Energieversorgung 
Ostland G. m. b. H.) kasos kvitas už skaitiklio pastatymą ir 10 RM 
užstato už elektros energijos vartojimą. Kvitas išspausdintas vokiečių 
ir lietuvių kalbomis. Antrasis tos pačios datos kvitas yra privalomojo 
Jraudimo, išduotas Lietuvos draudimo valdybos (Versicherungsver- 
waltung Litauen) Kauno miesto ir apskrities inspekcijos. Viskas 
surašyta lietuviškai, išskyrus įstaigos vardą. (Priedas nr. 16). Tai buvo 
paskutinės Šimoliūno savaitės namie. Karo frontas sparčiai artėjo iš 
rytų, ir tos kasdienės smulkmenos buvo visai nebereikšmingos. 
Liepos 18 d. Šimoliūnas jau buvo Kybartuose, o rugpjūčio 1 d. 
Raudonoji armija užėmė Kauną. 

, = Ministerių. kabinetas. | -— , 
1918.XII.26 — 1919.11l.13 LIETUVOS MINISTRAI: Jonas Šimoliūnas — 
susisiekimo, Jonas Vileišis — vidaus reikalų, Jonas Yčas — švietimo min. 
valdytojas (nėra min. M. Biržiškos), Mykolas Velykis — krašto apsaugos, 
Jonas Šimkus — prekybos ir pramonės, Mykolas Sleževičius — min. 
pirmininkas, Juozas Tūbelis — žemės ūkio ir valstybės turtų, Petras Leonas 
— teisingumo, Kostas Daugirdas — valstybės kontrolierius. Nuotraukoje 
nėra maitinimo ir viešųjų darbų min. valdytojo Juozo Paknio, finansų — V. 
Čarneckio ir užsienio reikalų min. Augustino Voldemaro. (Atvirukas 
„Krasos lakštelis'' išleistas Onos Vitkauskytės knygyno Kaune). 





4 . ž LV, £ ' 
aa ARS 


Klaipėda. Naujo baseino molo statyba 1930-1932 m. 

Technikos fakulteto studentų praktikantų grupė Šven 
tosios uoste su prof. J. Šimoliūnu. 

Technikos fakulteto studentų ekskursantų grupė Šventosios uoste su prof. 
J. Šimoliūnu. 

ei L 
Žemsemė „Klaipėda“ Šventosios uoste 1927 m. su lietuvių komanda. 





Klaipėdos uoste, ant Šiaurės rago apie 1930 metus, iš kairės: stud. 
praktikantas Jonas Kuodis, šturmonas Vytautas Babarskis, šturmonas Stasys 
Dagys, uosto technikas K. Gabrėnas, uosto darbų valdybos direktorius 
prof. Jonas Šimoliūnas (su skrybėle), stud. prakt. Stasys Giedrikis, pačioje 
dešinėje šturmonas Zigmas Domeika. 

VDU Fizikos-chemijos instituto rūmai, kuriuose iki karo buvo ir Technikos 
fakulteto įstaigos. Projektuota prof. Mykolo Songailos, statyta 1925-1930 m. 
Kauno priemiestyje, Aleksoto Linksmakalnyje. Nuotr. V. Augustino. 

Prof. J. Šimoliūno sau projek- VDU Statybos kabineto vedėjas 
tuotas ir 1928-33 m. statydintas vyr. dėstytojas Juozas Milvydas 
namas 1940 m. 





VDU Technikos fakulteto statybos kabinetas. Prot. Jonas Simoliūnas ir vyr. 
asistentas Leonidas Gimbutas (stovi). 1931 m. nuotrauka. 

VDU Technikos fakulteto profesoriai 1931/1932 mokslo metai. Sėdi iš kairės: J. Šliogeris, P. Jankauskas, J. Šimkus, P. Jodelė, 
K. Vasiliauskas (dekanas), J. Šimoliūnas, P. Čechavičius; stovi: S. Kolupaila, V. Verbickas, J. Jankevičius, V. Gorodeckis, T. 
Šulcas, J. Čiurlys, M. Songaila, V. Mošinskis; paskutinėje eilėje: J. Gabrys, S. Dirmantas, M. Baublys, F. Dobkevičius, M. 

P. Markūnas, V. Maciūnas, S. Grinkevičius, J. Vidmantas, L. Gimbutas, J. 


Spiridavičius, J. Mašiotas, J. Jankauskas, 
Šivickas, K. Kriščiukaitis, R. Baublys, Z. Novickis. 





9, VARGAI VOKIETIJOJE 


Dešimtys tūkstančių lietuvių, senų ir jaunų, traukė į Vakarus 
tolyn nuo atūžiančio raudonojo siaubo. O tie Vakarai irgi neviliojo, 
nes karas tebesiautė, bombos tebekrito, ir hitlerinis rėžimas 
Vokietijoje galėjo pasiglemžti kiekvieną pasitaikiusį. Tačiau tikėta, 
kad karą laimės Vakarų alijantai ir tuoj pat grąžins laisvę ir Lietuvai. 
Tad ir pasitraukimas į Vakarus atrodė laikinas. Prof. Jonui Šimoliūnui 
ir jo broliui pulk. inž. Juozui Šimoliūnui su žmona gydytoja Sofija 
Grigiškaite-Šimoliūniene pavyko išvažiuoti iš Kauno su vokiečių 
transporto karininku, kuris gyveno profesoriaus namuose Fredoje. 
Su mažu kroviniu ir sunkvežimiu jie gan greit pasiekė Vokietijos 
sieną ties Virbaliu ir Kybartais. Čia jau Šimoliūnai atsiskyrė nuo 
vokiečių transporto ir pateko į gausią pabėgėlių minią. 

Yra išlikęs nuorašas dokumento, išduoto 1944.VII.18 Virbalio 
geležinkelių ambulatorijoje. Pažymėta, kad tie trys Šimoliūnai nėra 
užsikrėtę parazitais ar infekcinėmis ligomis. Kitas tos pačios dienos 
raštas išduotas Kybartuose: Entlausungsschein, Durchg. — Lager 
Kibarten, Litauen. Kybartai yra apie 90 km nuo Kauno. Vadinasi, 
pabėgėliai keleiviai buvo tikrinami pereinamame karantine. Toliau 
Šimoliūnai atsidūrė pabėgėlių stovykloje Oels, Silezijoje, o iš ten 
išvažiavo Austrijon. Prof. Šimoliūnas įsitaisė Salzburge, o jo brolis su 
broliene Werfen miestelyje. Brolėnas Vladas Šimoliūnas su žmona 
Joana išvažiavo iš Lietuvos pro Kretingą su darbininkų transportu 
Austrijon. Ir jie atsirado Salzburge ir susirado dėdę „Peter“ 
viešbutyje. Spalio mėnesį prof. Šimoliūnas rašė J. Gimbutui į Vieną, 
davęs savo adresą Werfene, pas Bergerius. Netrukus jie visi 
susiglaudė Salzburge, nes Werfenas padarytas draudžiama zona 
pabėgėliams. Kita žinia, profesoriaus Šimoliūno rašyta Gimbutui į 
Vieną, buvo 1944.XI.26 atvirukas, siųstas iš Vokietijos Freiburgo 
(Schwarzwalde), tačiau siuntėjo adresas buvo duotas Kempten- 
Allgaeu, Hotel Post. Tada J. Šimoliūnas šitaip rašė: „Gyvenimo 
sąlygos nubloškė mane į Kempteną, kur yra prof. Kolupaila, 

Kriščiukaitis, mano brolis su žmona ir kiti. Šiandien rašau iš 
Freigurgo (...) Čia geras klimatas, šilta (dabar apie 129). Vladas yra 
Salzburge (...) Kur mūsų Mikuckas, niekas nežino. Kur mūsų 
rektorius ir dekanas, taip pat nežinia.“ Vėliau paaiškėjo, kad 
profesorius aplankė „gero klimato'' Freiburgą prastu laiku, nes kitą 
dieną, lapkričio 27-tą, jis vos per plauką išliko gyvas, užkluptas 
bombardavimo iš lėktuvų. Prieš Kalėdas, gruodžio 22 d., jis rašė iš 
Loeffingen miestelio prie Freiburgo (Allenberg Str., bei Frau 
Himmelseher) savo senam draugui prof. Jurgiui Čiurliui: ,,Aš 
Freiburge smarkiai nukentėjau (27.11.44) nuo lėktuvų antpuolio. 
Namas, kur gyvenau, sugriautas. Išgelbėjo kertė dviejų mūro sienų; 
pabėgau namui griūnant ir liepsnojant. Mano atliekamas darbas ir 
dokumentai bei daiktai žuvo (ne visi, nes kiti buvo palikti 
Kemptene, — J. G.). Dabar gydau užgautą dešinę ranką. Kaip Tau 
einasi?"'. Minimo bombardavimo metu prof. J. Šimoliūnas prarado 
savo dar nespausdintus molio statybos rankraščius ir atsivežtuosius 
„Statybos“ knygų keturius tomus. Vėliau jis pirko kitus, gerokai 
apdėvėtus egzempliorius iš kaž kurio buvusio studento“'. Savo 
kalėdinį sveikinimą profesorius užbaigė tada visiems tremtiniams- 
pabėgėliams bendru sentimentu: „Taip norėtųsi, kad mes visi 
galėtume laimingai sugrįžti į mūsų mnumylėtąją šalį — gražiąją 
Lietuvą. Turim viltį, kad taip ir bus.“ 


1945.1II.7 prof. Šimoliūnas rašė J. Gimbutui vėl iš to paties 
Loeffingeno Švarcvalde apie Marijos Milvydienės (žuvusio inž. 
Juozo Milvydo žmonos) aplankymą Todtmoose, ten pat Švarcvalde. 
Jinai gydėsi plaučių sanatorijoje, o profesorius rūpinosi savo buvusio 
padėjėjo našlės materialine būkle ir bandė gauti jai pensiją. Tame 
pačiame laiške jis minėjo, kad jau atsiliepęs jo Lietuvoje paglobotas 
inž. Vytautas Izbickas iš Fuerstenwalde, Spree. Profesorius taip pat 
sielojosi, ar „kas iš mūsiškių" nenukentėjęs Drezdeno bombarda- 
vime. Vasario mėnesį jis vėl buvęs Kemptene. Dėl išsikėlimo iš 
Innsbrucko į kaimą profesoriaus patarimas buvo toks: „Reikėtų 
apsistoti prie geležinkelio mažos stotelės netoliese nuo didesnio 
miesto — kur nors už Lindau, Ueberlingen apskrityje, prie 
Bodensee. Toliau už Bodensee dabar važiuoti jau nebegalima — čia 
randasi tik seniau atvykę.“ Prof. Šimoliūnas parašė gražią atestaciją 
savo asistentui ir patarė ieškoti saugesnės pastogės šeimai per 
klebonijas (Pfarramt). Jo Loeffingeną „jau keletą kartų dangaus 
paukščiai apdėjo peperiais, bet laimingai.“ Asistentas pasinaudojo 
profesoriaus rekomendacija ir su šeima sulaukė karo pabaigos 

saugiame Urnau kaime, netoli Bodeno ežero, gavęs kambarėlį 
klebonijoje. 

Nors paskutines karo meto Kalėdas Šimoliūnas tebegyveno 
Loeffingene, dokumentai rodo, kad jis buvo užsiregistravęs Kemp- 
tene nuo 1944.XI.11 (Kempteno Stadtpolizei pažymėjimas). Kitas 
raštas, išduotas Kempteno darbo įstaigos (Arbeitsamt) 1946.XI.5, 
adresuotas ,„An Herrn Simoliunas Jonas, Kempten (Allg.), Parkstrasse 
31", pasako daugiau. Cituojame ištraukas raidė raidėn: „Simoliunas 
Juozas. .. , Dipl. Bau-Ingenieur; seine Frau Simoliuniene Sophia. .. 
Dipl. Med. Aerztin; Simoliunas Jonas, ledig Litauer, geboren am 
21.5.1878 in Jusenai, Heimatort Kaunas, Liudesio Alleje 3, Professor'' 
— visi trys buvo užsiregistravę Kempteno darbo įstaigoj (Arbeitsamt) 
1945.1.20, gyvenę Vokietijoje nuo 1944 m. liepos mėn., atvykę čionai 
pagal „Bestaetigung des Polizei-inspektors von Oels) Schlesien von 
22.8.44 aus dem R. A. W. Lager in Oels) Schlesien ueber Salzburg 
nach Kempten) Allgaeu. Ankunft Anfang November 1944. Herr 
Simoliunas Jonas wurde wegen seines Alters nicht arbeitsmaessig 
eingesetzt''. Tad dėl pažengusio amžiaus prof. Šimoliūnas karo meto 
Vokietijoje nebebuvo verčiamas dirbti, o buvo laikomas dirbančiųjų 
brolio ir brolienės šeimos nariu. Oficialiai jo gyvenamoji vieta buvo 
Kemptenas, nors tą žiemą jis dažniau būdavo Loeffigene. Minėto 
dokumento nuorašą patvirtino Kempteno notaras Dr. Hans Schilerer 
tą pačią 1946 m. lapkričio mėn. 5 dieną, kada buvo išduotas 
pažymėjimas. 

Pokario Vokietijoje sąjungininkų administracija pabėgėlių sto- 
vyklose ir atsikurianti vokiečių valdžia buvo biurokratiškos. Kas 
žingsnis reikėjo visokių raštiškų pažymėjimų, kad galėtum gauti 
pastogę, maistą ir leidimą kur nors nuvažiuoti. Reikėjo popierių ir 
emigracijos dokumentams sudaryti. Dar vienas anų metų būdingas 
dokumentas su prof. J. Šimoliūno parašu ir jo dešiniojo rodomojo 
piršto atspaudu yra JAV Miilitary Government — Germany Tempor- 
ary Registration Nr. 07887, išduotas Kemptene 1945.VII.9. Adresas 
duotas tas pats: Parkstr. 31. Eilė asmeniškų klausimų atsakyta taip: 
Occupation — Professor of University, Building Engineer. Fit for 
work? — Fit. Now employed? — Yes. If "yes", where? — At home. 
Foreign languages (1) — Russian, Polish; good, little (2) — German, 
French. Lietuvių kalba neįrašyta. Tasai registracijos lapas išspausdin- 
tas dviem kalbom, anglų ir vokiečių. Kitoje lapo pusėje įrašyta 
rašomąja mašinėle be datos: "This person ŠIMOLIŪNAS Jonas has 
permission to live outside camp at Kempten, Parkstr. 31 as 

University professor and representative of Red Cross but he will not 
be permitted to draw separate food ration cards. (Parašas) Chairman 
of the Lithuanian Council. (Parašas) H. W. Lambert, 1st Lt. Inf. 318th 
Mil. Gov. — 

Kempteno lietuvių stovyklos komitetas išleido neperiodinio 
žurnalo „„Alguvos baro'' septynius rotatoriumi spausdintus numerius 
ir kasdien leido 2-4 puslapių biuletenį „Dienos naujienas“. Iš jų 
kronikos ir apžvalginių straipsnių (J. Vildūno, N. Tautvilo ir A. 
Stadalninko) matyti, kokiose sąlygose gyveno beviečiai tremtiniai, o 
su jais ir prof. Šimoliūnas. Kad ir turėdamas kambarį ne pačioje 
stovykloje, jis čia maitinosi ir nuolat būdavo susirinkimuose, 
paskaitose, kultūriniuose renginiuose. JAV kariuomenė užėmė 
Kempteno miestą be pasipriešinimo 1945 m. balandžio mėn. 27 
dieną. Jau balandžio 5-tą generolas Eisenhoweris buvo paskelbęs, 
kad tremtiniai ar pabėgėliai Vokietijoje turės telktis tautinėmis 
zrupėmis į stovyklas. Savaimingai susidariusiam pirmajam Kempteno 
lietuvių komitetui vadovavo prof. S. Kolupaila. Nuo gegužės 1 d. 
lietuviams buvo duotos patalpos Salzstrasse 12, o gegužės 11-tą JAV 
karinė komendantūra paskyrė lietuviams didesnį bendrabutį reali- 
nės mokyklos namuose Salzstr. 17. Gegužės 14 d. bendrabučio salėje 
sušauktas lietuvių susirinkimas išsirinko naują komitetą su pirminin- 
<u dr. Juozu Kaškeliu. Revizijos komisijos pirmininku išrinktas prof. 
Jonas Šimoliūnas. Tad tuo laiku jis jau turėjo pastoviai gyventi 
Kemptene. Komitetas užmezgė gerus santykius su amerikiečių 
<arine komendantūra, kuri laikinai globojo benamius svetimšalius. 
Prie lietuvių stovyklos Salzstr. 17 plevėsavo iš gatvės pusės JAV ir 
Lietuvos vėliavos. Nuo birželio 11 d. beviečių (Displaced persons) 
priežiūrą ir aprūpinimą perėmė tarptautinė UNRRA organizacija, 
<urios pareigūnai buvo daugiausiai amerikiečiai, bet buvo ir anglų, 
prancūzų, o netrukus pasamdė tarnautojų ir iš tų pačių globojamų 
beviečių. Kemptenas priklausė UNRRA Team 76-tajam, o jo 
direktorius buvo Anglijos kapitonas C. W. Ie Grand, pasižymėjęs 
draugiškumu lietuviams. 

Kemptene karui baigiantis be minėtų lietuvių dar gyveno 
agronomas Julijonas Špakevičius su šeima iš Aukštosios Fredos. 
Daugelis lietuvių ir kitų benamių gyveno jiems skirtuose mokyklos 
ar kareivinių namuose, stovykliškai susispaudę. Prof. Šimoliūnas 
išgyveno privačiuose vokiečių namuose Parkstr. 31 iki 1948 m. 
rugpjūčio mėnesio. Jis turėjo pabėgėlio statusą ir galėjo maitintis 
stovyklos valgykloje ar gauti maisto išsinešti. Vladas Šimoliūnas, kiek 

vėliau už dėdę atsikėlęs į Kempteno lietuvių stovyklą, kartais 
parūpindavo papildomo maisto. Kartą, profesoriui pageidaujant, 
Vladas buvo nuvažiavęs į Bambergą ir parsivežė svogūnų maišą. Tai 
buvęs labai mėgiamas profesoriaus patiekalas: juodos duonos 
sumuštinis su svogūnais. Jo buto šeimininkai Strobeliai pamėgo savo 
simpatingąjį nuomininką ir vėliau susirašinėjo su juo dar kelerius 
metus, neieškodami sau naudos. 

1945 m. rugsėjo 14 d. susirinkime į lietuvių komitetą išrinkti dar 
du buvę VDU profesoriai: S. Kolupaila ir A. Damušis, o prof. 
Šimoliūnas liko revizijos komisijos pirmininku iki 1945.XII.16, kada 
išrinktas naujas komitetas su pirmininku inž. Kaziu Pabedinsku. Per 
1945 metų Kalėdas lietuvių kolonija gavo erdvesnes patalpas buv. 
karo ligoninėje Rottachstr. 15. Tasai bendrabutis pavadintas Vytauto 
vardu. Čia įsikūrė apie 900 lietuvių, o kiti liko išsiblaškę mieste. 
Bendrabutis turėjo bendrą virtuvę, valgyklą, paštą, ambulatoriją, 
sporto ir susirinkimų salę, vaikų darželį, dirbtuves, koplyčią. Tai 
buvo lyg ir miestelis, beveik nepriklausomas nuo vokiškojo 
Kempteno miesto, kuriame 1946 m. lapkričio mėn. buvo 37,000 
gyventojų. Miestas yra Bavarijos pietryčių priealpėse, apie 20 km 
nuo Austrijos sienos, 50 km nuo Bodeno ežero. Vietinių gyventojų 
tarmė švabiška. Amerikiečiams užėmus miestą, jame buvo apie 300 
lietuvių ir apylinkėse per 2000. Pradėjus aprūpinti beviečius maistu ir 
patalpomis, lietuviai gana sparčiai traukė į Kempteną iš jo apylinkių 
ir iš toliau, kur nebuvo organizuojamos stovyklos. Kempteno 
lietuvių kolonija šitaip augo: 1945.V.17 — 462, birželio mėn. — 1041, 
gruodžio mėn. — 1236, 1946 m. balandžio mėn. — 1340 (trijuose 
bendrabučiuose). Vokiečių privačiuose namuose gyvenusiųjų skaiči- 
us sumažėjo maždaug nuo 500 iki 150 per vienerius metus. 

Duodamo maisto normos buvo nustatytos amerikiečių karinės 
valdžios ir pristatomos per UNRRA: Savaitinis maisto davinys 
pradžioje kiekvienam asmeniui buvo vienodas: 1945 m. antrojoje 
pusėje po 2090-2100 kalorijų; 1946 m. pradžioje daugiau — po 2300 
iki 2480 kalorijų. Nuo 1946.1ll.17 pradėtas skirti nevienodas davinys, 
atsižvelgiant į amžių ir dirbamą darbą: 


vaikams nuo 1000 iki 2000 kalorijų, 

suaugusiems 2300-2700 kalorijų, 

fiziniams darbininkams 3000 kalorijų, 

Kempteno lietuvių kolonijoje buvo 9946 katalikų, turėjo savo 
tautinę parapiją. Nuo 1946 m. pradžios Vytauto bendrabutyje veikė 
gana jauki koplytėlė su pamaldomis kas rytą, o šventadienių mišios 

buvo laikomos miesto bažnyčiose. Iš pradžių Sielų koplyčioje, nuo 
1946 m. vasaros šv. Antano bažnyčioje, o vėliau šv. Lauryno 
bažnyčioje. Nuo 1946.lll.24 šv. Antano bažnyčioje giedodavo 
lietuvių choras, vadovaujamas P. Armono. Pirmasis klebonas buvo 
kun. A. Riškus, o nuo 1945 m. pabaigos kun. A. Stanevičius. Kai 
būdavo neišvažiavęs iš Kempteno, prof. Šimoliūnas lankydavo 
sekmadienių mišias. 1946.l.9 į Kempteną atsikėlė prof. kun. J. 
Meškauskas, su kuriuo Šimoliūnas draugavo. Visi Šimoliūnai 
susipažino ir padraugavo su krautuvininke ponia Clara Zeller ir jos 
seserimi Johanna Weiseler. Jodvi buvo katalikiškos Kneipp-Verein 
draugijos aktivystės. Toji draugija, pavadinta įsteigėjo kunigo vardu, 
buvo socialinis klubas, organizavęs švenčių renginius ir ekskursijas. 
Prof. Šimoliūnas paekskursavo su tom poniom bent du kartus. Kartą, 
1948 m. spalio 10 d., į Tirolio Oberjoch ir Jungholz kalnus; 
ekskursijoje dalyvavo brolienė, o taip pat Antanina ir Julius Bulotai. 
Profesorius išsaugojo tos iškylos suvenyrą — atviruką su visų šešių 
bendrakeleivių parašais. Antroji ekskursija buvo surengta į Konstan- 
cos miestą ir apylinkes prie Bodeno ežero. Nei data, nei kiti 
bendrakeleiviai nežinomi — tėra užuomina apie tai tik vėlesniame 
laiške iš Amerikos. 

Kolupailų svečių knygoje yra toks įrašas: „Kaip visada, taip ir 
šiandien esu maloniausioje ponios Janinos Kolupailienės kompani- 
joje — jos vardinių šventėje. Ypač tai malonu, esant toli nuo tėvynės 
svetimame Kemptene — Allgaeu. Prof. J. Šimoliūnas, 1945.VI.24.“ Tai 
buvo ir jo paties vardadienis, o Joninių tradicijas profesorius visada 
brangino. Tą vasarą Kemptenui teko pergyventi tokią žiaurybę: 
rugpjūčio 12 d. JAV karinė policija ėmėsi prievarta grąžinti 
baltuosius rusus ir ukrainiečius į jų tėvynes Sovietų 'Sąjungon. 
Neseniai nuskambėjus Atlanto Chartai, tai buvo nepaprastai skaudus 
smūgis benamiams, siekiantiems pabėgėlių teisių. 

Prof. J. Šimoliūnas atsivežė Amerikon 1946 m. vasario 16-tosios 
programą iš „Kempteno lietuvių kolonijos", kaip leidinyje parašyta. 
To dvikalbio leidinėlio angliška antraštė: "Program of the Lithuanian 
National Festival February 16th.“, o lietuviškas kitoks: „Lietuvos 
Nepriklausomybės Vasario 16 d. šventės minėjimo programa". 
Kamputyje išspausdinta lietuviška trispalvė juostelė. Minėjimui 
vadovavo komiteto pirmininkas inž. K. Pabedinskas. Pasirodė 5 
dainininkai-kės ir du muzikai. Programoje dalyvavo dvi prof. 
Šimoliūno pažįstamos iš Kauno Fredos: J. Kolupailienė pianinu 
atliko muzikinę dalį Maironio kūrinių montažui, o Regina Špake- 
vičiūtė (netrukus Grubliauskienė) vadovavo tautiniams šokiams 

scenoje. Kita solistė, Prudencija Bičkienė, vėliau bus Šimoliūno 
girdima Čikagoje. Tą dieną lietuvių kolonijos gyventojai laisva valia 
pasirašė peticiją dėl tautos laisvės Šv. Tėvui ir JAV, Anglijos ir 
Prancūzijos vyriausybių galvoms. 

1946.11.24 Kempteno lietuvių kolonija išrinko savo atstovus į 
visuotinį lietuvių tremtinių suvažiavimą Hanau ir persiorganizavo 
pagal Lietuvių tremtinių bendruomenės statutą. Priklausė Muenche- 
no apygardai. Pašto susisiekimas su užsieniu pradėtas tik 1946 m. 
balandžio mėnesį. Laiškai turėjo būti rašomi anglų, prancūzų, 
vokiečių ar rusų kalbomis. Lietuviams susisiekti su giminėmis savąja 
kalba per stovyklos paštą patarpininkaudavo Lietuvos konsulai 
Londone, JAV-se ir P. Amerikoje. Tų metų gegužės 1 d. amerikiečių 
karinė valdžia padarė pirmąjį patikrinimą, vad. skryningą, reikalau- 
dama visų globojamųjų su priesaika atsakyti keliolikos klausimų 
anketas. Jų neatsakę būsią laikomi atsisakę Unrros globos. Po to sekė 
dar keli panašūs tikrinimai ir apklausinėjimai, gerokai išvarginę 
beviečius lietuvius. Gegužės mėn. 15 d. buvo pravesti slapti 
balsavimai, kur kiekvienas kolonijos narys, sukakęs 16 metų, 
privalėjo atsakyti urnon įmetamu lapeliu be parašo į tris klausimus: 
1. Kurios tautybės esate? 2. Ar norite dabar grįžti tėvynėn? 3. Jei ne, 
tai kodėl nenorite grįžti tėvynėn? Pirmąjį ir antrąjį klausimą 
pageidauta atsakyti angliškai, o trečiąjį galima ir lietuviškai. Balsavo 
9575, norinčių grįžti Sov. okupacijon neatsirado. Gegužės 23-24 d. 
buvo pravesta privaloma registracija pagal profesijas ar amatus. 
Lietuvių įsiregistravo 481 vyras ir 329 moterys. Gegužės 27 d. 
Tarptautinio Raudonojo Kryžiaus rentgeno grupė padarė visų 
plaučių mikronuotraukas, kurios būsiančios pravartu turėti emigra- 
vimui. 

Nuo 1946 m. rugpjūčio 30 d. prasidėjo naujas stovyklinis etapas: 
tą dieną lietuviai buvo perkelti iš Vytauto (buv. karo ligoninės) 
patalpų į prastesnes kareivines Schlosskaserne. Šimoliūnams pasida- 
rė toliau keliauti parsinešti maisto ir kitais reikalais į stovyklą. Nuo 
spalio mėn. 22 dienos prasidėjo apie savaitę užtrukęs naujas 
skryningas lietuvių bendrabučio salėje. Tardė atvykusi komisija — 
Army Screening Board, — sudaryta iš JAV karininko-leitenanto, 
Unrros atstovės ir kelių pagalbininkų. Klausinėjo ko čia atvažiavai, 
kokius vokiškus dokumentus turėjai ar neturėjai, kodėl nenori grįžti 
namo. Po to skryningo 34 lietuviai buvo išmesti iš Unrros globos su 
teise apeliuoti. Prof. Šimoliūnas neužkliuvo nei šiame, nei kituose 
dviejuose skryninguose, ir nenustojo DP teisių. Spalio 22 d. 

paskelbta stovykloje: „Gyventojai, turį užsirakinę sandėliukus ar 
kitas šalutines patalpas, ant jų durų prašomi priklijuoti raštelį, 
kuriame būtų nurodyta, kur randasi raktas." Du kartus amerikiečiai 
kariai iškratė stovyklas ir kai kuriuos mieste gyvenančius beviečius, 
atiminėjo maisto ar pinigų atsargas — taip kovojo su spekuliacija. 
Sekančią žiemą ekonominė pabėgėlių padėtis truputį pagerėjo, nes 
vienam kitam pagalbą ėmė teikti Amerikos CARE maisto siuntiniais, 
apmokamais giminių ar pažįstamų užsienyje. 


Būta ano meto nenormalaus gyvenimo prošvaisčių. Lietuvių 
stovyklos kultūrinis gyvenimas buvo turiningas: informaciniai 
„Dienos aktualijų“? susirinkimai, koncertai, vaidinimai, literatūros 
vakarai, lietuviškos pamaldos. Tik kad prof. Šimoliūnas, nuolat 
važinėdamas į savo paskaitas kitur, mažai tegalėjo pasinaudoti 
Kempteno renginiais. Nuo 1946 m. pradžios jis dėstė Hamburge 
įkurtame Pabaltijo universitete, Muencheno UNRRA universitete ir 
Lietuvių aukštuosiuose technikos kursuose ten pat Kemptene. 
(Priedas nr. 17). Apie tą jo akademinio pobūdžio darbą skaitysime 
kitame skyriuje. Važinėjimas nuo pietinės iki šiaurinės Vokietijos po 
du kartus per mėnesį nebuvo lengvas. Jei pavykdavo gauti leidimą 
zreitajam traukiniui, tai 750 km iš Kempteno į Hamburgą nuvažiuo- 
davo per 15 valandų, o 720 km iš Hamburgo į Muencheną per 13 
valandų dieną arba per 17 valandų naktį. Iš Kempteno į Muencheną 
netoli, 220 km. Taikliai pastebėjo prof. Kolupaila 1953.V.16 
„Drauge“, rašydamas apie jubiliatą Joną Šimoliūną: „Visur jis 
suskumba, sugeba keliauti nežmoniškose aplinkybėse perkrautais 
traukiniais, pilnais spekuliantų, pabėgėlių ir vietinių vokiečių. Ar 
nenuostabu, kad seniausias iš mūsų kolegų sugebėjo tuo pat metu 
dirbti trijose aukštosiose mokyklose, sunkiose tremties sąlygose, 
beveik be atlyginimo, kaip koks „skrajojantis misionierius''!'' 

Kol ilgėliau stabtelsim prie prof. J. Šimoliūno akademinės ir 
visuomeninės veiklos Kemptene, chronologiškai suminėsim daugiau 
jo privataus gyvenimo momentų iš laiškų, kitų jo užrašų ir dar kai ką 
iš „Dienos naujienų“. Ne visi laiškai ar įvykiai, atskirai paėmus, 
reikšmingi, bet jų visuma ne tik parodo, su kuo Šimoliūnas 
bendravo anuo jam itin sunkiu metu, bet ir paryškina pereinamąją 
emigravimo aplinką, jos nuotaikas. Vis gausėjančios informacijos 
apie jau emigravusių ar pasiruošusių emigruoti pažįstamų galėjo 
nulemti profesoriaus apsisprendimą keliauti Amerikon, o ne kur 
kitur. 1946 metų rudenį Šimoliūnas ir Kolupaila Muenchene aplankė 
Argentinos konsulą Barsantį, buvusį įgaliotą ministrą Lietuvoje, 


99 


teiraudamiesi apie emigravimo galimybes. Prof. Šimoliūnas skatino 
savo brolėną Vladą keliauti Argentinon ir iš ten atsikviesti gimines, 
nes tuo metu jie dar nenumatė galimybių emigruoti į JAV. Tad 
Vladas su žmona Joana 1948 m. iškeliavo Argentinon, ir ten išvargęs 
9 metus, atvyko gyventi Čikagon, vėl arti dėdės profesoriaus. Apie 
prof. J. Šimoliūno pastangas emigruoti Argentinon kai kas išryškėja 
iš Lietuvos pasiuntinio ministro K. Graužinio laiško, rašyto prof. 
Šimoliūnui 1947.1X.26 iš Montevideo, Uragvajuje. Ministras atsakė į 
Šimoliūno 1947.VII.1 laišką, persiųstą jam iš Argentinos. Aiškino, kad 
pagal Argentinos įstatymus nejsileidžiama imigrantų, vyresnių kaip 
55 metų. Vyresni galėtų atvykti kaip šeimos galva drauge su kitais 
šeimos nariais. K. Graužinis su žmona mielai prisiminė seną 
pažįstamą profesorių ir ta proga užsakė jam CARE siuntinėlį. Laiškas 
rašytas lietuviškai ant formalaus blanko: Lietuvos Pasiuntinybė 
(Legacion de Lituania). Vokas buvo atidarytas, atžymėtas "Opened 
by Mil. Censorship — Civil Mails — Germany. Passed 10311'' ir 
užlipdytas jau pageltusia škotiška juostele. Tokia cenzūravimo 
procedūra buvo normali pokario Vokietijoje. 

Vėliau, 1951 m., prof. Šimoliūnas kaž kokia proga užrašė savo 
pastabas apie ypatingas sąlygas pabėgėlių stovyklose Vokietijoje: 
„Vakariečių pusėje įvairių tautų DP-kai buvo globojami per UNRRA 
ir vėliau IRO organizacijas specialiuose DP lageriuose, kur žmonės 
dykai gaudavo patalpas, bet daugumoje apleistas, ankštas, (. . .) šiek 
tiek rūbų ir maisto, kuris pradžioje (1945-1946) buvo geresnis, bei 
vėliau vis blogėjo. Žmonės stovyklose pusbadžiavo, šalo, kentėjo. Be 
to, dažni skryningai (žmonių sijojimai), daryti tai UNRRA ar IRO 
pareigūnų, tai kariškių su išmetimais iš stovyklų, tai nežinia dėl 
kokių priežasčių karo policijos nakčia ir dieną daromos nešvelnios 
kratos su moterų ir vaikų išgąsčiais (...), tai rusų politrukų 
reikalavimai grįžti į gimtuosius kraštus, t. y., pakelėj pražūti, savo 
krašto nepamačius. Nuolatinis žmonių kilnojimas iš stovyklos į 
stovyklą, iš miesto į miestą ar kaimą (. . .) labai jaudino, nervino. Kai 
kurių nervai ir sveikata neišlaikė — jie baigė savižudybėmis. . 

1947 m. birželio 11 d. mirė profesoriaus brolis pulk. inž. Juozas 
Šimoliūnas. Palaidotas Kempteno katalikų kapinėse, Friedhofackers- 
weg nr. 7a. Našlė gydytoja S. Šimoliūnienė liko dirbti Kempteno 
pabėgėlių stovyklos ambulatorijoje. Liepos 25 d. inž. Vytautas 
Izbickas parašė profesoriui savo pirmąjį laišką iš Anglijos. Jisai 
išvažiavo iš Vokietijos kartu su broliu Lionginu gegužės mėnesio 
pradžioje ir gavo laikiną tarnybą Darbo ministerijoje vertėju. 

Izbickas pasiūlė prof. Šimoliūnui savo paslaugas, jei ko nors reikėtų. 
Spalio 18 d. Izbickas, jau Great Railway firmos inžinierius Barry 
uoste, Pietų Valijoje, dėkoja Šimoliūnui už gautąjį atviruką ir prašo 
orofesoriaus papildomų asmeniškų žinių, kad galėtų bandyti 
išsikviesti jį pas save Anglijon, kaip „tolimą giminaitį ir globėją po 
:ėvų mirties“. Vytautas užtikrina profesorių: „Aš su didžiausiu 
4žiaugsmu apsiimu Jus išlaikyti, mano algos pilnai užteks dviems, 
taip pat mano broliukas džiaugtųsi, galėdamas padėti Jums." Toks 
buvusio studento nuoširdumas ir susirūpinimas galėjo pakelti 
profesoriaus ūpą, įžengus į septyniasdešimtuosius metus. Lapkričio 
mėnesį, būdamas Muenchene, Šimoliūnas susižeidė kairiąją koją, 
pargriuvęs slidžioje gatvėje. Laiške Gimbutui į Pfullingeną gruodžio 
17 d. jis rašo: „,„...jau trečią savaitę vaikščioti negaliu, o visą laiką 
buvau gana greitas. Dėl to ir Hamburgan prieš šventes nevažiavau, 
nors naujas semestras jau yra prasidėjęs. . .". 

1948 m. sausio 9 dienos laišku Izbickas guodė profesorių, 
susižeidusį koją. Norėtų pagreitinti jo iškvietimą, tik kad „Darbo 
ministerija labai iš lėto gabena šeimas į Angliją, o tolimesniems 
ziminėms dar teks ilgesnį laiką laukti". Nepalanki aplinkybė ir ta, 
kad Šimoliūnas gyvena ne Britų, o JAV zonoje. Atsiveria Vytautas: 
„Aš esu tiek daug gera patyręs iš p. profesoriaus, kad tikrai būčiau 
laimingas padėti kiek galima. Todėl, p. profesoriau, jei kada nors 
būtų kritiškas momentas, prašom kreiptis nesvarbu kokiu prašymu, 
ir aš darysiu viską, kas galima, kad padėčiau.'' Ta proga Izbickas 
prašė savo buvusio profesoriaus patvirtinti savuoju parašu jo išeitų 
kursų ir egzaminų sąrašą V. D. universitete. Pridėjo tą sąrašą anglų 
«alba ir prašė siųsti jį Lietuvos pasiuntinybei į Londoną. Visa tai 
reikalinga, įstojant į Britanijos Institution of Civil Engineers, o tai 
reikštų inžinieriaus teisių gavimą. Sausio 15 d. architekto Vytauto 
Žemkalnio laiškas iš Vokietijos Rebdorfo stovyklos taip pat buvo 
geras. Jis dėkojo ir komplimentavo Šimoliūno „puikius Baukon- 
struktionslehre skriptus. Tikiu, jog jau netolimas laikas, kada Jus 
tinkamai pagerbsime ir iškelsime ant savo rankų aukštai Vytauto 
Didžiojo universiteto salėje ir sušuksime valio!''. Žemkalnis prisime- 
na susitikimą „Šš. m. sausio 2 dieną — tokią draugišką nuotaiką gali 
sudaryti tik mielas ir brangus mums visiems profesorius Šimoliūnas.“ 
lis dar dėkojo už kažkokius jam atsiųstus dokumentus. Po kelių 
dienų Šimoliūnas gavo inž. Alfonso Jurskio atviruką iš Oberam- 
mergau Pansion „Ambronia“. Tai yra garsus kurortas Bavarijos 
priealpėse. Jurskis ir Vladas Jakovickas tuo metu dėstė rusų kalbą 
amerikiečių mokykloje. 

Balandžio 6 d. Šimoliūnas rašė Gimbutui, patardamas naudotis jo 
nuomojamu kambariu Muenchene pas Wagnerius, o nevargti 
pereinamojoje Warner kareivinių stovykloje. Rugpjūčio mėnesį 
prof. Šimoliūnas rašė jau iš Kemptono Schloss Kaserne DP Camp: 
„Tamstos atviruką gavau ir labai apsidžiaugiau, kad atsilyginta už 
butą Muenchene su ponia Wagner, nes po naujos valiutos įvedimo 
pas mane pasidarė tiesiog Krach. . . Man reikėjo staiga iš privataus 
buto išsikraustyti į lagerį. Visą namą užėmė amerikonai, išmetė ir 
šeimininką, dėl to turėjau nenumatytų išlaidų ir nuostolio. Jūsų 
veikalą skaičiau ir gėrėjaus.“" Po ilgesnės pertraukos, rugsėjo 26 d., 
vėl rašo V. Izbickas iš Barry, apsako profesoriui itin įdomius savo 
dirbamus hidrotechninius ir transporto projektus. Prašė profesorių 
atsiųsti kokių nors fotografijų iš atliktųjų statybų Lietuvoje, kad 
galėtų pailiustruoti savo numatomą paskaitą Statybos inžinierių 
institute. Ir dar pradžiugina profesorių gera žinia: jam ateisią CARE 
paketai iš Amerikoje gyvenančios Vytauto tetulės. Netrukus, spalio 
23 d., Izbickas dėkoja Šimoliūnui už jau gautas knygas, filmą ir 
fotografijas paskaitai iliustruoti. Vadinas, profesorius ir krizės metu 
nepagailėjo lėšų ir laiko pagelbėti savo jaunajam bičiuliui. Izbickas 
dar pageidauja tame laiške: „„Būtų gera, kad profesorius užfiksuo- 
tumėt savo patyrimą, nes tai dalis mūsų istorijos, pilnos vargo ir 
neteisybės nuo kaimynų.'' Panašiai ragino ir kiti, bet prof. 
Šimoliūnas delsė, mažai ką teužrašė. Vytauto parūpinti siuntinėliai iš 
Amerikos tada buvo itin pravartūs. 

Lapkričio 26 d. Kempteno lietuvių stovyklos valgykloje buvo 
suruoštas atsisveikinimas su Kolupailais, išvykstančiais Amerikon. 
Prof. Šimoliūnas kalbėjo, kad „Kolupaila — tai žmogus, prieš kurį 
turime lenkti galvą.“ Iškėlė jo nuopelnus mokslui bei švietimui 
Lietuvoje ir čia. „Jis ir Amerikoje bus nenuorama,“ — pajuokavo 
Šimoliūnas. Tuo metu komiteto pirmininku buvo N. Tautvilas, 
įteikęs atsisveikinimo adresą Kolupailams. Stovyklos komendantas 
buvo Vladas Šimoliūnas, Lietuvos kariuomenės atsargos leitenantas. 
Gruodžio 12 d. prof. Ignas Končius siuntė Šimoliūnui savo 
curriculum vitae iš Offenbacho prie Maino ir aiškino: „Šiuo metu 
turiu darbo sutartį dėl įvažiavimo į JAV. Tačiau patiekiu čia 
reikalingas žinias, — gal pasisektų gauti darbo bent kiek arčiau savo 
patyrimo.“ Šimoliūnas parašė dar vieną rekomendaciją. Končius 
gavo darbą universiteto fizikos laboratorijoje Bostone. 

Kas šeimoje turėjo nors vieną Amerikoje gimusį, tad JAV pilietį, 
galėjo greičiau iškeliauti. Tuo pasinaudojo prof. Šimoliūno bendra- 

Jarbis inž. dr. Jonas Kuodis su šeima. Tada parūpo emigravimas ir 
mūsų profesoriui. Gruodžio 20 d. jis rašė iš Kempteno kareivinių 
stovyklos Gimbutui į Pfullingeną: „Ką manote ir ką norite daryti, 
«ad greičiau galų gale ištrauktumėm kojas iš klampynės? Man 
asmeniškai, atrodo, susidarė galimybė keliauti ir į USA, ir į 
Argentiną, ir į New Zealandą. Bet kur pavyks galutinai, nežinia! Iš 
Australijos rašo inž. Tuskenis ir šaukte šaukia visus DP-kus į ten.“ 
Zuvo atsakyta profesoriui, kad jo asistentas jau susiruošęs vykti į JAV 
su dr. Petro Vileišio afidevitu. Kalėdoms prof. Šimoliūnas gavo 
'aiškutį iš ministro dr. K. Graužinio (Montevideo). Jis linkėjo pasiekti 
!AV-bes 1949 metais, „jei jau neatsirastų galimybė grįžti laisvon 
Lietuvon, apie ką mes visada svajojame.“' 

1949 m. vasario 21 d. prof. Šimoliūnas ir jo brolienė prašė 
Naujosios Zelandijos konsulo leidimo emigruoti į tą tolimą kraštą. Jis 
'enai turėjo tolimą giminaitį Šeižį. Prašymas buvo atmestas manda- 
siu 1949.IV.21 laišku, siųstu iš Wellingtono Muitinių ministro 
istaigos, nenurodant priežasčių, kodėl jų nejsileidžia. Kovo 3 d. du 
>uvę prof. Šimoliūno asistentai parašė jam, tada Lietuvių inžinierių 
sąjungos pirmininkui dar vis Kemptene, atsisveikinimo laišką iš 
pereinamosios emigrantų stovyklos, tuo metu buv. Muencheno 
Funko kareivinėse. Po savaitės Šimoliūnui buvo pasiųstas vienuoli- 
«os lietuvių inžinierių atsisveikinimo raštas iš Bremeno Grohno 
stovyklos, parašytas kempteniškio inž. Česlovo Tamašausko. Jie visi 
<eliavo į JAV arba į Kanadą. 

1949.IV.8 Kempteno stovyklos „Dienos naujienos“ rašė: „Dėl 
«uro stokos dušai mūsų kolonijoje veiks tik vieną kartą per mėnesį." 
Ketveri metai po karo, o dar vis nepakanka kuro. Prof. Šimoliūnas 
ypačiai mėgo pirtį. Jo įsitikinimu, garinimasis suomiško tipo saunoje 
ne tik palaiko gerą sveikatą, bet ir pagydo kai kuriuos negalavimus, 
pavyzdžiu, sumažinąs pakilusį kraujospūdį. Muenchene profesorius 
lankydavo gerai įrengtą Volksbad pirtį, kur susitikdavo ir su savo 
oendradarbiais lietuviais. Apie pirties naudą jis vaizdingai rašė 
senam bičiuliui prof. Jurgiui Čiurliui jau Amerikoje, pastarajam 
susirgus New Yorke. Cituojame nedatuotą 1951 metų laišką: 
„Senatvės draugė yra sklerozė, nuo kurios kraujo indai kalkėja, 
susitraukia, gyvasis jų skerspjūvis mažėja, juose spaudimas didėja. 
Reikia sumažinti kraujo skystį (vandenį), nepažeidžiant hemoglobi- 
no. Apleidęs Lietuvą, aš taip pat turėjau aukštą spaudimą tarp 200- 
300. Aš jį kaip ir nugalėjau atsargia gimnastika ir išprakaitavimais 
pirtyje nuo elektros vonių, užsidarant elektros spintoje iki galvos, 

ten išsėdint 10-15 min.; paskui einant po dušu atsigauti, toliau į garo 
skyrių išsišutinti ir vėl po dušu atsigauti, išsimazgoti; toliau ten pat 
duodant masažistui gerai išmasažuoti visą kūną gulsčiomis (apie 15- 
20 min.); po to vėl po dušu ir tada į romėnų skyrių, kur sausas 
karštas oras varo prakaitą iš kūno automatiškai — jis „liete liejasi“. 
Aš galėdavau būti tik I ir II skyriuje (40*-5079C); III-čias perkarštas 
(50*-60*C). Visur ten patogūs mediniai krėslai. Po 15 min. pamažu 
žmogus kėdėje užsnūsta. Tas negerai, todėl ten žmonės vienas kitą 
saugo, tuojau budina. Tada ir vėl lendi po dušais, išeini iš jų už 15-20 
minučių. Po to jau į kabiną trauki, kur rūbai, ir ten apsitrynęs, 
paklodėn ar antklodėn įsivyniojęs, guli ant sofos 15-30 minučių, jei 
turi laiko. Visa tai Muencheno Volksbade man trukdavo dvi 
valandas. Po to išeidavau laukan, kaip naujai užgimęs. Būdavo 
lengva, linksma. Tą pirtį parodė mano klausytojai — studentai. Ir tas 
man padėjo daugiausiai. Čia tokie patogumai, žinoma, būtų 
perbrangūs. Ten kainuodavo 5-10 RM. Eidavau vieną kartą kas dvi 
savaiti. Mano širdis išlaikydavo.“ 

Emigravimo rūpesčius iš naujo sukėlė birželio 2 d. prof. S. 
Dirmanto laiškas: „Brangus Collega, Vakar persikrausčiau į Pfullin- 
geną... Tai pradžia kelionės į Ameriką. Pirmas sustojimas. Antras 
bus Raštatas. Ir taip toliau... Už 4-7 savaičių jau teks plaukti. Su 
Alpėmis jau atsisveikinau. . . Ir Bodeno ežeras, ir kalnai, ir miškai net 
per daug verkė... Gavau laišką iš Chicagos, rašo: naudokitės 
kiekviena diena, kiekviena proga savo laisve, savo atostogomis. Čia 
bus kitaip. . . Už tokius reginius, kaip pietų Vokietijoje, čia teks labai 
brangiai mokėti. Turiu dar baigti referatą apie Lietuvos aukštąsias 
mokyklas, tada būsiu laisvas. Oi, ne visai: prof. Kaminskas birželio 11 
d. renka Planavimo komisijos narius posėdžiui. Dar kartą tariu Jums 
ačiū už Jūsų lietuvišką vaišingumą.“ (Daugtaškiai paties prof. 
Dirmanto). 


Prof. Šimoliūno populiarumą jaunesniųjų kolegų tarpe paliudija 
ir inž. Kazio Vilčinsko liepos 31 d. laiškas iš Montrealio, kur jis 
atsirado vos prieš keturius mėnesius, o jau siūlėsi pasiųsti siuntinėlį, 
kai tik gausiąs profesoriaus naujausią adresą. Tasai laiškas pasiekė 
Šimoliūną Pinneberge, persiųstas iš Kempteno. Atsiminė profesorių, 
užsilikusį Vokietijoje, ne tik inžinieriai. Rugpjūčio 3 d. jam rašė 
gydytojas Simanas Virkutis, buvęs Lietuvos Raudonojo Kryžiaus 
veikėjas, neseniai atkilęs iš Vokietijos į Chicagą, dar tebelaukiąs 
tarnybos ligoninėje. Padejavo daktaras, kad Amerikoje jaučiama 
depresija, darbų sumažėjimas, butų ir kambarių nepriteklius, nors 

maisto esą į valias, ir jis nebrangus. „Mes jau atsivalgėm ir gerokai 
pasitaisėm (...) Visa Chicaga laisvalaikiu plūduriuoja Michigane, 
geria šaltą „bierą“ ir valgo ledus, kurie čia labai geri“, — išsišneka 
bedarbis, o jo žmona jau gaunanti apie vieną dolerį per valandą. 
Nežiūrint to, Virkutis patarė prof. Šimoliūnui keltis Amerikon, jei 
turįs ryšių su ankstesniais emigrantais. Kas daryti, gavus tokį 
informatyvų laišką žmogui be uždirbančios žmonos? 

Paskutinę vasarą Europoje prof. Šimoliūnas susilaukė itin gausių 
laiškų. Rugpjūčio 13 d. rašė Anna Breimer iš Britų zonos. Tai ta 
pati „Pilėnų kunigaikščio" 1905 metų Šimoliūno scenos partnerė 
Ona Žilinskaitė-Breimerienė. Laiškas kitoks, negu visi kiti: „Brangus 
Prieteliau! Tamstos netikėtas laiškas ir sveikinimas su vardinėmis 
labai nudžiugino mane ir sujaudino iki ašarų.“ Išsipasakojo 
pergyventas ligas, patirtas vagystes, juodžiausius darbus. Breimerių 
sūnus jau esąs pakeliui į Ameriką. Rugpjūčio 23 d. V. Izbickas 
teiraujasi jau iš Cardiffo, kokios esančios perspektyvos profesoriui 
iškeliauti į JAV ar į kitus kraštus. Gruodžio 15 d. Izbickas siunčia 
Šimoliūnui savo curriculum vitae, kad profesorius paliudytų savo 
parašu jo inžinierinę patirtį Dokumentas reikalingas laikant 
egzaminus į Statybos inžinierių institutą Anglijoje (The Institution of 
Civil Engineers). Tai kelias į geresnius darbus, o „tada bus galimybė 
mums vėl kartu apsijungti ir gyventi kartu, čia ar kitame kuriame 
pasaulio kampe." Vytautas nepamiršo savo ankstesniojo sumanymo 
pasirūpinti gerojo globėjo ateitimi. Tuo laiku jau ir prof. Šimoliūnas 
aiškiai orientavosi į Ameriką, kas matyti kad ir iš jo laiško, rašyto 
rugsėjo mėnesį Gimbutui į Bostoną, Mass.: profesorius tebedirbąs 
Pabaltijo universitete, kuris užsidarysiąs to mėnesio 30 dieną; 
„emigracija eina pilnu tempu į užjūrius, lietuvių beliko čia iš viso 
apie 40 asmenų. Jie visi turi arba sutartis į USA, arba galimybes kur 
kitur išvykti. Mūsų rektorių prof. dr. Puziną su šeima galutinai 
išlydėjome iš Pinnebergo į pereinamąją stovyklą Wentorfą prie 
Bergedorfo. Aš šiom dienom, baigęs paskaitas skaityti ir egzaminuo- 
ti, išleidęs diplomuotus, taip pat išvykstu į Kempteną ruoštis kelionei 
į USA pagal adresą: Dr. J. J. Sims, 2207 Oakman Blvd., Detroit 6, 
Mich. Dokumentai jau sudaryti ir yra vilties po kokio mėnesio 
apleisti Europą. Ačiū už žinutę apie mūsų mylimą prof. dr. 
Vasiliauską. Labai džiugu, kad jis dar gyvas, tai Lietuvos tvirtas 
ramstis." 

Prof. Šimoliūnui dar užtruko beveik pusmetį, kol jis susitvarkė 
formalumus emigravimui. 1949.XI.16 jo brolienė gyd. S. Šimoliūnie- 

nė pasirašė "Statement of Support“ pas IRO Area 5, Augsburg, 
Resettlement Center, kad ji pati emigruodama į JAV, prisiimanti 
atsakomybę už svainio Jono Šimoliūno išlaikymą, „thus that he may 
never become a public burden to the USA.“ Profesoriui tuo metu 
buvo suėję 71 metai, o daktarei 52. Kiek anksčiau Šimoliūnas gavo J. 
Kuodžio spalio 12 d. laišką iš Worcesterio, Mass. Dr. Kuodis jau 
buvo sužinojęs, kad prof. Šimoliūnas yra gavęs garantijas emigravi- 
mui į JAV, ir šiuo laišku prašė profesorių parūpinti jam šešias 
techniškas knygas — atsilyginsiąs vėliau. Profesinės knygos Vokieti- 
joje buvo brangios, o naujosios valiutos nebuvo iš kur gauti. Buvęs 
pirmininko J. Šimoliūno iždininkas Raudonojo Kryžiaus valdyboje 
Kemptene agr. prof. Jonas Paltarokas lapkričio 14 d. parašė iš 
Hartfordo, Conn., įsikūręs ten prieš porą mėnesių. Jo laiškas ne 
asmeniškas, o visuomeniškas: pasidžiaugia sėkmingu lietuvių 
kongresu New Yorke lapkričio 4-5 dienomis, kur jis girdėjęs JAV 
valdžios atstovus kalbant, kad Lietuva būsianti laisva, kad ji 
atgausianti šmurtu jai išplėštą savarankiškumą. Net ir pats preziden- 
tas Trumanas atsiuntęs tokios dvasios sveikinimą kongresui. . . Tada 
dar nei laiško autorius, nei jo gavėjas negalėjo pramatyti tokių 
sveikinimų, linkėjimų ir pranašysčių ironišką tuštumą. 

9. AKADEMINIS DARBAS VOKIETIJOJE 


Kempteno lietuvių stovykloje prof. Kolupaila ir keli kiti VDU 
profesoriai suorganizavo Aukštuosius technikos (statybos) kursus ten 
susibūrusiam  studentiškam jaunimui. 1946.lll.11 įvyko pirmasis 
posėdis tuo reikalu, o gegužės 7 d. pirmasis tų kursų „statybos 
fakulteto" organizacinis posėdis, kuriame dalyvavo Juozas Daniliaus- 
kas, Kazys Kriščiukaitis, Steponas Kolupaila, Vytautas Sčesnulevičius 
ir Jonas Šimoliūnas. Paskaitos pradėtos skaityti birželio 3 d. ir su 
mažomis pertraukomis tęsėsi dvejus metus, iki 1948 m. birželio 19 d. 
Klausytojai buvo arba jau buvę studentai, arba gimnazijų abiturien- 
tai. Pradžioje užsirašė 25, paskui pusė nubyrėjo, tad tų kursų nauda 
nebuvo labai didelė. Stovyklos vadovybė davė vieną patalpą 
auditorijai ir vieną kambarį atvažiuojantiems dėstytojams pernakvo- 
ti. Dalis darbo ėjo Otto firmos patalpose, kur dirbo ir dėstė savo 
kursus Kolupaila. Mokymo programa sudaryta VDU Statybos 
fakulteto pavyzdžiu. Šimoliūnas dėstė trobesių konstrukcijas ir 
vandens kelius, Adolfas Damušis su asist. Kaziu Gasparėnu — 
statybines medžiagas, Daniliauskas — technikinę braižybą ir pastatų 
pamatus, Stasys Dirmantas — geodeziją, Vyt. Sčesnulevičius — 
statybinę statiką, Aleksas Vaitekūnas — chemiją. Reikalų vedėju 
pakviestas inž. Julius Bulota. Šalia paskaitų vykdavo pratimai, tad iš 
viso studentai dirbo po 40-48 val. per savaitę. Kad kursai ir jų 
pratimai buvo akademinio lygio, matyti iš vieno pavyzdžio, užtikto 
Bostone. Buvęs kursų studentas inž. Eugenijus Kleinas išsaugojo savo 
atliktą vandens kelių kurso pratybinį projektą — vidutinio dydžio 
šliūzą laivams perkelti. Statikos ir medžiagų atsparumo skaičiavi- 
mams skirta 11 puslapių, o betoninio šliūzo brėžiniams trys dideli 
lapai. Naudotos vokiečių ,„„Huette“ normos. Kiekvieno semestro 
pabaigoje būdavo egzaminai. Nors tie technikos kursai ir neparuošė 
naujų inžinierių, bet davė braižytojų su gerom kvalifikacijom ir 
neeiliniu technišku pasiruošimu, ir padėjo studentų tolimesnėms 

studijoms universitetuose. Kursų vadovo prof. Kolupailos ir jo 
kolegų buvo įdėta šimtai valandų darbo be atlyginimo. 


Prof. J. Šimoliūnas daug laiko ir energijos skyrė laikinam Pabaltijo 
universitetui (Baltic University) Vokietijos anglų zonoje, Hamburge. 
1945 m. gruodžio mėnesį daug buvusių Lietuvos aukštųjų mokyklų 
profesorių ir asistentų gavo Pabaltijo universiteto organizacinės 
komisijos lietuvių sekcijos kvietimą atvažiuoti ir dirbti. Prof. Vlado 
Stankos pavedimu kvietimą pasirašė advokatai Vincas Misiulis ir 
Jonas Montvila, vėliau buvęs PU administratorium. Kvietėjų duotas 
adresas: Hamburg, Karl Muck Platz, Deutscher Ring, 602a kambarys. 
Tai buvo didelės apdraudos bendrovės namai. Kartu buvo infor- 
muojama, kad akademiniame lageryje būsią apgyvendinta 1500 
studentų, o mokomajam personalui būsią vietos ir su šeimomis. 
Užsimota nemažai. Kiek anksčiau organizacinė komisija informavo 
vokišku bendralaiškiu, kad Architektūros ir inžinerijos fakultete 
lietuviams atstovausiąs buv. VDU rektorius prof. inž. Julijonas 
Gravrogkas, latviams — buv. Latvijos universiteto dekanas prof. dr. 
Pauls Kundzinš ir estams prof. H. Sultson. Prof. Šimoliūnas gavo 
asmenišką kvietimą, datuotą 1946.lll.11 ir jį priėmė. Kvietimą 
pasirašė lietuvių vardu vienas trijų PU rektorių prof. V. Stanka. 
Šimoliūnas įteikė savo curriculum vitag Hamburge 1946.IV.12. Tų 
metų birželio 28 d. laiške iš Kempteno į Tuebingeną J. Gimbutui 
prof. Šimoliūnas rašė: „Gavau 22.VI.46 telegramą iš Hamburgo, 
dekano Kundzinš, kuris ragina mane pradėti paskaitas pagal 
susitarimą. Manau, statybos medžiagas ir statybos enciklopediją 
(...) grįšiu 12.VII tiesiog į Muencheną paskaitai 13-15 val. Dekanui 
pranešiu.'' Šimoliūnas tesėjo darbą Pabaltijo universitete iki pat 
pabaigos. Jo pavardė įrašyta 1949.11.4 senato sąraše. Pradžioje, kol PU 
veikė Hamburge, prof. Šimoliūnui padėjo asistentas inž. Vytautas 
Izbickas. 

Formaliai tasai PU buvo įsteigtas 1946.1.8, gavus Britų valdžios 
principinį sutikimą ir Deutscher Ring rūmų dalį. Bet jau sausio 18 d. 
PU neteko tų patalpų ir turėjo kraustytis į Hamburgo miesto istorijos 
muziejaus apgriautus namus, kuriuos skubiai atsiremontavo. Pirmieji 
studentai ėmė rinktis kovo mėnesį. Kovo 14 d. pradėtos paskaitos 
pirmajame semestre. Iškilmingas atidarymo aktas įvyko gegužės 
mėn. 25 d. Pirmasis semestras baigtas birželio 8 d., antrasis rugsėjo 
30 d. Balandžio mėnesį PU turėjo 620 imatrikuliuotų studentų, 
gegužės — 997 (lietuvių 3676). Architektūros ir inžinerijos fakultete 
pradžioje tebuvo 44 studentai, o po metų 147. 1946 m. lapkričio 

mėn. lietuvių mokomojo personalo buvo 49 asmenys. Trečiasis 
semestras prasidėjo lapkričio 1 d. ir užsitęsė iki 1947 m. gegužės 24 
d., nes tame tarpe teko keltis iš Hamburgo į Pinnebergą, apie 25 km 
į šiaurės vakarus, į Schleswig Holsteino provinciją. Tą pavasarį jau 
buvo 1037 studentai (lietuvių 2846). Veikė 8 fakultetai.42 

Prof. J. Šimoliūnui ir kitiems dėstytojams nebuvo lengva 
stovykliniame universitete dirbti, nes žiemą auditorijos buvo menkai 
tekūrenamos, gerokai šaltos, knygų ir mokslo priemonių pradžioje iš 
viso nebuvo. Tiesa, visi galėjo naudotis Hamburgo universiteto 
bibliotekomis. Ir bendrabučiai Hamburge buvo primityvūs: mediniai 
Zoo — lagerio ir Alsterdorfo barakai, prastai teapšildomi, nesanda- 
rūs. Maitinimas skurdesnis negu kitose pabėgėlių stovyklose. 
Nežiūrint to, ir žiemą PU darbas nenutrūko, o kai kuriuose 
Vokietijos universitetuose studentai turėjo priverstines atostogas dėl 
kuro stokos. Pinneberge gauti truputį geresni bendrabučiai. Šeši 
zyvenamieji blokai buvo pavadinti Pabaltijo miestų vardais: Tartu, 
Ryga, Vilnius, Kaunas ir kiti. Vilniaus bloke buvo profesorių 
gyvenamieji kambariai. Čia gyveno lietuvių rektorius prof. dr. Vitas 
Manelis, prof. Jurgis Čiurlys, ten sustodavo ir mūsų Šimoliūnas. 
1947.V.25 Lietuvių studentų architektų draugija išleido rotatorium 
spausdintą 52 puslapių semestrinį leidinį, kuriame tilpo 11 straipsnių. 
Vienas jų — prof. Jono Šimoliūno. 

Vis dėlto PU — pabėgėlių mokymo institucija — ištesėjo 9 
semestrus. Netrukus po užsidarymo 1949.1X.30 Šveicarijos laikraštis 
„Die Tat“ lapkričio 1 d. skelbė: „Baltic University davė galimybę 
2600 studentų baigti studijas ir 1200 laikinai studijuoti. Dirbo beveik 
200 dėstytojų. Sukaupta 12,000 tomų biblioteka.“ Toks didelis 
baigusiųjų skaičius neįtikėtinas, nes ten dirbusio dr. Vinco Maciūno 
duomenimis tą laikiną universitetą baigė tik 75 studentai (LE XXI, psl. 
294). Kiti universitetai įskaitė PU atliktąsias studijas. Apie 250 perėjo 
studijuoti į Vokietijos universitetus. PU turėjo savo mokslinį įpėdinį 
— Baltų tyrimo institutą (Baltisches Forschungsinstitut), įkurtą 
Pinneberge 1949 m. kovo 12 d. ir vėliau veikusį Bonnos universi- 
tete*3. Tų pačių metų instituto tarybos posėdyje prof. J. Šimoliūnas 
buvo priimtas tikruoju nariu, bet jis jau nebepasireiškė toje naujoje 
organizacijoje, kur lietuviai yra palikę ryškių pėdsakų. 

Hamburge prof. Šimoliūnas susitikdavo su Stase ir Petru 
Petrušaičiais. Stasė — Šimoliūnaitė, profesoriaus dukterėčia, brolio 
Kazimiero duktė. Petras Hamburge studijavo miškininkystę. Kai 
susitikdavo, ji kalbėdavosi apie tai, ką veiksią, kai reikės iškeliauti 

svečion šalin. Profesorius jiem sakydavo: judu galėsit dirbti, o aš 
jums pašeimininkausiu namie. Panašiai ir nutiko, kai maždaug po 
trejų metų visi kartu įsikūrė Racine, Wisconsine. Kai po Hamburgo 
Petrušaičiai gyveno Spackenbergo lietuvių stovykloje, apie 30 km 
nuo Hamburgo, Šimoliūnas aplankydavo juos, Funkų šeimą ir 
Mariją Šulcienę. 

Profesorium Jonu Šimoliūnu nemažiau už Pabaltijo universitetą 
pasinaudojo kitas laikinas universitetas, skirtas pabėgėliams sveti- 
mšaliams Vokietijoje. Tai kitame Vokietijos pakraštyje, Muenchene, 
Bavarijoje, Unrros įkurtasis, kur susibūrė gausesnis lietuvių ir kitų 
tautų akademinio personalo ir studentų būrys, negu Hamburge. 
Visų pirma ištisai cituojame paties Šimoliūno straipsnį, išspausdintą 
„Technikos žodžio" 1959 m. nr. 1, psl. 2-3: 


UNRRA Universitetas Muenchene (1946.ll.16 — 1949) 
Prof. Jonas Šimoliūnas, Racine, Wis. 


Antrojo pasaulinio karo metu bolševikų pagrobtų laisvų 
valstybių Estijos, Latvijos, Lietuvos, Lenkijos ir Ukrainos 
buvusios Lenkijos okupuotos dalies universitetų profesorių 
rūpesčiu buvo gautas karinės JAV valdžios sutikimas ir UNRRA 
tarpt. organizacijos pritarimas steigti universitetą Muenchene. 

1945.VIII.1 paskelbta studentų registracija. Gauti 1458 
studentų prašymai. 1945.XI.4 — XII.8 vykdomas stojančiųjų 
mokslo dokumentų tikrinimas, studentų žinių kartojimas bei 
derinimas. Karo metu dokumentus nustojusiųjų žinios patikrin- 
tos egzaminais. Pirmuose semestruose mokslas pradėtas 
1946.11.4, o iškilmingas UNRRA un-to (toliau UU) Muenchene 
atidarymas įvyko 1946.11.16, jau esant 2756 studentams ir 178 
dėstytojams. Lietuvių buvo užsiregistravę 696, iraniečių 2, italų 
4, jugoslavų 173, latvių 202, lenkų 179, rumunų 16, turkų 8, 
ukrainiečių 847, vengrų 30, žydų 174 ir be pilietybės 424. 

Un-to profesorių taryba išrinko profesorių Ottomar Pirkma- 
jerį rektoriumi, o prof. Kruminšą — prorektoriumi. Un-tas 
turėjo autonomiją mokslo srityje. Fakultetų tarybos išsirinko 
dekanus, katedrų vedėjus ir taip pat tvarkėsi savarankiškai. 
Statybos katedros vedėju išrinktas prof. J. Šimoliūnas. H. G. 
Gaszynska, UU administracijos viršininkė, energingai ir sėkmin- 
gai tvarkė ūkio reikalus, o profesorių ir studentų padedama, ir 
un-tui gautas patalpas — apgriautuose Deutsches Museum 
rūmuose. 

Muenchene turėjo 8 fakultetus: Ekonomijos, Filosofijos, 
Gamtos — matematikos, Mechanikos, Medicinos, Statybos 
(architektūra, geodezija, statyba), Teisių, Žemės ūkio (agro- 
nomija, miškininkystė, veterinarija). 

Statybos fakultete dėstė ir praktikos darbus vedė šie 
lietuviai inžinieriai ir architektai: doc. dr. A. Damušis — 
statybos medžiagos, prof. dr. J. Gabrys — leliai, medžio 
konstrukcijos; doc. B. Kolosovas — plieno konstrukcijos ir 
tiltai; prof. dr. S. Kolupaila — hidrologija, hidraulika, meliorac- 
ija, vandentiekiai; prof. J. Kovalskis — akustika, apšvietimas, 
vidaus dekoravimas, sodų architektūra; prof. dr. J. Kuodis — 
gelžbetonis, statybos statika; asist. B. Lukštaitė — archit. 
istorijos katedroje; prof. J. Šimoliūnas — trobesių konstrukci- 
jos, viešieji pastatai, vidaus įrengimai, šildymas ir vėdimimas; 
jaun. asist. J. Puiša — statybos katedroje; vyr. asist. J. Gimbutas 
— statybos katedroje ir Mechanikos fakultete dėstė enciklope- 
dinį statybos kursą; doc. V. Žemkalnis — architektūra II. 

Paskaitos buvo dėstomos vokiečių ar anglų kalbomis. Prof. 
Kolupaila vadovavo UU tarybos iškilmingiems posėsžiams, 
suteikiant garbės daktaro laipsnius inžinieriui O. A. Nelsonui 
(Colonel, US Army) ir poniai H. G. Gaszynskai. UU Statybos 
fakultetas prof. J. Šimoliūnui už nuopelnus statybos moksle 
1947 m. suteikė inžinerijos daktaro laipsnį. Nors buvo labai 
sunkios spausdinimo sąlygos, 1947 m. prof. J. Šimoliūnui 
pavyko Muenchene išleisti 1946-47 m. skaityto statybos kurso 
dalį — Baukonstruktionslehre (vokiečių kalba). 

Lietuviai tame un-te turėjo gerą vardą ir apčiuopiamą įtaką. 
Statybos fakultete buvo laikytasi VDU tvarkos ir papročių. 1948 
m. un-tas neteko UNRRA globos ir Deutsches Museum 
patalpų. Tada un-tas pavadintas Internacionaliniu un-tu 
Muenchene; profesoriai nebegavo atlyginimo. Mokslas buvo 
tęsiamss iki 1949 m. galo privačių įstaigų patalpose ir butuose. 


Prof. Šimoliūno suglaustas informacijas galima papildyti asmeniš- 


ka patirtimi ir kitais rašytais šaltiniais. Deutsches Museum yra prie 
Isaro upės tilto, netoli miesto centro. Pirmaisiais metais tekdavo 
pėstiems eiti nuo geležinkelio stoties per miesto centrą iki Isaro, 
apie pusvalandį kelio iš vakarų į rytus. Antraisiais metais po karo jau 
buvo aptvarkytas susisiekimas elektriniais tramvajais. Angliškas 
vardas buvo: UNRRA University in Munich. Rektorius O. Pirkmajer 

ir Statybos fakulteto dekanas prof. dr. K. Belousov buvo rusai, anot 
Šimoliūno, labai geri žmonės. Algas mokėdavo mažai vertomis 
reichsmarkėmis ir pridėdavo cigarečių bei maisto kortelių. Bendra- 
bučių nebuvo, studentams ir profesoriams reikėjo patiems susirasti 
būstines privačiuose namuose ar apylinkės pabėgėlių stovyklose, 
dažniausiai buv. kareivinėse. Muenchenas buvo smarkiai apgriautas 
karo metu, ir griuvėsių valymas užtruko kelerius metus, o atstatymo 
tada nesulaukėm. Pagal dekano Belousovo 1947 m. balandžio 15 d. 
rašytą pažymėjimą, prof. Šimoliūnas dirbo UU-te nuo 1945.XII.11. Jis 
susirado sau kambarį nakvoti netoli įstaigos, Possartstr. 2-1! 
Wagnerių namuose. Kitą kambarį ten pat išsinuomavo prof. Kuodis. 
Maitinosi Unrros užkandinėje arba miesto restoranėliuose, kur 
kartais be kortelių duodavo tokios košės, vad. Stammgericht, 
daromos iš griežčių ir bulvių su trupučiu miltų ar kruopų, ir 
bealkoholio alaus. 

1946 m. rudens semestro tvarkaraštis rodo, kad prof. Šimoliūnas 
dėstė šiuos kursus: (1) Baukonstruktionslehre (statybinės konstrukci- 
jos) architektūros skyriaus studentams ketvirtadieniais 10-12 val. ir 
penktadieniais 9-12 val.; statybos skyriaus studentams ketvirtadie- 
niais 8-10 val. ir šeštadieniais 13-17 val. III ir IV semestre. (2) Heizung 
und Lueftung (šildymas ir vėdinimas) penktadieniais 15-17 val. ir dar 
pratybos, VI ir VII semestre. (3) Sicherbau der Gebaeude (statybos 
įstatymai ir apsauga) trečiadieniais 10-12 val. VIII semestre. Tad 
krūvio būta nemažo, iki 6 valandų per dieną. 


Prof. J. Šimoliūno knyga „„Baukonstruktionslehre“ nemaža, 214 
puslapių, spausdinta rotoprintu iš mašinraščio ar kaligrafiškai 
surašytų tekstų, tabelių ir brėžinių. Yra ir ištisų reprodukuotų 
puslapių iš nurodytos literatūros. Tai yra jo paskaitų konspektas, 
nusakytas šitaip: Vorlesungen, gehalten an der UNRRA University, 
Munich, Baltic University, Hamburg, Academic Lithuanien Technical 
Courses, Kempten — Allgaeu, 1946-1947. Tekstas pradedamas 
sakiniu: „Der Mensch selbst ist ein Teilchen der Natur.“' Tą 
Šimoliūno mėgstamą frazę yra girdėję ir visi jo studentai Kaune. 

Prof. Šimoliūnas iš anksto organizavo pagalbą savo darbui 
Muenchene. 1946.1.8 laišku jis išsikvietė J. Gimbutą pasitarimui į 
Kempteną „skubiai atvykti iki sausio 14 dienos". Netrukus po to, 
važiuodamas apsilankyti Loeffingene, profesorius buvo sustojęs 
Tuebingene pasitarti su Gimbutu apie numatomąjį darbą Unrros 
universitete. Jau įsivarius paskaitoms, birželio 28 d. prof. Šimoliūnas 
prašė to savo asistento pavaduoti jį liepos 5 d., o gal ir liepos 12/13 

d., užimant jo IV-jo semestro studentus Aula Maxima auditorijoje 
statybos pratimais. Mat profesorius galįs nespėti laiku parvažiuoti iš 
Hamburgo. UU statybos kursų ir pratimų klausėsi apie 120 studentų, 
tad personalo apkrovimas buvo nemažas. Bendradarbiauti su prof. 
Šimoliūnu buvo malonu, nes jis visada buvo taktiškas, ramus, 
nesikarščiuodavo, nepakeldavo balso. 

Darbas Muenchene neilgai tetruko: sustojo po pusantrų metų 
dėl išorinių priežasčių. Studentų ir profesorių dar būtų pakakę bent 
dviems metams. 1946.VIII.5-16 dienomis Ženevoje įvyko likvidacinė 
Unrros konferencija. 9376 tos organizacijos lėšų davė JAV ir Kanada. 
Netrukus Unrros krizė palietė ir pabėgėlių universitetą. 1947.1.15 jis 
buvo neva uždarytas, bet studentai ir profesoriai neskubėjo 
išsiskirstyti, tęsė darbą siauresniu mastu pusiau privačiai. Paskaitos 
ėjo vienam Deutsches Museum kampelyje ir privačiuose butuose. 
Nuo kovo mėn. 11 d. UU buvo atgaivintas ir tęsė darbą oficialiai iki 
birželio 30 d., kada Unrros likvidavimas buvo užbaigtas. Pabėgėlių 
(DR) globą perėmė International Refugee Organization, trumpai 
IRO. 1947.X.1 įvyko likvidacinis UNRRA — IRO universiteto posėdis, 
bet ir po to dalis personalo ir studentų vargingai tęsė darbą, kaip 
privatus tarptautinis universitetas, Universitas Internationalis in 
Munich. 1947 m. lietuvių studentų buvo 324, Statybos fakultete apie 
2576. 

Kad suteiktų prof. J. Šimoliūnui daktaro laipsnį, rekomendacinį 
raštą Statybos fakultetui (Bauwesen) pasirašė profesoriai daktarai 
Juozas Gabrys ir Steponas Kolupaila ir architektas docentas Vytautas 
Žemkalnis. 1947.IV.9 d. posėdyje aštuoni profesoriai slaptu balsavi- 
mu vieningai nutarė: 


"4. Nach dem vorgebrachten Bericht ueber die wissen- 
schaftliche und paedagogische Taetigkeit des Herrn Prof. Jonas 
Simoliūnas und der Beratung, wurde Herr prof. Jonas 
Simoliunas in geheimer Wahl, mit abgegebenen 8 Stimmen 
zum "DOCTOR RERUM TECHNICARUM“' ausgewaehlt". 
(Posėdžio protokolas Nr. 471). 


Sunkieji 1947/48 mokslo metai paminėti dviejuose prof. Šimoliū- 
no laiškuose Gimbutui. 1947.XII.17 rašyta: „„Mūsų Fakultaet fuer 
Architektur und Bauwesen Muenchene dar nepasiduoda, veikia 
(..) Sekantis posėdis numatytas 15.1.48 Muenchene (...) Esu 
išleidęs Rotaprintu su dideliais sunkumais savo paskaitų iš Baukon- 
struktionslehre dalį (iki stogų), praplečiant molio ir stiklo statybos 


113 


klausimus.*' 1948.IV.6 jis vėl rašė iš Kempteno į Pfullingeną: „Dabar, 
7.IV, važiuodamas į posėdį Muenchene (. . .) noriu patirti galutinai 
dėl to tarptautinio universiteto. Be Jūsų man ten jau būtų nelinksma 
dirbti. Aš manau važiuoti į Hamburgą tik apie 20.IV." Iš tikrųjų jis 
važinėjo į Pinnebergą prie Hamburgo dar ilgiau negu metus — iki 
1949 m. rudens. 

10. VISUOMENINĖ VEIKLA VOKIETIJOJE 


Lietuvoje veikusios Raudonojo Kryžiaus vyriausiosios valdybos 
nariai nutarė atgaivinti tos labdaringos draugijos veiklą, kad galėtų 
pagelbėti į vargą atsidūrusiems pabėgėliams, tremtiniams, karo 
belaisviams ir buv. kaliniams — trumpai, beviečiams DP. 1945.VII.9 
Kemptene susirinko keturi LRK vyr. valdybos pareigūnai: gydydojas 
pulk. Vladas Ingelevičius, prof. med. dr. Vincas Kanauka, prof. inž. 
Jonas Šimoliūnas ir doc. archit. Kazys Kriščiukaitis. LRK pirmininkas 
gyd. Jurgis Alekna buvo likęs Lietuvoje, bet sovietinėje okupacijoje 
toji organizacija jau nebeveikė. Kiek anksčiau Ingelevičius buvo 
susisiekęs su Tarptautiniu Raudonojo kryžiaus komitetu Ženevoje ir 
gavo užtikrinimą, kad LRK galįs atnaujinti savo veiklą Vokietijoje, o 
jo valdyba galinti tęsti savo darbą, nes ji nebuvo panaikinta jokiu 
aktu, veikė be pertraukos Lietuvoje karo metu (iš LRK vyr. valdybos 
1945.VII.9 posėdžio protokolo). Tarptautinis RK sutiko bendradar- 
biauti su Vokietijoje atsidūrusia LRK vyr. valdyba, patarė jai 
organizuoti skyrius, kur yra susidarę lietuvių telkiniai, ir rūpintis 
lietuvių šalpa. Taip buvo susitarta ir su UNRRA. 

Netrukus LRK vyr. valdyba buvo perorganizuota prie VLIKO, o jos 
pirmininku paskirtas med. dr. Domas Jasaitis. Kemptene liko tik 
skyrius; jo laikiną valdybą sudarė Kanauka, Kriščiukaitis ir Šimoliū- 
nas. Liepos mėnesį skyrius turėjo 67 narius rėmėjus, rugsėjo 12 d. 
buvo sukviestas visuotinis susirinkimas, kuriame dalyvavo tik 27 
nariai. Tada išrinkta 5 asmenų valdyba ir 3 narių revizijos komisija. 
Tų metų gruodžio mėn. 3 d. raštu toji valdyba pristatė Unrros 
Kempteno padalinio direktoriui tokios sudėties: pirmininkas 
Šimoliūnas, vicepirm. kun. Anatolijus Stanevičius, iždininkas prof. 
Jonas Paltarokas, sekretorius Kriščiukaitis ir narys gyd. pulk. Antanas 
Petraitis. Prancūzišką prisistatymo raštą pasirašė Šimoliūnas. Kiek 
anksčiau jis pasirašė kartu su kitais lietuvių organizacijų atstovais 
lapkričio 7 d. raštą Britų zonos belaisvių stovyklos komendantui via 
Muenster, Camp 2227-1II, prašydamas paleisti ten per nesusipratimą 

laikomus lietuvius karius, įkliuvusius su vokiečiais. Vienas svarbiausi- 
ųjų LRK uždavinių ir buvo globoti belaisvius, kurie prievarta buvo 
paimti į vokiečių karinius dalinius. Rūpėjo ir savo vietovės žmonių 
sveikatingumas ir šalpa tokių pabėgėlių, kurie negaudavo pagalbos 
iš kitur. 

Iš išlikusio 1947.111.1 Kempteno skyriaus narių visuotinio susirinki- 
mo protokolo sužinome, kaip prof. Šimoliūnas užbaigė savo 
pirmininkavimo kadenciją, užtrukusią ilgiau negu pusantrų metų. 
Susirinkime dalyvavo 53 asmenys. Atidarė Šimoliūnas, o pirmininka- 
vo gen. Vladas Mieželis, sekretoriavo Algirdas Jakševičius. Šimoliū- 
nas ir Kriščiukaitis padarė valdybos pranešimus. Per tuos metus ir 9 
mėnesius skyriaus valdyba turėjo 57 posėdžius. Išlaisvino 7 belaisvius 
iš Sonthofeno karo ligoninės, surinko aukų ir išdalino apie 100 
paketukų ligoniams, išdavė per 150 pažymėjimų ieškantiems savo 
giminių, surinko apie 32,000 RM ir sušelpė daugybę lietuvių; 
tarpininkavo BALFui ir Tarpt. Raudonajam Kryžiui, išdalindami jų 
parūpintas gėrybes; suorganizavo medicinos seserų kursus. Iš 1350 
lietuvių Kemptene 85 Unrros nebuvo aprūpinami, tad jiems buvo 
labai svarbi LRK šalpa. Revizijos komisijos pirmininkas Kolupaila 
pranešė, kad pinigų ir medžiagų apyskaitos vestos tvarkingai. Buvo 
padaryta pastabų valdybai, kad galėję būti daugiau narių skyriuje ir 
daugiau susirinkimų, glaudesnis kontaktas su visuomene. Šimoliūnas 
paaiškino, kad LRK esąs savotiškai prislopintas, kad jo veikla 
negalinti būti visiškai vieša ir toks įspėjimas nesiafišuoti buvęs gautas 
iš vyr. valdybos įgaliotinio JAV zonai Muenchene. Esą negalima 
skelbti, kad LRK šelpiąs netekusius DP statuso. Pasitaikę trinties ir su 
Unrros įstaiga. Tokie paaiškinimai me visus patenkino, buvo 
reikalaujama daugiau informacijos. Susirinkimas padėkojo Šimoliū- 
nui ir valdybai už atliktą darbą ir slaptu balsavimu išrinko naują. 
Pirmininku tapo pulk. Narcizas Tautvilas. Tik Paltarokas liko iš 
senosios valdybos. 


LRK Kempteno skyriaus darbų apimtį apibūdina 1947.1l.5 turto 
perdavimo aktas naujajai valdybai: pinigų 23,000 RM, maisto 
produktų apie 130 visokių vienetų, drabužių 1045 gabalai, dar 
visokių vaistų bei medicinos instrumentų. Šimoliūno valdybai 
nebuvo lengva laviruoti tarp skirtingų interesų lietuvių ir svetimos 
administracijos, kurios užnugaryje greičiausiai manipuliavo ir 
sovietų draugai. Galima įsivaizduoti, kaip per stovyklos kiemą ar 
koridorių einantį LRK skyriaus pirmininką ne vienas ir ne viena 
užklupdavo su drabužių, papildomo maisto, priimti stovyklon 

orašymais ir kitom bėdom. Pažindami Šimoliūną, kaip ypatingai 
seros širdies žmogų, suprantame, kad jis daug kam žadėjo, ne vieną 
oaguodė, bet ar visada galėjo juos patenkinti, kai ištekliai buvo 
iboti, visokios taisyklės ir instrukcijos iš šalies varžė? Apie tą jo 
veiklą paties profesoriaus užrašuose jokių pastabų ar prisiminimų 
neužtikome. 

Pradžioje, kai 1945 m. vasarą Kempteno lietuvių kolonijoje buvo 
įsteigta inžinierių draugija, prof. Šimoliūnas valdyboje nedalyvavo. 
Tik po trijų metų jis bus Lietuvos inžinierių sąjungos užsienyje 
centro valdybos vicepirmininkas, o netrukus ir pirmininkas daugelį 
metų. Pirmąją Kempteno inžinierių valdybą, veikusią iki gruodžio 
mėn. 16 d., sudarė pirmininkas inž. dr. Adolfas Damušis, prof. 
Kolupaila ir inž. J. Riauba. 1946 m. draugija turėjo 32 narius 
Kemptene ir jo apylinkėje. Tuo laiku Vokietijoje buvo apie 20 
panašių lokalinių inžinierių draugijų. Pirmasis jų atstovų suvažiavi- 
mas įvyko Wuerzburge 1946.ll.23-24 d. Dalyvavo 97 lietuviai iš 35 
vietovių. Prof. J. Šimoliūnas Wuerzburgo suvažiavime nedalyvavo, 
bet verta trumpai pasekti bendrinės organizacijos susiformavimą, 
kurios vadovybę jis perims vėliau. Suvažiavimas priėmė Lietuvos 
inžinierių tremtinių draugijos (LITD) vardą ir įstatus, iš anksto 
paruoštus Augsburge. Nutarta sudaryti centro valdybą Augsburge, 
kur buvo gausi lietuvių stovykla ir patogi vieta susisiekti su kitais 
lietuvių telkiniais. Draugijos pirmininku išrinktas doc. inž. Alfonsas 
Jurskis; jis ištesėjo tose pareigose iki 1948.VI.6. Garbės teismas 
sudarytas Kemptene su pirmininku Šimoliūnu. Bylų neturėjo. Iki 
1946 m. pabaigos LITD-jos skyrių ar padalinių skaičius išaugo iki 26, 
vėliau sumažėjo. 

Prof. Šimoliūnas nedalyvavo ir antrajame inžinierių suvažiavime 
Augsburge 1947.V.17-18 d., bet atvyko į trečiąjį vėl Augsburge 
1948.VI.5-6 d. Hochfeldo stovyklos Baltijos klubo patalpose. 
Suvažiavimui pirmininkavo Kolupaila. Šimoliūnas čia buvo pasvei- 
kintas 70 metų amžiaus sukakties proga ir apdovanotas lietuviškų 
ornamentų kryžiumi. Prof. Šimoliūnas padarė pranešimą apie PU 
darbą ir jo krizę (tuo metu buvo norima PU perkelti iš Britų zonos į 
Kanadą). Trečiasis suvažiavimas aprašytas paskutiniajame „Inžinie- 
riaus kelio“ sąsiuvinyje (1948 m. birželio — gruodžio mėn., nr. 10, 
red. inž. Č. Tamašauskas). Čia išspausdintas ir vienintelis Šimoliūno 
straipsnis tame žurnale: „Molio statyba ir reikalas ją panaudoti 
Lietuvos atstatymui" (8 puslapiai). Ir nepriklausomoje Lietuvoje, ir 
pokario Vokietijoje J. Šimoliūnas nerašė spaudai nei straipsnių, nei 

kitokių informacijų. Vėliau JAV-se jis išspausdino kelis savo 
pergyvenimų fragmentus, kitiems asmenims pagerbti straipsnių, 
vieną kitą savo viešą prakalbą. 

Trečiasis suvažiavimas mumatė inžinierių draugijos centro 
valdybą Kemptene. Ji buvo išrinkta 1948.VI.19: pirmininkas Kolupai- 
la, vicepirmininkas Šimoliūnas, sekretorius Julius Bulota, iždininkas 
Pranas Kačionis, reikalų vedėjas Česlovas Tamašauskas. Naujoji 
valdyba pakeitė draugijos vardą į Lietuvių inžinierių sąjungą 
užsienyje (LISU). Nario mokestis nustatytas viena DM (nauja valiuta) 
per mėnesį. Tai gana didelė suma dar savo profesijose nedirban- 
tiems benamiams. Toji centro valdyba turėjo penkis posėdžius, 
pasigamino įspūdingą antspaudą su komplikuotu piešiniu ir įrašais 
lietuvių ir anglų kalbomis. Tas pats sumažintas piešinys buvo 
naudojamas laiškų blankuose be valdybos narių pavardžių. (Priedas 
nr. 18). Laiškų blankai buvo naudojami tarpusavio susirašinėjimui su 
lietuviais ir šiek tiek pažymėjimams ir liudijimams anglų kalba. 

1948 m. liepos mėnesį Kempteno inžinieriai surengė savo 
mylimam profesoriui Šimoliūnui jo 70 metų amžiaus sukaktį. Įteikė 
menišką adresą su 22 parašais (Priedas nr. 19). Prof. Kolupaila 
kalbėjo apie jubiliato gyvenimą ir nuopelnus Lietuvai. Pasiruošęs 
išvykti Amerikon į Notre Dame universitetą, Kolupaila 1948.XI.21 
perdavė LISU pirmininko pareigas vicepirmininkui Šimoliūnui. 
Darbo tuo metu vis daugėjo; centro valdyba išdavinėjo pažymėji- 
mus emigruojantiems, rašė asmenines rekomendacijas profesiniam 
darbui gauti, atsakinėjo į laiškus. Šimoliūnas yra išsaugojęs turiningą 
tų laiškų ir raštų nuorašų bylą. Architektai reikalavo pakeisti LISU 
vardą, įrašyti ir architektus (arch. Tado Vizgirdos 1949.111.3 laiškas 
prof. Šimoliūnui). 1949 m. pavasarį buvo susirūpinta kovo 16 d. 
mirusio prof. inž. dr. Vlado Jakovicko antkapiniu paminklu. Reikėjo 
surinkti pinigų ir pagaminti projektą. Liepos 1 d. T. Vizgirda vėl rašė 
Šimoliūnui, siūlydamas organizuoti lėšas jau keliems Vokietijoje 
mirusiems sąjungos nariams pastatyti antkapinius paminklus. Iš 
tikrųjų, vėliau buvo pastatyti paminklai Jakovickui, Juozui Šimoliū- 
nui, gen. inž. Kl. Popeliučkai ir inž. Arnui Funkui. 1949 m. rudenį, 
spalio 30 d. pirmininkas Šimoliūnas raštu sveikino Lietuvių kongresą 
ir parodą New Yorke. Ryšiai su užjūriuose beatsikuriančiais 
kolegomis augo. 

Prof. Šimoliūno pirmininkaujama LISU (vėliau PLIAS) centro 
valdyba Kemptene leido biuletenius nariams informuoti. 1949.111.26 
d. išleistas trečiasis rotatorium spausdintas numeris, 8 puslapių. 

Redaktorius nenurodytas. Šis leidinėlis informuoja apie emigravusi- 
us inžinierius ir architektus, duoda jų naujus, dažniausiai dar 
laikinus adresus užjūriuose; praneša apie pirmuosius sąjungos 
skyrius užsienyje: Brazilijoje (pirm. A. Cimbleris), Anglijoje (pirm. V. 
Izbickas). Iki kovo 26 d. centro valdyba jau buvo išdavusi 148 narių 
knygeles. Jos išspausdintos keliomis kalbomis, turi nario fotografiją 
ir pirmininko prof. Šimoliūno parašą. Už tuos liudymus valdyba 
zaudavo po 5 DM. Lieka neatsakyta, ar tie liudymai buvo naudingi 
nariams. Amerikoje neteko pasinaudoti — tik liko įdomus 
suvenyras. Biuletenyje diskutuojama, dėl ko keistinas sąjungos 
vardas į Pasaulio lietuvių inžinierių ir architektų sąjungą (PLIAS). 
Biuletenio nr. 4 buvo išleistas birželio 10 d. Čia daugiausiai buvo 
rašoma apie ką tik įvykusį paskutinį inžinierių suvažiavimą Vokieti- 
joje, Kemptene 1949.V.21-22 d. Šį kartą dalyvavo tik 14 atstovų, su 
jais ir prof. Steponas Kairys (tada jis vadinosi J. Kaminskas) iš 
Reutlingeno prancūzų zonoje. Atidaręs suvažiavimą, prof. Šimoliū- 
nas pakvietė prof. Dirmantą pirmininkauti antrajam posėdžiui. 
Šiame suvažiavime priimti įstatų pakeitimai, pakeistas sąjungos 
vardas į PLIAS. Naują centro valdybą vėl teko sudaryti Šimoliūnui: jis 
paprašytas likti pirmininku, Kriščiukaitis vicepirmininku, Ignas 
Janavičius sekretorium; Kačionis liko iždininku ir B. Daukus 
valdybos nariu. Jų kadencija turėjo trukti tol, kol bus sudaryta PLIAS 
centro valdyba JAV-se. 

Prof. Šimoliūno valdybos biuletenis nr. 5 informuoja apie PLIAS 
centro valdybos veiklos nutraukimą 1950 m. vasario 1 d., nors 
biuletenis išleistas vasario 20 d. Vadinasi, tuo metu dar kažkas dirbo 
Kemptene. Vokietijoje pasilieka sąjungos įgaliotinis inž. Povilas Litas 
Augsburge. Paskelbti paskutiniojo centro valdybos posėdžio, 
įvykusio sausio mėn. 15 d., nutarimai, pasirašyti Šimoliūno, Kačionio 
ir revizijos komisijos nario A. Dovainos — Silvestravičiaus. Skelbiama 
rinkliava Jakovicko antkapiui pastatyti Oberammergau katalikų 
kapinėse. PLIAS skyrių suregistruota 14, o išemigravusių narių dar tik 
107. Išsiskirstanti centro valdyba įpareigojo pirmininką Šimoliūną, 
išvykstantį į JAV-es, ištirti naujos valdybos sudarymą Amerikoje. Ten 
jau buvo PLIAS įgaliotinis inž. Juozas Augustinavičius ir keli buvusių 
valdybų nariai. 

Prof. Jonas Šimoliūnas ir jo brolienė gyd. Sofija Šimoliūnienė 
iškeliavo iš Kempteno 1950 m. vasario 1 d. — pirma į pereinamąją 
stovyklą Augsburge, o iš ten į Bremeną: Vegesack IRO Interzonal 
Staging Center Camp Grohn, JAV zonoje. Čia jiems dar teko 

Hamburgo miesto istorijos muziejaus, kur 1946 metais veikė Pabaltijo 
universitetas, laiptinė su studentais. Papuošta pačių pabaltiečių, šiek tiek 
atremontavus po bombardavimų. 

Pabaltijo universiteto Hamburge — Pinneberge Architektūros ir inžinerijos 
fakulteto profesoriai su dekanu prof. Pauls Kundzinš centre; į dešinę nuo 
jo prof. J. Šimoliūnas. 





Profesoriai Julijonas Gravrogkas ir Jonas Šimoliūnas 
Pabaltijo universitete (Hamburg — Pinneberg). 

Prof. J. Šimoliūnas 1946 m. rudenį Vyr. asistentas J. Gimbutas prie 
Muenchene. UNRRA universiteto 1946 metų 


rudėnį. 


idėti Titu EE 

Muenchen, Deutsches Museum rūmai, kurio dalį buvo užėmęs UNRRA 
universitetas. 

Prof. J. Šimoliūnas prie „skryningo“ stalo Kempteno D. P. stovykloje 1947 
metais. Inž. Kazio Daugėlos nuotr. 





Su Fraternitas Lituanica gydytojais Kemptene 1948 m. Iš kairės: pulk. gyd. 
V. Ingelavičius, gen. gyd. V. Nagevičius-Nagius, Iz. Petraitienė, R. 
Ingelevičienė, pulk. gyd. A. Petraitis; stovi prof. J. Šimoliūnas, V. 
Nagevičienė, sesutės Regina ir Marija Ingelevičiūtės. K. Daugėlos nuotr. 

Lietuvių inžinierių draugijų atstovų suvažiavimas Vokietijoje, Augsburge, 1948 m. birželio 
mėn. 5-6 d. Pirmoje ir antroje eilėje iš kairės: Č. Tamašauskas, B. Galinis, (. . .), J. Šimoliūnas, 
A. Nasvytis, A. Novickis, J. Bulota, (. . .), S. Kolupaila, (.. . .), A. Jurskis, (. . .), B. Banaitis, J. 
Daniliauskas-Danys, N. Laurinavičius, B. Daukus, S. Giedrikis, K. Krulikas, (. . .), J. V. Dabrila; 
toliau iš kairės atpažįstami K. Kriščiukaitis, V. Sčesnulevičius-Česnulis, J. Riauba, A. Gargasas, 


V. Švipas, K. Rimkus, K. Biskis, J. Butkus, J. Lenkevičius, K. Kriaučiūnas, A. Pacevičius, V. 
Mažeika, Gr. J. Lazauskas, A. Dukauskas, J. Okunis. 


GčI 





11111 a ali = B UE “ABB, V „ABB, > ana V gas“ aaa 
Prof. Jono Šimoliūno 70-mečio paminėjimas Kemptene, suruoštas Lietuvių inžinierių 
draugijos 1948.VI.26. Iš kairės: mokyt. C. Surdokas, arch. K. Kriščiukaitis, dr. J. Kaškelis, kan. 
J. Meškauskas, mokyt. O. Venclauskaitė, prof. S. Kolupaila, prof. J. Šimoliūnas, prof. J. 
Paltarokas, teisin. O. Tamulevičienė, mokyt. J. Girdžiūnas, agr. J. Špakevičius, dr. R. Zalubas, 
gen. V. Mieželis, pulk. N. Tautvilas, inž. B. Daukus. K. Daugėlos nuotr. 

Prof. J. Šimoliūnas perima LIDU pirmininko pareigas iš prof. S. Kolupailos Kemptene 
1948.XI.21. Sėdi iš kairės: A. Idika, J. Bulota, P. Kačionis, J. Šimoliūnas, S. Kolupaila, B. Daukus, 
R. Zalubas, J. Kizlauskas, K. Gasparėnas, Maciulevičius; stovi (trečias iš kairės) E. Kleinas, P. 
Mikoliūnas, J. Riauba, J. Gudelis-Gudys, G. Klimas, K. Kriščiukaitis, B. Masiokas, Č. 
Tamašauskas, A. Rimavičius, A. Rimka. K. Daugėlos nuotr. 

Lietuvių inžinierių draugijos užsienyje centro valdyba Kemptene 1948 m. 
pabaigoje. Iš kairės: Č. Tamašauskas, K. Kriščiukaitis, J. Šimoliūnas, J. Bulota, 
P. Kačionis. 


K. Daugėlos nuotr. 

palaukti apie dvi savaites. Susipažino su stovyklos kapelionu kun. 
Vaclovu Šarka, skaitė paskaitą būsimiesiems emigrantams. Išplaukė iš 
Bremeno uosto vasario 18 d. transportiniu laivu "General Greely“'. 
Antrąją kelionės dieną tasai 13,000 reg. tonų laivas pateko į tirštas 
miglas ir susidūrė su kitu panašaus dydžio laivu. Per daug 
nenukentėjo, bet netikėtas smūgis ir sukrėtimas išgąsdino keleivius. 
Laivas 7 valandas turėjo pastovėti su nuleistu inkaru, kol apsitvarkė ir 
gavo leidimą iš artimiausio Doverio uosto plaukti toliau. Po trijų 
dienų pateko į smarkią audrą. Žaibas nuskėlė laivo stiebą. Brolienė 
gerokai sirgo, o pats profesorius gana lengvai. New Yorką pasiekė 
1950 m. kovo 3 d., pavėlavę 4 dienas. 

11. JUNGTINĖSE AMERIKOS VALSTYBĖSE 


Prof. Jonas Šimoliūnas ir brolienė gyd. Sofija Šimoliūnienė, 
atplaukę į New Yorką 1950 m. kovo 3 d., tą patį vakarą sėdo į 
traukinį ir kitą rytą 9:30 val. pasiekė Detroitą. Čia jų laukė draugiški 
ir vaišingi iškvietėjai, tolimi giminės Sims — Šimoliūnai**. Čia 
Šimoliūnas rado savo seserėčios ir jos vyro Petrušaičių laišką, siųstą 
vasario 26 d. iš Racino, Wisconsin, kur jie patys neseniai atvyko iš 
Vokietijos. Profesorius tuoj pat atsakė, kad Detroite darbų nesimato, 
nes tuo metu vyko didelis streikas. Kovo 16 d. Petrušaičiai iškvietė 
dėdę ir dėdienę važiuoti pas juos į Raciną. Jiedu jau turį darbą ir 
butą su trimis miegamaisiais, tad užteksią vietos visiems. Balandžio 1 
d. profesorius ir daktarė išvažiavo į Raciną. Petrušaičiai priėmė dėdę 
savo šeimon ir jis išgyveno su jais dar beveik 15 metų. Pradžioje jų 
adresas buvo 1426 Junction Avenue, o nuo 1952 m. pavasario 1561 
Holmes Avenue. Gyd. Šimoliūnienė greitai gavo darbą valdiškoje 
plaučių sanatorijoje, o po metų Šv. Luko ligoninėje, ten pat Racine, 
ir galėjo apsigyventi atskirai. Vladas Šimoliūnas su pagausėjusia 
šeima atsikėlė iš Argentinos vėliau 1957 m. ir apsigyveno Čikagoje. Iš 
Racino į Čikagą tik 70 mylių (apie 100 km). Abu miestai šliejasi prie 
didžiojo Michigano ežero vakarinio kranto. 

Petrušaičių““ namas Holmes gatvėje yra dviejų aukštų su trimis 
miegamaisiais. Prof. Šimoliūno kambarys buvo antrajame aukšte su 
langu į pietus. Jis turėjo savo radiją ir bendrą telefoną su 
šeimininkais. Tame name kurį laiką gyveno ir Kazys Žilėnas, 
nuoširdus profesoriaus gerbėjas. Savo paties pageidavimu, prof. 
Šimoliūnas kelias savaites dirbo mažų elektros motorų gamykloje 
kaip sargas. Tą darbą jam buvo parūpinęs Martynas Kasparaitis, tada 
dirbęs toje gamykloje kaip dešimtininkas, atsieit, „bosas“. Dėl 
pažengusio amžiaus Šimoliūnas negalėjo gauti sveikatos apdraudos 
normalia tvarka per darbovietę. Petrušaičiams pasistengus, pavyko 
gauti sveikatos apdraudą iš Racino miesto socialinio aprūpinimo 
įstaigos ir dar po 10 dolerių mėnesiui vaistams. Be to, įstaiga 

apmokėdavo visas gydytojų, akių ir dantų gydymo išlaidas. 
Profesorius atsisakė sargo darbo ir liko pagelbėti šeimininkams 
namuose. Maitinosi Petrušaičių šeimoje, iš viso trise. 

Jono Šimoliūno Social Security numeris buvo 395-30-7775. JAV 
pilietybės prašė 1951.IX.24 per County of Racine teismą. Deklaraci- 
joje įrašytos tokios asmens žymės: aukštis 5'-8", svoris 165 svarai, 
užsiėmimas (occupation): Prof. Dr. of Construction. Vis dėlto prof. 
Šimoliūnas JAV pilietybės neėmė, liko Lietuvos pilietis. 1950 m. 
spalio mėn. "Racine Vocational News" laikraštis įdėjo nuotrauką su 
parašu: Sofia Simoliunas, M. D. and Professor Jonas Simoliunas, 
Lithuanians, are studying now at the Racine Vocational School. 
Kartu išspausdintas trijų skilčių straipsnis "Lithuanian Sister and 
Brother-in-law attend classes (...) learning American ways, 
language and writing.“ Atpasakotos jųdviejų biografijos ir įdėtas 
trumpas pokalbis apie Lietuvą "behind the Iron Curtain“. Dr. 
Šimoliūnienė po poros metų persikėlė į Čikagą ir atliko stažą 
Norvegian American ligoninėje. Po to ji dirbo jau geresnėje 
pozicijoje Monteno State ligoninėje, Monteno mieste, Illinois. Ji 
daug padėjo savo dieveriui dvasiškai ir finansiškai. Profesoriaus 
globėjai Petrušaičiai  prenumeravo ir dalinosi su dėde visais 
lietuviškais periodiniais leidiniais ir knygomis. Profesorius apmokė- 
davo iš savo kuklių lėšų „„Technikos žodį'' ir kitus specialius, tik jam 
reikalingus leidinius, ir gana dideles pašto išlaidas. Kai kurias knygas 
Šimoliūnas pats užsiprenumeruodavo ar pirkdavo, daugiausia 
veikalus Lietuvos istorijos temomis ar veikėjų atsiminimus. Pavyz- 
džiui, 1950.XII.8 jis užsisakė iš „Draugo“ knygyno 10 knygučių: J. 
Gabrio — Lietuvių tautos memorialas, P. Klimo — Lietuva, jos 
gyventojai ir sienos, A. Tolio — Mirties kolona ir kt. Tada tokios 
knygelės kainavo tik po 0.25-1.00 dolerį, o naujos, didesnės apimties, 
po 3-5 dolerius. Profesorius naudojosi ir Racino viešąja biblioteka, 
turėjo nario kortelę nr. 39166 iki 1961 m. spalio mėnesio. 

1951 m. kovo 7-9 d. prof. Šimoliūnas lankėsi New Yorke. 
Atvažiavęs traukiniu, sustojo viešbutėlyje, susitiko su Brooklyno 
uoste laikinai dirbusiu bostoniškiu J. Gimbutu. Norėjo gauti darbo 
statybos firmose ar pas kontraktorius, bet amžius pasirodė esanti 
nenugalima kliūtis. Nieko nepadėjo ir skelbimas profesiniame 
žurnale "Engineering News — Record“ (May 3, 1951). Čikagą prof. 
Šimoliūnas pasiekdavo greituoju traukiniu, važinėjančiu tarp 
Milwaukee ir North Shore, o toliau iš stoties į pietus autobusu. 
Kartais pernakvodavo Didžiulių namuose, esančiuose Cicero miesto 

Jalyje, South 61 Court gatvėje. Inž. Algirdas Didžiulis buvo vienas 
artimiausių Šimoliūno bendradarbių PLIAS-je 1954-1960 m. ir bičiulis 
iki mirties“. Per Jonines profesorių aplankydavo Dirmantas, 
Didžiulis ir keli kiti jaunesni ar vyresni kolegos inžinieriai. Ten, 
Racine, svečius jis vaišindavo savo pasigamintu biržietišku alum. 
Tokia proga Petrušaičiai sukviesdavo savo balsingus draugus, ir visi 
kartu padainuodavo senoviškų ir naujesnių lietuviškų dainų. Tai 
būdavo didelė atgaiva jau gerokai į aštuntą dešimtį įžengusiam 
veteranui. Prof. Šimoliūnas buvo neblogas pasakorius. Susidarius 
kad ir atsitiktinei auditorijai svečiuose ar namie, mielai pasakodavo 
savo atsiminimus iš Rygos, Rusijos, Suomijos, Klaipėdos. Jis mokėjo 
sudominti ir jaunimą. Po vieno inžinierių baliaus Čikagoje šaltą 
žiemos vidunaktį Šimoliūnas liko nakvoti pas inž. Edmundą 
Jasiūną“". Tada pastarasis užrekordavo garsajuostėn profesoriaus 
atsiminimus apie didįjį lietuvių koncertą Helsinkyje, surengtą 1917 
m. Tai buvo 1956 m. sausio 22 d. Atvangai Šimoliūnas mielai 
palošdavo proferanso „pulkutę“ ar „„maušeliuką“. 

Viename kalėdiniame laiškelyje, be datos, gal apie 1955 m., 
Dirmantas rašė bičiuliui Šimoliūnui: „Kas tenai Jus prilaiko tame 
Racine? Chicagoje darbo Jums atsirastų. Tą vakarą išnykote, o 
inžinieriai ruošiasi atidaryti savo ofisą — čia Jūs irgi būtumėt 
naudingas. Ir būtų lengviau Jus matyti... Ir aš nebūčiau toks 
vienišas — mat, vyresnio amžiaus kolegų čia nieko neturiu (. . .) taip 
ir bėga metai po metelių''. Dirmantas gyveno su savo dukters šeima. 

Prof. Šimoliūnas buvo susijęs su keliomis lietuvių organizacijo- 
mis. Pagrindinis dėmesys buvo skiriamas PLIAS-gos valdybai, kurios 
pirmininku Amerikoje jis išbuvo visą dešimtmetį. Tą jo veiklą 
aptarsime kitame šios knygos skirsnyje, o čia trumpai žvelgsime į tai, 
ką žinome apie Šimoliūno ryšius ir talką kitoms lietuvių draugijoms 
ta tvarka, kokia jis pats suminėjo tas draugijas savo 1964.X.23 laiške 
kolegai Juozui Daniui. Inž. Danys tuo metu buvo Ottawos PLIAS 
skyriaus pirmininkas. Senelis profesorius jam taip kalbėjo: „Po 
senovei esu nenuorama — vis dar bėgu, krutu, griūvu, keliuosi. 
Priklausau įvairioms draugijoms: PLIAS ir ALIAS, LPDA, ALT ir BALF, 
TMD, LŠST IR LB-nei. Deduosi prie LE-jos, jaunimo ir senimo 
sambūrių palaikymo, spaudos ir literatūros platinimo, palaikau ryšius 
su studentų korporacijomis, dedu pastangas, kad mūsų mokyklinis 
jaunimas kuo mažiausiai nutautėtų, pavyzdingai mokytųsi, būtų dori 
lietuviai — žmonės, tvertų savo lietuviškas šeimas, laikytųsi senų 
mūsų tradicijų, rūpintųsi Lietuvos išlaisvinimu.“ O-to-to! — 

profesorius dažnai atpindavo savo kalbėjimą, — iš to draugijų 
sąrašėlio, kaip regime, pasidarė visas jo gyvenimo emigracijoje 
credo. Tačiau to „O-to-to“ priežodžio prof. Šimoliūnas raštu 
neužrašė — neteko jo rasti archyviniame palikime. 


Pradėsim nuo LPDA, kuri buvo įkurta Čikagoje 1950.11.18 dar be 
prof. Šimoliūno. Tikslas: suburti profesiniais ir tautiniais reikalais 
besirūpinančių aukštųjų mokyklų mokomojo personalo lietuvius, 
dirbusius Lietuvoje, ir naujus Amerikoje. Narių draugija turėjo apie 
100. Šimoliūnas buvo perrinktas į valdybą 1959.X.25, kada pirminin- 
kas buvo Matas Krikščiūnas. Tada garbės nariu buvo išrinktas prof. 
Steponas Kairys. Šimoliūnas ypač rūpinosi, kad LPDA sutelktų lėšų 
šalpos reikalingiems nariams, nes vyresnio amžiaus ligonių vis 
daugėjo. 1961.X.27/28 LPDA suvažiavimui pirmininkas S. Dirmantas 
Jaunimo centre suorganizavo lietuviškų mokslinių knygų ir žemėla- 
pių parodą tokiu vardu: „Mokslinė lituanica“. Ta proga prašė 
Šimoliūno, kad jis paskolintų savo „Statybos“ visus tomus, o taip pat 
ir kitų parodai tinkamų knygų. Aišku, Šimoliūnas pagelbėjo. Kitais 
metais jis buvo išrinktas draugijos garbės nariu. Dar dalyvavo d-jos 
suvažiavime 1964.1X.13, jau paskutiniame savo gyvenimo pusmetyje. 
Užsirašė kai ką ant lapelių, vokų — ką turėjo kišenėje. Tuo pat kartu 
Jaunimo centre vyko VDU ir Vilniaus universiteto alumnų suvažiavi- 
mas, kuriame prof. Šimoliūnas taip pat dalyvavo. Vėliau, 1972 m., 
LPDA išleido didelį veikalą „Lietuvos universitetas 1579-1803-1922''; 
redagavo Pranas Čepėnas. Toje knygoje prof. Šimoliūnas paminėtas 
17 kartų. 

Su Amerikos lietuvių taryba (ALT) Šimoliūnas užmezgė ryšį 1953 
metų ALTo kongrese Čikagoje, sveikindamas PLIAS vardu iš anksto 
pasirašyta prakalba. ALTo Racino skyriuje prof. Šimoliūnas buvo 
vicepirmininkas. 1955.1I.3 jis kartu su Racino lietuvių šv. Kazimiero 
parapijos klebonu kun. dr. V. Andriuška ir trim kitais, aplankė 
Wisconsino gubernatorių W. J. Kohlerj. Gubernatorius Vasario 16 d. 
proga išleido proklamaciją "Lithuanian Day in the State of 
Wisconsin". Apie tai rašė "Milwaukee Sentinel'' 1955.11.6 ir įdėjo 
lietuvių delegacijos fotografiją su gubernatorium, priimančiu 
lietuvaičių dovaną: "The Governor said (...) calling attention to 
Lithuania's goal of independence from Russia.“ Trumpai ir aiškiai, 
šimoliūniškai. Mūsų laikų panašios proklamacijos jau vengia minėti 
Lietuvos valstybės nepriklausomybės atgavimą, tekalba apie "free- 
dom to people“. 1957.111.1 jau kitas Wisconsino gubernatorius — V. 
W. Thomson laišku atsiprašė "dear Professor Simoliunas'' už tai, kad 

laiku neatsiliepė į laišką, ir prijungė vasario 15 d. pasirašytosios 
oroklamacijos kopiją. Šimoliūnas išsaugojo ALTo Racino skyriaus 
„Laikinas veikimo taisykles'', 5 lapus. 

TMD — Tėvynės mylėtojų draugija, nepartinė liberalinės krypties 
vietimo draugija buvo įsteigta 1896 m. JAV-se. Ji išleido daug 
ietuviškų knygų, kurių tarpe ir dr. Vinco Kudirkos Raštus*8. Prof. J. 
Simoliūnas priklausė 121-jai kuopai Racine. 1952 m. TMD seime 
Zlevelande išrinktoje centro valdyboje vienas dviejų iždo globėjų 
buvo J. Šimoliūnas. Pirmininkas — Mykolas Vaidyla Čikagoje, 
"icepirmininkė — Marija Sims Detroite, sekretorius ir knygius 
Martynas Kasparaitis, sekretoriaus padėjėjas Petras Petrušaitis, abu 
Racine. Tad valdyba posėdžiaudavo Racine arba Čikagoje. Šimoliū- 
nas dalyvaudavo visuose posėdžiuose. Jo archyve yra keli jo ranka 
nusirašyti 1953-1956 m. posėdžių protokolai, liečią dr. Vandos 
Daugirdaitės-Sruogienės „Lietuvos istorijos“ išleidimą, Broniaus 
3alučio biografijos platinimą ir kt. Prof. Šimoliūnas buvo paprašytas 
sueiti į kontaktą su LE leidėju Juozu Kapočium klišėms gauti. Jų 
reikėjo V. Sruogienės veikalui iliustruoti. 

Šimoliūno dalyvavimas TMD veikloje buvo naudingas ypač tada, 
kai atsirado nesutarimų tarp M. Vaidylos ir dr. V. Sruogienės. 
Pirmininkas norėjo gauti rankraščius ko greičiausiai, o autorė vis dar 
juos taisė, papildė, kad pati knyga būtų vertingesnė. Knygą 
spausdino „Sandaros“ savaitraščio darbininkai, kuriems vadovavo 
pats Vaidyla. Spausdinimas nusitęsė. 1956.IV.22 valdybos posėdyje 
Čikagoje, Sandaros patalpose, sekretoriavo Šimoliūnas. Dr. Sruogie- 
nės prašomas, jis tarpininkavo, kad Vaidyla užbaigtų jos veikalo jau 
trejus metus nudelstą spausdinimą. Ištrauka iš Šimoliūno laiško 
Sruogienei 1956.V.11 parodo jo taktiką: „Šiuo metu aš nesu TMD 
narys, ir tik retkarčiais galiu patarnauti (. . .) Iš prityrimo žinome, kad 
orie kiekvieno didesnio kolektyvinio darbo visada būna šiokių tokių 
išsišokimų ir pasirodo žiežirbų (. . .), bet protas ir gera žmogaus valia 
neduoda įsiliepsnoti gaisrui, nes darbo gražus ir būtinas tikslas to 
neleidžia (.. .) Todėl norėtųsi, kad greičiau užbaigtumėte leisti visų 
laukiamą knygą — Lietuvos istoriją.“ Toji knyga, 968 puslapių, 
pagaliau buvo išleista Čikagoje 1956 m. 

Nuo 1955.X.23 iki mirties prof. J. Šimoliūnas priklausė LŠST D. L. 
K. Kęstučio kuopai Racine (Priedas nr. 20). Jis buvo tos kuopos 
garbės šaulys, prisidėjo prie Racino šaulių klubo įkūrimo. Sąjungos 
korespondenciniame atstovų suvažiavime 1962.1.13 Šimoliūnas 
išrinktas LŠST garbės nariu su teise dalyvauti centro valdybos 

posėdžiuose sprendžiamuoju balsu. Apdovanotas Šaulių Žvaigždės 
ordinu. Tuo metu centro valdybos pirmininkas buvo J. Giedrikas, 
sekretorius P. Petrušaitis, o kiti nariai gyveno toliau. Giedrikui 
sunkiai susirgus, Šimoliūnas, Petrušaičiai ir dar keli šauliai dažnai 
lankė jį ligoninėje, budėjo naktimis, kai to reikėjo. 

Lietuvių tremtinių bendruomenės (toks tada buvo LB-nės vardas) 
Illinojaus apylinkių pirmasis suvažiavimas įvyko Čikagoje 1951 m. 
sausio 13-15 d. Šimoliūnas, grįžęs iš to suvažiavimo namo į Raciną, 
tuoj pat, sausio 17 d., parašė savo įspūdžius prof. Dirmantui: 
„Suvažiavimas yra neišdyląs faktas. Tai reikšmingas posūkis, drąsus 
žygis pirmyn Amerikos lietuvių gyvenime (...). Susidarė glaudūs 
ryšiai centro su periferijomis. Suvažiavime buvo matyti ryžtingumas 
ir noras dirbti lietuvių ir okupuotos, kančiose paskendusios Lietuvos 
atstatymo labui, einant vienybės keliu. (...) Aš jaučiu, kad 
padalyvavęs tame suvažiavime, pasisėmiau sau naujos stiprybės, 
atgijau, matydamas kaip žmonės, sunkiai dirbdami fabrikuose, dar 
nenustoja jėgų ir noro dirbti kultūrinį darbą". Iš tikrųjų, suvažiavi- 
mai, susirinkimai, posėdžiai Šimoliūnui buvo ne tiek pareiga, kiek 
atgaiva. Profesorius buvo lojalus JAV LB narys. Tą įrodo kasmet jo 
makami solidarumo mokesčiai. Šimoliūno archyve yra Centrinės 
apylinkės nario knygelė nr. 21, išduota 1957 m. ir pasirašyta 
apylinkės valdybos pirmininko Stepono Nasvyčio. Kita knygelė yra 
Čikagos apygardos, Kenoshos apylinkės „Lietuvio knygelė“, išduota 
1962.11.15, pasirašyta apylinkės valdybos pirmininko Jono Mališaus- 
ko. Paskutinis nario mokestis atžymėtas 1963 m. specialiu vieno 
dolerio prilipdomu ženkleliu su dr. J. Basanavičiaus atvaizdu. 

Gyvenimo pabaigoje prof. J. Šimoliūnas įstojo į Amerikos lietuvių 
tautinę sąjungą. Yra išlikęs jo 1961.XII.3 d. pareiškimas — prašymas 
priimti į tos sąjungos Wisconsino skyrių Racine. To skyriaus 
iždininko V. Skirmunto raštai rodo, kad prof. Šimoliūnas nario 
mokestį užsimokėjo už 1963 ir 1964 metus. Dalyvaudavo jis ir 
skyriaus susirinkimuose, kai jie būdavo šaukiami į Petrušaičių namus, 
kur profesorius gyveno. 

Lietuvių enciklopedijai, Juozo Kapočiaus leidžiamai Bostone, 
Šimoliūnas nemažai pasidarbavo, teikdamas medžiagos redaktori- 
ams ir bendradarbiams. Jis rašė apie inžinierių draugijas Lietuvoje, 
apie Rygos ir Suomijos lietuvius, Šventosios uostą, gen. Vladą Nagių- 
Nagevičių, daugiausiai iš asmeniškos patirties. LE bendradarbiai 
prašinėjo iš prof. Šimoliūno informacijų, pvz., prof. A. Rukuiža — 
apie miškininką P. Matulionį, dr. J. Kuodis — apie inž. P. Markūną, 

inž. V. Izbickas — apie Klaipėdos uostą, VDU Statybos fakultetą, 
paprašė ir paties profesoriaus biografinių duomenų.*? 

Prof. Šimoliūno teikiama medžiaga nebuvo kondensuoti encik- 
Ilopediniai straipsniai, o gerokai išplėsti pasakojimai su ekskursijomis 
į istoriją ar į asmeninius pergyvenimus. Redaktoriai turėjo atsirinkti, 
kas jiems buvo reikalinga. Išlikusi korespondencija ir Šimoliūno 
straipsnis „Jūros diena“ pavaizduoja, kaip sunku jam buvo rašyti 
kondensuotai ir atsiliepti nustatytu laiku. LE okeanografijos ir 
jūrininkystės skyriaus redaktorius dr. P. A. Mažeika 1955.VIII.19 
laišku paprašė prof. Šimoliūną parašyti apie Jūros dieną, nenurodęs 
straipsnio apimties. Spalio 4 d. Mažeika primena jam, kad dar 
negavo atsakymo į pirmąjį laišką, o jau reikią ir paties straipsnio. 
Šimoliūnas užsirašė sau ant gautojo laiško: „Iki spalio 15 d. parašyti 
Jūros dieną — straipsnį L. E. — J. Š." 1956 m. sausio 9 d. Mažeika vėl 
rašo: „labai prašau nebenudelsti.'? Pagaliau sausio 25 d. Šimoliūnas 
siunčia smulkiai ranka parašytus 6 lapus „Jūros diena“ su laišku, 
kurio tekstą davėm anksčiau, rašydami apie profesoriaus nuopelnus, 
organizuojant Jūros dienas Lietuvos pajūryje.50 

Turime 11 laiškų, Šimoliūno rašytų LE reikalais 1955-1962 m. 
Daugiausia tai korespondencija su statybos skyriaus redaktorium. 
1956.1l.2 profesorius rašė: „Aš labai džiaugiuos, kad tu, brolau, kaip 
visados šmaikštus esi, ir sugebėjai surasti duomenų apie inžinierių 
organizacijas Lietuvoje. Tremty tai aš rodos turiu rimtų dokumenti- 
nių žinių apie mūsų veiklą Europoje, o taip pat ir čia (. . .) Būk geras, 
tą straipsnį aptvarkęs, kad ir negalutinai, galimai greičiau man 
prisiųsk susipažinti.“ Gavęs prašomą straipsnį, jis patikrino ir kai kuo 
papildė. Prof. Šimoliūnas patikėjo savo turimus Kaune išleistus 
„Statybos'“' keturius tomus, pasiųsdamas juos į Bostoną paštu. Iš tų 
knygų buvo atrinkta iliustracijų ir faktinės medžiagos ne tik statybos 
klausimais, bet ir vietovių aprašymams. Perfotografavo Daumantas 
Čibas, tada gyvenęs Bostone. Naudojosi tąja bibliografine retenybe 
ir tomo redaktorius dr. J. Puzinas. Nors prof. Šimoliūnas neprašė, 
bet leidėjas Kapočius siuntė jam kelis LE tomus nemokamai. 
Šimoliūnas stebėjosi ir rašė: „Kam aš turiu būti dėkingas už LE?“ 

Iš prof. Šimoliūno minėtųjų „jaunimo ir senimo sambūrių“ 
pirmoji vieta tenka Fraternitas Baltiensis korporacijai. Su tąja 
filisterių grupe Šimoliūnas palaikė gerą ryšį per inž. Kostą Burbą 
Čikagoje. Kartą, negalėdamas atvykti į sueigą (1954.XI.20), profesori- 
us savo laiške Burbai apgailestavo, kad turėsiąs praleisti jam taip 
mielą pabaltiečių vienybės sąjūdžio pobūvį. Jis domėjosi tokiu 

sąjūdžiu dar gyvendamas Rygoje. Jau pažengęs oktogenaras 
dalyvavo Frat. Baltiensis 30-ties metų sukakties pobūvyje 1963 m. 
Tada bloknote jis užsirašė jam patikusio vyno vardą: ,„Beaulieu 
Vineyard. Port XXX. Pure Altar Wine. 1896 by volume. Approved for 
sacramental use.“ 

Nemažiau artima prof. Šimoliūnui buvo VDU Technikos fakulte- 
to studentų technikų ir alumnų, vyrų — inžinierių korporacija 
Plieno vyrija. Jau čia Amerikoje 1957.111.10 Plieno vyrai — inžinieriai 
pakvietė profesorių Šimoliūną būti vyru-globėju (taip jie vadina savo 
garbės narius). Tą dieną Šimoliūnas kalbėjo metinėje Plieno šventėje 
Čikagoje, dalyvaujant kitiem dviem vyram-globėjam, profesoriam 
Dirmantui ir Kolupailai. 1960 m. Šimoliūnas sveikino Plieno sueigą 
laišku: „Plienas gyvuoja. Džiugu (...)“. 

1953.VIII.26 Čikagos Jūros budžių — skautų vienetas „Budys'' 
pakvietė prof. Šimoliūną, kaip Lietuvos uostų inžinierių ir Jūros 
dienų organizatorių, savo garbės nariu. Kvietimą pasirašė skautinin- 
kas med. dr. Kęstutis Aglinskas. 1954 m. pavasarį budžiai pasiuntė 
Šimoliūnui prisisegamą ženkliuką su inkaro ornamentu, kaip 
„Simbolį lietuvių kovos už jūrą“. Tą vasarą, liepos 14-15 d., 
profesorius aplankė jūros skautčių-tų stovyklą ,„„Atžalyną“ prie 
Pewaukee ežero. Po to kitas budžių vadovas Čikagoje, skautininkas 
Leonas Knopfmileris, pažįstamas iš Klaipėdos, prašė Šimoliūną 
parašyti straipsnį „„Mūsų vyčio“ specialiam numeriui tema „Jūrų 
skautų pasiruošimas ateities Lietuvai“. Žurnalo komplekte tokio 
straipsnio nerasta, bet įvykį paminėjome kaip pavyzdį, kad prof. 
Šimoliūnas buvo žinomas ir reikalingas jaunimui. 1956 m. Knopf- 
mileris vėl prašė profesorių straipsnio, šį kartą jubiliejiniam „Skautų 
aido" numeriui apie Šventosios uostą, bet ir jo negavo. 1957 m. 
Šimoliūnas raštu sveikino jubiliejinę jūros skautų stovyklą Custer, 
Michigane. 

Prof. J. Šimoliūnas susikaupdavo ir su nostalgija pergyvendavo 
savo amžiaus 75, 80, 85 metų sukaktis. Jos būdavo atžymimos 
visuomenėje. Tada jis vis iš naujo rašydavo savo biografijos 
santraukas ar atsiminimų gabalus. Minėdavo žmones, su kuriais jam 
teko susitikti ar kartu dirbti. Šimoliūnas savo dėmesį kitiems 
pareikšdavo labai pozityviais proginiais raštais: nekrologais, sukakčių 
sveikinimais, paguodos laiškais ligoje. Savo paties 80 metų sukaktį jis 
atžymėjo pieštuku mažame lapelyje taip: 60 metų visuomeninės 
veiklos, 40 metų Lietuvos inžinierių sąjungos įvairiose pareigose 
(1918-1958), 30 metų profesoriaus darbo. Jis dar vis žvelgė ateitin, 

minimame lapelyje jis pats sau surašė būsimas sukaktis: 1968 m. — 
90 metų, 1973 — 95 m., 1978 — 100 metų amžiaus sukaktis. Turbūt tai 
yra optimistinio senėjimo reiškinys. Savo jubiliejiniais 1958 m. 
Šimoliūnas dar užsiprenumeravo A. Vilainio — Šidlausko „Istorinės 
Lietuvos" albumą už 10 dolerių, knygą gavo tik kitais metais. Daug 
užuojautų ar sukakčių sveikinimų profesorius siųsdavo telegramo- 
mis, kaip iš tikrųjų ir derėjo, laikantis anų laikų papročio. Užsiliko jo 
kalėdinių sveikinimų sąrašėlis be datos, kuriame sunumeruota 30 
pavardžių. Tarp jų randame ponią B. Rėklaitienę, kurios vyras inž. V. 
Rėklaitis buvo prof. Šimoliūno bičiulis Kauno jachtklube, o anksčiau 
pažįstamas Suomijoje.*! 

Toliau bandysime pamečiui atkurti lyg ir Jono Šimoliūno 
dienoraščio fragmentus iš jo išsaugotų laiškų nuorašų, gautųjų 
laiškų, visokių užrašų, nebekartojant to, kas jau čia parašyta. Kad ir 
ne visada svarbūs yra tie jo gyvenimo įvykiai, bet reikšmingi, nes 
parodo, su kuo profesorius bendravo, dėl ko rūpinosi ar džiaugėsi, 
kur keliavo. Visa tai sudaro gana būdingą vyresnio amžiaus Lietuvos 
profesoriaus, atsidūrusio emigracijoje, kasdienio gyvenimo mozaiką. 
Tokių asmenų, kaip prof. Šimoliūnas, neberadusių sau tinkamos 
vietos dolerių krašte, mūsų tarpe buvo ir dar tebėra ne vienas. 
Neretai Šimoliūno laiškuose įterpta ir autobiografinių momentų, 
filosofijos apie gyvenimo prasmę, mirtį, tikėjimą. Tokias ištraukas 
cituosime. 

1950 metai. Pirmasis laiškas, Šimoliūno gautas atvykus į Detroitą, 
buvo Petrušaičių, datuotas 1950.11.26. Jiedu, patyrę iš laikraščio apie 
mielojo dėdės atplaukimą į New Yorką, kviečia: „Jai ten nepatiks, 
važiuokite pas mus į Raciną“. Jono Kuodžio laiškas kovo 18 d. iš 
Worcesterio, Mass., kur jis jau gyveno su žmona, dviem mažais 
vaikais ir uošve, buvo kitoks: „„Daugelis jaunų tremtinių Worceste- 
ryjeę sukinėjas be darbo mėnesiais didžiausioj nevilty. Mūsų 
kompanija (Stone 8£ Webster Engineering Corporation — J. G.) irgi 
braška (. . .) Net ir geriausius bei atsakomingiausius savo tarnautojus, 
sulaukusius 65 m. amžiaus, liuosuoja pensijon. Tamstai ir daktarei 
darbo nežinau (...) Kartu siunčiu 20 dolerių orderj.52 Mielas 
profesoriau, rašyk ir toliau." Kovo 30 d. profesoriui rašė Izbickas iš 
Cardiffo Anglijoje. Nors gera tarnyba uosto statybose jam atrodė 
užtikrinta, Izbickas tada jau nebegalvojo pasilikti Anglijoje, nes 
„Kažkaip gyvenimas per daug sustingęs, be to, čia ir prietelių 
lietuvių nėra, visi Jūsų kontinente (...) Prof. Kaminskas užkrovė 
darbo su planavimo komisija.“ Tame laiške dar Vytautas su 

dėkingumu prisimena, kaip profesorius ir daktarė Šimoliūnienė 
gydė ir slaugė jį sergantį Kaune. Gegužės 2-3 naktį Augsburge mirė 
Šimoliūno studentavimo laikų draugas inž. P. Litas. Gavęs informaci- 
jų iš našlės Kotrynos Litienės kiek vėliau, lapkričio mėnesį, 
profesorius parašė nekrologą, kurio santrauką išspausdino Brookly- 
no „Vienybė“ 1950 m. gruodžio 22 d. 

Gegužės 28 d. prof. Šimoliūnas dalyvavo Amerikos lietuvių 
ekonominėje konferencijoje Čikagoje. Liepos 7 d. jis parašė laišką 
poniai Baillet į Kempteną sklandžia vokiečių kalba. Jinai buvo 
mokiusi Šimoliūną anglų kalbos, tai ir tame laiške įterptas jo 
komplimentas angliškai "our nicest teacher". Papasakojo jai apie 
savo ir brolienės nuotykius kelionėje ir gyvenimo pradžią Ameri- 
koje. Daugiau korespondencijos su ta kempteniete, atrodo, 
nebebuvo. Tą pačią dieną prof. Kolupaila laišku informavo kolegą 
Šimoliūną apie savo nesėkmingas pastangas suorganizuoti PLIAS 
centro valdybą Toronte, Clevelande ar New Yorke. Niekas neapsii- 
ma, o ir čikagiečiai kratosi tokių pareigų. Kolupaila nepatarė 
Šimoliūnui, tebeeinančiam PLIAS pirmininko pareigas, kviesti 
visuotinį suvažiavimą Čikagoje, nes „visi paskendę darbuose, kiti ir 
noro neturi dirbti be atlyginimo, o mokesčių ir taip per daug!" 
Toliau Kolupaila samprotauja apie čia pat gręsiantį karą ir kviečia 
Šimoliūną apsilankyti pas juos South Bende. Rugpjūčio mėnesį 
Šimoliūnas susilaukė ilgo atsakymo į savo laišką poniai Annai Strobel 
Kemptene, kurios namuose jam teko gyventi beveik trejus metus. 
Ponia, ką tik palaidojusi savo vyrą, pastebėjo, kad lietuviai geriau 
šeimos. Jinai aplanko ir profesoriaus brolio Juozo kapą. Strobelių 
šeima atsimena profesorių su nuoširdžia pagarba, kaip nepalygina- 
mą asmenybę. Naujo karo grėsmė ataidi iš Europos tos moters 
susirūpinime: „Was wird der Russe machen und was wird aus uns 
werden, wir haben Angst, denn der Zeitpunkt eines Krieges rueckt 
immer naeher.“ Rugsėjo 3 d. Šimoliūnas parašė poniai Carlai Zeller į 
Kempteną, ir jai įdomiai atpasakojo savo kelionę Amerikon. Dėkojo 
už gautąsias religines relikvijas kelionei, guodėsi, kad Dievas 
pagaliau grąžinsiąs juos laimingai Lietuvon. Su dėkingumu prisiminė 
abiejų seserų, Annos ir Carlos, parodytą draugiškumą jam ir jo 
brolio Juozo šeimai Kemptene. Profesorius samprotavo, kad rusai 
grąsiną karu Europoje, o trečiasis pasaulinis karas jau prasidėjęs 
Korėjoje ir „galingasis Dėdė Samas“ pagelbėsiąs ir Vokietijai 
apsiginti. Gyrė švarų ir jaukų Racino miestą. Prisipažino esąs per 

senas dirbti Amerikos tempu, tad „vorlaeufig studiere ich englische 
Sprache, wohne bei Verwandten, bin beschaeftigt mit Hausfuerung- 
sarbeiten, habe Hoffnung auf bessere Zeiten. Ich binn immer 
Optimist!“ Susirašinėjimas su ponia Zeller nusitęsė dar visą 
dešimtmetį, bet tik po vieną laišką per metus. 

Lapkričio mėnesį prof. Šimoliūnas parašė laišką med. dr. prof. 
Povilui Stančiui, ką tik atvykusiam iš Europos į Rocheterį, New York. 
Pranešė jam apie savo brolio mirtį Kemptene. Susirūpino: „Visi mes 
iki Amerikos daug vargome, kentėjome, nustojome“, o dabar 
Europoje būti jau esą „neramu ir net pavojinga“. Gruodžio 20 d. 
atsiliepė architektas Tadas Vizgirda jau iš Bostono. Kvietė profesorių 
bendradarbiauti jo pradėtame redaguoti „Draugo“ mėnesiniame 
priede, pateikė keturius konkrečius klausimus apie pirmuosius 
įspūdžius Amerikoje (interviu formoje) ir prašė pasakyti savo 
nuomonę dėl to pradėto eksperimento su tuo Čikagos dienraščiu.53 
Be to, Vizgirda informuoja PLIAS pirmininką: „Bostono skyriaus 
susirinkime nutarėm, kad Jūs turite būtinai būti vasario mėnesį New 
Yorke inžinierių kongrese.“ Profesoriui galėjo būti įdomi, tačiau ir 
nemaloni Vizgirdos žinia apie jo buvusį asistentą Muenchene, iš 
Kauno pažįstamą architektą Joną Puišą: „(...) atvykęs į Ameriką, 
berods, galutinai nutraukė ryšius su lietuviška visuomene ir arba 
suamerikonėjo, arba priklauso lenkų bendruomenei, kaip tai buvo 
Muenchene, kur, šalia lietuvių komiteto, jis dar buvo ir lenkų 
komiteto narys“.5*4 Tą pačią dieną Šimoliūnas rašė šventinius 
linkėjimus, be kitų, ir Gimbutams į Bostoną su tokia pabaiga: 
„Tikėkime tvirtai, kad Nauji 1951 Metai, ateiną su visuotinu pasaulio 
||! karu, neš geros valios žmonėms pergalę; tik būkime visame kame 
kieti, vieningi!" Tuos linkėjimus kartu su juo pasirašė ir daktarė 
Sofija Šimoliūnienė. 

1951 metai. Sausio 7 d. prof. Šimoliūnui parašė laišką kun. 
Vaclovas Šarka iš Bremeno Grohno praeinamosios stovyklos, su 
dėkingumu prisimindamas „profesoriaus gražią turiningą paskaitą" 
roje stovykloje prieš vienerius metus. Kovo mėnesį atsilankęs New 
Yorke, balandžio 4 d. Šimoliūnas rašė Gimbutui, dėkojo už 
nuotraukas, suminėjo matytuosius pastatus Manhattame ir mintimis 
zrįžo Lietuvon: „Aš, sugretindamas mūsų tautos jėgas — inteligenti- 
škąsias 19-jo amžiaus gale ir užbaigus pirmąjį pusšimtį šio amžiaus, 
randu mūsų milžinišką pažangą ir esu tikras dabar, kad Lietuva vėl 
bus nepriklausoma, kaip savo jaunystėje tikėjau? Velykiniame laiške 
profesorius rašė į Bostoną: ,,„Aš dažnai prisimenu jus ir bažnyčioje, 

prašau Dievo palaimos visai jūsų gražiai, jautriai lietuviškai šeimai. 
Tavo tėvelis — amžiną atilsį! — visada buvo ramus, darbštus, visiems 
malonus, geras. Mes su juo vienas kitą iš pasižiūrėjimo suprasda- 
vome, malonu buvo mums dirbti.55 Gali būti, todėl aš ir jus pamilau, 
ir jūs mane, nes susidarė tarp mūsų ilgesni geri santykiai". 

Tą vasarą Šimoliūnas gavo pora nedidelių čekių iš New Yorko 
ALIAS skyriaus. Rugpjūčio 18 d. laišku jis padėkojo iždininkui J. G. 
Sagevičiui, tiksliai suminėdamas čekių datas ir numerius, su tokiu 
asmenišku prierašu: „Abu kartu tokia kolegiška materialinė pagalba 
man suteikė jėgų ir galimybės noriai dirbti toliau, ką galiu. Esu 
sveikas, linksmas ir turiu daug džiaugsmo, kad kolegos New Yorke 
manęs neužmiršta, palaiko." Gruodžio 10 d. profesorius atsakė į 
Carlos Zeller laišką su pasveikinimu „Gruess Gott“, davė gerų 
patarimų sveikatai prižiūrėti, padėkojo už atsiųstą jo brolio 
kapavietės nuotrauką, pasisakė, kad jai siunčiąs kalėdinių dovanėlių 
— kavos, šokolado, dar kažką. 


1951 m. prof. Šimoliūnas pasirašė sau 6 puslapių samprotavimus 
apie pergyventus istorinius įvykius nuo 1945 metų. Susirūpinęs ir 
nusivylęs jis rašė: „Bet visa tai laisvojo pasaulio žmonių daugumos 
vis dar nejaudina. Po II-jo pasaulinio karo kančioms ir mirčiai mestų 
žmonių negirdi, neužjaučia, netiesia jiems pagalbos rankos, nenori 
jų vaduoti. (...) Kur dingo sąžinė tos daugumos?" 

1953 m. rugsėjo 14 d. prof. S. Kolupailai suėjo 60 metų. Tą pačią 
dieną Šimoliūnas parašė jam nuoširdų laišką, atpasakodamas jų 
pažintį nuo seniausių laikų Lietuvoje, su nuostaba rašė: „Kolegos 
energija, apvainikuota didžiais darbais, — kaip Jūs taip visur 
paspėjate, padarote?'' Pats panašaus judrumo ir energijos, Šimoliū- 
nas visada norėjo ir mokėjo įvertinti, pagirti, paskatinti ir kitus 
aktyvistus. 

1953 m. vasario 7 d. prof. Šimoliūnas raštu pasveikino Lietuvių 
studentų sąjungos suvažiavimą New Yorke. Balandžio 13 d. laišką 
jam atsiuntė inž. V. Izbickas jau iš Bostono; jis pirmasis pasveikino 
savo mylimą globėją profesorių artėjančio 75-mečio proga, linkėjo 
„būti pilnam tos jaunystės dvasios, kuri mums jauniems gali būti tik 
sunkiai pasiekiamu pavyzdžiu (...) Žvarbūs likimo vėjai nepajėgė 
aptemdyti brangaus profesoriaus asmenybės, ji tik dar labiau šviečia 
ir žėri. Ir man ypač smagu, kad man teko gyventi ir dirbti nors 
trumpą laiką kartu." Prašo biografinių duomenų, ryškios nuotraukos 
ir „privilegijos“ parašyti „Technikos žodžiui“ apie jį. Šimoliūnas 
Izbicko prašymą patenkino.56 

Gegužės 24 d. prof. Šimoliūnas dalyvavo iškilmingame ALIAS 
Čikagos skyriaus susirinkime Hollywoodo svetainėje. Tą jo 75-mečio 
sukakties minėjimą organizavo inž. Jonas Lenkevičius su draugais. 
Arch. Jonas Mulokas kalbėjo ir ekrane rodė Lietuvos architektūros 
paminklus. Jubiliatas gavo ALIAS garbės nario diplomą (buvo 
išrinktas 1952 m.) ir piniginę dovaną. Už tą renginį profesorius 
padėkojo gegužės 27 d. laišku: „Buvau nepaprastai maloniai 
nuteiktas ir giliai nepamirštamai paveiktas“ (visas padėkos tekstas 
išspausdintas TŽ nr. 8, rugpiūčio mėnesį). Gegužės 30 d. ir Racino 
lietuviai surengė banketą su jais gyvenančiam profesoriui pagerbti. 
Rengėjų komitetą sudarė P. M. Tamulėnas įr., M. Kasparaitis, V. 
Kažemėkaitis, S. Budrys, J. Mataitis ir V. Žilėnas. Vakarienė įvyko 
Danish Brotherhood Hall patalpose. Vokalinę programą atliko 
vietinės dainininkės S. Petrušaitienė, I. Tamulėnienė, O. Statkevičie- 
nė ir B. Mataitienė. Svečiai iš Čikagos prof. S. Dirmantas ir 
Gediminas Vasiliauskas (savo tėvo prof. Kazio Vasiliausko vardu) 
pasakė prakalbas. Dalyviai sudėjo jubiliatui dovanų 200 dolerių. J. 
Šimoliūno padėka rengėjams ir svečiams buvo išspausdinta ,„Naujie- 
nų" 1953.VII.13 laidoje. Du vietiniai angliški Racino laikraščiai 
informavo apie prof. Šimoliūną ir įvykusį banketą. Visa tai parodo, 
kad toje nedidelėje lietuvių kolonijoje, kur nebuvo nei inžinierių, 
nei profesorių sąjungos skyrių, o daugiausia tik nauji pažįstami, prof. 
Šimoliūnas per trumpą laiką įsigijo plačios visuomenės respektą ir 
šiltą palankumą. Nebuvo tuo laiku čia nė Šaulių organizacijos — jų 
klubas įsikūrė tik po dvejų metų. Prasmingą sveikinimą į tas iškilmes 
atsiuntė Jonas ir Marija Sims — Šimoliūnai iš Detroito: „Mes jį 
pažinome, nelaimių sūkuriams ištikus, kaip giminę. Mes jį pamė- 
gome ir pamilome už jo taurią, didžiai kultūringą sielą ir 
neapmatuojamai platų, pilną gyvybingumo akiratį''. Matyt, panašiai 
jautė ir Racine gyvenę tėvynainiai. Iš Argentinos Vladas Šimoliūnas 
rašė Petrušaičiui, kad jo laišką perskaitytų būsimajame sukakties 
pobūvyje. Vladas parašė dėdės biografiją, paminėjo jo nuopelnus 
valstybei ir tautai. Priminė, kad profesorius šelpdavo studentus 
Kaune, priimdamas juos pagyventi savo namuose. Dirbdavęs ir 
naktimis, kai rašė knygas. Kodėl liko nevedęs? — tam neturiu laiko, 
— atsakydavęs. O šiaip jau visur suspėdavęs. Prof. Šimoliūno archyve 
rasta 16 laiškų, gautų 75-mečio sukakčiai. Gyd. Antanas Garmus 
orisimena bendradarbiavimą Lietuvos Raudonojo Kryžiaus valdy- 
poje: „Pirmiausiai sveikinu Tamstą, kaipo dorą žmogų, humanistą, 
kaipo garbingą lietuvį — profesorių.'' Dar sveikino prof. J. Čiurlys, 

gen. V. Mieželis, dail. A. Varnas, o prof. S. Kairio laiškas bus ištisai 
cituotas šios knygos pabaigoje. ,,„Draugas'' išspausdino P. Petrušaičio 
pokalbį su jubiliatu prof. dr. inž. Jonu Šimoliūnu. Aptarę praeitį ir 
dabartį, žvelgia į ateitį. Šimoliūnas pareiškė: „Sveikas ir energijos 
turiu, galėčiau dirbti savo specialybėje. Deja, mano amžiuje tai tik 
svajonė."' Įvairūs sveikinimai ir sukakčių minėjimai šiuo atveju yra 
tikrai reikšmingi, nes jie tarnauja Šimoliūno biografijai, atskleisdami 
vis daugiau jo minčių ir paryškindami jo santykius su kitais 
žmonėmis. Tad ir tęsiame, laikydamiesi kalendorinių datų. 

Rugpjūčio 25 d. prof. Šimoliūnas rašė bibliografui Aleksandrui 
Ružancovui, „šviesos draugui, knygų mylėtojui'', sveikindamas jį 60- 
mečio proga PLIAS vardu. Tą pačią dieną rašė jis ir Juozui Sagevičiui- 
Sagiui, pažįstamam New Yorke, sulaukusiam 70 metų amžiaus. Po 
penkių mėnesių Sagevičius mirė. Gruodžio 20 d. profesorius rašė 
poniai Zeller į Kempteną; skundėsi sergąs sunkiu gripu nuo 
lapkričio mėnesio. Toji vokietė buvo padejavusi savo praėjusios 
vasaros laiške dėl šio ir to, tai prof. Šimoliūnas atsakė trumpai drūtai: 
„Mūsų kančios ir rūpesčiai yra skaudesni už jūsiškius“', aiškino jai 
apie Lietuvoje jau 14 metų vykdomą genocidą. Paminėjo ir to laiko 
aktualiją Amerikoje — Kersteno rezoliuciją Kongrese. Laišką 
pasirašė kartu su daktare Sofija. Kalėdiniame laiške kita vokietė, 
ponia Strobel, linkėjo iš Kempteno to paties, kas tada ruseno 
daugelio pabėgėlių ar emigrantų širdyse: „Wir wuenschen Herrn 
Professor im Neujahr Gottes Segen, Gesundheit und endliche 
Rueckkehr in die liebe Heimat!'" 

1954 metai. Balandžio 10 d. Brooklyne buvo pagerbtas Lietuvos 
nepriklausomybės akto signataras Steponas Kairys, buvo paminėta jo 
75 metų sukaktis. Prof. Šimoliūnas iš anksto pasiuntė savo laišką 
rengėjų komitetui. Gegužės 4 d. prof. Kairys jam dėkojo ne 
kurtuaziškai, o turiningai: „Mielas Kolega ir Pirmininke, Minėjimo 
rengimo Komitetas tik vakar yra man persiuntęs PLIAS Kolegų su 
Tamsta, mielas Profesoriau, priešaky neužtarnautai iškeltą manęs ir 
mano veiklos vertinimą ir kartu nuoširdžiai šiltus man linkėjimus, 
kuriuos Tamsta, mielas Kolega, ryžais bene savo net ranka surašyti. 
Mūsų darnioj, Tėvynės reikalui visuomet gyvoj, kūrybiškoj, pasišvęsti 
mokančioj inžinierių ir architektų šeimoj visuomet jaučiuos 
ypatingai savas, susijęs su ja ne tik profesiniais, bet ir visuomeniniais 
reikalais. Kad ir gyvenimo sąlygų dabar kiek izoliuotas, su 
nepaprastu artimumu jaučiu mus jungiantį ryšį ir šiąja, Jūsų, mieli 
Kolegos, sveikinimo proga. Nieko taip nenorėčiau, kaip kad ir 

Tamsta, mielas Kolega, kad susilauktume grįžimo Tėvynėn dienos ir 
ten vienu noru surikiuotame mūsų Inžinierių ir Architektų būry dar 
pajėgiamai prišidėtume prie laisvos, demokratiškai susitvarkiusios, 
visuomet priekin veržlios Lietuvos atkūrimo (...). J. Kaminskas." 


Balandžio 12 d. prof. Šimoliūnas ilgu laišku guodė mirusio ALIAS 
pirmininko inž. Aleksandro Mačiūno šeimą New Yorke. Užbaigė 
originaliai: „Bet Tamstos, mūsų Ponia, prašome paimti save į kietas 
rankas ir būti likusios šeimos vadove, pakeičiant a. a. velionį (. . .) 
Kas su Dievu gyvena, tam lengviau gyvenasi!" Po ALIAS suvažiavimo 
Bostone gegužės 29-31 d. prof. Šimoliūnas dar tris savaites paviešėjo 
pas Izbickus Bostono priemiestyje West Roxbury. Šeimininkų 
lydimas ir vežiojamas, jis aplankė prof. Vaclovą Biržišką, tada LE vyr. 
redaktorių, ir prof. Igną Končių, susipažino su Bostono apylinkėmis. 
Birželio 24 d. Šimoliūnas jau rašė iš namų J. Gimbutui, prisiminda- 
mas viešnagę Bostone: „Kolega mane su kitais kolegomis išvedžiojai 
po mokslo įstaigas, po triatramį pastatą naujoviškai auditorijai (... 
Vieną ištisą dieną su tavo šeima — ponia, mama ir mergytėmis 
važinėjome po miestą ir žiūrėjome Cineramą, apvažiuojant Italiją su 
Venecija, Ispaniją su bulių rungtynėmis, Šotlandiją (. . .), Egiptą su 
žavėtinu operos Aidos baletu ir visą Ameriką su jos miestais ir 
zamta. Tai puiku! Visus jus bučiuoju (...) Mamai dėkoju dar ir už 
receptą midui. Mėginsiu padaryti ir apie 1958 m. gegužės 21 d. (jei 
to laiko sulauksime čia) pamėginsim, kaip atrodo. Visą laiką Bostone 
buvo nekaršta ir nešalta. Mano ten praleistas 3-jų savaičių laikas 
oraėjo kaip pasakoje (...) Džiaugiuos, kad ir prof. Vaclovui Bir- 
žiškai teko atsigauti jūsų tarpe. Jis mėgsta pabendrauti, pašposauti, 
pulkutę sulošti. Retkarčiais atsikvėpti, užsimiršti nuo kasdienio 
Jarbo tai yra gerai ir sveika.“ 

Liepos 14-15 d. prof. Šimoliūnas dalyvavo Tėvynės mylėtojų 
draugijos centro valdybos posėdyje Prano Basčio vasarvietėje prie 
"ewaukee ežero ir aplankė ten stovyklavusius lietuvius jūros skautus 
'r skautes. Liepos 21 d. Šimoliūnas rašė Biržiškai į Bostoną, gyrė jo 
Zarbą LE redakcijoje, gėrėjosi matytais Končiaus „dievdirbystės“' 
Zrožiniais, kuriuose „reiškiasi tiek daug ištvermės, tikėjimo, liūdesio, 
skausmo ir vilties.“ Džiaugėsi savo buvusių studentų, „dabar 
dirbančių garsiose techniškose firmose“, pasisakymais, kad jų 
profesūra Lietuvoje parodžiusi jiem daug nuoširdumo ir davusi daug 
reikalingų žinių. Senasis inžinierius baigia savo laišką už save 
ešeriais metais jaunesniam kultūros istorikui aptimistiškai: ,„Nenus- 
tokite vilties (. . .) Ištižimas, ūpo nustojimas greit žmogų pribaigia, 

tad laikykimės!“ Prof. Vaclovas Biržiška mirė po pusantrų metų, 
išgyvenęs 71-nerius metus. Tą pačią liepos 21 d. Šimoliūnas parašė ir 
Ignui Končiui: ,„Mielasai Kolega! Vis atsimenu ir atsiminsiu, kaip Jūs, 
brangus kolega, mane su inž. Vyt. Izbicku priėmėte pas save vieną 
vakarą, kada mes atvykome Jus aplankyti ir pasigėrėti Jūsų 
meistriškai užfiksuotu mūsų tautos menu — smūtkeliuose, koplytė- 
lėse, kryžiuose, kur atsispindi lietuvių dvasia su jų liūdesiais, 
skausmais ir giliais tikėjimo ir vilties jausmais, šaukiantis į dangų 
Dievo pagalbos padėti apsiginti nuo kaimynų — tironų — žmogėdrų 
ir viso pikto. Pradžioj pas Jus ilgokai šnekėjomės, paskui su 
įdomiomis ceremonijomis Jūsų prigimtu humoru pavaišinote mus 
stipriu „trejų-devynerių“ Palangos gėrimu — sveikatos eleksyru ir, 
juokaujant, užbaigėte savo gamybos kvapnaus aromato gintaro 
spalvos likeriu, padarytu iš gyvų produktų: japoniškų krūminių 
obelaičių (augančių Bostono Botanikos sode), apvalytus obuoliukus 
užpilant spiritu ir palaikant saulėje 9 dienas, paskui užpilant smulkiu 
cukrum ir vėl 9 dienas saulėje laikant, po to pridedant medaus ir vėl 
saulėje pašildant 9 dienas, o galop galima atskiesti vandeniu, ir 
puikusis likeris paruoštas. Ar neklaidingai mano suprastas receptas? 
((..) Po malonių vaišių vis tik Jūs, profesoriau, sutikote mums 
parodyti ir paaiškinti savo meninio darbo raižinius iš kruopščiai 
parenkamos medžiagos.“ Toliau laiško autorius samprotauja, kad 
Končiaus „,gryniausios dvasios“ kūriniai liūdiją jo šeimos ir jo 
asmeniškas kančias, patirtas ,„žiauriems bolševikams patį įkišant 
kalėjiman, žmoną išvežant Sibiran.'' Po savaitės prof. Šimoliūnas rašė 
dar vienam bodtoniečiui inž. Eugenijui Manomaičiui, dėkojo jam už 
pagerbimą Bostono ALIAS susirinkime, sveikinimo adresą, vaišingu- 
mą. Inž. Vyt. Izbicką draugiškai vadino savo „sponseriu“ ir džiaugėsi 
suteiktomis atostogomis. 1954 m. Kalėdų metu profesorius gavo tur 
būt paskutinį ponios Strobel laišką iš Kempteno. Ji dėkoja už gautąją 
šventinę kortelę ir pasidalina savosios šeimos skausmu: jos dukters 
sužadėtinis mirė tris savaites prieš vestuves. . . Šimoliūnas sužadėti- 
niams buvo pasiuntęs savo sveikinimus. 

1955 metai. Kovo 19 d. prof. Šimoliūnas dalyvavo dail. Adomo 
Varno 75-mečio vakare — akademijoje ir parodoje, surengtoje 
Čikagos Marijos aukštesniosios mokyklos patalpose. Rengėjų 
komiteto pirmininkas arch. J. Mulokas pakvietė profesorių į garbės 
komitetą. Lapkričio 26 d. Šimoliūnas rašė prof. Mykolui Biržiškai 
užuojautos laišką, rugsėjo mėnesį staigiai mirus jo žmonai Bronei 
Los Angelėje. Laiškas originalus, šimoliūniškas. Ištrauka iš to laiško 

pabaigos: „Mums mirusius reikia pagarbiai — pamaldžiai minėti, 
sekti jų gerus pavyzdžius, bet patiems, sukandus dantis stiprintis, 
stengtis viską nugalėti ir kietai dirbti toliau, kas gali. Aš pats keletą 
kartų ėmiaus plunksnos Tamstai rašyti, bet ji man iš rankos 
išslysdavo. Dabar gi pats jau apsivaldžiau, kietai sėdau ir rašau, 
drįsdamas su Tamsta dalintis Tamstos skausmu, kartu ramintis ir 
prašyti gerojo kolegos toliau dirbti, žadinti kitus, kad bendromis 
jėgomis prikeltumėm mūsų mylimą Lietuvą laisvam jos gyvenimui. 
Nepamiršk, mylimasis, kad Tavo gaivus žodis ir toliau tautai būtinas 
ir amžiais liks jai šviesiu kelrodžiu. Jūsų šviesios asmenybės gerbėjas: 
prof. J. Šimoliūnas.“ Mykolas Biržiška buvo ketveriais metais 
jaunesnis už Šimoliūną ir gyveno dar septynerius metus. 

1956 metai. „Technikos žodis“ paskelbė du Šimoliūno straipsni- 
us: vieną apie prof. Kolupailos 40 metų mokslinio darbo vaisius ir 
kitą apie prof. J. Čiurlį. TŽ nr. 6 skaitytojus pasiekė 1957 m. 
pradžioje. Gegužės mėn. prof. A. Rukuiža pradžiugino Šimoliūną, 
pagaliau kažkur gavęs jo „Šventosios uosto" knygą ir jam atsiųsiąs, 
kai inž. K. Sčesnulevičius bus pasigaminęs to veikalo kopiją. Birželio 
2 d. profesorius parašė vokišką laišką į Kempteną kapinių sargienei 
Bertai Hertrich kuri buvo apsiėmusi prižiūrėti jo brolio kapą. Laišką 
pasirašė dr. S. Šimoliūnienė ir pridėjo užmokestį, po 12.50 dolerių 
kasmet iki 1960 metų. Spalio 17 d. p. V. Nagevičienė prašė Šimoliūną 
rašinio apie jos vyrą gen. V. Nagių-Nagevičių jos sumanytai knygai 
— monografijai. Knygoje prof. Šimoliūno straipsnio nėra. Rudenį, 
po ALIAS suvažiavimo Philadelphijoje, Šimoliūnas vėl viešėjo 
Bostone pas Izbickus ir lankė pažįstamus. Spalio 29 d. inž. A. Jurskis 
rašė profesoriui apie ,„vakanciją Library of Congress, kuri bene 
zeriausiai tiktų Tamstai''. Vargu, ar Šimoliūnas domėjosi tokiu darbu. 

1957 metai. Sausio 6 d. ALIAS New Yorko skyriaus pirmininkas 
arch. V. Švipas laišku paprašė prof. Šimoliūno pasveikinimo New 
Yorke gyvenančiam prof. J. Čiurliui. Jo 75-rių metų sukakties 
pobūvis buvo numatytas vasario 10 d. Kažkodėl šįkart Šimoliūnui 
nebuvo lengva rašyti, nes tik vasario 8 d. jis pasiuntė prašytąjį laišką 
"Special delivery". Kaip paprastai, Šimoliūnas nepagailėjo plunksnos 
jubiliato nuopelnų istorijai priminti. Po kelių dienų jis patyrė apie 
savo bičiulio Čiurlio dalinį paralyžių, jį ištikusį vasario 3 d. 
Šimoliūnas jaudinosi, parašė ligoniui ilgą paguodos laišką su 
patarimais, kaip gydyti aukštą kraujo spaudimą, apie karštos garų 
pirties naudą, pasemtą savosios patirties. Gegužės mėnesį, mirus 
ministrui Povilui Žadeikiui Washingtone, Šimoliūnas telegrafavo 

savo užuojautą: ,„Velionies išmintis, tolerancija ir taikingumas liks 
gyviesiems kaip geras kelrodis." Birželio 29-30 d. profesorius 
dalyvavo JAV ir Kanados Lietuvių jaunimo kongrese Čikagoje. 
Liepos 20 d., Brooklyne mirus inž. Baliui Sližiui, buv. Klaipėdos 
uosto direkcijos pirmininkui 1934-1939 m., kartu su Šimoliūnu 
studijavusiam Rygoje, profesorius parašė išsamų užuojautos laišką 
našlei, guosdamas ją neišvengiamu likimu: „A. a. Jis per daug buvo 
jautrus kitų bėdoms [...] ir Dievas jį pas save atsiėmė." Lapkričio 
mėnesį Lietuvoje mirė buvęs kaimynas, dekanas prof. Kazys 
Vasiliauskas, tai Šimoliūnas laiškais užjautė velionies sūnų ir dukrą 
Amerikoje ir vieša užuojauta „Drauge“', kartu su kitais Šimoliūnais. 
Tie metai buvo ypatingai gausūs mirtimis. Profesoriaus užuojautų 
laiškai visada būdavo individualizuoti, o ne šabloniškos tam reikalui 
spaudinamos kortelės. Buvo ir malonesnių pareigų: Šimoliūnas 
pasveikino prof. Mykolą Biržišką, sulaukusį 75 metų, Jūros skautų 
stovyklą, Neo-Lithuania korporaciją ir Lietuvių studentų sąjungos 
suvažiavimą New Yorke. 

1958 metai. Vasario 1 d. prof. J. Šimoliūnas linksminosi 
tradiciniame lietuvių inžinierių baliuje Čikagos Congress viešbutyje 
kartu su 500 svečių. Gegužės 14 d. rašė užuojautą arch. Jurgiui 
Okuniui į New Yorką, jo tėvui inž. Tomui Okuniui mirus. Gegužės 
21 d. atšventė savo 80 metų sukaktį, dėja, be bostoniečių svečių, tik 
Racino lietuvių tarpe. Ši jo sukaktis jau buvo rami. Ir sveikinimų 
rasta tik trys: A. Rukuižos, J. Čiurlio ir Šimoliūno vienmečio inž. 
Broniaus Prapuolenio, gyvenančio Orland Parke (prie Čikagos) 
senelių globos namuose. Kolega Prapuolenis priekaištavo Šimoliū- 
nui, kad negavo atsakymų į laiškus, atsiuntė jam iškarpą iš Kauno 
„bolševikinio laikraščio“ apie ,„„Mūs draugo a.a. Kazyčio (K. 
Vasiliausko — J. G.) paaukštinimą dar prieš jo mirtį" Spalio 17 d. 
laišku Prapuolenis kvietė bičiulį aplankyti jį, „kol dar gražus oras: 
nuo Čikagos iki mūs Villos prisieina tik pusę valandos važiuoti.“ 
Siūlė pasinaudoti inž. Jasiukaičiu ir jo automobiliu. Prof. Šimoliūnas 
sveikino dr. Petrą Meškauską kažkuria proga eiliuotu laiškeliu 
ramiai, stoiškai: 

„Jaunystė mūs prabėgo taip greitai, 

Ir, šmukšt, senatvė užklupo nelauktai. 
Bet dėl viso to labai dar neliūdėkime, 
Ką dar turime, džiaukimės ir mylėkime. 


Esu laimingas ir džiaugiuos, kad vis dar turiu mylimą draugą. 
Bučiuoju Jus, Jonas Š.'' 


146 


Liepos 21-25 d. prof. Šimoliūnas dalyvavo Susivienijimo lietuvių 
Amerikoje seime ir bankete Čikagoje, Sherman viešbutyje. Rugp- 
jūčio 10 d. Šimoliūnas rašė Gimbutui, kad jis sužinojęs, jog esąs 
atgaivintas ryšys su inž. Justinu Mikucku. Profesorius prašė 
pasistengti gauti per Mikucką, tada jau Politechnikos instituto 
docentą Kaune, Šimoliūno veikalą ,,Klaipėdos uostas, etc.'', išspaus- 
dintą „Technikoje“ 1940 m. Gauti nepavyko, nes Mikuckas neatsakė 
į laiškus, tik atsiuntė savo parašytą knygą „Statybos pagrindai“, 
išleistą Vilniuje 1957 m. Iš esmės tai buvo trumpas Šimoliūno 
„Statybos“ tomų pakaitalas — vadovėlis. Autorius Mikuckas 
paminėjo Šimoliūno „Statybą“ bibliografikoje, bet nepaminėjo jo 
pavardės pratarmėje, neįtraukė nė į vardų rodyklę. O profesorius 
buvo tasai, kuris įjungė Mikucką į universiteto personalą.37 Lapkričio 
9 d. visuotiname ALIAS Čikagos skyriaus susirinkime Šimoliūnas 
buvo pagerbtas 80-mečio proga, taigi jau pusmetį po įvykio. 
Pirmininkas Stasys Jokūbauskas įteikė jubiliatui tautiniais motyvais 
papuoštą albumą su dalyvių parašais. Lapkričio 23 d. prof. 
Šimoliūnas vėl nuvyko į Čikagą, dalyvavo atminimo mišiose už Praną 
Urbaną ir Šv. Kazimiero kapinėse antkapinio paminklo šventinime. 
Velionis buvo Šimoliūno bendradarbis, atstatant Lietuvą po | 
pasaulinio karo, daugiausia naujų kelių statyboje. Prisiminimą 
organizavo inž. A. Didžiulio šeima, nes P. Urbanas buvo dantų gyd. 
Stasės Didžiulienės tėvas. Susirgęs prof. Ignas Končius gruodžio 4 d. 
rašė Šimoliūnui iš Middlebury, Conn., kur jis gyveno su sūnaus 
Liūdo šeima: ,,„Ačiuoju už tokius jaudinančius dėl mano ligos 
žodžius (...) Dažnai mintimis aplankau Tamstą, ir vis galvoje 
turėdamas Tamstos praeities patyrimą, mūsų gimtojo krašto pažini- 
mą, meilėje nudirbtus darbus“! Gruodžio 13 d. oktagenarą 
Šimoliūną pagerbė draugų ir gerbėjų būrelis Racine, Igno Paukštelio 
namuose. Jie sudėjo 90 dolerių dovanų. Profesorius užsirašė visų 
dalyvių pavardes ir vėliau jiems padėkojo. Metams baigiantis, 
Šimoliūnui rašė inž. K. Kraujalis iš Stockholmo, dėkodamas už jam 
atsiųstą lietuvišką inžinerinę literatūrą. Be to, profesorius dar 
telegrama sveikino prof. S. Kairį, sulaukusį 80 metų, „kaipo laisvės 
kovotoją ir mylimą kolegą su didele pagarba.“ 


1959 metai. Kovo mėnesį Šimoliūnas gavo savo jaunystės draugo 
inž. Antano Breimerio kvietimą aplankyti jį kaž kur New Jersey. 
Atsakymą parašė tik po dviejų mėnesių, bet tą patį kovo mėnesį ilgu 
laišku apdovanojo jubiliatą, Lietuvos ministrą Londone Bronių 
Balutj: „Žemai lenkiu savo žilą galvą..." — ir atpasakojo Balučio 

nuopelnus Amerikoje ir Lietuvoje, nukildamas į senąją istoriją. 
Ministras tuoj pat jam padėkojo už komplimentus gana išsamiu 
laišku, pasinaudodamas mažojo formato oficialiu Lithuanian Lega- 
tion blanku; veteranas diplomatas priskyrė save ir Šimoliūną 
„senajai gvardijai'', bylodamas tokiu jausmu: „Gaila tik, kad dabar, 
kai jau išmokome geriau ir sumaniau dirbti ir praeity nenoromis 
darytų paklaidų vengti, (...) senatvė užmauna mums apinasrį ir 
pažaboja svajones apie didelių darbų atlikimą (...) Tenka pasiten- 
kinti, kad nors „vieną kitą vagą tautinėje dirvoje išvarėme“"'. Ir štai 
dėlto ir pikta, kad taip mažu reik pasitenkinti!“ 

Balandžio mėnesį dėdę Joną aplankė giminaitė ir krikšto dukra 
Jadvyga Minkūnienė su sūnum Rimvydu iš Clevelando. Netrukus 
Šimoliūnas kvietė tą jauną inžinierių Minkūną parodyti savo susuktą 
Arktikos vaizdų filmą Lietuvių profesorių draugijos suvažiavime 
spalio mėnesį. Rimvydas atvažiavo ir filmą pademonstravo. Birželio 
mėn. Šimoliūną kvietė M. Ivanauskas atvažiuoti Čikagon ir įkalbėti į 
juostelę savų atsiminimų. Ištraukos būsiančios naudojamos lietuviš- 
kose radijo valandėlėse, o juostos saugomos Lietuvių archyve. Kaip 
žinia, profesorius jau buvo įkalbėjęs vieną juostelę 1956 m. E. 
Jasiūnui ir daugiau į juosteles neberekordavo. Rugsėjo mėnesį prof. 
Šimoliūnui teko pergyventi savo brangaus draugo Jurgio Čiurlio 
mirtį (mirė rugsėjo 14 d.). Nevažiavo laidoti į tolimąjį New Yorką, tik 
parašė ilgoką užuojautos telegramą likusiai šeimai savo ir PLIAS 
valdybos vardu. Tos telegramos du juodraštiniai variantai išliko jo 
archyve. 

1960 metai. Sausio 1 d. Adomui Varnui sukako 80 metų. Prof. 
Šimoliūnas ir dr. S. Šimoliūnienė sveikino jį, kaip „šakotos realios 
kūrybos dailininką, pedagogą ir tautinės įdėjos filosofą — visuome- 
nininką. Jiedu kartu sveikino ir Klaipėdos krašto vaduotoją, New 
Yorko miesto garbės pilietį, Lietuvos generalinį konsulą Joną Budrį 
sausio 16 d. Vasario mėn. Šimoliūnas gavo Bronės Pundzevičienės 
laišką iš Kauno. Šiaip jau profesoriaus archyve reta laiškų iš 
sovietinės Lietuvos. Toji sena pažįstama kreipiasi draugiškai: „Mielas 
Jonai, rašyti laišką senam žmogui labai sunku. Manau, kad ir Tau 
nelengviau (...) Tavo buvo rašyta apie kokias ten medžiagas 
suknelėm ir batukus, bet gal tai buvo tik pajuokauta, o mes 
Kalėdoms laukėm dovanų, kaip niekuomet, ir nesulaukėm. Pernai 
žiemą gavau iš sūnaus labai reikalingus žieminius rūbus (.. .) Kitas 
sūnus taip ir dingo, neatsiliepė visai (. . .) Man labai reikia vaisių." 
Vasario 6 d. prof. Šimoliūnas, įgaliotas PLIAS valdybos, parašė 

sveikinimo raštą buv. VDU rektoriui prof. inž. Julijonui Gravrogkui, 
šitaip jį apibūdindamas: „Tamstai, mylimasis kolega, kaip kilnios 
dvasios ir stiprios valios asmenybei, nepalaužiamos meilės savo 
tautai ir tėvynei didžiam patriotui (...) gyvuoti galimai ilgiau.“ 
Vasario 28 d. Šimoliūnas dalyvavo nepriklausomybės šventėje 
Milwaukėje, apie 30 mylių į šiaurę nuo Racino. Jis išsaugojo to įvykio 
programą. Rengėjai buvo Amerikos lietuvių bendruomenės Milwau- 
kės skyrius, skaitė Gediminas Galva. 


Gegužės mėnesį prof. Šimoliūnas gavo žinią, kad Kemptene mirė 
Frau Hertwich, brolio antkapio tvarkytoja. Jis vėl turėjo pasirūpinti 
savo brolienės vardu gauti kitą tvarkytoją. Mirusiosios duktė 
parekomendavo Fritzą Staedelę, kuris apsodino brolio Juozo kapą 
žieminiais krūmeliais ir sutiko kapą prižiūrėti, žinoma, už gerą 
atlyginimą. Ir tolimesnė vokiška korespondencija bei sąskaitos buvo 
siunčiamos prof. Šimoliūno adresu. Rugsėjo mėnesį Šimoliūnas 
savaip sveikino „drąsųjį Lietuvos žemės ūkio reformatorių", ilgametį 
VLIKo pirmininką prelatą Mykolą Krupavičių 75-mečio sukakties 
proga ir apgailestavo, kad negalėsiąs „rytoj nuvykti į iškilmes dėl 
užsitęsusios įkyrios ligos.'' Profesorius peršalo, belaukdamas autobu- 
so Čikagoje, ir gavo odos uždegimą, vadinamą „shingles“'. Spalio 10 
d. Valerija Funkienė, inžinieriaus Arno Funko našlė, prof. S. 
Grinkevičiaus duktė, prašė Šimoliūno kokio nors pažymėjimo 
vokiečių kalba, kad galėtų prašyti Vokietijos valdžios pensijos už 
savo vyro tarnybą Lietuvoje. Funkienė liko gyventi Vokietijoje. Prof. 
Šimoliūnui tokie prašymai nebuvo naujiena: jis daug kartų yra rašęs 
pažymėjimus ar rekomendacijas, kad tik pagelbėtų karo aukoms. 
Tad ir šiuo kartu gruodžio 20 d. jis išsiuntė p. Funkienei prašomą 
raštą. 

Tais metais Šimoliūnas dar pasiuntė telegramą savo krikšto dukrai 
Daivai Kuodytei į Arlingtoną, Mass., jos jungtuvių su architektu 
Arvydu Barzduku dieną. Įškėlęs jaunosios geras būdo savybes ir 
pasižymėjimą moksle, emocingasis krikštatėvis rašė: „Tad šaukiu 
jums abiems džiugų valio!“ Panašiai profesorius buvo sveikinęs 
'aunavedžius Dalią Barmutę ir Mintautą Sodeiką 1956 m. Prieš 
Kalėdas jis buvo gerokai peršalęs, ilgai kosėjęs. Tuo metu gavęs 
šventinius sveikinimus iš J. Gimbuto, 1961.l.23 šitaip jausmingai 
atrašė: „Ir va! Vieną ūkanotą dieną gaunu nuo Tamstos ir šeimos 
narių malonius sveikinimus su Žemaitijos rūpintojėlio rimtu 
Ispūdingu atvaizdu. Aš ilgokai ir kelius kartus į jį žiūrėjau, gėrėjaus: 

jis atrodė man kaip gyvas, artimas, mane atjaučiąs ir kiekvieno 
lietuvio kančias suprantąs. Jis mane suramino!"' 


1961 metai. Kovo 25 d. Šimoliūnas Čikagoje atšventė matematiko 
prof. Viktoro Biržiškos 75-metj. Pagerbimą rengė kelios artimos 
organizacijos Maguette Hall salėje. Iškilmės buvo nufilmuotos. Tą 
patį pavasarį profesorius dalyvavo „Technikos žodžio" dešimtmečio 
puotoje, kartu su Dirmantu sėdėjo prie K. Bertulio ir L. Stašaičio 
stalo. Joninių proga Šimoliūnas gavo sveikinimą iš Izbicko su 
pinigine dovana ir pažadu susitikti po savaitės Čikagoje dainų 
šventės metu. Vyt. Izbickas tada laikinai dirbo Washingtone, D. C. 
Balandžio mėnesį profesorius gavo negerą žinią iš Carlos Zeller: 
jinai gavusi nervų sukrėtimą, esanti paliegusi... Patvirtino, kad 
naujasis daržininkas Staedele gerai tvarkąs pulk. Šimoliūno kapą. 
Kviečia aplankyti Kempteną. Po to jinai dar rašė atskirai prof. 
Šimoliūnui ir jo brolienei liepos mėnesį. 

Rugsėjo 21 d. atsiliepdamas į brolienės daktarės paraginimą 
pagrindinai pasitikrinti sveikatą, Šimoliūnas taip rašė: „Mano 
sveikata galop ištikrinta ir nerasta nieko blogo, todėl esu linksmes- 
nis, pagerėjęs. Joana (Vlado Šimoliūno žmona, J. G.) buvo Detroite, 
lankė dr. Simsą, kuris serga, randasi didelėje bėdoje. Būtų gera ir 
mums jį aplankyti, padėkoti jam už afidevitus ir patiešyti, paguosti." 
Spalio 29 d. profesorius klausėsi dr. Rimvydo Šilbajorio paskaitos 
„Poezija kaip precizinis instrumentas Čikagos ALIAS skyriaus narių 
susirinkime. 

1962 metai. Vasario 3 d. prof. Šimoliūnas dalyvavo puošniame 
čikagiečių inžinierių baliuje Drake viešbučio salėse. Kitą rytą 
televizijos 9-tasis kanalas rodė, kaip 84 metų inžinierius — veteranas 
šoko suktinį pirmojoje poroje su 1961 metų tarptautinės prekybos ir 
pramonės parodos Miss Lithuania panele Antanaityte. Kovo 3-4 d. 
Šimoliūnas aplankė Milwaukėje savo seserėną Vytautą-Walterį A. 
Johnsoną. Apie to ligonio aplankymą profesorius parašė laišką 
giminaitei Bronei ir smulkiai papasakojo, ką kalbėjęs Vytautui. Tasai 
laiškas, pasirašytas Dėdės Jono, atskleidžia senojo profesoriaus 
pažiūras į „visų žmonių laikiną gyvenimą žemėje. Todėl reikia ramiai 
pasiduoti tam likimui, Visagalio lemtam (.. .) Išlydėdamas Vytautas 
dar kartą prašė jo vardu Tamstai parašyti." Šimoliūnas išpildė tą 
prašymą tuoj pat, po dviejų dienų. 

Praėjusios žiemos laiškai vėl suvedė prof. Šimoliūną su jo 
rygiškiais „Vilties“ draugais. Kalėdų metu gavęs žinią iš Breimerio 
apie jo žmonos nepagydomą akių ligą, profesorius bandė guosti 

ligonę Oną, vaizdžiai apsakęs jai, kaip jinai daugiau negu prieš pusę 
šimto metų vaidinusi Rygoje Pilėnų kunigaikštytę Rėdą, o jis, 
Šimoliūnas, tada vaidinęs jos karvedį Šventą. Laišką užbaigė su 
tikėjimu: „Žmogaus dvasia nemari, ji ir toliau gyvuos Visatos Tvėrėjo 
globoje danguose. Tad drąsiai ženkim amžinybėn!“ Trečiasis 
„Vilties“ scenos mėgėjų sambūrio asmuo buvo aktorė Joana 
Linartienė. Jos vyras Jurgis, taip pat buvęs viltininkas, žuvo Sibiro 
tremtyje, Karagandos lageryje 1946.1.5. Joanai 1961 m. rugsėjo mėn. 
pavyko išvažiuoti iš okupuotos Lietuvos Australijon pas savo dvi 
dukras. Šimoliūnas, patyręs apie Linartienės atvykimą iš jos žento 
inž. B. Daukaus, PLIAS veikėjo, tuoj pat jai parašė. Joana atsakė ilgu 
laišku kovo 2 d., atpasakodama savo vargingą gyvenimą sovietinėje 
Lietuvoje, vyrui mirus: „Už ką jis žuvo? Dėl to, kad buvo tikintis, 
mylėjo savo tėvynę ir netapo niekšu, išdaviku. Aš, likusi viena, 
vargau nepaprastai, buvau apie pusantrų metų sekama enkavedistų, 
keturius kartus darė kratas (. . .) Gražūs ir kilnūs buvo mūsų darbai; 
gaila, kad užmiršti, ir nėra kas prisimintų ir įvertintų. . ." Šimoliūnas 
atsakė p. Linartienei balandžio 6 d. : „,Mylimoji mūsų ponia Joana 
Linartiene! Tavo vardas ir pavardė mūsų — lietuvių rygiečių — 
garsiai skamba širdyse ir nepaliaus skambėti, kol gyvi būsime. Kas 
arčiau ponią pažino, tas labiau Jus gerbė, pamilo. Didžios lietuvių 
kolonijos (...) žaliame jaunime Tu, miela ponia, buvai skaisčiu 
žiedu: tai atrodei žalia rūta, tai patrauklia lelija, tai puošnia rože, — 
buvai talentinga, gabi, graži lietuvė. Kartu su a. a. savo vyru — 
zabiu, pilnu energijos žmogumi, savo talentų neužkasei, bet 
pašventei savo tautos sąmonei budinti, jos patriotizmą žadinti, jos 
kultūrą kelti, savųjų tarpe ugdyti santaiką — vienybę (. . .) „Vilties“ 
ratelio nariai, atrodo, pirmieji surado Joaną ir Jurgį Linartus, juos 
įvertino ir laikė savo draugais.58 

Balandžio 15 d. prof. Dirmantas pasiuntė Šimoliūnui Lietuvos 
hipsometrinio žemėlapio kopiją, drauge su velykiniu pasveikinimu. 
Joninių sveikinime S. Radzevičienė dėkojo prof. Šimoliūnui už jo 
„tartą nuoširdų žodį, atidarant mano vyro Stasio Radzevičiaus 
paminklą". Profesorius tesėjo savo susidomėjimą ir dėmesį savo 
artimiesiems ir tolimesniems draugams ir vėliau, iki savo gyvenimo 
pabaigos. Vasarą jis rūpinosi dviem dalykais Lietuvių enciklopedijai. 
Rugpjūčio 28 d. rašė statybos skyriaus redaktoriui: „„Mielasis mano 
lurgi, medžiagą LE-jos straipsniui apie Šventosios uostą nusiųsiu 
"amstai apie š. m. IX galą; prie jo gal ir priedo pridėsiu žemėlapį ir 
olaną surasiu. Už jūsų su kolega Izbicku rūpesčius dėl LE-jos 

straipsnio paruošimo apie mane iš kalno dideliai esu jums 
dėkingas.“ Po dviejų mėnesių Šimoliūnas vėl rašė tuo pačiu reikalu 
kiek kitaip: „Iš savo atsiminimų ir kai kurių užrašų, sirguliuodamas, 
šį tą sugrobstęs, apgrupavęs, gerokai sutrumpinęs žinių puslapiuose 
1, 2,3, 4, 5, 6, 7, 8, su senais lapais detališkiau, dar prieduose A, B, ir 
C — veikalų sąrašas ir foto dėl LE raidės Š, žodžio Šimoliūnas, 
siunčiu Tamstos nuožiūrai. Žinau, kad tai yra labai pavėluota ir labai 
atsiprašau [...] Su didžia pagarba: Jūsų collega J. Šimoliūnas. NB. 
Praėjus reikalui, prašyčiau visą priedą grąžinti. P.S. Kultūros 
kongrese Chicagoje, manau, mes matysimės. Dėl Šventosios uosto 
nuvešiu trumpų duomenų, o gal dar ir visą knygą priedo.“ Vis 
sunkiau buvo profesoriui ką nors parašyti suglausta tema. Pateikė 
visokios medžiagos, o redaktorius ar kuris kitas bendradarbis turėjo 
pats ją atrinkti ir prašyti enciklopediškai. 

Antrojo Kultūros kongreso metu lapkričio 22-24 d. prof. 
Šimoliūnas dar visur suspėjo: kalbėjo architektūros parodos 
atidaryme, dalyvavo simpoziumo diskusijose, klausėsi paskaitų (ir J. 
Gimbuto „Senosios lietuvių kaimo statybos savybės ir reikšmė 
dabar''). Gruodžio mėnesį profesorius sveikino A. Rukuižą, sulau- 
kusį 75 metų. Ką tik buvo gavęs Rukuižos pageidavimą rasti nors tris 
prenumeratorius Panevėžio monografijai5? Šimoliūno kalėdinių 
sveikinimų prierašas: „Gera girdėti, kad bostoniečiai prisimena 
amžiaus veteranus, jų neužmiršta, juos paguodžia. Kitur to 
nespėjama". Įspėjo adresatą: ,,Kaip taip stebuklingai visur suskumbi, 
kas man sukelia didelio pasigėrėjimo. Taip dirbdamas, jei ką nors 
pajusi blogai, rašyk man, esu gyvenime prityręs, galiu patarti. Pats 
sau daug gelbėjau; kas klausė, tas džiaugėsi, dėkojo. J. Š.“' Toms 
Kalėdoms profesorius gavo gerą laišką iš kemptenietės Frau Carla 
Zeller, 69 metų: „„Gruess Gott, sehr geehrter Herr Professor!“ 
pasakoja apie pagražėjusį Kempteno miestą, ekskursijas, koncertus, 
sutvarkytus kadaise Šimoliūno lankytus Kneipp-Anlage ir Kneipp- 
Verein pastatus. 

1963 metai. Laiškų gauta daugiau. Sausio 20 d. inž. K. Kruliko 
laiškas — ir apie savo ligas, ir apie vis nepabaigiamą inžinierių 
metraštį, visokius nesusipratimus su ALIAS valdyba, daugybę 
smulkmenų. Šimoliūnas tuo metu jau nebeturėjo pareigų inžinierių 
sąjungoje, tačiau, matyt, domėjosi, ką kiti daro. Kovo 20 d. inž. J. 
Mikuckas iš Kauno parašė laišką prof. Šimoliūnui: nustebino po 
daugelio metų tylos! Gegužės 17 d. LŠST pirmininkas Giedrikas 
sveikino garbės narį, brolį šaulį profesorių, 85-mečio sulaukusį. TŽ 

nr. atžymėjo tą Šimoliūno sukaktį, suminėdamas anksčiau skelbtus 
straipsnius apie „patį ištikimiausią inžinierių šeimos narį. ALIAS 
valdybos sveikinime jis komplimentuojamas, kaip idealus lietuvio 
pavyzdys. PLIAS pirmininko Dirmanto viešame sveikinime skaitome: 
„Nuo mokyklos suolo ir studentavimo Rygoje iki šiai dienai stiprinai 
ir stiprini mūsų tautos ir savo kolegų dvasią, jėgas ir ryžtą." Gegužės 
15 d. skaitėme „Drauge“ Kolupailos ilgą straipsnį „Inžinierių 
patriarcho sukaktuvės''. Bostoniškiai jubiliatą sveikino kartu Joninių 
proga: Izbickas ketino būti Čikagoje Lietuvių bendruomenės tarybos 
suvažiavime ir šokių šventėje liepos pradžioje ir aplankyti profesorių 
Racine. Tačiau jo laiške paminėta ir galima kliūtis kelionei — 
žmonos artritis. Šimoliūno pastaba gautojo laiško paraštėje: 
„Artritis? — tai nėra ko išsigąsti." Prof. J. Kuodis guodė sunegalavusį 
prof. Šimoliūną: „Tvirta Šimoliūnų prigimtis ir valia suglamžys 
neurologiją ir kitas negalias [...] Aš irgi turėjau venų uždegimą 
kojose“, — ir kviečia aplankyti, paviešėti Arlingtone, Mass. Lietuvos 
atstovas J. Kajeckas sveikino iš Washingtono, kreipdamasis ,,Patri- 
arche Sukaktuvininke“. Bronius Kviklys gegužės 16 d. rašė ir 
sveikino „visuomet ištikimą mūsų tautai — jos laisvės ir nelaisvės 
laikais." 


Iš tikrųjų prof. Šimoliūnas savo 86-tuosius metus pradėjo ne visai 
laimingai. Net ligoninėje teko išbūti kelias dienas. Per Jonines jį 
aplankė Didžiulis, Dirmantas ir Lenkevičius. Ligonis jau buvo 
atsipeikėjęs, pats vaišino svečius kartu su savo globėjais Petrušaičiais. 
TŽ nr. 4 randame Dirmanto reportažą: „Tada man galutinai pavyko 
įkalbėti jį ryžtis vykti pasigydyti karštuose Hot Springs Arkanzaso 
versmėse. Ir nuvykom. Tris savaites gėrėm karštų, iki 150“, šaltinių, 
žinoma, ataušintą mineralinį krikštolinį vandenėlį, be čikagiškų 
priemaišų ir pagerinimų. Jonas buvo maudomas ir masažuojamas, o 
aš bėgiojau po aplinkinius kalnus ir miškus (. . .) Mus gražiai globojo 
<urortinių apartamentų šeimininkė ponia Bronė Taujenytė-Martin." 
Tame kurorte abu kolegos profesoriai ilsėjosi nuo liepos 9 d. 
Lietuvių viloje jie gavo patalpą veltui, kaip svečiai, o kitką turėjo 
apsimokėti, Dirmanto apskaičiavimu, po maždaug 150 dolerių už tris 
savaites. Gruodžio mėnesį Šimoliūnas gavo kalėdinį J. V. Danio 
iaišką. Jis tada buvo PLIAS Ottawos skyriaus pirmininkas. Jų 
susirinkime spalio 26 d. buvęs paminėtas Šimoliūno 85-metis. Penki 
jo buvę studentai pasidalino atsiminimais apie profesorių. Visi 10 
dalyvių pasirašė dovaną: R. Leggeto knygą "Rideau Waterway“' ir 
pasiuntė į Raciną. Ne visi parašai buvo įskaitomi, tai profesorius 

paprašė Danio, kad surašytų jam aiškiai visų dovanotojų pavardes. 
Tai buvo paskutinės prof. Šimoliūno Kalėdos sveikinimų kortelėms 
rašyti, nes po metų, jau ligoninėje, jis galės tik jas paskaityti. 
1964 metai. Sausio 25 d. Šimoliūnas „ir šiemet šoka" tradiciniame 
inžinierių baliuje Drake viešbutyje, kaip rodo TŽ nr. 1 įdėtoji 
nuotrauka. Aišku, elegantiškai apsirengęs, kaip ir kiti baliaus svečiai. 
Vasario 7 d. profesorius gavo informacinį laišką iš ALT Čikagos 
skyriaus. Ant gautojo voko jis užrašė: „Labai svarbūs reikalai! Reikia 
aukotis! — protu, širdimi ir pinigais!“ Liepos mėn. Šimoliūną vėl 
aplankė Didžiulis, Dirmantas, Lazauskas, Lenkevičius ir Tamošiūnas, 
kai kurie su žmonomis, ir praleido su profesorium visą dieną. Jis 
pasakojo svečiams atsiminimų iš Lietuvos kūrimosi laikų. TŽ nr. 5 
reportaže pastebėta: „Prof. J. Šimoliūnas, pagal nemažą metų naštą 
ir neišvengiamus sveikatos negalavimus, atrodo gana gerai: kaip 
visuomet, pasižymi savo judrumu ir energingumu.'' Tą pačią vasarą 
Šimoliūnas pagaliau aplankė savo bendraamžį inž. B. Prapuolenį 
senelių namuose. Rugpjūčio 9 d. profesorius rašė Izbickui, 
prašydamas priimti nakvynei jo jauną giminaitį, ką tik gavusį 
chemijos doktoratą Juozą Paukštelį, kad jis galėtų pabūti lietuviškoje 
šeimoje, lankydamas Bostoną. Spalio mėnesį atvyko į Raciną dail. A. 
Varnas su žmona Marija paatostogauti pas Petrušaičius. Išeidavo į 
apylinkės miškus kelmučių pagrybauti, bet Šimoliūnas į tuos žygius 
nebesileido, nes gerai nesijautė. Tąja proga prof. Varnas nupiešė 
prof. Šimoliūno portretuką rusvu pieštuku. Dailininkas buvo 
pametęs trintuką, tai portrete matoma bedygstanti barzdelė. Spalio 
23 d. Šimoliūnas atsakė į inž. Danio rugsėjo 27 d. laišką, kuriame 
buvo prašoma žinių apie VDU; kartu profesorius surašė draugijas 
Amerikoje, kurioms jisai priklauso (tas sąrašėlis mūsų jau anksčiau 
panaudotas). Prašomos paskolinti VDU Technikos fakulteto mokslo 
planų knygutės nerandąs, nebežinąs kam paskolinęs, „kaip ugny 
sudegė" (toji 1934 m. knygutė — VDU rudens semestro kalendorius 
vėliau atrasta profesoriaus archyve). Laišką užbaigia „su didžia 
brangiam kolegai pagarba ir dėkingumu. Jūsų Jonas Šimoliūnas“. 
Lapkričio 30 d. prof. Šimoliūnas buvo paguldytas į St. Mary 
ligoninę. Nuvežtas greitosios pagalbos mašina, nes staiga iš burnos 
prasimušė kraujas dėl trūkusio skrandžio. Ligoninėje jį gydė 
Petrušaičių šeimos gydytojas Robert Scheller, nes profesoriaus 
daugiametis daktaras Liftshutz buvo nesenai miręs nuo širdies 
smūgio. Buvo vilčių pasveikti be operacijos, nes dėl senyvo amžiaus 
skrandžio operacija nebuvo patartina. Be to, ligonį vargino didelis 

arterijų užkalkėjimas. Po kiek laiko sveikata lyg ir pagerėjo, bet savo 
gruodžio 17 d. laiške, rašytame ligoninėje, prof. Šimoliūnas tikėjosi 
greit grįžti į namus, dėkojo jį aplankiusiems vasarą (iš TŽ nr. 6 
reportažo). Deja, nebebuvo lemta jam iš tos ligoninės išeiti. Ir dar 
turėjo pergyventi žinią, kad gruodžio 16 d. New Yorke mirė prof. 
Steponas Kairys. Kalėdoms Šimoliūnas gavo prasmingą sveikinimą: 
„Mielas profesoriau, te amžiams ir praeiviams kalba Lietuvos 
legenda, kurią man įkvėpėt, kaip iš prabočių paveldėtą ir pasakomis 
apipintą mielojo Nemuno ir Dauguvos krašto legendą. Būk sveikas. 
Tavo mokinys Jonas Mulokas. 12.12.1964."' To laiško iliustracija: arch. 
Muloko sukurtos koplytėlės Kennebunkporte, Maine. 

1965 metai. Vasario 5 d. Šimoliūną ligoninėje aplankė A. Didžiulis 
ir J. Lenkevičius. „„Kaip visada jis būdavo judrus ir veiklus, taip tąsyk 
profesorius buvo ramus ir atitolęs nuo kasdienybės. Mane jis lyg ir 
atpažino, bet į Joną žiūrėjo visai neatpažįstančiom akim. Buvo 
sakoma, kad skrandis, kepenys, inkstai staiga nustojo veikę ar tai 
„strock'o“ pasėkoje, ar dėl širdies negalavimo, ir jam jau buvo 
sunku kalbėti ir net atpažinti žmones. O iš pažiūros atrodė, kaip ir 
visuomet, nei kiek nepasikeitęs''.*' Teisybė, ligonis prarasdavo 
nuovoką, išbuvo kurį laiką merdėjimo būklėje ir nepriimdavo 
maisto, tik per venas. Tris-keturias dienas prieš mirtį atgavo ryškią 
sąmonę, atpažino lankytojus, pasisakė dukterėčiai Stasei Petrušaitie- 
nei, kad jau norįs mirti. Jinai lankė ligonį visą laiką rytais ir vakarais, 
valgydino, girdė, prausė, globojo kiek tik buvo galima. Giminės, 
kolegos, kaimynai lietuviai iš arti ir iš toli taip pat gausiai lankė ligonį 
profesorių.92 

Prof. Jonas Šimoliūnas mirė 1965 m. vasario mėn. 11 dieną. 
Vasario 13-tą buvo pašarvotas Racino Acklam šermeninėje, o kitą 
dieną Čikagoje, Petkaus šermeninėje. Palaidotas vasario 15 d. iš 
Marguette Parko lietuvių parapijos Švč. P. Marijos Gimimo 
pažnyčios (J. Muloko projektuota) Čikagos Šv. Kazimiero kapinėse 
(Block Nr. 18-A, Lot Nr. 195-199-D), vienoje eilėje su prof. 
Steponu Kolupaila, mirusiu 1964.IV.9. „Technikos žodis" nr. 1, išėjęs 
<ovo mėnesį, pirmiausiai buvo skirtas prof. S. Kairio nekrologui ir jo 
aidotuvių aprašymui. Trumpas prof. J. Šimoliūno mirties pranešimas 
su laidotuvių aprašymu užbaigtas pažadu plačiau velionį paminėti 
<itame TŽ numeryje. Taip ir buvo: TŽ nr. 2 prof. Jono Šimoliūno 
atminčiai paskyrė 4 puslapius ir 4 fotografijas: 1937 m. grupinę 
"alangoje, prie brolio kapo Vokietijoje, karstą bažnyčioje prie 
altoriaus ir portretinę viršelyje. Velionies biografijos duota trumpa 

santraukėlė su nuoroda į inž. Vyt. Izbicko straipsnį, išspausdintą TŽ 
1953 metais. Išsamiai aprašytas atsisveikinimas su mirusiu vasario 14 
d. Čikagoje, bet pirma panaudosim P. Petrušaičio reportažą apie 
atsisveikinimą Racine vasario 13 d.93 Šį atsisveikinimą organizavo D. 
L. K. Kęstučio šaulių kuopa, pravedė M. Tamulėnas, kalbėjo Racino 
veikėjai: V. Kažemėkaitis, kuopos pirmininkas J. Giedrikas, M. 
Kasparaitis, Z. Gurs, VI. Skirmuntas, dr. A. Palaitis. Garbės sargyboje 
stovėjo šauliai. Patalpos buvo perpildytos. Čikagos visuomeninis 
atsisveikinimas su velioniu prof. Šimoliūnu atliktas vasario 14 d. 
Petkaus šermeninėje. Vadovavo inž. K. Burba ALIAS centro ir 
Čikagos skyriaus valdybų, o taip pat ir korporacijos Fraternitas 
Baltiensis vardu. Pagrindinę kalbą pasakė PLIAS ir LPDA pirmininkas 
prof. S. Dirmantas. Štai kelios ištraukos: „Susirinkome atsisveikinti 
dar su vienu mūsų senesnės kartos atstovu. Kartos, kuriai teko 
dalyvauti ir pergyventi tautos prisikėlimą (...) Man tenka kalbėti 
pirmam. Tai dera priminti velionio gyvenimo pagrindinius faktus. 
Stengsiuosi nekartoti to, kas yra įrašyta mūsų enciklopedijoje ir ką 
pateikė mums šiomis dienomis spauda.'' Stabtelėjęs ties Šimoliūno 
veikla prieš I-jį pasaulinį karą, Dirmantas kalbėjo apie Šimoliūno 
darbą universitetuose ir mažiau apie velionio visuomeninę veiklą 
Amerikoje, kur „„.. .šviesuolis Jonas Šimoliūnas buvo savanoriškas 
darbo didvyris. Jis buvo laisvas nuo rūpesčių sudaryti sau pragyveni- 
mą, bet sunkus bei liūdnas ir mažiau našus būtų jo gyvenimo 
saulėlydis, jei ne didžiai vertinga ponų Petrušaičių globa''6*. Taip 
kalbėjo inžinierius, profesorius, Lietuvos kariuomenės generolas ir 
buvęs Krašto apsaugos ministras Dirmantas, didžiąją savo gyvenimo 
dalį artimai dirbęs su Šimoliūnu. Jis pergyveno Šimoliūną dešimčia 
metų. Po to prie Šimoliūno karsto kalbėjo inžinieriai V. Izbickas, 
atskridęs iš Bostono, B. Nainys, S. Jokūbauskas, P. Narutis, V. 
Mažeika, kiekvienas atstovavęs kuriai nors organizacijai. A. Valatkai- 
tis atsisveikino Šaulių sąjungos vardu. Garbės sargybą ėjo buvę prof. 
Šimoliūno studentai, šauliai ir jūrų skautai. Karstas buvo pridengtas 
Lietuvos trispalve vėliava, o šalia stovėjo šaulių vėliava, atvežta iš 
Lietuvos. Atsisveikinimą maldomis baigė kan. V. Zakarauskas. Kitą 
dieną bažnyčioje mišias atlaikė kun. klebonas Vyšniauskas, asistuoja- 
mas kunigų P. Dambrausko ir J. Juozevičiaus. Kapinėse paskutinį 
žodį tarė Vladas Šimoliūnas; jis ant karsto užbėrė paties velionio 
atsivežtos Lietuvos žemės. Sugiedotas tautos himnas. Beveik visi 
lietuvių laikraščiai spausdino nekrologus. Buvo jų ir Racino 
angliškoje spaudoje. 

Po metų Kario žurnalo „Tremties trimitas" paskelbė seno šaulio 
pulk. Prano Saladžiaus 1965.1.18 laišką prof. J. Šimoliūnui į ligoninę. 
Po pusmečio, 1965.VII.12 mirė ir Saladžius. Šimoliūno mirties 
metinės 1966.ll.13 buvo paminėtos Racine. Mišias Šv. Kazimiero 
bažnyčioje atlaikė kun. B. Uždavinis, MIC. Gedulingą akademiją su 
pietumis surengė šauliai, susirinko apie šimtas svečių. Vadovavo M. 
Tamulėnas, lirtuvių evangelikų — reformatų kolegijos prezidentas. 
Jis apibūdino velionio profesoriaus asmenybę ir gyvenimo kelią. Po 
P. Petrušaičio trumpo žodžio, jo žmona Stasė uždegė tautinių spalvų 
žvakutes prie savo dėdės portreto, kurį buvo nupiešęs dail. A. 
Varnas. Dar kalbėjo ALIAS Čikagos skyriaus pirmininkas inž. 
Kristupas Daugirdas, J. Giedrikas, LB Kenoshos apylinkės pirminin- 
kas Vytautas J. Paukštelis, ALT ir TMD skyrių pirm. M. Kasparaitis. Be 
paminėtų, metinėse dalyvavo J. Šimoliūno sūnėnai VI. Šimoliūnas ir 
Vyt. Jankevičius-Johnson.65 

Netrukus čikagiečiai ėmėsi iniciatyvos pastatydinti prof. J. 
Šimoliūno antkapinį paminklą ALIAS-PLIAS narių vardu. Buvo 
paskelbtas konkursas paminklo projektui. 1966.1V.17 įvyko paminklo 
statymo komiteto posėdis architekto Alberto Kerelio įstaigoje, 
Čikagoje. Dalyvavo komiteto pirmininkas Dirmantas, vicepirminin- 
kai Burba ir Kerelis, sekretorius Lazauskas, iždininkas Didžiulis ir 
giminių atstovas VI. Šimoliūnas. Konkursui gauta 13 projektų iš 8 
asmenų. Parinktas čikagiečio architekto Narimanto J. Statkaus 
projektas, gavęs pirmąją premiją. Jo brėžiniai išspausdinti TŽ 1966 m. 
nr. 2. Tolimesniais paminklo reikalais rūpinosi Burba, Didžiulis ir VI. 
Šimoliūnas. Pinigų suaukojo inžinieriai, architektai, šaulių kuopos ir 
kiti geradariai. Daugiausia davė Čikagos ir Bostono ALIAS skyrių 
nariai. Paminklas buvo pastatytas ir 1967.XI.3 kun. J. Vaišnio, S. J., 
kapinėse pašventintas, prieš tai T. Jėzuitų koplyčioje išklausiusius 
mišių, kurias atlaikė kun. B. Markaitis, S. J. 


Prof. Šimoliūno prisiminimas ir giminių pietūs buvo parengti 
Račiūnų svetainėje. Kalbėjo maždaug tie patys, kurie Šimoliūną 
laidojo: Dirmantas, Tamulėnas, Jurkūnas, Nainys, Tamošiūnas, 
Burba, VI. Šimoliūnas.*6 1969.VIII.5 paminklo komitetas susirinko 
likvidaciniam posėdžiui. Buvo surinkta 3,100 dol., išleista 2,300; 
likutis 800 dol. padėtas į Lietuvių fondą velionio prof. J. Šimoliūno 
vardu. Atstovais į Lietuvių fondą komitetas išrinko Stasę ir Petrą 
Petrušaičius. 

Praėjus šešeriems metams nuo prof. J. Šimoliūno mirties, jo 
biografiją įsidėjo Mažoji lietuvių tarybinė enciklopedija (Ill t., psl. 

147, Vilnius, 1971 m.). Tik 26 eilutės, be atvaizdo, bet ir be 
paniekinančių frazių. Suminėjo Šimoliūno darbus Lietuvoje, parašy- 
tas knygas, bet neparašė, kad jis buvo Lietuvos Susisiekimo ministras. 
Nieko neparašė apie jo veiklą išeivijoje. Ta pati enciklopedija skyrė 
kiek ilgesnį straipsnį prof. S. Kairiui, taip pat be atvaizdo, 
nutylėdama, kad Kairys pasirašė Lietuvos nepriklausomybės aktą; 
nurodė jo „antitarybinę veiklą“ Lietuvoje ir Amerikoje. Šitaip 
klaidinami Lietuvos gyventojai, neduodant pilnos ir tikros informaci- 
jos apie Lietuvos valstybės kūrėjus. 

12. PLIAS PIRMININKAS JAV-se 


Vos apšilęs Amerikoje, prof. Jonas Šimoliūnas tuojau ėmėsi 
darbo atgaivinti, tiksliau tariant — perkelti PLIAS centro valdybos 
veikimą iš Europos į Ameriką. Jo archyve šiai jo veiklai pažinti yra ne 
mažiau medžiagos, negu asmeniškos korespondencijos ar memuarų. 
Darbų bei veiklos planavimo dėstymas seka laiko tėkmę panašiai 
kaip dienoraštyje. 

Gavęs Čikagos lietuvių inžinierių ir architektų sąjungos (tada 
tasai junginys taip vadinosi) biuletenį nr. 1, Šimoliūnas pagyrė 
redaktorių inž. K. Burbą, tuolaikinį čikagiškių pirmininką. 1950 m. 
rudenį profesorius susirašinėjo su PLIAS skyrių ar „nepriklausomų“? 
inžinierių draugijų veikėjais Bostone (Vyt. Sčesnulevičius), Čikagoje 
(Vyt. Pavilčius), Detroite (dr. Stasys Juzėnas), New Yorke (A. 
Mačiūnas, K. Krulikas), Toronte (J. Dragašius, J. Sližys). Kalėdiniame 
sveikinime kolegoms Čikagoje ir New Yorke Šimoliūnas išsakė savo 
tikrą troškimą: ,,„.. .kada mes visi privalėsime įtempti savo jėgas iki 
maksimumo, kad geros valios žmonėms padėtume gelbėtis nuo 
bolševikinio teroro ir priartėtume prie užsibrėžto tikslo, kad būtų 
atkurta nepriklausoma Lietuva“. Tais metais jam dar nepavyko 
suorganizuoti PLIAS centro valdybos. Jis vienas, be talkos, ėjo visos 
valdybos pareigas, užkrautas jam išvažiuojant iš Kempteno. 1951.11.5 
laiške „Brangieji Kolegos!" profesorius paaiškino priežastis, sukliu- 
džiusias jam greičiau susiorganizuoti: 1) didelis kraštas, brangus 
susisiekimas; 2) ką tik čionai atvykę inžinieriai dar sunkiai vertėsi, 
ieškojo darbų, buvo nuvargę; 3) dirbančiųjų ilgos darbo valandos 
nepalieka laisvalalkio visuomeniniam darbui; 4) 60-70 metų amžiaus 
kolegoms sunku gauti bet kokį darbą, „tik gal karui įpusėjus, tuo 
atžvilgiu jų padėtis pagerėsianti ir sveikesni gaus darbų, tada ir aš 
atgysiu," — beviltiškai guodėsi pensininkas be pensijos. 

1951 metai. Sausio 17 d. Šimoliūnas priėmė Čikagos Lietuvių inž. 
ir arch. sąjungos kvietimą būti jų nariu ir atstovu įvyksiančiame 
inžinierių ir architektų suvažiavime. Nuo 1951 iki 1962 m. profesori- 

us dalyvavo visuose tokiuose suvažiavimuose, visada buvo kviečia- 
mas į garbės prezidiumą, pirmasis pasveikindavo dalyvius, o darbo 
posėdžiuose skaitydavo PLIAS centro valdybos apyskaitinius praneši- 
mus. Suvažiavimų nutarimai lėmė ir Šimoliūno veiklą. 

Pirmasis suvažiavimas Amerikoje įvyko New Yorke 1951 m. 
vasario 24-25 d. Posėdžiauta New Yorker viešbutyje, Manhattane. 
Suvažiavimą organizavo Amerikos liet. inž. ir arch. draugija New 
Yorke (toks buvo jų vardas); pirmininkas — A. Mačiūnas. Šimoliūnui 
dar neišvykus iš Racino, vasario 19 d. jam rašė Dirmantas, tada 
Čikagos inž. ir arch. sąjungos pirmininkas. Jis rūpinosi, kad jau 
visokiais vardais egzistuojančios inžinierių draugijos susijungtų į 
PLIAS-gą, kaip buvo nutarta Kempteno suvažiavime, kad taip 
nutartų ir suvažiavimas New Yorke, sudarytų naują PLIAS valdybą. 
Suvažiavime buvo 50 dalyvių. Prof. Šimoliūnas ir inž. Povilas 
Labanauskas atstovavo Čikagai. Jie turėjo Dirmanto įgaliojimą 
balsuoti už 122 narius. New Yorko geležinkelių stotyje Šimoliūną 
pasitiko inž. Juozas G. Sagevičius-Sagys ir pasiėmė svečią į savo 
namus. Profesorius atvyko dvi dienas anksčiau, kad iš anksto suspėtų 
aptarti reikalus ir sumanymus. 

Suvažiavime diskutuojant viso krašto (JAV) sąjungos organizavi- 
mą, prof. Šimoliūnas kalbėjo: „Įsteigtasis Amerikos lietuvių inž. ir 
architektų centras galėtų eiti ir PLIAS pareigas". Dar daug metų 
praeis, kol tasai jo pasiūlymas bus realizuotas. Jis dar aiškino 
skirtumą tarp turimų sąlygų organizuotis ir dirbti ,„malonioje laisvėje 
USA šalyje“ ir ten, kur Pabaltijo valstybės pavergtos ir tebėra 
kankinamos. Tuo metu Lietuvoje siautė partizanų karas su sovietų 
statytiniais. Visas Šimoliūno prakalbos tekstas išspausdintas suvažiavi- 
mo protokole, kurį rašė sekretorius inž. Kazys Krulikas. Suvažiavimas 
nutarė rinkti 1951/1952 m. ALIAS centro valdybą New Yorke. 
Pirmininku išrinko jau minėtą inž. A. Mačiūną. PLIAS pirmininkui J. 
Šimoliūnui pagelbėti suvažiavimas pasiūlė Čikagos skyriaus pirmi- 
ninką prof. S. Dirmantą, kad jis laikinai eitų PLIAS vicepirmininko 
pareigas ir pasirinktų sekretoriatą. Dar nutarta: „Prof. J. Šimoliūnas 
suvažiavimui pažada PLIAS vardu painformuoti visus skyrius, kad 
šiame suvažiavime vienbalsiai įsteigta Amerikos lietuvių inžinierių ir 
architektų sąjunga (ALIAS), kuri jeis į PLIAS-gą kaip padalinys ir su ja 
bendradarbiaus" (vasario 25 d. nutarimas nr. 14). Tad profesorius 
suvažiavime gavo tik dalį to, ko norėjo. Nebuvo sudaryta nauja 
PLIAS valdyba, tačiau kooperavimas su ALIAS pažadėtas. 

Balandžio 4 d. laiške, rašytame Šimoliūnui, Dirmantas apgailesta- 

vo, kad čikagiškiai dar vis nesiryžtą formaliai įsijungti į PLIAS-gą. 
Šimoliūnui į talką sutiko ateiti inž. Gražvydas J. Lazauskas — PLIAS 
sekretorius ir inž. Karolis Bertulis — iždininku. Balandžio 20 d. PLIAS 
valdyba paskelbė žadėtąjį aplinkraštį savo skyriams apie įvykusį 
suvažiavimą New Yorke ir ragino juos jungtis į ALIAS-gą. Pirmoji 
ALIAS valdyba New Yorke pasiūlė sąjungos nariams pridėti po dolerį 
prie metinio nario mokesčio (tada jis buvo tik 3 dol.) kaip ,„kuklų 
atlyginimą PLIAS valdybos pirmininkui prof. J. Šimoliūnui". Rugsėjo 
23 d. „Technikos žodžio" redaktorius G. J. Lazauskas rašė Šimoliūnui 
apie gautą laišką iš J. Gimbuto, tada ALIAS valdybos atstovo spaudos 
reikalams, kad ten esą „sutarta visomis priemonėmis palaikyti 
„Technikos žodį". Norėtume, kad TŽ būtų skelbiami PLIAS centro 
valdybos pranešimai, jei Tamsta su tuo sutiktumei, tuo atveju nebūtų 
reikalo leisti atskirų biuletenių. Taip pat siūlytume ALIAS skyriams 
atsisakyti paskirų biuletenių ar kitokių periodinių leidinių, o sutelkti 
jėgas ir lėšas TŽ tobulinti? Šimoliūnui toks sumanymas buvo 
priimtinas. Iš tikrųjų jis jau kiek anksčiau, TŽ nr. 5, paskelbė savo 
pranešimą apie PLIAS reikalus. Rugsėjo 8 d. TŽ redakcinė kolegija 
nutarė žurnale skelbti PLIAS ir ALIAS valdybų pranešimus ir 
aplinkraščius. 

„Technikos žodis" Amerikoj pradėtas leisti 1951 m. balandžio 
mėnesį. Pirmasis prof. J. Šimoliūno pasirašytas straipsnis tame 
žurnale išspausdintas birželio mėnesį (r. 3). Tuo rašiniu Šimoliūnas 
apeliavo į viso pasaulio „Brangiuosius Kolegas" informuoti ir remti 
savąjį žurnalą, kuris turėtų pakeisti Vokietijoje leistąjį „Inžinieriaus 
kelią". Spalio 15 d. Šimoliūnas išleido PLIAS „Laikinuosius nuosta- 
tus" (veiklos instrukciją), keturių mašinraščio puslapių, pirma švariai 
savo ranka parašęs 7 lapus. Jo korespondencija augo. Prie praėjusių 
metų pavardžių dar prisidėjo iš užjūrių: archit. E. Karanauskas 
(Bogota), inžinieriai B. Daukus (Sydney), K. Tymukas, A. Pacevičius ir 
|. Riauba (Adelaide), K. Mieldažys (Melbourne), J. Vilčinskas ir R. 
3aublys (London, Anglija), K. Kraujalis (Stockholm). JAV-se su 
Šimoliūnu susirašė dosnus šelpėjas inž. Jonas Mikalauskas iš 
3ostono, inž. P. Drąsutis iš Clevelando, inž. A. Jurskis iš Philadelphi- 
jos. Svarbesniąsias ištraukas iš jų laiškų prof. Šimoliūnas paskelbdavo 
„Technikos žodyje“'. Lapkričio 22 d. jis susitiko su svečiu iš Europos 
prof. Steponu Kairiu visuotiniame ALIAS Čikagos skyriaus narių 
susirinkime Hollywoodo svetainėje. Susirinkimas pritarė centro 
valdybos pasiūlymui pridėti po dolerį prie nario mokesčio ir čia pat 
sudėjo kiek daugiau. Už gautąją dovaną Šimoliūnas viešai padėkojo 


161 


TŽ-je, pridėdamas savo pasitenkinimą: ,,...iš to galėjau sušelpti 
vieną studentą Vokietijoje". Be to, Šimoliūnui paraginus, tasai 
susirinkimas suaukojo dar 30 dolerių inž. Juozo Milvydo našlei, 
besigydančiai Šveicarijoje. 


1952 metai. Balandžio mėnesį prof. Šimoliūnas svarstė jam iš 
Philadelphijos inž. A. Jurskio atsiųstą ALIAS įstatų projektą. Gegužės 
mėn. Šimoliūnas įteikė 4 puslapių informaciją apie PLIAS „Pasaulio 
žinyno" redaktoriui konsului A. Simučiui. Čikagos skyriaus naujasis 
pirmininkas inž. Juozas Ruokis prašė profesorių būti ateinančio 
ALIAS suvažiavimo „bosu“, o K. Krulikas pageidavo jo patarimų, 
sudarant būsimojo suvažiavimo dienotvarkę. Atsakydamas į prašy- 
mus, Šimoliūnas spėjo, kad būsimajame suvažiavime gali dalyvauti 
50-60 atstovų ir perdavė čikagiečių pageidavimus ALIAS centro 
valdybai New Yorke. 

Liepos 21 d. prof. Šimoliūnas vis dėlto išleido dar vieną PLIAS 
biuletenį, nr. 7. Informavo skyrius užjūriuose ir arčiau esančius apie 
artėjantį ALIAS suvažiavimą, davė naujų adresų, pridėjo „Laikinųjų 
nuostatų" kopijas. Tas biuletenis buvo pakartotas 8-jame TŽ 
numeryje. Rugpjūčio 11 d. prof. Šimoliūnas parašė ilgą laišką J. 
Gimbutui į Bostoną, kviesdamas jį atvykti į suvažiavimą, ir šitaip 
samprotavo: „Man teko liepos viduryje būti Clevelande kolegų 
specialiai sušauktame susirinkime. Nežinia dėl ko jie dar vis nenori 
suprasti, kad tremtiniams reikia visur ir visais būdais eiti kontaktan 
su seniau čion atvykusiais lietuviais, dabar Amerikos piliečiais, su jais 
aiškintis ir susiprasti, kad darniai dirbtume išvien tautos naudai ir 
toliau, nepriklausomybę atgavus. (. ..) Amerikiečiai lietuviai, kaip ir 
mes, bendrai yra gerų norų žmonės, tik iš mūsų pusės reikalinga 
sudaryti jiems priimtinas bendravimo sąlygas (. . .) Clevelando PLIAS 
skyrius žadėjo skaitlingai save atstovauti suvažiavime ir ginti savo 
nusistatymą, kad ALIAS nereikalingas. Per pirmus savo veikimo 
metus toji sąjunga pasireiškė teigiamai, tvirtai (. . .) Nevisai yra aiškus 
indiferentiškas Detroito nusistatymas ir kai kurių čikagiečių. Tik New 
Yorkas, Bostonas ir Philadelphia, atrodo, turi aiškų tikslą ir veikimo 
būdą vieningai dirbti tautos naudai“. Šitaip atrodė profesoriui 
nesusiklausymas ano meto inžinierių, priklausančių iš esmės vienai 
organizacijai, o turinčiai du vardus. 

Antrasis visuotinis ALIAS ir PLIAS suvažiavimas vyko Čikagoje 
rugpjūčio 30-31 d. ir rugsėjo 1 d. Buvo pakviesti: PLIAS skyriai 
Klevelande ir Kanadoje, ALIAS skyriai Bostone, Čikagoje, Detroite, 
New Yorke ir Philadelphijoje. Kvietimą pasirašė ALIAS pirm. A. 

Mačiūnas ir sekr. K. Krulikas (data: 1952.VII.7). Jau tada kvietimo 
pastabose įrašytas emigrantams būdingas reiškinys: „„Suvažiavimui 
artėjant, ALIAS centro valdyba prašo visų skyrių peržiūrėti narių 
sąrašus, kad juose nefiguruotų „mirusios dūšios'', paraginti (.. .)“. 
Suvažiavimo šeimininkas buvo Čikagos skyrius. Mačiūnui pasiūlius, 
ALIAS garbės nariais buvo išrinkti prof. Steponas Kairys (tada J. 
Kaminsko vardu) ir prof. Jonas Šimoliūnas (rugpjūčio 30 d. 
protokolo 5-sis str.) Dalyvavo visų kviestųjų skyrių atstovai, 
reprezentuodami 285 sąjungos narius. Savo pranešime antrąją 
suvažiavimo dieną Šimoliūnas pabrėžė tvarkingo mokesčių surinki- 
mo svarbą, pagyrė Kanados skyrių. Jis aiškino mematąs jokio 
kenksmingo paralelizmo: ALIAS yra PLIAS padalinys, ir gerai. 
Priimtas pasiūlymas patvirtinti šiek tiek praplėstą laikinąją PLIAS 
valdybą. Po mėnesio, rugsėjo 28 d., posėdyje pas Dirmantą jie 
pasiskirstė pareigomis taip: pirm. Šimoliūnas, vicepirmininkai 
Dirmantas ir Kolupaila, iždininkas Bertulis ir sekretorius Lazauskas — 
visi Čikagoje, išskyrus pirmininką. ALIAS-gos centro valdybą 2-sis 
suvažiavimas sudarė iš Čikagos skyriaus narių. Slaptu balsavimu 
daugiausia balsų gavo inž. Alg. Didžiulis (178), to suvažiavimo 
sekretorius. Vėliau, pasiskirsčius pareigomis, pirmininku tapo inž. 
Jonas Jurkūnas, su kuriuo Šimoliūnui teks artimai bendradarbiauti, 
kaip ir su Dirmantu, dar 8 metus. 

Spalio m. 18 d. įvyko antrasis PLIAS laikinosios valdybos posėdis 
pas Šimoliūną. Nutarta organizuoti visuotinius centro valdybos 
rinkimus korespondenciniu būdu. Tai buvo iš viso 57-sis PLIAS 
valdybos posėdis nuo 1948 m. lapkričio mėnesio. Reikėjo pagerinti 
finansus, nes 1950-1952 metų valdybos apyvarta siekė vos 80 dolerių 
Der pustrečių metų. 1952 m. korespondencija su PLIAS skyriais augo. 
Prisidėjo inžinieriai Pranas Zundė iš Hannoverio (Šimoliūno įgaliotas 
atstovas Europoje), Vyt. Gogelis ir J. Ramanauskas iš Buenos Aires, 
Vyt. Bukevičius iš Sydnėjaus, Juozas Augustinavičius iš Clevelando. 


1953 metai. Vasario 15 d. posėdyje Šimoliūno valdyba nagrinėjo 
Lazausko paruoštąsias korespondencinių rinkimų taisykles. Pirminin- 
kas perdavė iždininkui kasą — 22 dolerius. Kovo 15 d. posėdyje 
rinkimų taisyklės priimtos ir paskelbtos TŽ nr. 3. Rinkimų komisiją 
sudarys Clevelando PLIAS skyrius, bet balsuotojų sąrašus parengs 
centro valdybos sekretorius Lazauskas. Viskas pranešta per TŽ. 
Rinkimų terminas — spalio m. 15 d. Komisija Clevelande lapkričio 21 
d. suskaičiavo balsus. Lapkričio 15 d. Šimoliūnas ir Lazauskas 
paskelbė aplinkraštį PLIAS ir „ALIAS nariams, kad dalyvautų 

visuotiniame Lietuvių kongrese Washingtone, D. C. Tą mėnesį JAV 
Kongresas priėmė Charles J. Kersteno pirmininkaujamo komiteto 
komunistų agresijai tirti rekomendacijas. Šimoliūno aplinkraštis dar 
ragino kolegas remti pradėtąją leisti Lietuvių enciklopediją ir savąjį 
„Technikos žodžio'' žurnalą. 

1954 metai. Sausio mėnesį prof. Šimoliūnas priėmė pulk. V. 
Šenbergo (iš Clevelando) apyskaitą už prof. V. Jakovicko antkapinio 
paminklo pastatymą Vokietijoje ir jo priežiūrą. Tuo reikalu 
Šimoliūnas ypatingai rūpinosi dar daug metų. Paminklas buvo 
pastatytas 1951 m. už 600 dolerių. Vasario mėn. TŽ nr. 1 paskelbė 
PLIAS centro valdybos korespondencinių rinkimų rezultatus. Iš 429 
registruotų marių balsavo 4644 — JAV-se įprastas nuošimtis. 
Kandidatų valdybon buvo 8. Dviem metams išrinkti: J. Šimoliūnas 
152 balsais — liko pirmininkas, S. Kolupaila 143 b. ir S. Dirmantas 134 
b. — abu vicepirmininkai, A. Didžiulis 106 b. — sekretorium ir J. 
Jurkūnas 101 b. — iždininku. Taigi, reikėjo net ketverių metų 
Amerikoje, kad prof. Šimoliūno pirmininkavimas būtų patvirtintas 
balsavimu. Savo „Atsišaukime“ TŽ nr. 2 jis paskelbė valdybos sudėtį 
ir išdėstė penkis aktualiausius reikalus: 1. ALIAS trečiasis suvažiavi- 
mas Bostone, 2. PLIAS nauji įstatai, 3. sąjungos plėtimas ir veiklos 
suaktyvinimas, 4. „Technikos žodžio" rėmimas, 5. Lietuvos išlaisvini- 
mo ir jos ūkio atstatymo planavimo rėmimas darbais. Tą pavasarį 
PLIAS valdyba posėdžiavo tris kartus ir susitarė, kad Dirmantas 
rūpinsis organizacijos plėtimu, o Kolupaila — reprezentacija kitų 
draugijų suvažiavimuose. Jurkūnas perėmė kasą iš Bertulio, 52 
dolerius, ir ją sėkmingai ugdė. Nutarta deleguoti pirmininką į 
suvažiavimą Bostone ir apmokėti jo kelionę geležinkeliu. 


1954 m. gegužės 29-31 d. įvyko trečiasis ALIAS suvažiavimas 
Bostone, Amerikos lietuvių tautinės sąjungos namuose. Garbės 
prezidiume prof. Šimoliūnas sėdėjo greta prof. S. Kairio ir kito 
veterano inž. Vlado Sirutavičiaus. Nors darbotvarkėje nebuvo 
paminėti PLIAS reikalai, Šimoliūnas padarė pranešimą savo valdybos 
vardu popietiniame darbo posėdyje. Narių tuo metu buvo apie 500 
(JAV-se apie 260). Suvažiavimas įgaliojo prof. Šimoliūną ir inž. 
Kruliką parašyti galimai platesnę mūsų organizacijos istoriją, 
pradedant veikimu nepriklausomoje Lietuvoje. Pareikštas pageidavi- 
mas, kad prof. S. Kairys ir prof. J. Šimoliūnas parašytų memuarus, 
kuriuos būtų galima išleisti“. Nauja ALIAS valdyba išrinkta iš 
Bostono skyriaus narių. Slaptu balsavimu daugiausia balsų gavo inž. 

Bronius Galinis (245), tad jis buvo tos kadencijos pirmininkas ir 
palaikė gerą ryšį su prof. J. Šimoliūnu. 

Po suvažiavimo tais pačiais metais Šimoliūnas sukvietė dar 4 
PLIAS valdybos posėdžius — visus Čikagoje. Posėdžiuose dalyvauda- 
vo keturi, tai vienam, tai kitam neatvykus. Priėmė laikinus PLIAS 
įstatus. Svarstė eventualų PLIAS ir ALIAS centro valdybų sujungimą 
„dėl sąjungos mažumo“. Pasiūlė ir naują jungtinį vardą: Lietuvių 
inžinierių ir architektų sąjunga, pridedant vietovės vardą gale, pvz., 
Boston, Mass. Rekomendavo imti nario mokesčio pagrindan 1,5 
valandos inžinieriaus gaunamo vidutiniško atlyginimo įstaigose. 
Svarstė Kruliko uždelsto Metraščio reikalą. Išspausdino PLIAS centro 
valdybos laiškų blankus pirmą kartą su pavardėmis, kaip Amerikoje 
priimta. Blankų antraštėje trys kalbos: lietuvių ir prancūzų. Dar vis 
tikėtasi, kad būsią reikalų ir su ne lietuvių organizacijomis, o jų buvo 
labai mažai. Padaugėjus bėgamųjų reikalų, pirmininkas buvo 
zerokai užimtas, nors tų metų korespondencija sumažėjo. Daug 
susirašinėjimo perėmė sekretorius Didžiulis ir abu vicepirmininkai. 
Iš viso 1954 m. PLIAS valdyba posėdžiavo 7 kartus. Laikinieji PLIAS 
įstatai su Šimoliūno adresu paskelbti TŽ 5-jame numeryje. Ten 
randame ir jo laišką — padėką žurnalo redaktoriui P. Jurėnui už TŽ 
tobulinimą. 


1955 metai. Nebuvo inžinierių ir architektų suvažiavimo, tai 
oosėdžiauta mažiau, tik 5 kartus. Per tiek metų pats Šimoliūnas 
praleido tik vieną PLIAS valdybos posėdį, gegužės 27 d. Visų 
posėdžių protokolus Didžiulis rūpestingai parašydavo mašinėle su 
Uetuviškomis rašmenimis ir siųsdavo kalkines kopijas valdybos 
nariams. Kovo 13 d. posėdyje pas Kolupailą dalyvavo visi penki 
valdybos nariai. Metraščio redakcinei komisijai pageidaujant, ta 
proga jie nusifotografavo. Buvo priimtas anksčiau Šimoliūno 
pasiūlytas ir Jurkūno papildytas aplinkraščio tekstas, tik 1,5 puslapio. 
!'s išspausdintas rotatorium ir išsiuntinėtas visiems PLIAS padalini- 
ams. Aplinkraštyje prašoma pastabų dėl „Laikinųjų įstatų" prieš 1956 
r. suvažiavimą, informuojama apie ALIAS stipendiją „Ištremtųjų ir 
išvežtųjų inžinierių vardu“ ir apie New Yorke teberuošiamą 
inžinierių Metraštį-iatoriją. Gegužės 15 d. posėdyje tarp kitko 
svarstytas vieno inžinieriaus iš Kanados prašymas, norintis gauti 
pažymėjimą, kad jis yra baigęs universitetą Lietuvoje. Prof. Šimoliū- 
nas visų pirma pasitarė su trimis to kurso kolegomis inžinieriais, ir tik 
tada pažymėjimą pasirašė. 

Gegužės 27 d. posėdyje Jurkūnas pateikė detalų planą, kiek iš 
kurių sąjungos padalinių, iš viso devynių, priklauso gauti narių 
mokesčių. Nutarta sąskaitas pasiųsti kartu su minėtuoju aplinkraščiu, 
kurį išsiuntinėjo birželio pradžioje; kartu buvo pasiųsti įstatų ir 
taisyklių tekstai. Birželio 9 d. A. Didžiulis rašė savo pirmininkui: 
„Darbo per akis — dienos per trumpos, kad suspėtum viską 
padaryti. Bet vis tik baigiu apsikuopti su tais raštais, nuvogdamas po 
valandą kitą nuo miego. Kitas darbas bus perrašyti protokolus ir juos 
išsiuntinėti." Matyt, sekretoriaus pasišventimas PLIAS reikalams 
buvo nemažesnis už paties Šimoliūno, ir toji pagalba turėjo maloniai 
paguosti seną veikėją. Birželio 2 d. profesorius gavo iš ALIAS 
valdybos sekretoriaus inž. Juozo Rasčiausko-Rasio 200 išspausdintų 
asmeninių anketų, kurias, Didžiulio padedamas, išsiuntinėjo PLIAS 
padaliniams kartu su minėtu aplinkraščiu. Tikėtasi gauti užpildytas 
anketas PLIAS kartotekai. Toji anketa turėjo 9 klausimus, lyg ir 
curriculum vitae. 

Spalio 16 d. posėdy sekretorius perskaitė kelis informatyvius 
laiškus, gautus iš užjūrio kolegų. Šimoliūnas rūpinosi dėl nutrūkusio 
ryšio su Švedija ir dėl nesusiorganizavimo Kalifornijoje. Inž. Vladui 
Venckui Venecueloje patarė kurti autonominę draugiją, pritaikytą 
vietinėms sąlygoms. Pasigesta kai kurių padalinių atsakymų dėl 
„Laikinųjų įstatų“. Savo iniciatyva Šimoliūnas susirišo su Jurskiu ir 
Švipu dėl A. Mačiūno mirties metinių paminėjimo New Yorke, tai 
progai parašė jautrų žodį. Susirašinėjo dar su TŽ redaktorium 
Jurėnu, Daukum, Galiniu, — pageidavo, kad būsimasis suvažiavimas 
būtų bendras ALIAS ir PLIAS, panašiai, kaip buvo 1951 ir 1952 metais. 


1956 metai. Sausio 15 d. posėdyje nutarta paminėti prof. 
Kolupailos 40 metų mokslinio darbo sukaktį specialiai parengtu 
straipsniu ir išspausdinti „Technikos žodyje“'. Tais metais PLIAS 
valdyba posėdžiavo 6 kartus, ruošėsi suvažiavimui. Kovo 25 d. 
posėdyje sudaryta komisija Čikagoje, turinti paruošti galutinę įstatų 
redakciją suvažiavimui, atsižvelgiant į gautąsias padalinių ir atskirų 
narių pastabas. Pirmininkas tęsė pastangas suorganizuoti skyrių 
Kalifornijoje per B. Čerepavičių. Gegužės 2 d. Galinis pranešė 
Šimoliūnui, kad ALIAS skyrius Los Angelėje įkurtas balandžio 15 d. 
Bet Galinio laiško paraštėje, rašyto liepos 26 d., profesorius užrašė 
savo pastabą: „Visiems žinoma, kad Clevelando. skyrius į ALIAS 
įsijungti nėra linkęs, ir nėr ko besiaiškinti. J. Šimol.“ Liepos 28 d. jis 
atrašė Galiniui, kad jis parašęs Clevelando skyriui „„Tamstai rūpimu 
klausimu" ir įspėja adresatą, kad dabar „perplataus kanceliarizmo 

reikėtų vengti''. Liepos 22 d. posėdyje pas Šimoliūną nutarta įgalioti 
inž. Mikalojų Ivanauską Brazilijoje suorganizuoti PLIAS skyrių. 
Rugpjūčio 4 d. Jurkūnas rašė profesoriui apie reikalus ir pridėjo: ,„Aš 
labai maloniai prisimenu paskutinį posėdį pas Jus — malonius 
šeimininkus ir gražias dainas“. Tad tie PLIAS valdybos posėdžiai 
nebuvo vien tik sausi reikalų svarstymai, bet ir draugiški pasižmonė- 
jimai, ko labai socialiam Šimoliūnui visada reikėjo. 

Rugpjūčio 26 d. posėdyje pas Dirmantą pirmininkas pranešė apie 
pagausėjusį susirašinėjimą su ALIAS pirmininku ir su Metraščio 
redaktorium, o sekretorius informavo apie savo padidėjusią 
korespondenciją: per 5 savaites jis išsiuntęs 19 individualių laiškų ir 
gavęs 30 — visi organizacijos reikalais. Be to, liepos 27 d. sekretorius 
išsiuntęs apie 250 bendralaiškių — kvietimų į PLIAS suvažiavimą 
rudenį. Išryškėjo trintis su ALIAS Philadelphijos skyrium: rugpjūčio 6 
d. laišku to skyriaus pirmininkas Jurskis aiškino Didžiuliui, kad ALIAS 
suvažiavimo darbotvarkė buvusi sudaryta jau sausio mėnesį, o PLIAS 
įstatų svarstymas ir centro organų rinkimas negalėsiąs būti atliktas 
„ne tik dėl formalių aplinkybių bei laiko stokos, bet ir juridiniu 
požiūriu“. Matyt, Jurskis turėjo galvoje ALIAS inkorporavimą 
Massachusetts valstijoje 1956 m. kovo mėn. 22 d. Šimoliūnui tokios 
kliūtys numatytai programai vykdyti atrodė nesvarbios, tad rengia- 
mame suvažiavime Philadelphijoje jis nutarė nepasiduoti. PLIAS 
valdyba delegavo į suvažiavimą, kaip visada, pirmininką Šimoliūną ir 
dar vicepirmininką Dirmantą, pasiūlydama padengti dalį jų kelionių 
išlaidų. Be to, tame posėdyje, profesoriaus raginimu, nutarta paremti 
M. Ivanausko ruošiamą Lietuvos architektūros parodą Sao Paulo 
mieste, Brazilijoje, pinigine auka. Rugpjūčio 28 d. įvyko papildomas 
posėdis galutinai suredaguoti suvažiavimui siūlomą PLIAS įstatų ir 
vykdymo taisyklių tekstą. Tos pačios dienos laišku ALIAS pirm. 
Galinis pradžiugino Šimoliūną, kad suvažiavimo darbotvarkė 
pertvarkyta, PLIAS reikalai įtraukti. 

Ketvirtasis ALIAS suvažiavimas buvo surengtas Philadelphijoje 
1956 m. rugsėjo 1-3 d.; prof. Šimoliūnas buvo Jurskių ir Kačionių 
svečias. Oras pasitaikė drėgnas ir karštas. Posėdžiai vyko advokato ir 
inžinieriaus K. Čeledino (Charles Cheledin) Liberty etc. banko 
patalpose miesto centre. Šimoliūnas perskaitė savo apyskaitinį PLIAS 
valdybos pranešimą pirmosios dienos popietiniame posėdyje, kurį 
parengė sekretorius Didžiulis; seniau tokios pagalbos profesorius 
neturėjo. PLIAS narių buvo skaičiuojama 550 (364 — ALIAS nariai). 
PLIAS skyrių už JAV ribų tuo metu buvo: P. Amerikoje 4, Vakarų 

Europoje 3, Australijoje ir Kanadoje po 2. Koordinacinė PLIAS ir 
ALIAS komisija (Šimoliūnas — pirmininkas, Jonas Vasys — sekretori- 
us), pasiremdama A. Jurskio iš anksto paruoštu detalizuotu 
pasiūlymu, patarė pakeisti kai kuriuos PLIAS laikinųjų įstatų 
paragrafus. Pabrėžtas rajoninių sąjungų autonomiškumas, tik 
informuojant PLIAS valdybą, o pastarosios kadencija pakeičiama iš 2 
į 4 metus. Nors tokie pakeitimai lyg ir sumažino PLIAS-os reikšmę, 
bet suvažiavimas juos priėmė. Dėl to prof. Šimoliūno vadovaujama 
centro valdyba dar turėjo dirbti iki 1958 m. Pirmosios suvažiavimo 
dienos rytą per Voice of America radiją Šimoliūnas perdavė 
sveikinimus į Lietuvą. Suvažiavimo protokolų knygoje įsegtas toks 
tekstas: 


Prof. Jono Šimoliūno žodis į pavergtąją Lietuvą 


„Šių 1956 m. rugsėjo mėnesio 1, 2ir 3 dienomis JAV Pennsylvani- 
jos istorinėje sostinėje, Philadelphijoje, vykstančiame Lietuvių 
inžinierių ir architektų suvažiavime, kuriame dalyvauja vietos, t. y., 
JAV Lirtuvių inž. ir arch. apsijungimo organizacija, kaip suvažiavimo 
šeimininkė, ir Pasaulio liet. inž. ir arch. s-gos (PLIAS) atstovai 
bendriniams reikalams, prieš pradedant suvažiavimo reikalus 
svarstyti, aš — prof. Jonas Šimoliūnas, kaip vyriausias šio suvažiavimo 
dalyvis, visų vardu suvažiavimo iškilmingoje dalyje, čia dalyvaujant 
mūsų brolių latvių ir estų bei ukrainiečių atstovams, čia esant 
galingosios Amerikos garbingiems svečiams ir kitiems, visų akyvaiz- 
doje tvirtai pareiškiu, kad: 


1. Lietuviai inžinieriai ir architektai, kur jie bebūtų, visada 
atjaučia savo brolius lietuvius, neišpasakytai skaudžiai kenčia- 
nčius rusų okupantų vergijoje dėl žiauraus raudonojo teroro, 
lietuvių tautos genocido, lietuvių žmonių visiško pilietinių 
teisių panaikinimo ir t. t. 

2. Visi mes kovojame ir kovosime dėl vergijos panaikinimo ir 
demokratiškos Lietuvos atstatymo, kaip tą patį daro ir darys 
mūsų broliai latviai ir estai bei ukrainiečiai, kenčiantieji tąją pat 
sunkią vergiją. 


Lietuviai, latviai, estai ir ukrainiečiai būkite savo tėvynėse 
ištvermingi ir tikėkite, kad mes čia laisvame pasaulyje jums 
vieningai padėsime ir kartu su kitais, laisvę mylinčiais žmonė- 
mis patalkininkausime atgauti ir atstatyti mūsų ir jūsų buvusius 
žydinčius kraštus!" 

Sveikinimų mintys ir frazės būdingos ne tik paties prof. 
Šimoliūno jausmams ir pažiūrai, bet ir ano meto išeivijos visuome- 
nei. Po 30 su viršum metų mažai kas tepakito — Lietuva tebėra 
sovietinės imperijos okupuotas kraštas. 

Suvažiavimas naująją ALIAS centro valdybą išrinko iš Philadelphi- 
jos skyriaus narių. Slaptu balsavimu daugiausia balsų gavo docentas 
inž. Alfonsas Jurskis (236) — tai jis ir tapo pirmininku. Kaip ir kiti 
suvažiavimai, taip ir tasai aprašytas TŽ-je. Čia pateikiami faktai paimti 
iš prof. Šimoliūno archyvo. Lapkričio 11 d. posėdyje PLIAS valdyba 
priėmė suvažiavimo nutarimą tos valdybos kadenciją dar dviem 
metam. Nepadaryta jokių personalinių pakeitimų. Galima stebėtis 
visų trijų vyresniojo amžiaus profesorių ryžtu dirbti tai lietuviškai 
organizacijai be jokio atpildo. Iš tikrųjų, jiems pakaitalą buvo sunku 
rasti, nes jaunesniesiems kolegoms apsijungimo reikalas neatrodė 
toks svarbus, kaip vyresniesiems. Tais metais PLIAS gavo 378 dol. 
narių mokesčių per ALIAS centro valdybą. 

1957 metai — be suvažiavimo, be konfliktų, — tik 4 PLIAS 
valdybos posėdžiai. Vasario mėnesį Šimoliūnas gavo dr. Kazio 
Ambrozaičio laišką, rašytą sausio 26 d. ir siųstą iš Rešiotų Sibire kaž 
kam į Rochesterį, N. Y.*ė, Prašė braižybos priemonių tūlam lietuviui 
inžinieriui tremtiniui Sibire. Reikalas sutvarkytas privačiu būdu, o ne 
per PLIAS valdybą. Panašių prašymų vienaip ar kitaip sušelpti buvo 
gauta ir iš kitų asmenų Sibire ar Lietuvoje. Kovo 10 d. valdyba 
susirinko Dirmanto bute. Svarstė, kaip pagelbėti Ivanausko sureng- 
tajai Lietuvos architektūros parodai Brazilijoje. Nutarė pasiųsti 
Švedijon per Kraujalį 10 egzempliorių TŽ su PLIAS įstatais. Susitarė 
įsigyti rašomąją mašinėlę su lietuviškais rašmenimis. Liepos 7 d. 
posėdyje pirmininkas iškėlė PLIAS archyvo reikalą, nes ir įstatuose jis 
irašytas. Priimtas Jurkūno pasiūlymas laikinai pasinaudoti jo naujais 
namais. Sutarta atžymėti prof. S. Dirmanto 70-metį spaudoje. 

Liepos 12 d. buvo sudarytas PLIAS skyrių ir įgaliotinių sąrašas — 
už JAV ribų tada jų buvo 12. Pasiuntė visus jų adresus ALIAS centro 
valdybos pirmininkui, kad jis išsiuntinėtų praėjusio suvažiavimo 
protokolus. Lapkričio 24 d. valdyba susirinko Didžiulio namuose. Vėl 
svarstė, kaip reikėtų suprastinti PLIAS įstatus, remiantis suvažiavimo 
rekomendacijomis. Atrodo, kad tada gyvenimas plaukė sau, o įstatai 
bandė jį pasivyti. Prieš tą posėdį Šimoliūnas laišku patarė Didžiuliui 
tuos įstatus „galimai sutrumpinti ir per daug neapkrauti būsimosios 
centro valdybos praktiškai neįvykdomais dalykais." Šitokia profeso- 
riaus pažiūra į nesibaigiantį įstatų kūrimo procesą parodo jo sveiką 

realybės supratimą, laiko dvasią. Visuose posėdžiuose buvo apstu 
bėgamųjų reikalų, laiškų svarstymo, iždininko pranešimų. Kasoje 
priaugo iki 180 dolerių. Gruodžio 6 d. prof. Šimoliūnas parašė 
Naujųjų Metų sveikinimą PLIAS valdybos vardu ir paskelbė 
„Technikos žodyje“. Jis tą darydavo beveik kasmet. PLIAS gavo 268 
dol. narių mokesčių per ALIAS. 


1958 metais prireikė net šešių PLIAS valdybos posėdžių. Sausio 12 
d. dėl ligos posėdyje nedalyvavo Didžiulis. Tame valdybos narių 
susitikime vėl kalbėta apie įstatus, architektūros parodos perkėlimą 
iš Brazilijos į New Yorką, centro valdybos rinkimus jau išbandytu 
korespondenciniu būdu. Siūlė juos organizuoti Montrealio skyriui 
— nesutiko, tada Torontui — atsisakė. Nepatiko prof. Šimoliūnui 
tokie išsisukinėjimai. Šiaip jau visada švelniai taktiškas, kovo 12 d. jis 
rašė inž. J. Sližiui į Torontą griežčiau: „,Tamstų atsisakymas mūsų 
centro valdybos posėdžiuose buvo (...) rastas ne visai draugiškas, 
vingiuotas, nerodąs noro patarnauti mūsų bendriems reikalams, 
vengiąs padėti persikrovusiai dirbančiai centro valdybai.'' (Cituota iš 
Šimoliūno ranka rašyto juodraščio, nemačius laiško, koks jis buvo iš 
tikrųjų išsiųstas). Birželio 30 d., gavęs iš Juozo Bačiūno adresą, 
profesorius parašė inž. Česlovui Liutikui į Aucklandą Naujojoje 
Zelandijoje, prašydamas jį būti PLIAS įgaliotiniu ir suorganizuoti 
skyrių tame krašte. Pradžiai reikėtų nors septynių skyriaus narių. 
Rudenį profesorius gavo atsakymą iš Vaclovo Procutos Aucklande. 
Jis pristatė 9 inžinierius ar technikus, rekomenduodamas juos priimti 
į PLIAS. Tai buvo būsimojo skyriaus Naujojoje Zelandijoje užuomaz- 
ga. 

Rugpjūčio 9 d. Šimoliūnas pasirašė galutinai sutvarkytus PLIAS 
įstatus ir jiems vykdyti taisykles. Juos suredagavo ir perrašė įstatų 
komisija: A. Didžiulis, J. Lenkevičius ir Vaclovas Mažeika. Kad ir 
patrumpinus, susidarė 4,5 smulkiai prirašytų mašinraščio lapų. PLIAS 
padaliniams įstatai išsiuntinėti spalio 14 d. kartu su pranešimu apie 
būsimąjį suvažiavimą. Įstatų įsigaliojimo data: 1958.X.11. Taip 
užbaigtas darbas, varginęs prof. Šimoliūną dešimtį metų. Nutarta 
paskelbti TŽ-je ir išspausdinti 750 papildomų kopijų. Rugsėjo 21 d. 
posėdžiauta pas Dirmantą. Šimoliūnas pranešė apie savo nesėkmę 
suorganizuoti korespondencinius rinkimus su kanadiečių talka. 
Vieton to susitarta su ALIAS pirmininku Jurskiu jungti suvažiavimą 
Baltimorėje su PLIAS centro valdybos rinkimais. Spalio 23 Šimoliūnas 
pranešė Jurskiui, kad jis ir Dirmantas atvyksią į suvažiavimą, pateikė 
Jurskiui PLIAS reikalus, įtrauktinus į suvažiavimo darbotvarkę. 

Keturias dienas prieš suvažiavimą, lapkričio 24-tą, PLIAS valdyba 
posėdžiavo Jurkūno namuose — tik trise. Sekretorius Didžiulis 
referavo savo susirašinėjimą su Australija per inž. Izidorių Jonaitį, su 
Kraujaliu Švedijoje ir su Mikalausku Bostone. Pirmininkas perdavė 
sekretoriui korespondenciją su įgaliotiniu Naujojoje Zelandijoje. 
Nauju įgaliotiniu Brazilijoje paprašytas būti inž. Zenonas Bačelis, nes 
M. Ivanauskas jau buvo atsikėlęs į JAV. Nors lapkričio 1 d. apyskaita 
rodė sumažėjusį mokesčius mokančių PLIAS narių skaičių (tik 122), 
prof. Šimoliūnas tikėjo, kad PLIAS organizacija turėtų dar augti. Jis 
surašė provizorinę sąmatą 1958-1962 metų kadencijai: kasmet 
reikėsią po 450 dolerių valdybos veiklos plėtimui — maždaug 
dvigubai jaugiau, negu buvo iki šiol išleidžiama. Narių mokesčių iš 
ALIAS gauta 225 dol. 


Penktasis ALIAS suvažiavimas įvyko Baltimorėje 1958 m. lapkričio 
28-30 dienomis. Šimoliūnas ir Didžiulis kvietimus PLIAS padaliniams 
išsiuntinėjo iš anksto, spalio 14 d. Suvažiavimas posėdžiavo Southern 
viešbutyje, miesto centre. Šimoliūnas ir Dirmantas buvo Jono 
Bučinsko svečiai Timonium priemiestyje. Prof. Šimoliūnas, ką tik 
sukakęs 80 metų, pasireiškė suvažiavime panašiai, kaip tada 
Philadelphijoje. Pasakė „Žodį į pavergtą Lietuvą“ per Voice of 
America radiją, tik trumpesnį, primindamas, kad kalbąs jau antrą 
kartą. Suvažiavimui pateikė PLIAS centro valdybos veiklos 1956 m. 
rugsėjo — 1958 lapkričio apyskaitą, vėl surašytą sekretoriaus 
Didžiulio. Priminė, kad jo valdybos kadencija yra pasibaigusi, bet 
savo pareigas tęsiąs, kol būsianti išrinkta nauja valdyba. Suvažiavime 
PLIAS valdybos rinkimų mebuvo — jie būsią pravesti laiškais, 
tvarkysiąs Clevelando skyrius. Naujoji ALIAS centro valdyba išrinkta 
iš New Yorko skyriaus narių. Pirmininku tapo inž. Antanas Novickis, 
gavęs daugiausia balsų (164). Vakaro pobūvyje Šimoliūnas buvo 
pagerbtas 80-mečio proga ir dar pašoko savo mėgiamą valsą. 

Iš Baltimorės prof. Šimoliūnas užsuko paviešėti į Bostoną, kaip 
paprastai, pas Izbickus. Gruodžio 6 d. profesorius dalyvavo Bostono 
ALIAS skyriaus susirinkime, kuris įvyko Gimbutų namuose West 
Roxburyje. Buvo pasidalinta įspūdžiais iš suvažiavimo Baltimorėje, o 
apie sukaktuvininką Šimoliūną jautriai pakalbėjo inž. J. Mikalauskas. 
Jis dar parodė savo filmą iš suvažiavimo. Prof. Šimoliūnas buvo 
paskelbtas Bostono skyriaus garbės nariu, jam įteiktas adresas su 
dalyvių parašais ir dovana. Grįžęs namo, jis gavo gerą laišką iš 
Vokietijos: įgaliotinis inž. dr. P. Zundė pranešė, kad tenai pagaliau 
sutartas PLIAS Vokietijos skyriaus suvažiavimas. Šimoliūnas pasiuntė 

sveikinimo telegramą, nes buvo susirgęs ir negalėjo laiku parašyti 
prašytos prakalbos tam suvažiavimui. 


1959 metai — vėl gyvi ir veiklūs: prof. Šimoliūnas sušaukė 10 
valdybos posėdžių, įvykdė korespondencinius rinkimus, suorganiza- 
vo architektų konkursą Lietuvos pasiuntinybės rūmams Brazilijoje 
suprojektuoti. Protokolų santraukos buvo dažniau skelbiamos TŽ-je, 
negu seniau. Nors visi PLIAS valdybos nariai buvo veiklūs, vadelės 
tebebuvo pirmininko Šimoliūno rankose. Savo laiškuose sekretoriui 
jis įsakydavo: ,„„...todėl skubos keliu skiriu valdybos posėdį š. m. 
vasario 1 d." Dažniausiai Šimoliūnas pats surašydavo darbotvarkę 
posėdžiui. Visuotiniams rinkimams pravesti nutarta atnaujinti 1953 
m. sudarytąjį visų padalinių narių sąrašą su patikrintais adresais. Tą 
atlikti sutiko Didžiulis ir Dirmantas. Lietuvos įgaliotas ministras dr. 
Frikas Meieris prašė prof. Šimoliūną, kad būtų pravestas konkursas 
PLIAS narių tarpe Lietuvos pasiuntinybės rūmų projektui sukurti 
naujoj Brazilijos sostinėj Brasilia. Ten jau buvo tam reikalui paskirtas 
sklypas. Šimoliūnas to darbo ėmėsi su ypatingu užsidegimu. 

Kovo 8 d. posėdyje aptarti naujosios PLIAS valdybos korespon- 
denciniai rinkimai, kuriuos techniškai pravesti sutiko Clevelando 
skyrius, jau turįs tokį patyrimą ir neatsisakinėjąs. Šimoliūno rūpesčių 
dėka, inž. Vyt. Vintartas jau buvo gavęs reikalingus duomenis 
pasiuntinybės projektavimui. Konkursas numatytas paskelbti dar šį 
mėnesį. Numatytos trys premijos, iš viso 1250 dolerių. Po savaitės, 
kovo 16 d., jau trečiasis valdybos posėdis. Jame kartu su Vintartu 
suredaguotas konkurso skelbimas ir sąlygų santrauka. Aptariamas 
„Ypatingas kvietimas“' valdybai rinkti. Viskas skiriama „Technikos 
žodžiui“, kuris už kelių dienų eina spaustuvėn. Balandžio 6 d. 
posėdyje detalizuojami rinkimų ir konkurso reikalai, derinant datas 
su numatomomis TŽ išleidimo datomis. Balandžio 16 d. ALIAS 
Čikagos skyriaus pirmininkas inž. Donatas Šatas išsiuntinėjo nariams 
24-rių klausimų anketą kaip patobulinti skyriaus veiklą. Toji anketa 
su voku atsakymui rasta Šimoliūno archyve neatsakyta. Šato 
biuleteniai pagelbėjo PLIAS valdybos rinkimams, paskubindami 
narių mokesčių surinkimą. 

Birželio 14 d. posėdyje svarstytas Lietuvos pasiuntinio dr. K. 
Graužinio pasiūlymas lietuviams inžinieriams dalyvauti projektų 
konkurse, kuris yra paskelbtas milžiniškai Urugvajaus Salto Grande 
užtvankai ir elektros jėgainei statyti. Nutarta pasiųsti min. Graužiniui 
lietuvių hidrotechnikos inžinierių sąrašą su jų adresais. Birželio 28 d. 
posėdyje Šimoliūnas pranešė jau gavęs 10 užklausimų dėl pasiunti- 

nybės konkurso sąlygų. Visiems išsamiai atsakyta. Rugpjūčio 31 d. 
posėdyje nutarta prašyti visų narių po 10 dolerių vienkartinio 
mokesčio konkurso premijoms. Rugsėjo 10 d. Šimoliūnas gavo iš 
rinkimų komisijos Clevelande registruotų balsuotojų sąrašą (457 
asmenų, JAV: 360). Kandidatuoti į valdybą sutiko 15 inžinierių. Pagal 
kitus sąrašus PLIAS tuo metu turėjo 540 narių, 23 sąjungos padalinių. 
Spalio 5 d. posėdyje patvirtinta ALIAS pirmininko A. Novickio 
sudarytoji konkurso jury komisija: architektai B. Elsbergas, K. 
Kriščiukaitis ir V. Švipas, inžinieriai A. Novickis ir J. Gimbutas. 
Šimoliūnas apsiėmė parašyti „Technikos žodžiui“ prof. Jurgio 
Čiurlio nekrologą ir užuojautą. 


Iki gruodžio 14 d. posėdžio buvo dar vienas lapkričio mėnesį. 
Konkursui gauti dar 4 projektai ir pasiųsti jury komisijai į New Yorką. 
Pinigų premojoms gauta mažai: iš 600 išsiųstųjų laiškų sugrįžo 
atsakymų su aukomis vos 40. Tais metais tegauta 100 dol. narių 
mokesčių iš ALIAS valdybos. Priimtas valdybos rinkimų komisijos 
protokolas. Į naująją PLIAS centro valdybą išrinkti daugiausia balsų 
gavusieji: prof. S. Kolupaila 146, prof. S. Dirmantas 123, inž. Pijus 
Žiūrys 102, inž. Juozas Augustinavičius 91, inž. dr. Alg. Nasvytis 78. 
Šimoliūnas, Didžiulis ir Jurkūnas nekandidatavo. Nutarta sukviesti 
naująją valdybą bendram posėdžiui Čikagoje 1960 m. vasario 6-7 d. 
Balsavo 231 asmenys: 50.596 visų registruotų balsuotojų. Australijoje 
balsavo 10046, o Toronte tik 796. Gautas pranešimas iš konkurso jury 
komisijos. Iš gautųjų vienuolikos projektų premijuoti trys: I-ji 
premija paskirta arch. Edmundui Arbui, II-ji arch. Algimantui 
Žemaičiui ir III-ji architektams Vyt. Germanui ir Kęst. Ječiui kartu. 


1960 metai — paskutinieji prof. Šimoliūno pirmininkavimo: nuo 
1948.XI.21 Kemptene iki šių metų vasario 6 d. posėdžio iš viso 
susidaro 11 metų ir 2 mėnesiai. Sausio 17 d. Šimoliūnas posėdžiavo 
tik su sekretorium ir iždininku. Ieškojo būdų, kaip gauti daugiau 
lėšų konkurso premijoms, nes iki tol surinkta tik 500 dolerių. 
Suplanavo konkurso projektų parodą Čikagoje. Nors ir sirgdamas 
influenca, profesorius sausio 26 d. rašė Didžiuliui, kad pasirūpintų 
parodos detalėmis, geresne reklama ir prašė paraginti būsimojo 
inžinierių baliaus šeimininkes, kad pakviestų konkurso premijų 
laimėtojus. Paskutinysis PLIAS pirmininko Šimoliūno valdybos 
posėdis įvyko vasario 4 d. Jaunimo centre. Be jo, dalyvavo Didžiulis, 
Jurkūnas ir kviesti referentai: Vintartas — premijų lėšų vajaus 
vedėjas ir Ivanauskas — konkurso parodos organizatorius. Darbas 

riedėjo sklandžiai. Valdyba pasiruošė perduoti pareigas naujajai 
valdybai. 

Vasario 6 d. prof. Šimoliūnas vadovavo Lietuvos pasiuntinybės 
rūmų Brazilijoje konkurso projektų parodai Jaunimo centro salėje. 
Dalyvavo Lietuvos gen. konsulas dr. P. Daužvardis, Brazilijos 
konsulas Čikagoje Joao Batista Pereira ir daug svečių. Šimoliūnas 
perskaitė iš anksto pasirašytą prakalbą. Išaiškino įvykio genezę ir 
pakvietė dr. Daužvardį tarti žodį ir atidaryti parodą. Kaip seniau 
jaunystėje, taip ir dabar mūsų veteranas profesorius pasirodė esąs 
apdairus ceremonmeisteris. Vakare dalyvavo baliuje Sheraton 
Towers viešbutyje ir pasakė kitą prakalbą. Tuoj po tų iškilmių 
Šimoliūnas parašė laišką Petrui Babickui, tada dirbusiam Lietuvos 
pasiuntinybėje Brazilijoje, apie atliktąjį konkursą ir įvykusią projektų 
parodą. Tą pačią vasario 6 d. įvyko jungtinis pasitraukiančios PLIAS 
centro valdybos posėdis su naująja valdyba. Dalyvavo pasitraukian- 
tieji pareigūnai Šimoliūnas, Didžiulis ir Jurkūnas, ir naujieji — 
Dirmantas, Kolupaila, Augustinavičius ir Nasvytis. Tik Žiūrys negalėjo 
atvykti. Prof. Šimoliūnas dar apsiėmė parašyti ,,Technikos žodžiui" 
apie jubiliatą prof. J. Gravrogką ir jo 75 metų sukaktį. Prof. Kolupaila 
padėkojo pasitraukiantiems valdybos nariams už daugelio metų 
ištvermingą darbą. Priimtas Nasvyčio siūlymas, kad Šimoliūnas ir 
Jurkūnas užbaigtų piniginį vajų konkurso premijoms. Tuo tarpu 
laimėtojams buvo išmokėta tik po pusę premijų sumų. Naujoji PLIAS 
centro valdyba šitaip pasiskirstė: pirmininkas prof. S. Dirmantas, 
vicepirm. prof. S. Kolupaila, sekr. inž. dr. A. Nasvytis, iždininkas inž. 
J. Augustinavičius ir narys inž. P. Žiūrys. 


Balandžio 3 d. prof. Šimoliūnas dalyvavo ALIAS Čikagos skyriaus 
susirinkime ir vėl rūpinosi lėšomis konkurso premijoms. Aukotojų 
pavardės buvo skelbiamos TŽ-je. Birželio 11 d. matome Šimoliūną 
čikagiečių susirinkime, dalyvaujantį diskusijose po ekonomisto L. A. 
Dargio paskaitos. Rugsėjo 3-4 d. įvyko šeštasis ALIAS suvažiavimas, šį 
kartą Čikagoje, Jaunimo centre. Prof. Šimoliūnas jau nebe pareigū- 
nas, o garbės svečias, pakviestas į prezidiumą sėsti tarp gen. konsulo 
Daužvardžio ir prof. Kolupailos, o čia pat ir kitas garbės narys, 
dailininkas Adomas Varnas, vienmarškinis, nes būta labai karšto 
savaitgalio. Šimoliūnas viešai jau nekalbėjo. Dienos metu grupė 
fotografavosi lauke ant laiptų. Prof. Šimoliūnas stovi su baltais 
marškinėliais toliau už sėdinčių su švarkais ir kaklaraiščiais. Naujoji 
ALIAS centro valdyba sudaryta Čikagoje, pirmininku išrinktas inž. 
Jonas Jasiukaitis. 

Septintasis ALIAS suvažiavimas buvo surengtas Detroite 1962 m. 
rugsėjo 1-2 d. Prof. Šimoliūnas vėl nukeliavo suvažiaviman. 
Prezidiumo nuotraukoje matome jį sėdintį tarp A. Jurskio ir gen. J. 
Černiaus. Šį kartą profesorius suvažiavimui tarė trumpą žodį. Kaip ir 
praėjusiame suvažiavime, PLIAS centro valdybos pranešimą skaitė 
prof. Dirmantas. ALIAS valdybon išrinkti detroitiškiai, pirmininku — 
inž. Česlovas Staniulis. 

Po daugelio metų, buvęs prof. Šimoliūno PLIAS sekretorius inž. 
Algirdas Didžiulis šitaip reziumavo jo veiklą: „Pirmininkaudamas 
PLIAS-ai, Šimoliūnas skyrė ypatingą dėmesį sąjungos praplėtimui į 
visus kraštus, kur gyventa lietuvių inžinierių. Atlydžiui ar veiklos 
krizei pasireiškiant, profesorius rašydavo veiklesniesiems kolegoms 
raginimus, stengdamasis pakelti jų entuziazmą, norą susiburti ir 
veikti lietuvių naudai. Į valdybos posėdžius jis atvykdavo iš anksto 
pasiruošęs, susidaręs aiškų veikimo planą. Paskirstydavo pareigas 
bendradarbiams, jo žodžiais, ,,„našesniam kiekvieno nario savistoves- 
niam darbui". Sielojosi ALIAS Metraščio pasisekimu, rašinėdamas į 
visus pasaulio skyrius, ragindamas redaktoriui Krulikui duoti 
reikalingas žinias. Prof. Šimoliūnas buvo tas „spiritus movens"', kuris 
judino visus reikalus iki jų įvykdymo. Jo kadencijų metu PLIAS 
pergyveno savo „aukso amžių". Žinoma, daug prisidėjo gausiausiojo 
Čikagos ALIAS skyriaus parama ir centro valdybos buvimas vienoje 
apylinkėje. Naujoji centro valdyba, išblaškyta tarp Čikagos ir 
Clevelando, jau nebeišvystė tokio veikimo.''69 

13. APIE ŽMOGŲ: CHARAKTERIO BRUOŽAI 


Kas pažino profesorių Joną Šimoliūną, sutiks, kad pastovus ir 
būdingas jo charakterio bruožas buvo nuostabus darbštumas ir 
ištvermė užsibrėžtam tikslui pasiekti. Taikliai ir kondensuotai 
Šimoliūną apibūdino jo bendraamžis ir ilgų metų bendradarbis prof. 
Steponas Kairys, 1953 m. gegužės mėn. 18 d. sveikindamas kolegą. 
Tą Lietuvos nepriklausomybės akto signataro raštą skelbiame ištisai: 


„Tamstos 75 metų amžiaus sukakties proga, kartu su kitais 
mūsų garbingos profesijos draugais nuoširdžiai sveikinu 
Tamstą, Brangus Kolega, nenuilstamos energijos kupiną. Savo 
gyvenimo kely Tamsta visuomet buvai retai jautrus mūsų tautos 
nelaimėms, rūpesčiams ir laimėjimams. Save užmiršdamas, 
visuomet mokėjai visa siela atsidėti pareigai ir visas atsiduoti 
visuomenės reikalui, savo entuziazmu patraukdamas ir kitus. 
Tamstos pavydėtinas darbštumas, nemažėjąs su metais, leido 
Tamstai nudirbti daug darbų, visuomet skiriamų mūsų lietuviš- 
kosios bendruomenės labui. Tamsta mokėjai eiti per gyvenimą 
visuomet optimistas, visuomet pilnas pasitikėjimo žmonėms, 
naujų vilčių ir vis naujų sumanymų kupinas ir vis pirmyn. Ir dėl 
to Tamstos gražus saulėleidis nėra saulėleidis. 

Būk, Brangus Kolega, visuomet jaunas sieloj! Būk dar ilgus 
ilgus metus sveikas, kūrybiškai darbštus ir pilnas entuziazmo 
gyvenimui! Būk visuomet giedrios nuotaikos ir kad, kartu su 
mumis visais sulaukęs laimingos išlaisvinton Tėvynėn grįžimo 
dienos, dar ilgus metus dirbtum jos atkūrimui naujam, kilniais 
pasiekimais įprasmintam gyvenimui.“ 


Tai buvo gražūs, kilnūs linkėjimai, perpinti didele tautos meile ir 
viltimi. O nūdienai, kai abu profesoriai — Lietuvos valstybės kūrėjai 
— jau po žemės velėna, kokia šiurpi jų tikėjimo ir apsivylimų 
istorija! Iš tikrųjų, Šimoliūno veiklumo inspiracija buvo jo patriotiz- 
mas: Lietuvos meilė, jos idealai bei siekimai ir tėvynainių solidaru- 

mas. Tatai atsiskleidžia daugelyje jo užrašų, laiškų ir pokalbių. 
Pavyzdžiui, prisimindamas darbus Klaipėdoje, jis rašo „apie pirmuo- 
sius mūsų drąsius užmačius ir darbus mielame Klaipėdos pajūryje, 
kur senesni ir jaunesni dirbome išvien draugiškai, nuoširdžiai (. . .), 
nes ten dirbome sau, ne svetimiems, todėl nesiskaitėme su laiku: 
trūko dienos — dirbta nakčia, trūko šiokiadienių — dirbta 
šventadieniais, ir už viršvalandžius atlyginimo nelaukta.?? Tėvynės 
meilę Šimoliūnui kurstė ne kokia nors ideologinė ar politinė 
organizacija, o gyvenimo aplinka jaunystėje ir, be abejo, Lietuvą 
užgriuvusios nelaimės vėliau. Jis romantiškai idealizavo Lietuvos 
praeitį ir tautines tradicijas, labai vertino visuomenines, kultūrines, 
ideologines ir politines lietuvių draugijas ar sąjungas. 

Nuo pat studentavimo laikų, o ypač nepriklausomoje Lietuvoje 
Šimoliūnas būdavo įtraukiamas į kelis kūrybinius darbus, kuriuos 
skubėdavo laiku ir sąžiningai atlikti. Amerikoje, būdamas PLIAS 
pirmininku, rašinėjo laiškus į visas puses, ragino, kurstė jaunesniuo- 
sius kolegas, neaplenkdamas ir vyresniųjų, jungtis, veikti lietuvių ir 
Lietuvos labui. Ypačiai jam rūpėjo tokie reikalai, kur buvo 
reprezentuojama Lietuva, kaip mūsų pasiuntinybės rūmų projektavi- 
mas Brazilijai ir kiti to pobūdžio darbai. Šimoliūno profesoriavimas 
universitetuose buvo kiek kitoks, negu daugelio profesorių moksli- 
ninkų. Egzaminus ar studentų darbų tikrinimus jis darydavo lyg 
paskubom, gana greiti būdavo ir jo sprendimai, dažniausiai 
studentui palankūs. Vis atrodė, kad profesorius skuba prie kitų, 
svarbesnių darbų.7' 

Prof. J. Šimoliūnas savo visą amžių, visur ir visada buvo didžiai 
malonus, socialus ir svetingas žmogus. Mėgdavo svečius, neatsisaky- 
davo ir kitus aplankyti, domėjosi tautine kultūra ir jos ugdymu, 
nevengė, gal net ieškojo pažinčių su meno pasaulio žmonėmis. Iš 
tikro jo dvasinių interesų akiračiai buvo labai platūs. Šimoliūnas 
visuomet buvo tvarkingas, švariai apsirengęs, savotiškai elegantus, 
turėjo aukštą kaktą, gražius žilus plaukus, jaukia šypsena kitą žmogų 
pasitinkančias akis. Ir kitų tarpe jis išsiskirdavo aristokratiška išvaizda, 
kažkokiu kilniu pranašumu. Bet kitų tarpe laikydavosi kukliai, 
nekeldavo balso, diskusijų metu nepertraukdavo kalbančio, gerbė 
oponento nuomonę, dabojosi, kad nei žodžiu, nei elgesiu kito 
žmogaus neužgautų. Visa tai rodo, jog tai buvo brandi ir gilią 
dvasinę kultūrą išsiugdžiusi asmenybė. 

Kartą profesorius rašė: „Aš esu sunkus rašyti laiškus, bet labai 
malonu juos gauti. Tai mano yda!“72 Bet iš tikrųjų jis buvo 

dėmesingas ir uolus korespondentas, ir jo laiškų rašymo būdas buvo 
itin rūpestingas. Visų pirma jis parašydavo juodraščius, juos 
ištaisydavo ir tik tada laišką švariai perrašęs, išsiųsdavo. Amerikoje 
gyvendamas, Šimoliūnas atitolo nuo rašomojo stalo, nemėgo rašyti 
spaudai, ypač tais atvejais, kai būdavo nustatytas laiko terminas. Jam 
lengviau sekėsi rašyti savo iniciatyva, o ne pagal užsakymą. Kas kita 
būdavo jam pabūti su žmonėmis: tokių progų stengdavosi nepra- 
leisti, jei tik sveikata leisdavo. O jai palaikyti profesorius ir senatvėje 
kas rytas pasimankštydavo, santūriai maitindavosi (pvz., pusryčiams 
— avižų košelė), daug vaikščiodavo. Atsidūręs pajūryje ar paežerėje, 
mėgdavo pasimaudyti ir šaltokame vandeny. 

Turimi prof. Šimoliūno prasitarimai apie jo pažiūras į gyvenimo 
prasmę, žmogaus ugdymą ir jo lemtį bei mirtį leidžia spręsti, kad jis 
buvo religingas fatalistas. Jis ragino kitus pasikliauti Dievu, patsai gi 
nepasiduodavo nevilčiai, nors ir patekęs į dielę bėdą ar pavojų. 
Mažiau težinome, kokia buvo jo pasaulėžiūra pirmojoje gyvenimo 
pusėje. Iš asmeniškos patirties galima sakyti, kad profesorius 
respektavo bažnyčią ir kunigus, tačiau gyvendamas Lietuvoje, pats 
retai teužeidavo bažnyčion. Svetur būdamas, jau dažniau lankydavo 
lietuviškas pamaldas. Kone 80-ties metų amžiaus Šimoliūnas parašė 
savo pasaulėžiūrinį credo „Laimingas, kuris tiki“, išspausdintą kun. 
dr. Juozo Prunskio redaguotoje knygoje „Mano pasaulėžiūra''?, 
Perspausdiname ištisai: 


„Per astronominius žiūronus ir observatorių teleskopus 
naujų reiškinių, bet niekur neužčiuopiama nei galo, nei krašto, 
nei gylio, nei aukščio ribų. Tai yra neįsivaizduojama beribė 
dangaus erdvė, perpildyta dangaus įvairiausiais šviesiais ir 
tamsiais, periodiškai užtemstančiais ir vėl prašvintančiais 
kūnais; yra kometos, migloti rūkai ir t. t. Visi jie juda savais 
keliais, vienas kitam nekliudo, yra pilni visokių išorinių ir 
vidinių paslapčių ir vyksmų. Visa tai ir yra žmogaus proto 
neaprėpiama, nesuvokiama amžinoji stebuklingoji Visata. 

Žmogaus matomi dangaus vaizdai nėra stebėjimo momento 
vaizdai, bet artimesnės, tolimesnės ir tolimos praeities vaizdai, 
priklausomai nuo matomų kūnų tolumo nuo žemės, t. y. nuo 
jų šviesos spindulių erdvėje ėjimo laiko, per kurį jie pasiekia 
mūsų žemę ir stebėtoją. Be to, spinduliai, jeidami į žemės 
atmosferą, daro refrakciją, t.y. lūžtelėja — pakrypsta ir, 
pasiekdami mūsų akį, verčia mus matyti observuojamą praeities 

(nuo ilgos kelionės) vaizdą dar kitoniškesnėje dangaus vietoje. 
Yra ir kitų dar komplikacijų. 

Čia tai gera pradžia žmogui giliau susimąstyti ir pamėginti 
atsakyti į klausimus: „Kas aš ir ką reiškiu Visatoje!“ „Iš kur 
atsirado Visata?“'. 

Žemės žmogui, kuris gilinasi į tuos klausimus, galop 
tesibrauna tik vienas atsakymas: ,„Yra kažkokia Aukščiausioji 
Galybė, Visagalė Esybė, kurią gyvi protaują sutvėrimai nujaučia, 
nori suprasti, pažinti ir garbinti tąją vienintelę visų pradžių 
pradžią, žodžiu sutvėrusią Mater Visatą ir dvasią įkvėpusią. 


Žemiško žmogaus gyvenimas trumpas; tai tėra tik amžiny- 
bės trumpa akimirka. Jo kūnas yra žemiškos gamtos smulkme- 
na. 

Krikščionybės laikais nuo naujos eros pradžios, apie 2,000 
m., skelbiama visam pasauliui apie tikrąjį tikėjimą į Amžinąjį 
Visagalį Dievą, kuris žodžiu sutvėrė dangų ir žemę (visą Visatą), 
kurio galybė visur yra, visa mato, tvarko, valdo; „be Jo valios 
nieko neįvyksta. ž 

Ji galima garbinti bažnyčioje ir kiekvienoje vietoje. Jo 
galima visur prašyti malonės ir susilaukti paguodos. 

Dievo išpažinimas yra tikėjimas. Tikėjimas yra daugiau 
instinktyvaus jutimo ir jautrios sąžinės dalykas, ne vien šalto 
proto reikalas. Žmogus be tikėjimo atrodo palūžęs, patrūkęs, 
nepilnas. Tikinčiam mokslas tikybos negriauna, tik atskleidžia 
vis plačiau Tvėrėjo galybę, tvarinio menkystę ir Jo pagalbos 
reikalingumą toliau. 

Laimingas tas, kuris tiki, Dievą myli, nes jis turi aiškiai kuo 
vadovautis gyvenime: kad reikia mylėti tėvus, taikiai gyventi su 
savaisiais, gerbti kitus vyresnius; žino, kaip elgtis su savo 
artimu, t. y. kiekvienu žmogumi, būtent: „nedaryk artimui to, 
ko pats sau nepageidautum!"'' Toliau žino, kad už gerus darbus 
Dievas atlygina, už blogus baudžia; kas yra gera ir bloga, 
klauskis sąžinės ir be kompromisų klausyk jos balso. 

Rūpestyje esant, trumpa nuoširdi maldelė ir atsidavimas 
Dievo valiai yra tikinčio susiraminimas, slegiančio sunkumo 
palengvėjimas, dažnai troškimo išsipildymas; gero krikščionio 
širdies negraužia nei pavydas, nei pyktis, jis visada linksmas ir 
optomistas. 

Tikinčiam lengviau gyventi ir mirti, nes jis žino, kad jo siela 
nemari ir tikisi po mirties sulaukti geresnio amžino gyvenimo. 

Visa tai žmogui — geros moralės ir laimingo gyvenimo tvirti 
pagrindai, dvasinės kultūros kilnūs požymiai. 

Kas kėsinasi iš tikinčio žmogaus atimti jo tikėjimą, sužaloti 
jo moralę, užmušti viltį į amžinybę, į Dievą, išplėšti jo sielą, 
atėmus jo visą laisvę, žalojant ir jo kūną iki mirties, tas yra 
pikčiausias budelis — žvėris, be saiko išsigimėlis, jau savo 
natūralia mirtimi nemirštąs. Galop tokį ar prabudusi sąžinė 
užgriaužia, ar savižudybė pribaigia, ar kiti kaip nebepakenčia- 
mai pabaisai padaro galą, kaip tai ateistinio pasaulio žiauriojo 
rėžimo gausūs pavyzdžiai rodo. 

Kada žmogaus protas ir jausmai sutaria, tada jo dvasia ir 
kūnas vienas kitam neprieštarauja, žmogaus savijauta gera, jis 
yra sveikas ir laimingas. Kad tokiu išliktų, žmogui reikia 
prisiklausyti savo sąžinės balso patarimo, ką daryti ir, jei reikia, 
stiprinti savo valią ir ryžtą nugalėti besiskverbiantį blogį, kad 
jaučiamas disonansas išnyktų. 

Žmogus turi įgimtą norą kaip galima ilgiau gyventi (taip 
tauta ir valstybė) ir būti laisvas, todėl jis turi ir kitą įgimtą 
instinktą — ginti visais būdais savo gyvybę ir laisvę, vienkart ir 
savo šeimą, tautą ir tėvynę. To ir reikia tvirtai laikytis, ginti ir 
savo tėvų kalbą, papročius, tikėjimą, kad netaptų išsigimėliu, 
savųjų išdaviku.“ 


Pirmojo ALIAS suvažiavimo New Yorke 1951.1I.24-25 d. prezidiumas, iš k.: 
prof. J. Čiurlys, gen. vice-konsulas V. Stašinskas, min. V. Sidzikauskas, prof. 
J. Šimoliūnas, arch. J. Okunis, inžinieriai A. Jurskis (stovi) ir A. Banėnas. 








Stasys Dirmantas sveikina Joną Šimoliūną, sukakus 75 m. amžiaus. Racine, 


1953 m. 

Prof. J. Šimoliūnas jo 75-mečio pagerbtuvėse Racine, 1953 m. Kairėje prof. S. 
Dirmantas ir dr. Sofija Grigiškaitė-Šimoliūnienė. 


Naujoji PLIAS centro valdyba iš kairės: inžinieriai Stasys Dirmantas, Jonas 
Jurkūnas, Algirdas Didžiulis, Steponas Kolupaila, Jonas Šimoliūnas (pirmi- 
ninkas); buvusios valdybos nariai inžinieriai Karolis Bertulis ir Grožvydas 
Lazauskas. 1954.IV.10 nuotrauka — So. Bend, Ind. 

ma 2; 
Prof. J. Šimoliūnas kalba jūros skautėms „Atžalyno“ stovykloje prie 
Pewaukee ežero. 1954.VII.14. 





ALIAS suvažiavimas Bostone 1954 m. gegužės mėn. 29 dieną. Prezidiumas: 
Lietuvos garbės konsulas A. Šalna, inž. V. Sirutavičius, prof. J. Šimoliūnas, 
prof. S. Kairys; (stovi) inž. J. Mikalauskas, inž. S. Birutis, prof. Valcovas 


Biržiška, prof. Ignas Končius. D. Čibo nuotr. 

Prof. J. Šimoliūnas vieši Gimbutų namuose Bostone — W. Roxbury 1956 m. 
Iš dešinės: Elena Gimbutienė, J. Šimoliūnas, Marija Gimbutienė, Vytautas 
Izbickas, Irena Manomaitienė, Jurgis Gimbutas, Felicija Izbickienė, Eugeni- 
jus Manomaitis. Priekyje vaikai: Daiva ir Vytenis Izbickai, Živilė Gimbutaitė 
(kairėje). 


Viename Čikagos pobūl- 
vyje prof. A. Rukuiža, 
dail. A. Varnas ir prof. 
J. Šimoliūnas. 

Prof. J. Šimoliūnas kalba per Voice of America radiją Lietuvos klausytojams. 
IV-sis ALIAS suvažiavimas Philadelphijoje 1956 m. E. Jakaičio nuotr. 





5 - $5 “ k ž 
+ k "1 73 Ša 8 12 
A M * L >“ L = ; 2 
a NS b o Ap 1 TN 
AS D S Bak ARDO 7 k da 2 04.22 R 


Lietuvių profesorių draugijos valdyba 1960 m. Čikagoje, prie Jaunimo 
centro. Iš kairės: pirmininkas M. Krikščiūnas, sekretorius K. Gudaitis, dr. M. 
Nasvytis, J. Šimoliūnas, iždininkas S. Dirmantas. Statomas paminklas | 
Žuvusiems už laisvę (J. Muloko projektas). | 

ALIAS IV-sis suvažiavimas Philadelphijoje 1956.IX.1-3 d. Iš kairės sėdi: A. Jurskis, V. Mošinskis, 
K. Rimkus, V. Švipas, B. Galinis, J. Šimoliūnas, S. Dirmantas. K. Kriščiukaitis, K. Krulikas, B. 
Elsbergas, Č. Tamašauskas; stovi: K. Gasparėnas, J Stelmokas, J. Gimbutas, V. Izbickas, R. 
Budreika, J. Mikalauskas, J. Rasys, H. Šatinskas, Didžiulis, P. Kačionis, J. Vasys, N. Birulis, V. 
Maciūnas, E. Binkis; stovi aukščiau: V. Gruzdys, (...), V. Vintaras, Z. Knystautas, A. 
Ramanauskas, V. Žiaugra, Simanavičius. E. Jakaičio nuotr. 

Prof. Viktoro Biržiškos 75-mečio pobūvis Čikagoje 1961.111.25. Iš kairės: S. 
Kolupaila, V. Biržiška, J. Šimoliūnas, S. Dirmantas, A. Didžiulis ir K. Kaunas. 





D. L. K. Kęstučio šaulių kuopos valdyba Racine, Wis. 1956 m. Sėdi iš k.: VI. 
Skirmuntas, prof. J. Šimoliūnas (kuopos garbės šaulys), J. Giedrikas, pirm. ir 
M. Tamulėnas. Stovi: V. Kažemėkaitis, P. Petrušaitis, Br. Juška, Br. Keturakis 
ir VI. Vilcinas. 

Jaunimo centre 1960 m. vasario mėn. 6 d. Prof. J. Šimoliūnas kalbasi su 
redaktorium kun. dr. J. Prunskiu. 





LŠST centro valdyba 1962 m. Sėdi iš kairės: A. Gintneris, J. Šimoliūnas (s-gos 
garbės narys), R. Skipitis (s-gos garbės narys), J. Giedrikas, A. Valatkaitis; 
stovi: K. Žilėnas, P. Petrušaitis, V. Išganaitis, V. Skirmuntas ir J. Balčiūnas. 
1962 m. 

1963 m. vasarą Racine su svečiais iš kairės: J. Lenkevičius, S. Dirmantas, S. 
Petrušaitienė, J. Šimoliūnas ir P. Petrušaitis. 








1963 m. vasarą Racine su svečiais iš kai 
A. Didžiulis ir S. Dirmantas. 





Li 21 


rės: S. ir P. Petrušaičiai, J. Šimoliūnas, 

Paskutinės savaitės Racine ligoninėje 1965 m. vasario mėnesį. Iš kairės: P. 
Petrušaitis, ligonis Jonas Šimoliūnas, Pr. Vindašius ir St. Budrys. 





Lankytojai iš Čikagos 1965 m. vasario mėnesį Racine ligoninėje: prof. 
Šimoliūnas, Juozas Garšvinskas (seserėnas) su žmona ir Vladas Šimoliūnas 
(sūnėnas) su Žmona. 

Čikagos Šv. Kazimiero kapinėse 1967 m.: Vladas Šimoliūnas, jo sesuo Stasė 
Petrušaitienė, Teodora Garšvinskienė ir Petras Petrušaitis. 

Karys, 1970, nr. 4, p. 115. 

Iš nespausdintų Jono Šimoliūno užrašų, be datos. 

Karys, 1970, nr. 4, p. 116. 

P. Čepėnas. Naujųjų laikų Lietuvos istorija, II t., Chicago, III.: Dr. Kazio 
Griniaus fondas, 1986, p. 303, 385, 387. 

J. Šimoliūno surašyta anketa 1938.X.5 Kaune. Žr. išnašą nr. 9. 

J. Šimoliūno laiškas J. Gimbutui 1956.11.2. 

Karys, 1970, nr. 6, p. 184, 185. 

J. Šimoliūno surašyta anketa 1938.X.5 Kaune. Žr. išnašą nr. 9. 

22 Parašyta 1956.VIII.25 PLIAS kartotekai. 
23 Klaipėdos uosto laivų apyvarta: 1925 m. įplaukė/išplaukė 748 laivai, 


24 


25 
26 


27 


28 


29 
30 


3 


— 


329,000 reg. tonų; 1933 m. — 1069 laivai, 845,000 reg. tonų. Tad per 8 
metus priaugdavo vidutiniškai po 64,500 tonų per metus (LE XII, 1957, p. 
46). 

Praėjus daugiau negu pusei šimto metų, sovietinėje Lietuvoje šitaip 
rašoma apie Jono Šimoliūno vadovybėje atliktus darbus Klaipėdos uoste: 
„Uostą buvo pavesta administruoti specialiai uosto direkcijai, sudarytai iš 
3 narių: Lietuvos vyriausybės, Tautų Sąjungos ir Klaipėdos krašto 
direkcijos atstovų (...) Dėl to, kad nebuvo centralizuotos uosto 
administracijos, kildavo įvairių susidūrimų, ir tai trukdė uostą plėsti. (. . .) 
Danų statybos firma Hejgaard und Schultz 1930-1932 m. pastatė naują 
96,000 kv. m ploto ir 8 m gylio prekybos uosto baseiną, į jį įjungė buvusį 
prekybos uostą. Aplink jį buvo pastatyta gelžbetoninių konstrukcijų 
prekių bei keleivių krantinės, molai, nauji geležinkelio bėgiai, pratęsta 
kanalizacija (...) Mažas prekybos uostas, vadinamasis Žiemos uostas, 
skirtas lokalinėms prekybos operacijoms, išaugo Lietuvos mastu į didelį 
užsienio prekybos uostą.“ Taip parašyta P. Žostautaitės straipsnyje 
„Ekonominė socialinė padėtis Klaipėdos krašte 1923-1939 m. (Lietuvos 
istorijos metraštis 1985, Vilnius, „Mokslas“, 1986, psl. 55-56). Tuo metu 
Klaipėdos gyventojų skaičius augo vidutiniškai po 3-496 per metus: 1925 
m. turėjo 36,000 gyventojus, o 1939 m. — 51,000. 

J. Šimoliūnas. Šventosios uostas, Kaunas, 1933, p. 29. 

V. Gudelis. „Jūrinės hidrotechnikos pradininkai Lietuvoje". Mokslas ir 
gyvenimas (Vilnius), 1981, nr. 2, p. 32. 

J. Šimoliūnas. „Lietuvos aukštieji kursai 1920.1.27 — 1922.11.16 (Lietuvos 
prouniversitetas Kaune). Technikos žodis, 1956, nr. 6, p. 1-4. 

Apie Steponą Olendzkį yra žinių knygoje Lietuvos universitetas, 
Chicago, 1972 (red. P. Čepėnas), p. 91: gimęs 1877.VII.16 Kėdainių aps.; 
1910 m. baigė Rygos Politechnikos instituto statybos skyrių; priimtas vyr. 
asistento pareigoms eiti Lietuvos universiteto Technikos fakultete nuo 
1922.X.1. Tad jis buvo J. Šimoliūno bendraamžis ir studijų kolega iš 
Rygos. 

Lietuvos universitetas, 1972, p. 308, 357, 360. (Žr. išnašą nr. 33). 

Inž. Leonidas Gimbutas tuo pat metu buvo Aukštesniosios technikos 
mokyklos Kaune dėstytojas ir inspektorius, o taip pat Aukštųjų karininkų 
kursų dėstytojas Aukštojoje Panemunėje. Gerokai jaunesnis už prof. 
Šimoliūną, L. Gimbutas buvo gimęs 1892.VIII.8 Tauragės aps.; 1918 m. 
baigė Matavimo institutą Maskvoje su geodezijos inž. diplomu; 1929 m. 
išleido Žemės ūkio statybos vadovėlį Kaune. Mirė Kaune 1932.X.17. 
Jonas Kuodis gimė 1903.X.15 Panevėžio aps.; 1932 m. baigė VDU statybos 
inž. diplomu. 1936 m. gavo inž. daktaro laipsnį Vienoje ir po to dėstė 
gelžbetonį ir masyvinius tiltus VDU Technikos fakultete. Mirė Bostone, 


Mass., 1983.111.17. 

46 
47 

Juozas Milvydas, gimęs 1914.V.11 Telšiuose, baigęs VDU Technikos 
fakultetą statybos inž. diplomu 1937 m. ir tuoj pat pakviestas Statybos 
katedros asistentu, sekančiais metais buvo pakeltas vyr. asistentu. Žr. LE 
XVIII. 

P. Čepėnas, red. Lietuvos universitetas 1579-1803-1922. Chicago, III.: 
Lietuvių profesorių draugija Amerikoje, 1972, p. 252. 

Juozas Daniliauskas (Kanadoje Danys), gimęs 1914.XI.22 Marijampolės 
aps., baigė VDU Technikos fakultetą 1939 m. statybos inž. diplomu. Žr. 
LE IV ir XXXVII. 

LE IX ir XXXVII t. 

Jurgis Gimbutas, gimęs 1918.l.18 Maskvoje (augo Lietuvoje), gavo VDU 
statybos inž. diplomą 1941.VII.5. Patvirtintas jaun. asistentu 1941.VI1.30 
Lietuvos Laikinosios vyriausybės švietimo ministro aktu. Nuo 1942 m. 
rudens vyr. asistentas, dėstytojas. 

Eugenijus Manomaitis, gimęs 1909.VI.10 Šiaulių aps., baigė VDU 
Technikos fakultetą 1937 m. statybos inž. diplomu. Žr. LE XVII ir XXXVII. 
P. Čepėnas, žr. išnašą nr. 33. 

Technika, 1944, nr. 1, p. 19-20; redagavo inž. Algirdas Nasvytis, leidėjas: 
Technikos ir susisiekimo vadyba Kaune. 

LE XVI, p. 79. Turi būti ne A., o Viktoras Rėklaitis. 

Tas keturias sunkias knygas prof. Šimoliūnas atsivežė Amerikon, skolino 
LE-jos redakcijai, o dabar jos deponuotos ALKos bibliotekoje Putname. 
„Statybos“ tomų nėra Kantautų bibliografijoje, tai, matyt, jų nėra 
universitetų bibliotekose, nes karo metu nebuvo galima pasiųsti. 
Vincas Maciūnas. „Pabaltijo universitetui antruosius metus pradedant". 
Lietuvių žodis (Detmold), 1947.IV.3; t. p., LE XXI t., 1960, p. 292-296. 
LE II t., 1954, p. 132 ir XXXVI t., 1969, p. 87. 

Akių gydytojas Jonas Sims-Šimoliūnas buvo kilęs iš Nakiškių kaimo, 
Joniškėlio valsčiaus. Jo žmona buvo visuomenininkė Marija Černeckytė- 
Sims, žr. LE XXVII, 1962, p. 472. 

Visuomenininkas Petras Petrušaitis, gimęs 1917 m., išsaugojo prof. J. 
Šimoliūno archyvą Racine, Wis., ir daug prisidėjo prie šios knygos 
išleidimo. Žr. LE XII, p. 418. 

Mech. inž. Algirdas Didžiulis, gimęs 1915 m., baigė VDU 1944 metais. Žr. 
LE IV, 1954, p. 528. | 

Elektr. inž. Edmundas Jasiūnas, gimęs 1923 m., baigė Aukštesniąją 
technikos mokyklą Kaune 1942 metais. Žr. LE 37 t., 1985, p. 229. 
Daugiau apie TMD žr.: P. Petrušaitis, LE XXXI t., 1964, p. 118-120. 

V. Izbickas: Jonas Šimoliūnas. LE XXIX, 1963, p. 533-535. 

LE X t., 1957, p. 159-160: Jūros diena. Panaudojus prof. Šimoliūno atsiųstą 
rankraštį, straipsnis redaktoriaus parašytas trumpesnis, ištaisytos kai 
kurios datos. J. Šimoliūno pavardė paminėta du kartus. 

51 Ponia Betty Rėklaitienė buvo jūrų inž. Viktoro Rėklaičio žmona, tada 
gyvenusi Čikagoje. Jos vyras mirė 1942 metais. Jis buvo vienas svarbiųjų 
Lietuvos prekybinio laivyno organizatorius. 

52 Dabar būtų apie 200 dolerių, nes tada pradedančių inžinierių valandinis 
atlyginimas tebuvo apie 2 dol., o dabar aštuonius ar dešimtį kartų 
daugiau. Penkių kambarių buto nuoma Bostone prieš 35 metus buvo 
apie 60 dol. mėnesiui, o dabar 10 kartų daugiau. 

53 Draugo priedas „Architektūra, technika ir ūkis“ ėjo kas mėnesį nuo 1950 
m. lapkričio mėn. (nr. 1) iki 1952 m. balandžio mėn. (nr. 15), po vieną 
dienraštinį puslapį. Šimoliūno straipsnių ar pokalbių nerasta. 

54 Jonas Puiša atsakė 1953.VI.4 į ankstesnį prof. Šimoliūno laišką gera 
lietuvių kalba. Dirbąs San Franciske ir ketinąs aplankyti profesorių. 
Aplankė ir pabuvo Racine 2-3 dienas. 

55 Žr. išnašą nr. 30. 

56 V. Izbickas. „Prof. J. Šimoliūnui 75 metai“'. Technikos žodis, 1953, nr. 5, 
p. 1-3, su atvaizdu. 

57 1987 m. kovo mėn. patirta laišku iš Kauno, kad doc. J. Mikuckas buvo 
pasiėmęs saugoti paliktąjį prof. J. Šimoliūno asmeninį archyvą namuose. 
Mikuckui mirus, viskas sudeginta. 

58 Nei J. Šimoliūnas, mei Joana Jančaitė-Linartienė, mirusi 1966.1.22 
Sydnėjuje, nesulaukė V. Maknio knygos Teatro raidos bruožai, Vilnius: 
Mintis, 1972, kur p. 181-207 gražiai įvertinta rygiečių lietuvių sceninė 
veikla, ypatingai J. Linartienės talentas ir vaidmenys. Jos biografiją žr.: LE 
XXXVI t., 1969, p. 355. 

59 J. Masilionis, red. Panevėžys. Chicago: Panevėžiečių klubas, 1963, 432 p. 
Redakcinėje komisijoje dirbo A. Rukuiža. Prenumeratorių sąraše yra 
prof. J. Šimoliūnas. 

60 Jonas Mulokas (1907-1983) baigė VDU Technikos fakultetą 1935 m. su 
statybos inž. diplomu. Žr. LE XIX t., 1959, p. 370. 

61 Iš A. Didžiulio laiško J. Gimbutui 1986.XII.2. 

62 P. Petrušaičio papildymas 1987.11.6. 

63 Nekrologas ir laidotuvių aprašymas. Karys, 1965, nr. 4: LŠST priedas 
„Tremties trimitas“, redaguotas P. Petrušaičio. Psl. 116-118. 

64 Technikos žodis, 1965, nr. 2, p. 2-5. 

65 P. Petrušaičio reportažai: Dirva, 1966.11.25; Draugas, 1966.lll.2; Karys, 
1966, nr. 3, p. 86-87. 

66 P. Petrušaičio reportažas: Karys, 1968, nr. 1, p. 19. 

67 ALIAS neišleido nė vienos savo garbės narių ar šiaip pasižymėjusių 
inžinierių atsiminimų ar biografijų knygos. Stepono Kairio atsiminimų du 
tomus išleido Amerikos lietuvių socialdemokratų sąjunga 1957 ir 1964 
metais. Jonas Šimoliūnas nebesuskubo parašyti savo atsiminimų knygos. 

68 Filosofijos dr. Kazimieras Ambrozaitis (1892-1957) buvo Lietuvos seimų 
atstovas. Žr. LE I, 1953, p. 143 ir XXXVI t., 1969, p. 30. 

69 

73 


Iš A. Didžiulio laiško J. Gimbutui 1986.XII.2. 

Iš J. Šimoliūno laiško J. Gimbutui 1957.1V.30. 

Iš A. Didžiulio laiško J. Gimbutui 1987.11.16. 

Iš J. Šimoliūno laiško J. Gimbutui 1946.VI.28 Vokietijoje. 
Mano pasaulėžiūra. Chicago, 1958, psl. 282-285. 


Dėkojame Lietuviškosios knygos klubui už leidimą persispausdinti. Prof. 
J. Šimoliūno rankraštis yra ilgesnis, tai knygos redaktorius kun. dr. J. 
Prunskis turėjo „išleisti tai, kas neliečia asmeniško pasisakymo, o kas yra 
bendro pobūdžio informacijos“ (iš Prunskio laiško Šimoliūnui 
1958.111.26). 

Santrumpos 


ALIAS — Amerikos lietuvių inžinierių ir architektų sąjunga 
DP — Displaced person; bevietis Vokietijoje po karo 
JAV — Jungtinės Amerikos Valstybės 

LB — Lietuvių Bendruomenė 

LE — Lietuvių enciklopedija, išleista J. Kapočiaus Bostone 
LPDA — Lietuvių profesorių draugija Amerikoje 

LRK — Lietuvos Raudonasis Kryžius 

LŠST — Lietuvos šaulių sąjunga tremtyje 

LU — Lietuvos universitetas Kaune 1922-1930 m. 

PLIAS — Pasaulio lietuvių inžinierių ir architektų sąjunga 
PU — Pabaltijo universitetas (Baltic University) 

TMD — Tėvynės mylėtojų draugija 

TŽ — Technikos žodis, žurnalas 


UNRRA — United Nations Relief and Rehabilitation Administration 


(arba Unrra) 
UU — UNRRA University, Muenchen 
VDU — Vytauto Didžiojo universitetas Kaune 1930-1944 m. 

Vokiečių civllės Valdžios Viršiniuūkui 
Lietuvoje. 


„Okupacinė valdžia Lietuvoje tarėsi su Lietuvos 
Vyriausybe 31. 12, 1918 m. ir I. 1. 1919 m. dėlei ge- 
ležinkelių perėmimo. į 

„Pirmasis priėmimas geležinkelių mazgo Vilniaus 
Ir vienos dalies linijos Vilniaus—Lyda, buvo greičiausiu 
greitumu paskutiniame akimirksnyje įvykdintas. . 

Prie perėmimo minėtos linijos nebuvo nei vieną 
kartą susirinkime sudarytoji Perėmimo Komisija, susl- 
dedanti iš 3 asmenų. Šis greitumas, atsitikęs dėlei 
Jkupacinės valdžios priežasčių, neleido Lietvvęė- Vv 
rlausybei pasiųsti paskirtų josios valdinv+su os 
lingų apsaugos žmonių į jųjų vietas. : | 

„Ligi šiol dar neišpildyti Vokiečių valdžios priža- 
dėjimai atiduoti ginklus su jiems priklausančia amu- 
nicija ir kitus įtaisymus, būtinai reikaligus sutverti 
milicijai ir pulkams, kurių užduotis palaikyt “ !vje 
tvarką ir apsaugoti gelžkelius bei Lietuvos A 
„Prieš pasitraukiant vokiečių kareiviams iš Vilniaus 
ginklai tapo perduoti ne lietuviams, bet tiems lenkams, 
kurie reikalauja prijungimo Vilniaus prie Lenkijos. 

„ Vokiečių kareiviai atsitraukdami apleido geležin 
kelį Kalkunai— Panevėžys, Kalkunai-—-Naujieii-Švenčio- 
nys ir Molodečna--Vileika, nieko nepranešę Lietuvos 
Vyriausybei ir tuo būdu tie geležinkeliai likosi be tar- 
nautojų „Personalo įr sargybos. Geležinkeliai Kaiše- 
doriai — Šiauliai ir Radviliškis—Kalkunai tapo 3. 1. ap- 
leisti; tuo būdų savo likimui palikti, nežiūrint į tai, 
ad įle turėjo būtį perduoti Lietuvos Vyriausybei. 

| elefono ir telegrafo įstaigos grynai lietuviškose 
Lietuvos dalyse buvo vokiečių kareivių naikinamos, 
nežiūrint Į tai, kad buvo daug kartų pažadėla viską 
pilniausioje tvarkoje perduoti Lietuvos Vyriausybei, su 
sąlyga, kad paskiau būslą atsiskaityta su vokiečių Valdžia. 

Ame mMomente, kai Lietuvos Vyriausybė buvo 
priversta Persikelti į Kauną, del Okupacijos valdžios 
kaltės - ir negali susisiekti su Lietuvos šiaure, — Oku- 
pacinė valdžia Yra alėmusi galimybę perimti gelžkelius 
8-jame karo gelžk. direkc, rajone. Lietuvos Vyriau- 
sybė laiko tad reikalingu atšaukti savo atstovą inži- 
nierių Maciejauską, delto kad jisai negali išpildyti sa- 
vo funkcijų, nes Bčležinkeliai 8-jame karo gelžk, direkc. 
rajone, Lietuvos Vyriausybėi nieko arte tai nežinami, 
buvo okupacinės valdžios ūmai apleisti. Delei viršui 
Paminčių aplinkybių darosi sišku, kad ir perėmimas 
Kelžkelių Įstaigų iš 5j0 bei 6-jo karo gelžk. direke, 
rajonų tera iliuziją, 

Asitraukiančių vokiečių kareivių Iš vokiečių val- 
džios pasielgimas Lietuvos Vyriausybei parodo ne ką 
kitą, kai tik“ priešingą valią ir delto Lietuvos Vyriau- 


sybė yra priversta protestuoti prieš voklečių tokiu 
būdu vykdomą atsitraukimą iš Lietuvos. 

, Mnaujinimas derybų delei gelžkelių priėmimo — 
gali „tik tuomet įvykti, įeitu Ir vėl bus atnaujinias Ir 
palaikomas judėjimas ant linijų M. E. D. 5. ir 8. su 
geležinkelių mazgu Vilniumi, ligi tol, kol nebus su- 
stiprintas ir pabaigtas Lietuvos kariuomenės organiza- 
vimas, kuri, žinoma, galėtų perimti sargyba, 
Ministerių Pirmininkas M. Sleževičius. 

Omunikacijos Ministerijos Vykdintojas 


Kelių inžinierius J. S. Šimoliunas, 
ekretorius Inž. K. Vasiliauskas. 


Priedas nr. 1 


Kopija iš: „Laikinosios Vyriausybės Žinios“ nr. 2, Kaunas, 1919.1.16, psl. 3. 

10a. 
Projektas tarifo Lietuvoje už pašto siun- 
tinius nuo 1 sausio 1919 metų. 






—— ———————— —— 5 —— ———— 


Užmokestis dėliai Į Užmokestis dėliai 
susinešimo Lietu- [susinešimo su už- 
voje rubežiu 


Pavadinimas 
pašto siunti- 
nių 
Laiškai (užda- [ligi 15 gr. 30 sk.|ligi 15 gr. 50 sk. 

romi) už kiekvienus se-|už kiekv. sekančius 
kančius 10 pr. 30 sk. 15 gr. 50 sk. 


paprastos 20 sk. 
su atsakymu 40 sk. 


Spausdiniai ir |ligi 15 gr. 10 sk. Dvigubai 
Pirklybų raštai | už kiekv. sekančius 
15 gr. 10 sk. galu- 
tinas svarumias 1-kg. 














paprastos 30 sk. 


Atvirulės | 
su atsakymu 60 sk, 








Prekių pavyz-[lipi 50 gr. 20 Sk. Dvigubai 
džiai už kiekv. sekančius 
50 gr. 20 sk. galu- 
tinas svarumas Ik g. 





N i. Įligi 5 m.--- 20 sk. nuo | ligi 5 m.—45 sk. nuo 
i Dana Šn ligi 25 m. 50sk.|5 m. ligi 26 m. 75 sk. 
S WINIRŲ nuo 25 m.--ligi 50 m. | nuo 25 m. ligi 50 m. 
siuntiniai) |75 sk. nuo 50 m. -igi | 100 sk. nuo 50 m. ligi 
100 m. 100 sk. ir t, t. [100 m. 130 sk. ir t. t. 


Laikraščiai: į mėnesį į mėnesį 
Kasdieniai , 30 sk. , 45 sk. 
air 3 sykius į sav. * 15 sk. , 20 sk. 
1 sykį į savailę 3 10 sk. 3 15 sk. 
Priedai už kiekv. "4 lapo 1 sk. , 1'/1 sk. 





Už kiekvieną uždraudimą 
pašto siuntinių „„. . 30 sk, užrubežin 50 sk. 


Jonas Vileišis 
Ministerio Pirminiuko Pavaduolojas 
Vidaus Reikalų Ministeris, 


St. inž, J. Š. Šimoliūnas 
Susisiekimo Ministerijos Valdytojas. 


Ministerlų Kablineto prilinia 
1919 m. sausio mėn, 25 d. 


Ia. 
Kariškių siunčiamų laiškų tarifas. 


1919 m. vasario mėn. 4 d. Ministerių Kabinetas 
nutarė, kad kariškių siunčiami laiškai apmokami 
puse tos kainos, kuri nustalyla tarife už pašlo siun- 
ilnius (nuo 1919 m. sausio mėn. 1 dienos, 1919 m. 
sausio mėn, 26 diena Ministerių Kabineto palvirlin- 
tame) su sąlyga, kad ant lų laiškų būlų Krašto Ap- 
saugos Ministerijos įstaigų ar kariuomenės dalių 
anispaudas. 


Jonas Vileišis 


Ministerio Pirmininko Pavaduotojas 
Vidaus Reikalų Ministeris. 


St. Inž. J Š. Šimoliūnas 
Susisiekimo Ministerijos Valdytojas. 


i 1 „54. 
Priedas nr. 2 1919 metų vasario mėn. 5 


Kopija iš: „Laikinosios Vyriausybės žinios“ nr. 4, Kaunas, 1919.11l.5. 
Pastaba: Tie ir kiti pašto tarifai vėliau paskelbti su J. Šimoliūno pavarde 
knygoje „Lietuvos įstatymai", surinko A. Merkys, redagavo A. Kriščiukaitis, 
Kaunas, 1922 m., psl. 692-700. 

Aukštųjų Mokslų Draugijos 


A 
Lusrbe, 


Priedas nr. 3 


Aukštųjų mokslų draugija Kaune rėmė Aukštuosius kursus, iš kurių išaugo 
Lietuvos universitetas. Inž. J. Šimoliūnas buvo Aukštųjų kursų technikos 
skyriaus vedėjas. 

JACHT-KLUBO 


VALDYBA. 
Cr) 


Priedas nr. 4 

Ponui 
Inž. J. Šimoliūnui. 


Visuotinas Lietuvos Jacht-Klubo 
steigiamasis susirinkimas š/m, sausio 
mėn, 29 d,, įvertindamas Tamstos didę 


ir nenuilatančią darbuotę Jacht-Klubo 


steigime, -vienbalsiai išrinko Tamstą 


Lietuvos Jacht-Klubo garbės nariu. 


Todel Jacht-Klubo Valdybos pavė- 
damas pranešuų apie tai Tamstoš Žiniai 
ir naudodamasis proga, turiu garbės 
prisiųsti Tamstai Lietuvos Jacht-Klubo 


1922 m. sezonui garbės bilietą, 
Priedas: bilietas Nr.l. 







Lietuvos Jacht-Klubo 
Valdybos Sekretoris: 


iii is 







Priedas nr. 5 


Jetuvai pagražinti Draugija. 


CENTRO VALDYBA 
Kaunas. 


| „ BRAaNGI LIETUVA S4VCOK.-ATCAIMINK 


PALRAŽIAK JAS! 


| - 

J 
B 
| , 


LIETUVAI veši mio 





SAVO LIETUVĄ MYLĖ J0 
o Von figa Um VAIIKAVO | 
KO ME SAVO MEILE JAI (EYTI MECALĖ JO. 
TiN JE SAVO KARDAIS TAATUM SAUI EMS, ŠVYTAVO... 


PET ILCA, ŽI3URi VERGIJA VI žė 


KIKSTĄ asi „NUIMKAPIAI,Ąž 


toris 


S894 AFLEIST45 I570R1KES WIETAS, 






LET T RIMAS ATA Re paskirta subsidija 


GaRRĖS Han NIKETAS Nr, pa 


-1922 metams “| 





Kaunas, 192.).. m AAA m.Vig, 


Daukanto gatvė Nr. 1. Telef. 1258, 


Lietuvai pagražinti Draugijos nariui 


Šiuomi nuolankiai prašom apmokėti: 


Įstojimo: WMMOkKeSN| sitie i i a i litų 
metinį nario mokesnį už a po...... lit. =. tų 
a i ii is a a o litų 

Iš VISO k litų 


Su aukšta pagarba 


Lietuvai pagražinti Draugijos Centro Valdyda. 

I aukšto planas. 


15 m. 
15,5 m. 








Priedas nr. 7 
Prof. J. Šimoliūno sau projektuotas ir 1928-1933 m. statytas namas Kaune, A. 
Fredoje, Liūdesio al. nr. 3. (Iš knygos: J. Šimoliūnas, Statyba, IV t., Kaunas, 


1943 m.). 

STAT. INŽ. JONAS ŠIMOLIŪNAS 


Šventosios Uosto statybos viršininko par. ėjęs 1925. X. 10 d. — 1930. V. 5 d, 
Aukštosios Liet. Mokyklos dėstytojas 1920 — 1922 m. 
Liet. U-to Technikos Fakulteto prof. 1922 — 1930 m. 


ŠVENTOSIOS UOSTAS 


ISTORIJA 
EKONOMINĖ REIKŠMĖ 
U0OSTO STATYBA 


Atspaudas iš „Technikos“ 7 Nr. 


KAUNAS AKC. „SPINDULIO“ BENDROVĖS SPAUSTUVĖ 1933 


Priedas nr. 8 

Šventosios uosto plano trys fazės: I-mažam žvejų uostui 3 m gylio; II — 
giliajai jūros žvejybai 5 m gylio; III — komerciniam uostui 7-8 m gylio. 1924 
m. projektas. (Iš knygos: J. Šimoliūnas, Šventosios uostas, 1933..m.) 

Priedas nr. 10 


Šventosios uosto molų planas pastatytų 1925-26 m. 


(Iš knygos: J. Šimoliūnas, Šventosios uostas, 1933 m.) 


2Ll 


25- Im 


r | Į + PiūvisA-B. 
(5-2m 


| 
1-15m 














2 SS ŠE 
SRT STAR 


2 " „Sviebsa'ai J sner= 2 žetaass SE 

4 | i 05-075m i š 


p— 2-5 —ų k ——- 16 ——- (-— iii 
-2m * 0,5-1,5m. 

Priedas nr. 11 


Tokios gelžbetonio dėžės naudotos Klaipėdos uosto naujojo baseino 
statybai 1930-1932 m. (Iš knygos: J. Šimoliūnas, Šventosios uostas, 1933 m.) 

47 





B IIS, 


J ūros Dienai Ruošti Komitetas maloniai kvie- 
čia Tamstą atsilankyti į Pirmosios Jūros 
Dienos iškilmes, kurios įvyks š. m. rugpiū- 
čio Mėn. 12 dieną Klaipėdoje. 


Iškilmių programa laikraščiuose ir specialiame Jūros Die- 
nos vadove. 


JŪROS DIENAI 
RUOŠTI KOMITETAS 


Priedas nr. 12 
Pakvietimo abi pusės. 

Prof. JONAS ŠIMOLIŪNAS, 


dipl. statybos inžinierius 


STATYBA 


IV TOMAS 


STOGAI, BOKŠTAI, LUBOS, GRINDYS, 
LAIPTAI, DURYS, LANGAI, TINKAVIMAS, 
DAŽYMAS, APMUŠALAI, STIKLAVIMAS, 
SANITARINIAI BEI ŪKINIAI ĮRENGIMAI. 


V. D. UNIVERSITETO STATYBOS FAKULTETO LEIDINYS 
KAUNAS 1943 


Priedas nr. 13 

4 iki 


+ 
rą Š, 
A 2 
r 


Vadyba Kauno Apskr. Ipotekos Įstaigai, 
žemės Ula Aikiiex 


(nuorašas Jonui Šimoliūnui) 
| maznat.n. ML-LT ------------ 
„0 


144. m.gTM0 d.m.. | 
ųyį Pranešame, kad Jonas Šimoliūnas už 
Nr. AS pirktą Kauno m. Aukšt. Fredos žeikės sklype 
KaALBasS 45 nr., 0,1058 ha ploto, visą pardavimo su 
mą su palūkanomis yra sumokėjęs, todėl pr: 
šomę šiai skolai apdrausti uždėtą draudim: 


panaikinti, 
SH Gidao 


irektoriua 7“ 








Skyriaus inkas 


Priedas nr. 14 


Dokumentas iš karo meto, vokiečių okupacijos pirmųjų metų. 

: t X 2014 


V, ENERGIEVEKSORGUNG OSTLAND- G. m. b. H. 
I KAUNO ELEKTRINIŲ RAJONAS 


Kauen, g > (. 2 / i 


Kaunas, 

i Ak ė 
Pinigus Šen Meną, 


Kassoror | 
Kur udnkua 

Priedas nr. 15 


Dokumentas iš karo meto, vokiečių okupacijos 1944 metų. 

(Inspekleriaus paraja4) 


Priedas nr. 16 


Dokumentas iš karo meto, vokiečių okupacijos 1944 metų. 

LITHUANIAN DP CAI4PS m 
IN WEST GERMANY SCKLESWIS BALTIC SEA 
IN 1948, ECKERNFORDĖ 
KENDSBURS 
NORTH SEA 
ITZEHOE 


o WAHLSTEOT 
T ' 
NGLUCKSTAOT „M 


ELMSHORN L 
k R? SŽNNEBERG l4 






























37 S kis 
BUXTEKUOE SPAKLNBERG 
sių: | SEEDORF "BUCHHOLZ 4 
Ok biEkiaus k „ROTENBURG | LŪNEBŪRG 1 
HUNTLOSSEN 
WOLTERDINGEN | „UELZEN 
——— 
o 
BO0ENTEICH 
cawesepg | OIEPHOLI V 
UCHTE N 
e B. REHBURG | 
NETHERLANDS 3 PAPINGHAUSENL e | e „OLrsBuRG 
. MEERDECK 
OSNABRUCK „MELLĖ „ BRAUNSCHWEIGe 1 
GAEVEN BAD MŪNOER badiiieis as bė EAST GERMANY 
MŪNSTER 
R BO00ENWERDER 
š as e „f MarrensTeo 
AME.. 
j OSTEROOE 
„DORTMUNO p. NORTHEIM 
š L k 6— — -—L-GOTTINGEN 
WETTER „„JAKOLSEN 
R WOLFHAGEN SAM 
*DUSSELDORF a A “7 
' MATTENBERG k BRITISH ZONE 
4 ——-——— AMERICAN /ZONE 
— HERSFELO) L ERIC 
a A f 
BONN m d į 
2 
BELGIUM | PuDa 2 
( esurzsacų——  N pi 
2 160 
M HANAU SCHWEINFURT 
*OFFENBACH 
" MAINZ -KASTEL REUT 
LUXEM - + BAMBERG „BAY UTH 
BOURG ų DARMSTADT S “ . 
Vunžeunoų, „-OENSTADT „PEGNITZ 
L; SCHEINFELO ė 
ns m eERLANGEN = WEIOEN 
MEIDELBERG ROTHENBURG 6 „AMBERG 
e NURNBERG 
/ ANSBACH BURGLENGENi ' i.O 
J KARLSRUHE DINKELSBUML ma 
FRENCH ZONE = EICHSTATT - REB0ORF 
." FELLBACH 
NEUENBURG esTuTTGART | MSCHWABISCH „ 
| CANNSTATT ViGOLSTADT 
LAN R 
TŪSINGEN, as. DiLLINGEN „LANDSHUT 
"AUGSBURG - HOCHFELO 
FRANCE MARNSPS "MECHINGEN RORNSTA8I (—441—- 
ROTTWEIL ji Ą 
* TROSSINGEN GiBERACH MŪNCHEN MŪHLOŠAF 
HWENNINGEN ; 
, FREIBURG K 2 REUTE b 9 BAD-WORISHOFEN 
ND 4 MEMMINGEN ŠTARNBERG  TRAUNSTEIN 
KURZACHŲ ė o 
UP Ti RAVENSBURGS ROSENMEIM 
t O 109 „ARO HKEMPTEN GARMISCH 
* 100- 500 Šysranz/ [t 
BOOENSEE 
e 5000-1009 KRESSBRONNE > 
EI CVER 1500 SWITZERLAND TETTNACS AUS i RIA 


Priedas nr. 17 


Lietuvių stovyklavietės Vakarų Vokietijoje 1948 metais. Iš knygos: Milda 
Danys, DP Lithuanian Immigration to Canada after the Second World War, 
Toronto, 1986, p. 47. 

a AS 
LIETUVIŲ INŽINIERIU 


-SAJUNGA UŽSIENYJE 
“CENTRO VALDYBA 


ASSOGIATION OF LITHUANIAN 


ENGINEERS ABROAD 
MANAGING COMMITEE 

aro ADRESAS: IA ak, 

as) a e E Ž 
ex oi ag LITAUISOHES LAGER, RTFAGI 2 i as Ša 
a Kgid S LE 
je m Š. Z0NE- GERMANY | Ar nra A 
“2 L “ + < Pao Ka . 
2 UETUIŲ UNŽINIERIŲ SĄJUNGA UŽSIENYJE, ceyika, VALDYBA, ja t i p a 


ssociIN O 0F LITHUANIA. ENBINEERS ABRONO, iais EONNITEE) | |- i D 
Li Ė Š „L į J A "123 M 
2 į šis į Al , š > 7 
o į 5 i šias A 12 





Priedas nr. 18 


LISU laiškų antgalvės, ženklas ir antspaudas (nuo 1948.VI.6 iki 1949.V.22) 

CELB. ELDOFE. EICI,.INC be 
ŠIMOLIŪNUIX JONUKI 


r= EPTYNIŲ DEŠIM ČIŲ 21 
| | METŲ TURINTINGO,CPA 
ŽAUS IR GAIRBINCO AAI 
AMŽIAUS SULAWUKUS SVIĘL 
KINAS TAMSTTĄ ,DONIE PRO 
FRSORIAW, IR LINIKIMIĘ 1 
TAMSTA DAR BAUC JĖGŲ, 
LAIRMIĘS IM DŽIAUGCSMO 4 
ASN RĘNITNTLAM TAMSTWS a 
GYVIENIMITĘ, O TAMSTOS PA 
SIAUKOTIMAS HD. PNIUOIPIELGf 
NAU1 BIEI MEI VIR8Ų MŪSŲ 
TŠSIILCTAI TŠVARCINTTAI Aadl 
LIETUVAI TEISIKŪNI IA DOS 
AMŽINAI TLAISYIĖU , GAIRIBIĘT 
CEROVYIEI TR STIDYBIET „24 


r. 


-1878 mak ioas V-24- 


KĘMDTENAS /ALG /BAVARINAĄ. 
LIETUVIŲ INŽINIERIŲ DDAVGIJA.. 


, A * < + * * 








-- 


, 
' 


LIETUVOS ŠAULIŲ * 


SĄJUNGA TREMTYJE | 


egistruota pas Illinois Valst. Sekr. 
iudijimas Nr.-3594 - 1955, I. 26. 


Ų 
MW“ NARIO LIUDIJIMAS | 
“| Vardas ir pavardė „Jonas Šimoliūnas || 
1 AntrašasL561 Holmes Ave,fFa cine,„Wis. 


I -Vieneto pavadinima 18 COns1no Kuopa | 
jų > r 


——- 4 





— Wa od ę 










THE NATIONAL GUARD 
OF LITHUANIA IN EXILE 


Registered by the Secretary of. the State 
of Illinois Certificate No.3594-1, 26, 1955, 


MEMBERSHIP CARD 






Priedas nr. 20 


Narys nuo 1955 metų spalio 25 d. 

Profesoriui JONMUI J/MOLIUNUI, 
Iląamečiam lietuvių inžinierių 
Ir architektu auklėtojui, 


PLIAS garbės nariui, 
tauriam lietuviui, 


85 metų amžiaus sukakties meluose. 
reiškiame mūsų nuoširdžią pagarbą 
už nesuskaitomus darbus lietuvių tautai 
ir lietuviams "A 


R£4- 





Pasaulio Lietuvių Inžinierių 
(r Architektų Ją jungos 
077 AW045 SKYRIUS 


/$63 mefai 
OzfAWA, CANADA 


Priedas nr. 21 


Įrašas prof. Šimoliūnui dovanotoje knygoje: R. Legget, Rideau Waterway“', 
University of Toronto Press, 1962. 

Balutis Bronius (1879-1967) 133, 147 

tė) 149 

86, 144, 146 

181, 192 


Damušis Adolfas 74, 96, 107, 111, 117 

Danys (Daniliauskas) Juozas Vincen- 
tas 8, 68, 107, 124, 131, 153, 154, 
197 

Kasparaitis Martynas 129, 133, 141, 
156, 157 

Kaškelis Juozas (1904-1986) 95, 125 

Kaunas Ksaveras (1915-1972) 187 

Kažemėkaitis Viktoras 141, 156, 187 

Kerelis Albertas 157 

Kleinas Eugenijus 8, 107, 126 

Klemetti H. 25-28 

Kolupaila Steponas (1892-1964) 63, 
64, 69, 73, 74, 81, 84, 91, 92, 95, 96, 
99, 102, 107, 111, 113, 116-118, 
124-126, 136, 138, 140, 145, 153, 
155, 163-166, 173, 174, 182, 187, 
192, 193 

Kolupailienė-Tomaševičiūtė 
97, 102 

Končius Ignas (1886-1975) 68, 102, 
143, 144, 147, 183 

Kova (Kovalskis) Jonas (1906-1977) 
70, 111 

Kraujalis Kazys 70, 147, 161, 169, 171 

Krikščiūnas Matas (1886-1964) 132, 
185 


Janina 


Kriščiukaitis Kazys (1901-1965) 91, 93, 
107, 115, 116, 119, 124-127, 173, 
186 

Krulikas Kazys (1911-1977) 124, 152, 
159-164, 175, 186 

Kundzinš Pauls (1888-1983) 75, 108, 
121 

Kuodis Jonas (1903-1983) 67, 88, 103, 
106, 111, 112, 134, 137, 153, 196 

Kurganavičius Eugenijus 52, 56 

Kviklys Bronius 8, 153 


Lazauskas Grožvydas J. 124, 154, 157, 
161, 163, 182 

Lenkevičius Jonas 124, 141, 153-155, 
170, 189 

Leonas Petras (1864-1938) 45, 86 

Linartas Jurgis (1882-1945) 16, 27, 151 

Linartienė-Jančaitė Joana (1884- 
1966) 16, 27, 151, 198 

Litas Povilas 119, 138, 192 

Litienė Kotryna 138 

Losinskis Juozas (1900-1980) 57, 58 


Macijauskas Antanas (1874-1950) 15, 
44 

Maciūnas Vincas 109, 197 

Maciūnas Vytautas 91, 186 

Mačiūnas Alaksandras (1902-1954) 
143, 159, 160, 163, 166 

Maknys Vytautas 195, 198 

Mališka Izidorius 70, 74 

Manelis Vitas (1910-1965) 109 

Manomaitis Eugenijus 71, 144, 184, 
197 

Markaitis Brunonas kun. S.J. 157 

Markūnas Pranas (1873-1964) 51, 89, 
91, 134 

Mašiotas Jonas (1874-1947) 41, 60, 61, 
91 

Matulionis Povilas (1860-1932) 45, 63, 
134 

Mažeika Povilas Almis 79, 135 

Mažeika Vaclovas 124, 156, 170 

Merkys Antanas (1887-1955) 45, 57 


Meškauskas Juozas kan. (1889-1957) 
87, 125 

Mieželis Vladas (1894-1986) 116, 125, 
142 

Mikalauskas Jonas (1905-1984) 161, 
171, 183, 186 

Mikkola Jooseppi Julius (1886-1946) 
22, 24-28 

Mikkola Maria (Maila Talvio, 1871- 
1951) 22, 25, 27 

Mikuckas Justinas (1912-po 1965) 71, 
72, /7, 93, 147; 152, 198 

Milkovaitis Karolis 8 

Milvydas Juozas (1914-1941) 67-71, 
90, 197 

Milvydienė Marija 93, 162 

Minkūnienė Jadvyga 148 

Mošinskis Vytautas 91, 186 

Mulokas Jonas (1907-1983) 141, 144, 
155, 184, 198 


Nagevičienė Veronika 123, 145 

Nagius (Nagevičius) Vladas (1881- 
1954) 22, 24-29, 62, 79, 81, 123, 
134, 145, 195 

Nainys Bronius 156, 157 

Nasvytis Algirdas (1910-1981) 124, 
173, 174, 197 

Nenortas Kostas 72 

Niemi Aukusti Robert (1896-1931) 
22-28 

Noreika Liūdas (1884-1928) 45, 81 

Novickis Antanas (1894-1971) 17, 124, 
171, 173 


Okunis Jurgis 124, 146, 181 

Okunis Tomas 146 

Olendzikis Steponas (1877-1930) 51, 
65, 66, 196 


Pabedinskas Kazys 96, 97 

Pacevičius Antanas 71, 72, 124, 161 

Paknys Juozas (1883-1948) 45, 46, 86 

Paltarokas Jonas (1895-1987) 106, 115, 
116, 125 

Paukštelis Ignas 147 

Paukštelis Juozas Valentinas 154 

Paukštelis Vytautas Jonas 157 

Pavilčius Vytautas (1904-1965) 159 

Petkevičius Jonas Leonas (1828-1909) 
11 

Petkevičiūtė (Petkevičaitė) Gabrielė- 
Bitė (1861-1943) 11, 38 

Petraičiai, Antanas ir Izabelė 115, 123 

Petrauskas Kipras 17, 82, 195 

Petrušaitienė-Šimoliūnaitė Stasė 8, 
109, 129-131, 137, 141, 155, 157, 
189, 191 

Petrušaitis Petras 8, 50, 109, 129-133, 
141, 142, 153, 156, 157, 187-198 

Prapuolenis Bronius (1878-1965) 16, 
146, 154 

Prunskis Juozas prel. 178, 188, 193, 
199 

Puišė-Puiša Jonas 70, 111, 139, 198 

Pundzevičienė Bronė 148 

Pundzevičius Petras („Petliukas“ 
1880-1955) 15, 16, 41, 

Puzinas Jonas (1905-1978) 105, 135 


Rasys Juozas 166, 186 

Rėklaitienė-Volmerytė Betty (1891- 
1984) 137, 186 

Rėklaitis Viktoras (1890-1942) 81, 137, 
197, 198 

Riauba J. 117, 124, 126, 161 

Rimkus Kazys (1902-1960) 124, 186 

Rukuiža Antanas (1887-1973) 134, 
145, 146, 152, 184, 198 


Sabaliauskas Adolfas 
1950) 27, 30, 81 
Sagys (Sagevičius) Juozas G. (1883- 

1954) 140, 142, 160 
Saladžius Pranas (1893-1965) 157, 194 
Santvaras Stasys 8 | 
Scheller Robert 154 
Sčesnulevičius-Česnulis = Vytautas 
(1909-1987) 107, 124, 159 
Sidzikauskas Vaclovas 46, 181 


kan. (1873- 

Sims-Černeckytė Marija (1906-1985) 
129, 133, 141, 197 

Sims-Šimoliūnas Jonas J. 105, 129, 
141, 150, 197 

Sirutavičius Vladas (1877-1967) 164, 
183 

Skardinskas Vladas (1882-1956) 16, 19 

Skeivys Juozas 8 

Skirmuntas Vladas 134, 156, 187, 188 

Sleževičius Mykolas (1882-1939) 7, 
43, 45, 46, 86 

Sližys Balys (1885-1957) 15, 17, 41, 146 

Sližys Jokūbas 159, 170 

Smetona Antanas (1874-1944) 7, 43, 
45, 46, 81 

Sodiekai Mintautas ir Dalia (Barmu- 
tė) 149 

Songaila Mykolas (1874-1941) 89, 91 

Sruoga Adolfas 41, 52 

Sruggienė-Daugirdaitė Vanda 133 

Stanevičius Anatolijus kun. 97, 115 

Stanka (Stankevičius) Vladas (1884- 
1968) 108 

Statkus Narimantas J. 157, 194 

Strobel Anna 96, 138, 142, 144 

Stulginskis Aleksandras (1885-1970) 
45 

Stulpinas Liūdas (1871-1934) 31, 52, 
79 

Surdokas Cezaris 8, 125 


Šakenis Konstantinas (1881-1959) 41 

Šarka Vaclovas kun. (1922-1987) 128, 
139 

Šatas Donatas 172 

Šatas Petras 28, 81 

Šilingas Stasys (1885-1962) 44, 45 

Šimkus Jonas (1873-1944) 45, 62, 86, 
91 

Šimkus Stasys (1887-1943) 17, 195 

Šimoliūnaitės Jadvyga ir Vanda 13, 
83 

Šimoliūnas Antanas (,rygiškis“" 1847- 
1933) 12, 15, 18, 83, 195 


Šimoliūnas-Šimulis Antanas 9, 10, 11, 
83 

Šimoliūnas Juozas (1885-1947) 9, 17, 
19, 92, 94, 100, 118, 138, 149 

Šimoliūnas Kazimieras 9, 109 

Šimoliūnas Vladas 8, 13, 53, 57, 83, 
92, 95, 100, 102, 129, 141, 156, 157, 
188-191 

Šimoliūnienė Joana 92, 100, 150, 190 

Šimoliūnienė-Daukutė Petronelė 9, 
83 

Šimoliūnienė-Grigiškaitė Sofija 
(1897-1975) 92, 94, 100, 105, 119, 
129, 130, 138, 139, 142, 145, 148, 
182 

Špakevičius Julijonas (1888-1956) 17, 
95, 125 

Šulcas Tadas (1880-1940) 16, 20, 41, 
43, 61, 91 

Švipas Vladas (1900-1965) 124, 145, 
166, 186 


Tamašauskas Česlovas 8, 103, 117, 
118, 124-127, 186 

Tamošiūnas Vladas 154, 157 

Tamulėnas Motiejus P. 141, 156, 157, 
187 

Tamulėnienė Ida 141 

Tautvilas Narcizas (1903-1973) 95, 
102, 116, 125 

Tymukas Kostas 70, 161 

Tomaševičius Benediktas (1879-?) 41, 
42, 43, 46 

Tūbelis Juozas (1882-1939) 17, 45, 50, 
51, 86 


Vaidyla Mykolas (1902-1976) 133 
Vaišnys Juozas kun. S.J. 157 


Vanagas-Simonaitis Pranas 15, 50 

Varnas Adomas (1879-1979) 7, 142, 
144, 148, 154, 174, 184, 

Vasiliauskas Kazys (1879-1957) 15, 41, 
42, 60-64, 73, 84, 91, 105, 141, 146 

Vasys Jonas 168, 186 

Velykis Mykolas (1884-1956) 45, 86 

Venclauskas (arba Venclauskis) Ka- 
zys (1880-1940) 15, 18 

Venslauskienė Stasė 18 

Verbickas Valerijonas (1885-1979) 41, 
61; 62; 72, 91 

Vilčinskas Juozas 161 

Vilčinskas Kazys 69 

Vileišis Jonas (1872-1942) 45, 86 

Vileišis Vytautas (1887-1937) 54, 66 

Vintartas Vytautas (1916-1981) 172, 
173, 186 

Visockis Ričardas (apie 1884-2) 53, 56 

Vizgirda Tadas (1908-1980) 118, 139 

Voldemaras Augustinas (1883-1942) 
7, 29, 42-45, 86 


Zalubas Romualdas 125, 126 

Zeller Clara 97, 138-142, 150, 152 

Zubrickas-Turčiniškis Justinas (1868- 
1925) 44, 50 

Zundė Pranas 163, 171 


Žadeikis Povilas (1887-1957) 145 

Žemaitis Zigmas (1884-1969) 61 

Žemkalnis-Landsbergis Vytautas 17, 
101, 111, 113 

Žiaugra Vytautas 72, 186 

Žilėnas Kazys 129, 141, 188 

Žiūrys Pijus (1893-1962) 173, 174 

Žukauskas Stasys 81 

KNYGOS MECENATAI 


3,000 dolerių: Stasė ir Petras Petrušaičiai, 
Po 500 dolerių: Amerikos lietuvių inžinierių ir architektų s-gos 
| Bostono skyrius (valdyba — Reda Veitaitė, 
Jonas Čereška ir Tomas Štuopis), 
Vladas Šimoliūnas. 
200 dolerių: Juozas V. Danys. 
Po 100 dolerių: Snieguolė Jurskytė, 
DLK Kęstučio šaulių kuopa, Racine, Wis., 
Bronė Kuodienė, 
Juozas A. Rasys, 
Juozas Stašaitis, 
Paulius Šimoliūnas, 
Stasio Šimoliūno šeima. 


Garbės prenumeratoriai 


Po 50 dolerių: 
Stasio Butkaus šaulių kuopa, Dearborn, Mich., 
Jeronimas V. Dabrila, 
Jurgis Valaitis. 

Po 25 dol. ar daugiau: 


Aldona ir Stasys Bačkaičiai, Evelina ir Bronius Masiokai, 
Julius Bulota, Leonas A. Maskaliūnas, 
Kostas Burba, Kostas Nenortas, 

Kazys Čėsna, Augustinas Pocius, 
Kęstutis P. Devenis, Julius Špakevičius, 
Aldona Garvinskaitė, Česlovas Tamašauskas, 
Elena ir Mikalojus Ivanauskai, Apolinaras Treinys, 
Kęstutis Ječius Apolinaras Varnelis, 
Jonas Jurkūnas, Bronė ir Jonas Vasiai, 
Viktoras Kažemėkaitis, Vladas Vilčinas, 

Dr. Alfredas Kulpavičius, Kazys Vilčinskas, 

Daiva Kuodytė ir Arvydas Barzdukai, Eugenijus Vilkas, 
Vytautas Kutkus, Dr. Pranas Zundė, 
Izidorius Mališka, Vytautas Žiaugra. 


1988 m. vasario 29 d. 

